
Išleista netolimos praeities mėgėjų Iėšomis 
Spausdinta „Spindulio“ spaustuvėje 


ŠVEICARIJA — LIETUVIŲ JUDRIAU- 
SIAS POLITIKOS VEIKIMO PUNKTAS 


Pirmąją lietuvių konferenciją Lausannoje beorganizuojant. 
— Amerikos delegatus begaudant. — R. Karuža — tautininkų 
srovės delegatas — mano asmens sekretorius. — Jo kelionė 
per Londoną - Paryžių . Šveicariją. — Mano ir Miliukovo ke- 
lionė į Lausanną, — Šveicarija — turistų kraštas ir politinių 


emigrantų vieta, — | Lausanną nuvykus, — Konferencijos 
dalyviai. — Šveicarijos lietuvių "veikimo reikšmė, — Non 
multa, sed multum. — Pirmieji politikos žygiai. — Mūsų 


gyvų pajėgų organizavimas. — Lietuvių Taryba. — Intormaci- 
jos Biuras, — Jo organizavimas platesniais pamatais. — Lithua- 
nia ir jos šelpimo akcija, — Su mūsų bajorija bendro darbo 
Lietuvos pagalbai beieškant. — Generalinis Komitetas, — Gab- 
riada Ir Viskantiada, — Pirmųjų konferencijų reikšmė Lietu- 
vos nepriklausomybės propagandai, — Pirmosios Lausannos 
konferencijos nutarimai. — Antroji Lausannos konferencija 
Lietuvos atstovams dalyvaujant. — Jos rezoliucijos 


Mūsų buvo sugalvota sušaukti dar viena konie- 
rencija Stockholme, pasinaudojant mano kelione su 
Valstybės Dumos delegacija į sąjunginės valsty- 
bes. Be to, buvo gauta žinių, kad katalikiškoji Ame- 
rikos visuomenė yra delegavusi du savo atstovus — 
kun. V. Bartušką ir d-rą J. Bielskį — į Europą su 
tikslu aplankyti vokiečių okupuotąją Lietuvą. Todėl 
mano buvo pasiųsta telegrama į Chicagą tuo metu , 

„Lietuvos“ redaktoriui B. K. Balučiui, raginant, kad 
ir tautininkų srovė atsiųstų savo delegatus į Stock- 
holmą 1916 m. gegužės mėn. 1 d. 

Delegatų siuntimo į Europą reikalas tiek jau bu- 
vo pribrendęs, kad katalikų srovė, kaip esu minėjęs, 
savo delegatus jau buvo išrinkusi, o tautininkai jau 
plačiai tą reikalą savo spaudoje svarstė. Mano tele- 
grama tiktai pagreitino paties delegato nominavimą. 

Vienu judriausių tautininkų veikėjų tuo metu 
buvo jaunas, ką tik baigęs aukštuosius ekonomijos 
mokslus, Romanas Karuža iš Philadelphijos. Jis bu- 
"vo tuometinės Amerikos Lietuvių Tautinės Sandoros 
pirmininkas. Mes gavome žinią, kad tautininkų dele- 
gatu yra išrinktas R. Karuža ir išplaukiąs iš New 
Yorko į Europą balandžio 19 d. Skandinavijos-Ame- 
rikos linijos laivu Frederick VIII. 

Nuvykęs kiek anksčiau į Stockholmą, Amerikos 
delegatų jau neberadau: kun. Bartuška ir d-ras Biel- 
skis jau buvo išsiskubinę į Lietuvą, o tautininkų de- 
legatas R. Karužą dar nebuvo atvykęs. Kadangi 
kun. Bartuška su dr. Bielskiu ketino iš okupuotos Lie- 
tuvos vykti į Šveicariją, tai įpareigojau J. Aukštuolį, 
kad patartų R. Karužai pasivyti mane Londone, iš 
kur drauge su manim galėtų vykti į Paryžių, Šveica- 
riją, o gal ir į Romą, kur buvo numatyta man audien- 
cija pas popiežių Benediktą XV. Kad būtų lengviau 
keliauti, aš jį nominavau savo asmens sekretorium. 

Delegatas atvyko į Londoną gegužės 7 d. ir ra- 
do tenai, be manęs, dar inž. Naruševičių, kuris Mask- 
vos miesto reikalais keliavo į Ameriką. Karuža mie- 
ln noru sutiko su mano sumanymu, norėdamas pasi- 
naudoti šia proga sueiti į pažinti su Europos lietu- 
viais. Tokią pažintį jis pirmiausia padarė su Londo- 
no lietuvių kolonija ir gausingame susirinkime pasa- 

kė prakalbą, kurioje nušvietė Amerikos lietuvių vei- 
kimą ir jų siekimus. 

Išbuvęs Londone iki gegužės 23 d., delegatas 
išvyko į Paryžių. Nors jis buvo mano sekretorius, 
bet anglai nesutiko jo leisti drauge su mūsų delega- 
cija plaukti į Prancūziją per La Manšą. Mes plaukė- 
me su karo transportu. 

Lietuvių kolonijos tuo metu Paryžiuje nebuvo, 
todėl jam nebuvo reikalo tenai ilgiau viešėti, ir jis iš- 
siskubino į Šveicariją. Bet formalumai su pasais už- 
Šveicarija, kaipo neutrali šalis, buvo šnipų organiza- 
cijų koncentravimosi vieta. Todėl gavimas vizų va- 
žiuojantiems į Šveicariją buvo nepaprastai apsunkin- 
tas. Visus įtarinėjo šnipinėjimu. Nenuostabu tat, 
kad Rusijos parlamento nario sekretorius amerikie- 
tis, atvykęs iš Skandinavijos, keliaujantis per svar- 
biuosius Europos punktus, galėjo sukelti įtarimą. Ir 
tikrai, Šveicarijos pasieny Romanas Karuža prancū- 
zų pasienio politinės policijos šefo buvo sulaikytas: 
nors visi pasų formalumai buvo žvarkoje, tačiau per 
sieną jį perleido tiktai kitą dieną. Jis turėjo smulkiai 
aprašyti savo kelionės tikslą ir nurodyti, kokiais klau- 
simais tarsis lietuviai Lausannos konferencijoje. 

Rusų parlamento delegacija, paviešėjusi pasau- 
lio sostinėje Paryžiuje, turėjo keliauti į Italiją. Pir- 
mas sustojimo miestas, kuris buvo numatytas, buvo 
Kristupo Kolumpo gimtinė — Genova arba Genua. 
Bet aš nuo delegacijos atsiskyriau ir išvykau į Švei- 
cariją į lietuvių konferenciją. 

Miliukovas irgi atsiskyrė ir užsuko į Lausanną 
pasimatyti su rusų emigrantais, socialistų vadais, ku- 
rie tuo metu Šveicarijoje gyveno ir veikė prieš Ru- 
sijos ir jos sąjungininkų karo siekimus. Ypač bolševikų 

vadai, poražencai, skelbę šūkius „čiem chuže, tiem 
" Jučše“. Jie tai ir buvo tie, kuriuos, po kelių mėne- 
sių, rusų revoliucijai kilus ir Miliukovui ministeriau- 
jant, vokiečių karo vadovybė leido per Vokietiją ke- 
liauti užplombuotuose vagonuose atgal į Rusiją. Tai 
buvo Leninas, Zinovjevas ir kiti, kurie, pagrįžę, nu- 
vertė laikinąją vyriausybę ir užgrobė valdžią. Jų 
partija po šiai dienai vadovauja komunistinei Rusijai. 
Miliukovas, to viso nenumatydamas, su jais Lausan- 
noje konferavo, kadangi tuo metu ir socialistams ir 
kadetams buvo vienas bendras priešas — caro reži- 
mas, kurį nuvertus, buvo tikėtasi sukurti naujais de- 
mokratiniais pamatais Rusijos valstybę. 

Atvykus man į tą patį punktą, pro kurį keliavo 
R. Karuža, Pontaglier policijos šefas teiravosi manęs 
apie mano sekretorių R. Karužą, kuris vakarykščiai 
buvo per sieną išvykęs į Šveicariją. Jis manęs taip 
pat gana ilgai klausinėjo, ko lietuviai siekią ir ko lau- 
kią po karo savo kraštui ir ką ketiname svarstyti 
Lausannos konferencijoje. 

— Mes reikalausime plačios kultūrinės ir politi- 
nės autonomijos Lietuvai, — paaiškinau aš. 

— O kaip žiūri į šiuos jūsų troškimus rusų vy- 
riausybė? 

— Dabar visa Lietuva vokiečių okupuota, todėl 
rusų vyriausybė, norėdama palaikyti Lietuvą savo 
ribose po karo, turi pažadėti daugiau, negu mūsų tau- 
ta turėjo prieš tai; juk nieko Rusija negali turėti prieš 
autonomijos suteikimą imperijos ribose. — Klausinė- 
damas manęs, jis turėjo rankose rankraštį, kurį aš pa- 
žinau savo sekretoriaus R. Karužos ranka rašytą. 

Šiuo paaiškinimu pasitenkinęs, jis mane palydė- 
jo ir, palinkėjęs laimingos kelionės, praleido į Švei- 
carijos pusę. 

Šveicarija — nedidelė šalis; ji žymiai mažesnė 
už Lietuvą: vieną jos trečdalį sudaro snieguoti kalnai 
ir plikos uolos, kitas trečdalis yra apdengtas miškais, 
o aukščiau miškų — geros ganyklos. Likusioji dalis 
susideda iš žemų vietų, daugiausia apgyventų, kurios 
tęsiasi nuo Lemano ežero iki Bodensee (Konstancos). 
Tai šen, tai ten išmėtyti smulkūs ūkiai, vynuogynai, 
bet ne daugiau kaip aštundalis visos šalies yra dir- 
"bamoji žemė. Rodosi, tokia maža šalis ir taip netur- 
tinga, neturinti savo kalnuose jokių turtų — mine- 
ralų, bet žmonės vis dėlto joje gyvena pasiturinčiai. 
Jų pieno ūkis, šveicarų sūriai, šokoladas ir konden- 
suotas pienas žinomi visame pasauly. Jos industrija 
— šilko išdirbiniai, laikrodžiai ir mašinos — visur 
labai pagarsėjusi, jos dirbiniai išvežami kitur už dau- 
gelį šimtų milijonų frankų. Bet šveicarų didžiausias 
turtas — tai jų graži gamta. Iš viso pasaulio čionai 
suvažiuoja lankytojai gėrėtis gražiais reginiais, lai- 
pioti kalnais ir kvėpuoti tyru oru. Jie atveža kas- 
met milijonus frankų, kuriuos palieka Šveicarijoje. Jų 
kraštas yra tvarkingas, įtaisyti plentai, pastatyti geri 
geležinkeliai, iškasti po kalnais tuneliai (viso jų esą 
apie 700), kurių ilgiausi Mont Cenis, St. Gothard ir 
Simplon (15 kim.). Šiais tuneliais sutrumpintas su- 
sisiekimas su Italija ir kitomis Europos šalimis. Be 
to, šveicarai pristatė daug geležinkelių į pačias aukš- 
čiausias kalnų viršūnes, kad turistams palengvintų 
gėrėtis gražiais reginiais nuo pat aukščiausių kalnų 
viršūnių. Tuo būdu Šveicarija virtusi dideliu vieš- 
bučiu ir patarnautojų kraštu. Visas kraštas vienas 
hotelis. Bet vietos žmonės turi ir geras mokyklas, 
ir visa nacija aukštai kultūringa. Jų oficialios kal- 
bos yra trys: vokiečių, prancūzų ir italų. Bet švei- 
caras niekados neprisidės prie vienos ar kitos ša- 

lies. Nors, tiesa, šis karas sukurstė vokiečius prieš 
prancūziškai kalbančius, bet tie ginčai nėjo toliau pa- 
prastų simpatijų pareiškimo. 

Karo metu jiems buvo labai sunku išsilaikyti, nes 
Šveicarija iš visų pusių apsupta kariaujančių valsty- 
bių. Kiekviena daboja, kad ši maža šalis nors men- 
kame reikale nepadėtų jos priešui. Turistams kelias 
uždarytas, pinigų jau jie nebepriveža. Tačiau visa 
gamyba pakyla. Dešimtys tūkstančių žmonių dirba 
fabrikuose, kuriuos suka elektros jėga, vietoje impor- 
tuojamos seniau anglies. Ta jėga gaunama iš srau- 
nių upių, kurių vanduo krinta nuo stačių kalnų. Da- 
bar ne tik elektrifikuoti fabrikai, bet elektra varomi ir 
traukiniai. Daugiau kaip du trečdaliai visų Šveicari- 
jos namų turi elektros šviesą; net vieškeliai kai ku- 
riuose kontonuose ištisomis myliomis apšviečiami 
elektra. Moderniškuose ūkiuose ir kuliama ir karvės 
melžiamos taip pat elektros pagalba. 

Šveicarija yra seniausia iš esamų respublikų. Ji 
padalyta į 22 kantonus (apygardas) ir beveik kiekvie- 
nas jų savarankiškai gali leisti įstatymus. Tiktai ben- 
driems federacijos reikalams kantonai renkasi atsto- 
vus, siunčia juos į Berną ir tenai leidžia visiems kan- 
tonams bendrus įstatymus, renka prezidentą, vice- 
prezidentą ir kitus aukštus respublikos valdininkus. 
Jie neturi nuolatinės armijos, bet kiekvienas šveica- 
ras jau nuo mažų dienų mokomas vartoti ginklą: jų 
kraštą užpuolus priešui, tuojau būtų galima suorgani- 
zuoti 400 — 500.000 vyrų armiją savo kraštui ginti. 
Jie myli savo kraštą ir laisvę, todėl visų šalių paverg- 
tosios tautos čia pasiuntė savo atstovus, kurie, lauk- 
dami karo pabaigos, varo propagandą savo krašto 
naudai. Jie naudojasi čia laisve ir Šveicarijos vaišin- 
gumu. Šveicarijos palankumo dėka, daug lietuvių 

jaunuomenės ėjo šiame krašte mokslus, daug orga- 
nizacijų čia rado sau prieglaudą ir šiuo karo metu 
galėjo išplėsti savo darbavimąsi—savo tautos laisvei. 

Štai aš jau ir Lausannoje. Mane stotyje pasi- 
tinka visas lietuvių būrys: J. Gabrys, dr. J. Purickis, 
kun. VI. Daumantas, kun. A. Steponaitis, R. Karuža 
ir k. Iš stoties, viso būrio lydimas, nuvykau į vieš- 
butį Du Chateau. Čia pusryčiavome ir tarp savęs 
šnekučiavomės. 

Perėjome į mūsų C. Komiteto veikimą Rusuose 
ir apie lietuvių tremtinių reikalus. Bepasakodamas 
turėjau paliesti ir karo klausimus, rusų santykius st 
sąjungininkais ir nušviesti tų laikų karo situaciją. Pa- 
pasakojau jiems taip pat ir apie rusų nepasitenkinimą 
prancūzais, kurie, sulindę į požemius, įsistiprinę ap- 
kasuose, kažko laukia ir jokios akcijos nerodo. 

Nors buvo malonu čia šnekučiuotis, tačiau išsi- 
skubinome į Villa Magnolia, — lietuvių organizacijų 
nuolatinį butą, paskirtą konferencijos posėdžiams vie- 
tą. Be auksčiau išvardintų asmenų, atėjo dar kun. 
A. Viskanta, Justinas Tumėnas ir Lietuvių Centrali- 
nio Komiteto įgaliotinis Stasys Šalkauskas. Kadangi 
Amerikos lietuvių atstovai kun. V. Bartuška ir d-ras 
J. Bielskis dar nebuvo iš Lietuvos atvykę ir iš jų ne- 
turėjome jokių žinių, tai nutarėme konierenciją be jų 
pradėti. Tikėtasi, tačiau, kad jie galį atvykti konfe- 
rencijai beposėdžiaujant. 

Toks buvo pirmosios Lietuvių konferencijos 
Lausannoje sąstatas. Ėmėme posėdžiauti. Mane iš- 
rinko konferencijos pirmininku, R. Karužą — vice- 
pirmininku ir kun. VI. Daumantą — sekretorium. 
konferencija buvo pradėta informacijomis. 

Dr. J. Purickis pranešė apie Šveicarijos lietuvių 

veikimą, plačiai nušviesdamas jų varomą politikos pro- 
pagandą. Dar toli prieš karą imta lietuvių rastis šia- 
me demokratingame ir gražiame krašte. Čia, bėg- 
dami nuo rusų persekiojimo, slapstydavosi mūsiškiai 
inteligentai, lenkų sukilimo vadai ir šiaip jau senes- 
niosios kartos vyrai, kaip dr. Jonas Šliūpas, A. Janu- 
laitis ir daugelis kitų. Geros sąlygos mokslui patrau- 
kė čionai daug mūsų studentų, kurie dar pereito šimt- 
mečio gale įkūrė Fribourge studentų draugiją „Rūtą“. 
Prieš karą ši draugija turėjusi jau apie 30 narių. Be 
to, dar buvę palaidų, prie šios draugijos neprisidėjusių, 
studentų. 1913 metais draugija „Rūta“ pakeitė sa- 
vo vardą „Lithuania“. Karui prasidėjus, studentai 
išvažinėjo, ir „Lithuanijoje“ paliko vos trys nariai, 
kunigai Purickis, Steponaitis ir Daumantas. 
Didžiojo karo metu Šveicarija liko karo veiksmų 
nepaliesta. Tik čia, šiame neutraliame krašte, išliko 
laisvė ir ramumas. Šveicarija veikiai virto tarptau- 
tinės politikos karo propagandos, intrygų ir špionažo 
centru. Ji tapo drauge ir pavergtųjų tautų politinių 
organizacijų centru. Ir lietuviai veikėjai ėmė čia kon- 
“ centruotis ir plėsti savo politikos propagandą. Pra- 
dėta nuo šelpimo darbo. 1915 metais „Lithuania“ 
pradėjo susisiekti su lietuviais belaisviais Vokietijoje, 
kurių atsirado daugybė. Tai buvo ne tik kariai, pa- 
imti į nelaisvę, bet ir šiaip nemaža įvairių civilių trem- 
tinių iš Lietuvos. Visi belaisviai ir tremtiniai buvo 
reikalingi maisto. Ši studentų draugija, pati lėšų ne- 
turėdama, kreipėsi į amerikiečius. Pirmoje eilėje at- 
siliepė „Tautos Fondas“, paskui kitos organizacijos ir 
paskiri asmenys, ir pinigai ėmė gausiai plaukti. Šis 
trijų žmonių komitetas, A. Steponaičiui pirmininkau- 
jant, supirkinėjo konservus, kondensuotą pieną, duo- 
ną, šokoladą ir siuntinėjo lietuviams į Vokietijos įvai- 

rias vietas. ' Šveicarijoje tuo metu buvo nemaža ir 


Lietuvos dvarininkų. 

Dvarininkų iniciatyva buvo sudarytas Generalinis 
Lietuvos Komitetas aukoms rinkti nukentėjusiai nuo 
karo Lietuvai. Komitetas įsteigtas 1915 metų gale; 
i jį įėjo iš dvarininkų: kunigaikštis Puzyna, baronas 
Brunovas, Bronislovas Pilsudskis, vyresnysis Lenki- 
jos diktatoriaus brolis, ir grafas Zyberg-Plateris. Iš 
lietuvių įėjo: VI. Daumant-Dzimidavičius, Korybut- 
Purickis, A. Steponaitis ir Viskanta. Komiteto pirmi- 
ninku buvo išrinktas Br. Pilsudskis, labai simpatingas 
ir lietuviško nusistatymo vyras*). 


STATUTS 
de 


V Association „„Comitė gėnčral de secours. 
pour les victimes de la guerre en Lithuanie“ 


1. L'association porte le nom de „Comitė gėnėral de secours 
pour les victimes de la guerre en Lithuanie“. Elle forme une 
personne juridigue rėgie par les ant. 60 et suivants du Code Civil 
(Suisse, - 

2. Le siėge du Comitė est 4 Fribourg. 

3. Le but du Comitė est Vorganisation de secours internatio- 
maux pour les victimes de la guerre en Lithuanie, 

4, Pour rėaliser ce but le Comitė adresse un appel 2 toutes 
les nations civilisčes, recueille les offrandes en argent et en natu- 
re, onganise dans tous les pays des comitės locaux. 

5 Tous les fonds recueillis seront distribuės par Vintermė- 
diaire des comitės locaux aux habitants de 14 Lithuanie gui ont 
souffert des effets de la guerre, sans ėgard 2 VEtat auguel ils 
appartiennent et sans distinction de croyances ou de groupemenis 
ethnigues. 

6. Le Comitė forme une institution purement philanthropigue 
et exclut toute action politigue de son programme. 

7. Les organes du Comitė sont: a) Vassemblėe gėnėrale, 6) le 
conseil exėcutif et c) la commission de contrėle, 

8. L'assemblėe gėnėrale peut, en tout temps, recevoir de nou- 
kar 

. partie de Vassociation toute personne gui en exprime 
le dėsir par lettre adressėe au conseil exčeutif et gui est acceptėe 
par Vassemblėe gėnėrale, aprės avoir pris Vengagement de payer 
une cotisation annuelle de 10 fr. au minimum ou d'effectuer un 
versement unigue de 100 fr. au moins. 

Išsyk darbas ėjęs gana sutartinai: komitetas su- 
rinko apie 10.000 frankų. Bet veikiai prasidėjo ko“ 
mitete nesusipratimai. Pilsudskis su baronu Bruno- 
vu, komiteto neatsiklausę, nuvažiavo į Vevey padė- 
koti Lenkų komiteto pirmininkui Sienkevičiui už pa- 
siųstą į Lietuvą kelių dešimčių tūkstančių frankų au- 


10. Le conseil exčcutif se compose de sept membres dont la 
majoritė doit ėtre formėe de personnes de langue lithuanienne. 

11. Le conseil exčcutif est ėlu pour la durėe d'une annėe. 
Ses membres sont immėdiatement rėėligibles. 

12. L'assemblėe gėnėrale ėlit le prėsident du Comitė, ses 
deux vice-prėsidents, son secrėtaire et les trois autres membres 
du conseil exėcutif. 

13. Le conseil exčcutif ėlit le caissier parmi ses membres. 

14, Le conseil exėcutif administre Vassociation et dirige son 
action. Il a le droit exclusif de disposer des fonds de Vassocia- 
tioin, sous Tėserve toutefois de prėsenter les comptes 2 chague 
assemblėe gėnėrale ordinaire. 

15, Les sėances du conseil exčcutif sont valides si cingą mem- 
bres au moins du conseil sont prėsents. 

16. Aux sėances du conseil exėcutif ainsi gu'ė celles des as- 
semblčes gėnėrales les dėcisions sont prises 2 la simple majoritė 
des voix; en cas d'ėgalitė, le vote du prėsident dėcide. 

17. Les assemblėes gėnčrales ordinaires doivent tre con- 
vogučes tous les deux mois. En cas de nėcessitė le conseil exė- 
cutif a le droit de les convoguer plus souvent s'il le juge 2 propos. 
L'assemblėe gėnčėrale doit aussi ėtre convoguče au cas oū ciną 
membres au moins de Vassociation le rėcdlameraient. Les assem- 
blėes gėnėrales convogučes au dehors du terme prėvu par les 
statuts sont considėrėes comme extraordinaires. 

18.. Les convocations 4 Vassemblėe gėnėrale doivent contenir 
Vindication prėcise du lieu, du jour et de Vheure de Vassemblės, 
ainsi gue Vordre du jour de chague sčance. 

Elles sont adressčes 2 chague membre une semaine au moins 
2 Vavance. 

19. Le membre gui dėsire cesser de faire partie de Vassocia- 
tion est obligė d'en aviser par čcrit le conseil exčcutif. 

20. Le membre gui cesse de faire partie de Vassociation par 
suite de dėmission ou de dėcės perd tout droit 2 la fortune de 
Vassociation, k 

21. Toute obligation envers les tiers au nom de Vassociation 
doit ėtre signėe par trois membres du conseil exėcutif. Le prė- 
sident ou bien Vun des vice-prėsidents doivent ėtre du nombre. 

22. Les membres de Vassociation ne sont pas personnellement 
responsables des engagements de Vassociation envers les tiers. 

23. L'assemblėe gėnėrale a le droit d'ėlire en gualitė de 

ką. Lietuviai užprotestavo, nes tie pinigai buvo iš- 
leisti lietuvių lenkinimui per mokyklas. Prasidėjo gin- 
čai, vaidai, kurie pačius lietuvius suskaldė. 

Politinis lietuvių veikimas Šveicarijoje prasidėjo 
1915 m., persikėlus iš Paryžiaus į Lausanną J. Gab- 
rio vedamam „Lietuvos Informacijų Biurui“. Infor- 


membres honoraires les personnes gu "elle jugerait dignes de cette 
distinction pour les services rendus 2 Vassociation ou au pays. 

24. La commission de conirėle se compose de trois membres 
člus 2 Vassemblėe gėnėrale pour un an et procėde 4 ses fon2- 
tions 4 la fin de chague semestre. 

25. En cas de dissolution de Vassociation 1a derniėre ass2mb- 
lėe Ligi dėcide de Vemploi de Vavoir social. 

La disposition du paragraphe 10 relative 2 la condi- 
tion exigėo pour la majoritė des membres du conseil d'appartenir 
4 la langue lithuanienne, ainsi gue celle du paragraphe 14 des 
prėsents statuts, sont considėrėes comme organigues et ne peu- 
vent etre modifičes dans aucun cas. 

27. Le conseil exėcutif est composė de: Bronislas Ginet-Pil- 
sudzki, prėsident. Vice-prėsidents: Stanislas baron de Brunnow 
et 1 Dr. Antoine Viscont. Secrėtaire: Ladislas Dovmont-Dzimida- 
vicius. Membres du conseil: le prince Joseph Puzyna, Joseph 
Korybut-Purycki et Antoine Steponavicius, tous sujets Tusses, 
domiciliės 2 Fribourg. 

Ainsi adoptės et si en assemblėe 6rale Ie 12 dėcembre 
1915, 2 Fribourg. r k 
2 B. Ginet-Pilsudzki, 


Stanislas Baron de Brunnow, 
Antoine Viscont. 

V. Dovmont-Dzimidavicius. 
Prince Joseph Puzyna, 

J. Korybut-Purycki. 

A. Steponavicius, 


Le notaire soussignė certifie vėritables les signatures appo- 
sėes ci-contre par MM. Bronislas Ginet-Pilsudzki, Stanislas baron 
de Brunnow, Antoine Viscont, Ladislas Dovmont-Dzimidavicius, 
prince Joseph Puzyna, Joseph Korybut-Purycki et Antoine Ste-- 
ponavicius, sujets Tusses, tous domiciliės 4 Fribourg. 

Fribourg, le 12 dėcembre 1915. 

Paul DROUX, 


L. S. > 

macijų Biuro pirmutinis tikslas buvo propaganda. 
J. Gabrys pradėjo leisti du mėnesinius laikraščius. 
„Pro Lituania“ prancūzų kalba ir „Litauen“ — vo- 
kiečių. Šie laikraščiai lietė lietuvių tautines aspiraci- 
jas ir kėlė Lietuvos valstybės sukūrimo reikalą. Ša- 
lia to buvo leidžiami dar įvairūs neperiodiniai leidi- 
niai. Kadangi „Informaciją Biuras“ buvo labai svar- 
bi įstaiga Lietuvos reikalui ir pinigai buvo gaunami 
jam išlaikyti iš Amerikos lietuvių visuomeninių orga- 
nizacijų, daugiausia iš ,„Tautos Fondo“, tai kilo rei- 
kalas suorganizuoti šį Biurą platesniais pamatais. 

Kaip jau minėta, šis negausus Šveicarijos lie- 
tuvių būrelis jau 1915 metų rugpiūčio mėnesį mėgino 
sueiti į glaudesnius santykius su latviais, atlaikydami 
bendrą latvių-lietuvių konferenciją Berne. Abiejų 
tautų dalyviai konierencijoje pareiškė savo solidaru- 
mą su kovojančiomis dėl tautų laisvės Santarvės val- 
stybėmis ir nutarė reikalauti sau tik plačios kultūrinės 
ir politinės autonomijos. Be to, Šveicarijos lietuviai, 
užmezgę santykius su ukrainiečiais, glaudžiai dar- 
bavosi drauge su jais. Ypač jų patronas ir žymus 
asmuo, ukrainiečių vadas, grafas Mykolas Tiškevi- 
čius, visokiais būdais — savo autoritetu ir pinigais — 
palaikydavo lietuvius. 

Jau 1916 m. pradžioje, matydami palankią karo 
Lietuvos reikalui eigą, Šveicarijos lietuviai nutarė rei- 
kalauti Lietuvai nepriklausomybės. Berno lietuvių 
konferencija, trukusi nuo kovo mėn. 1 d. iki 5 d., pri- 
ėmė šią rezoliuciją: 

I. Atsižvelgiant į tai, 

1. kad Lietuva daug amžių buvo nepriklausoma val- 
stybė, 

2. kad Lietuvių tauta niekados nebuvo nustojusi rei- 
kalauti savo nepriklausomybės grąžinimo, 

3. kad ji turi savo tautinę individualybę, originalinę 
amžių kultūrą ir atskirą politinį organizmą, ; 4 | 

4, kad, kaip sunaikinta šalis, negalės kitaip atsigauti, 
kaip tik visiškos laisvės režime, atstačius nepriklausomą 
Lietuvos valstybę, ž f 

5. kad nepriklausomos Lietuvos kūrimas padės su- 
stiprinti visuotinę taiką Europoje, | 

6. ikad jau karo pradžioje visi sąjungininkai buvo pa- 
reiškę, jog šitas karas būsiąs išvadavimo karas ir bus veda- 
mas ligi visiško tautų apsisprendimo principo laimėjimo, 

7. kad pati vokiečių valdžia savo kanclerio lūpomis 
pareiškė reichstage, jog Lietuva tapo laisva, 

Konferencija nutarė reikalauti Taikos Konferencijoje 
grąžinti Lietuvai visišką laisvę ir nepriklausomybę. 

II. Atsižvelgiant į tai, 

1. kad lenkai stengiasi įrodyti Lietuvą esant Lenki- 
jos provincija, 

2. kad lenkai, remdamies šiuo klaidingu principu, sa- 
vinasi lietuvių teises, 

3. kad lenkai stengiasi visur rodytis teisėtais Lietu- 
vos atstovais, 

lietuvių Konferencija pareiškia, jog Lietuvių Lenkų 
valstybių unija buvo panaikinta per šių valstybių padalini- 
mą, įvykusį XVIII amžiaus pabaigoj ir ipso facto nustojo 
egzistavusi faktiškai ir juridiškai. 

Lietuvių tauta, nuoširdžiai linkėdama Lenkų tautai 
nepriklausomybės jos etnografinėse sienose, nori pasilikti 
šeimininke savo žemėje ir energingai protestuoja prieš 
lenkų pasikėsinimą savintis lietuvių teises. 

Šie konferencijos nutarimai, paskleisti užsienio 
spaudoje, atkreipė Europos visuomenės dėmesį į Lie- 
tuvos klausimą. Spauda įvairiai juos komentavo. Ru- 
sijai ištikima spauda konferencijos reikalavimus pa- 
smerkė, piešdama jos nutarimus kaip atskirų, niekie- 
no neįgaliotų, asmenų išsišokimą, kiti dar stengėsi čia 
įžiūrėti vokiečių intrygas. Neutralioji spauda, šiuos 
nutarimus nagrinėdama ir iš esmės gvildendama, 
reiškė Lietuvos valstybės idėjai pritarimo. Ypač šia 

konferencija susirūpino rusų atstovybė Berne. Ji 
daug pastangų dėjo, kad sužinotų, kas iš tikrųjų buvo 
tos konierencijos dalyviai. 

Antrąją lietuvių konferenciją Šveicarijoje Lietu- 
vos santykiams su Rusija apsvarstyti sušaukė tie pa- 
tys žmonės 1916 m. balandžio mėn. 25 — 30 d. d. 
Ši konferencija, nors iš tiesų įvyko Šveicarijoje, bet 
kad sekliams supainioti pėdas, buvo datuota Hagoje. 
“ Ilgoje rezoliucijoje buvo išskaityta rusų padarytos 

skriaudos Lietuvai ir šiaip užbaigta: ,„Dėl šių priežas- 
čių Lietuva nebegali kęsti daugiau rusų jungo ir ne- 
sutiks už jokią kainą jam vėl pasiduoti. Bet ji mato 
reikalą pabrėžti, jog ji nieku būdu nenori pakeisti vie- 
ną jungą kitu. Lietuva reikalauja grąžinti jai visišką 
nepriklausomybę“. Antrosios konferencijos rezoliu- 
cijos dar labiau suintrygavo politines sferas. Rusų 
atstovas Šveicarijoje, kunigaikštis Bibikovas, pasi- 
kvietęs vieną iš lietuvių, ėmė jį bauginti, kad Šveica- 
rijos lietuviai būsią patraukti atsakomybėn ,„za go- 
sudarstvenuju izmienu“ ir nebegalėsią grįžti namo. 
Bet šie grasinimai nepakeitė Šveicarijos lietuvių nu- 
sistatymo ir veikimo. Po to rusai ir vokiečiai ėmė 
per savo šnipus sekti Šveicarijos lietuvių veikimą. Ka- 
dangi karo pabaiga tuomet nebuvo aiški ir negalima 
buvo matyti, kurie veiksniai pagaliau spręs Lietuvos 
likimą, tad reikėję esą, kaip sako J. Purickis, — „Ila- 
viruoti“ tarp Santarvės ir vokiečių. Dėl to Šveicarijos 
lietuviams, nors labai negausiems, teko pasiskirstyti 
rolėmis. Vieni palaikė santykius su Santarvės žmo- 
nėmis, kiti su vokiečiais. O buvo ir tokių, sako toliau 
Purickis, kaip J. Gabrys, kurie mokėjo žongliruoti 
sykiu vienoje ir antroje pusėje*). Vokiečiai labai skai- 
*) Žiūr. J. Purickio str. „Pirmasis Nepriklausomos Lietuvos 
dešimtmetis“. Kaunas, 1930 m. 

tėsi su Šveicarijos lietuviais, ir tokiu būdu pavyko ne 
tik susisiekti su okupuotąja Lietuva, bet ir nemaža jai 
padėti. Esantieji okupacijoje lietuviai nedaug tegalė- 
jo, nes vokiečiai, turėdami juos visiškoje savo galioje, 
neprivalėjo su jais daug skaitytis. Kas kita užsienio 
lietuviai. Vokiečiai negalėjo užgniaužti jų veikimo ir 
buvo priversti su jais skaitytis ir skaitėsi gal daugiau, 
negu, objektingai žiūrint, reikėjo. Be to, negalėdami 
padaryti separatinės taikos su Rusija, vokiečiai linko 
prie to, kad nereikėtų užimtų Rusijos žemių grąžinti, 
vienu ar kitu būdu surišus jas su Vokietija. Šiam 
tikslui vokiečiams buvo reikalingi pačių lietuvių bal- 
sai, kad galėtų savo politiką paremti neva laisvu tau- 
tos apsisprendimu. Pačios Lietuvos balsas, kaip ne- 
laisvos, žinoma, galėjo turėti pasaulio akyse mažiau 
reikšmės, negu laisvų užsienio lietuvių. Dėl to vo- 
kiečiai daugiau skaitėsi su užsienių lietuviais, negu su 
pačia Lietuva. 

Mums buvo žinoma, kad Amerikos lietuviai jau 
nuo pat pirmųjų karo paskelbimo dienų ėmė intensin- 
gai veikti. Pats Didysis karas, o ypač vokiečių įsi- 
veržimas į Lietuvą, nepaprastai sujudino Amerikos 
lietuvius.  Jausdamies visos lietuvių tautos trečdaliu, 
kuris šią kritišką valandą dar liko nelaimės nepalie- 
stas, amerikiečiai pasijuto lyg įpareigoti atsistoti vi- 
„sos tautos reikalų sargyboje. Seimai, konferencijos, 
pasitarimai įvairiose kolonijose sekė vienas kitą, ro- 
dydami vis didėjantį susirūpinimą tautos likimu. Ypač 
dėl karo užsitęsimo ir dėl neaiškios bet kurios ka- 
riaujančių šalių pergalės, pavergtosioms tautoms vis 
labiau stiprėjo kažkoks didelių, joms naudingų, pasi- 
keitimų nujautimas. Amerikos lietuvių visuomenė 
dar nesvajojo apie visiškos nepriklausomybės išgavi- 
mą. Visų idealu kol kas buvo laikomas iškeltasis Vil- 

niaus Didžiojo Seimo 1905 m. autonomijos Rusijos 
ribose reikalavimas. Karo sunkumai vertė abiejų ka- 
- riaujančių šalių politikus ieškoti pavergtųjų tautų pa- 
lankumo. Pasipylė jau aiškūs tautų savarankaus su- 
sitvarkymo pažadai. Šie pažadai stiprino ir Ame- 
rikos lietuviuose norą darbuotis bendros tautos išsi- 
laisvinimo reikalui. 

Nors iš seniau susidariusieji sroviniai skirtumai 
neleido visuomenei suorganizuoti bendro, vieningo 
fronto, tačiau tiek tautininkai, tiek katalikai, tiek so- 
cialistai, veikdami kiekvienas paskirai, nesigailėjo pa- 
stangų, kad tik galėtų padėti Lietuvai, jai pavojuje 
atsidūrus, kuris amerikiečiams tada atrodė daug di- 
desnis, negu kad iš tikrųjų buvo. Su nepaprastu grei- 
tumu ir ryžtumu dygo vienas po kito komitetai, ton- 
dai ir organizacijos Lietuvai gelbėti. Kiekviena ži- 
nutė iš vokiečių okupuotos Lietuvos arba iš Rusijos 
tremtinių gyvenimo buvo gaudoma kaip didelė nau- 
jiena, o paskui, aistringai aptarta ir savotiškai išaiš- 
kinta, dedama net srovių veikimo programosna. 

Dėl Lietuvos padėties susirūpinimo ypač lenkty- 
niavo tarp savęs tautininkai-liberalai ir krikščionys- 
demokratai, vadinamieji „katalikai“ arba „klerikalai“. 
Kiekviena srovė, mūsų C. Komiteto paraginta, sten- 
gėsi susisiekti su okupuota Lietuva, kad galėtų išaiš- 
kinti galimumus tiekti pagalbą nuo karo nukentėju- 
siems pačioje Lietuvoje. Apie amerikiečius ir jų vei- 
kimą mums papasakojo R. Karuža. 

Konterencija vyko nepaprastoję atmosferoje. 
Daugiausia ginčų sukėlė vadinamoji Gabriada ir Vis- 
kantiada. Emigracijoje begyvendami, geriausi drau- 
gai tarp savęs susipyksta, tampa nesugyvenamais. 
Taip ir čia, mūsiškių tarpe, įvyko. Vieni kitus ima 
įtarinėti neištikimybe, parsidavimu lenkams, vokie- 

čiams, prancūzams. Ima vienas kitą sekti, ypač, kad 
karo meti Šveicarija buvo pilna internacionalių sek- 
lių. Aš radau tuomet tenai lietuvius, susiskirsčiusius 
į dvi grupes: Daumantas-Dzimidavičius, Korybut-Pu- 
rickis ir Gabrys daugiau laikėsi vienos pusės, pa- 
skelbdami Viskantą neištikimu lietuvybei ir susidėju- 
siu su lenkais, mūsų dvarininkais, Generalinio Komite- 
to nariais, kaip baronu Brunovu, Pilsudskiu ir kitais. 
Kiti gi, kaip mūsų Centro Komiteto įgaliotinis St. Šal- 
kauskas, laikydamas kun. Viskantą nuskriaustu nepa- 
matuotais įtarimais, laikė jo pusę. Prasidėjo karšti 
ginčai, vaidai ir apkaltinimai. Ypač aštriai buvo kal- 
bama kun. Daumanto-Dzimidavičiaus prieš kun. Vis- 
kantą. Tai buvo Cicerono kalba prieš Katiliną. Tem- 
peratūra pakilo iki aukščiausio laipsnio. J. Tumėnas, 
neįsigilindamas į ginčų prasmę, sušuko: 

— Gelbėkite lietuvių tautos žūstantį genijų! .. 

Aš, numatydamas, kad nebegalėsiu išlaikyti kon- 
ferencijos ginčų korektingose ribose, pasiūliau išsi- 
rinkti kitą pirmininką, motyvuodamas tuo, kad man, 
protestonui, netinka būti arbitru katalikų kunigų gin- 
čiuose. 

— Mes reikalaujame, kad Tamsta mus išklausy- 
tum ir pasakytum, kas čia kaltas. Jei išvažiuosi iš 
čia neišspręndęs šio reikalo, tai mes pasiliksime peš- 
tynių stovyje, ir joks darbas nebebus įmanomas! — 
atkirto man kun. Daumantas. 

— Tamsta turi būtinai pirmininkauti! — šūkte- 
rėjo kun. Viskanta. 

— Prašom, prašom neatsisakinėti! — pasigir- 
do balsai iš visų pusių. 

— Čia ne kunigų, bet Lietuvos reikalai spren- 
džiami, ir Lietuvos atstovas turi juos spręsti, — pri- 
dėjo Purickis. 

Aš nusileidau ir toliau pirmininkavau. Na ir bu- 
vo posėdis! Kiek karčių žodžių vieni kitiems pasa- 
- kė, kiek prisibarė! Bet kai visa man reikėjo suglau- 
sti krūvon, suformuluoti, kas pasakyta apkaltini- 
mui ir apsigynimui, tai pasirodė, kad iš esmės didelio 
skirtumo tarp jų nebuvo. Viskas sukosi tik apie ben- 
dros veikimo linijos nustatymą. Ir vieni ir kiti buvo 
geri lietuviai-patriotai, rūpinosi pakelti Lietuvos var- 
dą, painformuoti Europą apie mūsų tautos siekimus, 
išmokyti skirti Lietuvą nuo Lenkijos; ir vieni ir kiti 
troško pamatyti Lietuvą, karui pasibaigus, vėl atsta- 
tytą nepriklausomą valstybę. Tik vieni buvo nusi- 
statę apsieiti be dvarininkų luomo, nutraukdami ry- 
šius su tradicijomis ir istorija, tiesiai peršokdami vi- 
są mūsų istorijos laikotarpį nuo Liublino unijos iki 
„Aušros“ gadynės, o kiti tvirtino, kad lietuvių tauta 
ir po Liublino unijos nesustojo gyvavus, kad jos ba- 
jorija, nors ir sulenkėjusi, vis dėlto buvo Lietuvos 
savarankiškumo idėjos nešiotoja. Todėl šie tvirtino, 
kad neverta esą atstumti mūsų bajorų nuo Lietuvos 
valstybės kūrimo darbo, kad sulenkėjusi bajorija, 
mūsų valstybei susikūrus, eidama drauge su visa tau- 
ta, neišvengiamai atlietuvės. Tačiau jų oponentai, 
remdamiesi Generalinio Lietuvos Komiteto narių tak- 
tika, ypač barono Brunovo ir grafo Zyberg-Platerio, 
teigė, kad šis elementas tiktai trukdąs mūsų tautos 
pastangas nepriklausomybei atgauti, ir yra didelio 
pavojaus, kad jie, drauge su mumis dirbdami, galį 
nukreipti Lietuvos politiką Lenkijos pusėn. Dar pri- 
dėjus prie šio kai kurių asmenų ambicijas ir nepama- 
tuoto garbės troškimo jausmus, tai ir paaiškės visų tų 
ginčų pradžia. Man teko paimti vidurio liniją: nei 
pasmerkti, nei pateisinti. Abi pusės liko nepatenkin- 
tos, bet pasižadėjo bendrą darbą dirbti drauge, ne- 

įsileidžiant į paslapčių paslaptis. Nors, objektyviai Žiū- 
rint, Generalinis Lietuvos Komitetas, sudarytas drau- 
ge su mūsų dvarininkais, kaip labdaringa organizaci- 
ja, būtų galėjusi ir toliau sėkmingai veikti, bet kadan- 
gi lietuvių tarpe dėl jo veikimo buvo didelis nuomonių 
skirtumas, tai, kad išvengus pačių lietuvių susiskaldy- 
mo, konferencija nutarė šį Komitetą likviduoti. 
Lietuvių konferencija, įvykusi Lausannoj 1916 
metų nuo gegužės 31 d. ligi birželio 4 d., ir apsvars- 
čiusi, dalyvaujant Europos ir Amerikos lietuvių at- 
stovams, dabartinę Lietuvos padėtį, jos šelpimo bei 
restauracijos klausimus ir šiaipjau kultūriškai tautiš- 
kus reikalus, nusprendė: 

1. Atsižvelgiant į tai, jog dabar visai jau paaiškėjo, 

kad kariškoji vokiečių valdžia: 

'a) žiauriai elgiasi su Lietuvos gyventojais, 

b) naikina kraštą, plėšdama turtus, ypač kirsdama 
mišikus, 

1) rekvizuoja nuo žmonių kartais paskutinę mantą, 

d) apkrauja nuvargintus Lietuvos gyventojus pagal- 
viniais nepakeliamais mokesčiais, pavestais vietos 
vokiečių valdininkų sauvalei, 

e) apsunkina žmones priverstinais ir neužtektinai 
apmokamais darbais, 

f) reikalauja nuo visų gyventojų, net ir dvasiškių, ne- 
paprastos pagarbos išreiškimų, prispirdama, pa- 
vyzdžiui, sveikinti karininkus, 

g) naikina krašto dorą, liepdama steigti paleistuvy- 
stės namus net mažuose miesteliuose, kur jų ligi 
šiolei nebūta, 

h) stabdo kultūrinį lietuvių gyvenimą, neleisdama, 
pavyzdžiui, spausdinti savo laikraščių — 

Konferencija protestuoja prieš šitokį vokiečių valdžios 

režimą ir apeliuoja į kultūringąjį pasaulį su prašymu už- 
stoti humanitariškas, ekonomiškas ir politiškas lietuvių 
teises; be to, Konferencija paveda tam tikrai komisijai 
sekti tolimesnius vokiečių valdžios žygius Lietuvoje ir 
skelbti pasauliui daromas lietuviams skriaudas. 

2. Išklausius Amerikos lietuvių delegatų pranešimų ir 
įsitikinus, kad Amerikos lietuviai, nors ir pašaukti atlikti 
savo metu svarbią aktualinio rezervo rolę Lietuvos šelpi- 
rnui ir jos restauracijai, tačiau ligi šiol dėl partinių, srovi- 
nių ir asmeninių ginčų bei vaidų neatliko tautiškosios savo 
pareigos ir net per 22 karo mėnesius neprisirengė prie di- 
delio savo uždavinio, — Konferencija išreiškia savo ap- 

"gailestavimą dėl tokios dalykų padėties ir, laikydama di- 
džiai peiktiną tų asmenų bei vadovų elgimąsi, kurie pasta- 
tė separatyvinę savo ideologiją, kad lietuviai amerikiečiai 
sudarytų vyriausiąją Amerikos Lietuvių Tarybą, kuri su- 
vienytų visus Amerikos lietuvius bendram tautiškam vei- 
kimui. 

3. Išklausius J. Gabrio pranešimo apie jo veikimą ir 
žingsnius išgaunant Lietuvai pašalpą iš Rokfellerio komi- 
teto, — Konferencija pripažįsta, kad tas veikimas, sykiu 
su žygiais kitų organizacijų ir asmenų, daug prisidėjo prie 
pašalpos Lietuvai išgavimo ir blokados sumažinimo; ta- 
čiau išreiškia apgailestavimą, kad neįvyko sumanyta Liet. 
Centralinio Komiteto delegacija į Ameriką, ir pageidauja, 
kad tas sumanymas įvyktų ateityje. 

4. Atsižvelgiant į tai, kad sugyvenimas dabartiniame 
Generalinio Komiteto sąstate pasirodė negalimas, — Kon- 
ferencija pataria Komiteto veikimą likviduoti, pasiūlant 
lietuvių elementui išstoti iš Komiteto. 

5. Išklausius „Lithuanijos“ Kom. pranešimo apie ap- 
verktiną lietuvių belaisvių padėti ir kuo veikiausios mate- 
rialinės bei moralinės jiems pagalbos reikalingumą, — 
Konferencija, tardama apgailestavimą, kad platesnė lietu- 
vių visuomenė ligi šiol maža teatkreipė į tai dėmesio, iš- 
reiškia pageidavimą, kad nuo šiol lietuviai dosniau aprū- 
pintų pinigais įstaigas, tarnaujančias belaisvių šelpimui; be 
to, Kon-cija randa naudingu dalyku, kad „Lithuanijos“ 
Komitetas belaisviams šelpti taptų L. Centralinio Komiteto 
sekcija. 

6. Atsižvelgiant į tai, kad kultūriškai tautiškajam Lie- 
tuvos prisikėlimui iš karo griuvėsių būtinai reikalingas yra 
tvirtas ekonominis pamatas ir kad dėl dabartinio karo eko- 
nomiškasis Lietuvos gyvenimas liko beveik visai išardy- 
tas, — Konferencija pripažįsta labai pageidaujamą lietu- 

vių kapitalų spietimą, su kuriais būtų galima pakelti eko- 
nomiškąjį Lietuvos gyvenimą, ir todėl visai pritaria suma- 
nytajai Amerikos Prekybos bei Pramonės Bendrovei, pa- 
geidaudama, kad į šitą Bendrovę, kuri visų pirma pasi- 
stengs įsteigti Lietuvoje Centralinį Banką su filijomis vi- 
sur, įstotų kuo daugiausia lietuvių; šalia to Konierencija 
pripažįsta nepavaduojamą tam tikrose Lietuvos ekonomi- 
kos srityse kooperatyvų rolę ir kviečia Lietuvos ir Ameri- 
kos lietuvius žadinti ir uoliai prisidėti prie kooperatyvinio 
judėjimo. 

7. Išklausius atstovo M. Yčo pranešimo apie rusų val- 
džios pasiūlymą gabenti iš Amerikos į Prancūziją lietuvius 
darbininkus, — Konferencija, matydama čia progą suor- 
ganizuoti žymų lietuvių būrį grįžimui, karui pasibaigus, į 
Lietuvą, ir atspėdama, įog toksai laikinas suorganizuotų 
lietuvių apsigyvenimas Prancūzijoje atliktų svarbią poli- 
tišką rolę tautiškame lietuvių gyvenime, ištaria šiam su- 
manymui savo pritarimą, jei tik lietuviams darbininkams 
bus garantuotos tokios sąlygos: a) kad tiems iš jų, kurie 
buvo pasišalinę nuo karo tarnybos, bus rusų valdžios su. 
teikta pilna amnestija; b) kad jiems bus laiduota materia- 
linė gyvenimo pusė ne prasčiau, kaip tai jie turėjo Ame- 
1ikoj; c) kad jiems ir jų šeimoms bus apmokėtas prastotas 
laikas ir kelionės išlaidos, kaip iš Amerikos į Prancūziją, 
taip ir atgal, arba į Lietuvą; d) kad jiems bus laiduota ir 
parūpinta kultūriškai tautiška organizacija, kaip, pavyz- 
Tank lietuviškos bažnyčioje pamaldos, tautiškos moky- 

os ir t. t. 


8. Atsižvelgiant i tai, kad šiuo metu platus informavi- 
mas kultūringojo pasaulio apie Lietuvos reikalus yra svar- 
besnis, negu kitados, — Konferencija, pripažinus, kad Lie- 
tuvių Informacijos Centralinis Biuras Lausannoj (seniau 
Paryžiuj) dabartinėje būklėje neaprėpia tinkamai atlikti šio 
aktuaiaus uždavinio, nutarė: a) kad lietuvių reikalams 
Teiks suorganizuoti plačiais pamatais kolegijinę Tarybą ir 
kolegijinį Informacijos Biurą; b) kad Biuras turi vykdyti 
pildomąsias funkcijas, o Taryba teikti direktyvas ir nau- 
dotis beapeliacijinės kontrolės teise; c) kad Biurą sudarys 
reorganizuotas J. Gabrio S. I. C. Biuras, Konferencijos pa- 
pildytas dviem nariais; d) kad į šį reoganizuotą Biurą tu- 

ti įeiti dar du nariai (vienas iš Lietuvos, antras iš Ameri- 
kos); e) kad Tarybą turi sudaryti parinkti šiam tikslui 
trys atstovai iš Lietuvos ir du iš Amerikos; i) kad šiaip 
Tarybos narių tarp savęs, kaip Biuro tarp savęs, teisės yra 
lygios; g) kad vidujinis abiejų įstaigų susiorganizavimas 
bei pildomųjų vietų pasiskirstymas paliktas kiekvienai or- 
ganizacijai nepriklausomai; h) Ikad Tarybos nariai renka- 
mi trejiems metams, o Biuro — vieniems, su teise būti iš- 
rinktiems ir toliau; i) kad Tarybos narius savo laiku renka 
lietuvių visuomenė, o Biuro narius parenka Taryba ir k) 
kad išdėstytųjų nutarimų įvykdymo pagreitinimu turi pa- 
sirūpinti Informacijos Biuras dabartiniame savo sąstate. 

9. Apsvarsčiusi tikybinio Lietuvos gyvenimo organi- 
zaciją ir matydama, kad šioji organizacija tautiškuoju at- 
žvilgiu nėra kaip reikiant sutvarkyta, — Konferencija nu- 
tarė, kad reikia parūpinti tinkamą apie tai memorialą if 
įteikti jį Šventajam Sostui per tam tikrą delegaciją, įro- 
džius jame aktualinius Bažnyčios Lietuvoje reikalus, o vi- 
sų pirma lietuviškosios Arkivyskupijos su sostu Vilniuje 
reikalingumą, o taip pat lietuviškosios vyskupijos Ameri- 
koje. 

10. Vienu balsu pripažįstant atitinkančio Lietuvos rei- 
kalus universiteto reikalingumą, — Konferencija kviečia 
lietuvių visuomenę be paliovos rūpintis Vilniuje Lietuvių 
universiteto įsteigimu ir paveda Informacijos Biurui paga- 
minti šio universiteto įvykdymui planingą sumanymą bei 
tam tikrą memorialą. 

Šiuos pamatus vieną mėnesį vėliau priėmė ant- 
roji Lausannos konferencija, dalyvaujant joje atsto- 
vams iš Lietuvos — A. Smetonai, kan. K. Alšauskui, 
inž. S. Kairiui ir prel. J. Maculevičiui-Maironiui. Tai 
buvo sui generis konstitucija, kurios laikėsi užsienyje 
susikūrusios lietuvių organizacijos. Kaip matysime 
iš žemiau paduotų II-sios Lausannos konferencijos 
rezoliucijų, ji nieko naujo, esminio, kas lietė organi- 
zuotą lietuvių veikimą užsienyje, nepriėmė, tiktai pa- 
pildė ir kai kurias detales išvystė. Bet mes čia jau 
randame nutarimus, reikalaujančius Lietuvai pilnos 

nepriklausomybės. Pirmoji konferencija, atsižvelg- 
dama į mano poziciją, kaipo Rusų V. Dumos atstovo 
ir L. Centro Komiteto pirmininko, šio klausimo ne- 
lietė, kad neužtrauktų Rusų vyriausybės represijų. 

Okupuotos Lietuvos atstovai šiuo atžvilgiu bu- 
vo laisvesni, jie puikiai šią progą panaudojo. Juos 
išleido iš Lietuvos į Tautų Konferenciją, kuri buvo 
vokiečių suorganizuota Lausannoje ir truko nuo bir- 
želio 27 d. iki 29 d. Čia mūsų tautos atstovai pa- 
skelbė deklaraciją — siekti nepriklausomybės atga- 
vimo. Taigi, paskelbtoji deklaracija, kuri tuo metu 
vokiečių visai nebaidė, buvo nukreipta vyriausiai 
prieš Rusiją; okupuotos Lietuvos atstovai be baimės 
galėjo lietuvių konferencijoje dalyvauti ir nutarimus 
priimti. Labai buvo gaila, kad man neteko susitikti 
Šveicarijoje su A. Smetona ir kitais čia paminėtais 
atstovais iš Lietuvos, bet politiškai tuo metu tokie 
pasimatymai buvo labai pavojingi. Nustojimas Ru- 
sų vyriausybės pasitikėjimo būtų katastrofingai atsi- 
liepęs į mūsų pabėgėlių šelpimo darbą ir jų būklę. 

Antrosios Lausannos konferencijos nutarimai 
buvo šie: 

I: 

Konferencija ratifikuoja ir priima nutarimus lietuvių 
konferencijos, įvykusios nuo gegužės 30 d. ligi birželio 
4 d. Lausannoje, išskyrus I (apie vokiečių elgimąsi Lietu- 
voje) ir VII (apie darbininkų gabenimą iš Amerikos į Pran- 
cūziją) punktus, kuriuos. nutarta sulaikyti, 


II. 


a) Priimdama pirmosios Lausannos konferencijos nu- 
tarimus, kuriais sutvarkytas jau gyvuojantis L. I. Biuras ir 
padėtas pamatas būsimai Tarybai, Konferencija pataria, 
kad Rusijos, Lietuvos ir Amerikos lietuviai kuo veikiausiai 
atsiųstų į sumanytąją Tarybą savo atstovus. 

b) Nutarta, kad Taryba ir savo vardu ir nariais būtų 
visai slapta įstaiga, o L. I. Biuras savo vardu turi būti vie- 
šas, visiems žinomas, tik jo nariai slepiami. 

c) Ir Tarybos ir L. I. Biuro nariai gauna visą jų p0- 
zicijai pritinkamą išlaikymą. 

d) Tarybos narius išlaiko tos srovės, kurioms jie at- 
stovauja, o L. I. Biuro nariai apmokami iš bendrų skiria- 
mų politinei akcijai pinigų. Iš tų pačių pinigų išlaikomas 
ir Lietuvių atstovas Berlyne. 


III. 

Pinigai politinei akcijai renkami dvejopu būdu: a) 
kiekviena srovė skiria po lygų savo fondo nuošimti politi- 
kos akcijai. Konferencija pageidauja, kad tas nuošimtis 
būtų ne mažesnis už trečdalį visos fondo sumos. b) Reikia 
nustatyti, kad kiekvienas lietuvis skirtų kokį nors nuošimtį 
politikos reikalams. 

WV. 


a) Visas politikos veikimas koncentruojamas Šveica- 
rijoje, čia laikomas Tarybos žinioje ir visas politinis 
fondas. 

b) Politikos akcijos programą, kol susivažiuos Tary- 
ba, turi išdirbti ir įvykdyti L. I. Biuras. 


v. 


Lietuvos atstovai savo pranešime apie Tėvynės padė- 
tį nurodė, ko ypač šiandien Lietuvoje stinga ir kaip tuos 
trūkumus patenkinti. 

a) Pirmoje vietoje labai reikalingi mokytojai. Šį rei- 
kalą galima būtų šiek tiek aprūpinti pargabenus iš Rusi- 
jos baigusį mokslus jaunimą, ypač mergaites, nes jų ga- 
benimui valdžia darytų mažiau kliūčių. 

b) Lietuvoje labai stinga „gydytojų, nes buvusieji ar- 
ba paimti į kariuomenę arba pabėgo. 

c) Lietuvoje reikia organizuoti kapitalą, steigti ban- 
kus su centrais didesniuose miestuose ir su filijomis visur, 
„ bet čia kliudo buhalterių stoka. 

d) Prasišalinus daugybei žydų, laikiusių visą Lietu- 
vos pramonę savo rankose, lietuviai galėtų užimti pramo- 

nėje jų pozicijas, bet trūksta vertelgų, kad ir su mažais 
kapitalais. A i 

e) Pagaliau, apskritai stinga inteligentų, o taip pat 
amatininkų, ypač statytojų, dailidžių ir kitų. | 

Konferencija, išklausiusi Lietuvos atstovų, nutaria, 
jog reikia neatidedant pradėti rūpintis gabenimu visų šitų 
žmonių į Lietuvą visų pirma iš Rusijos, o jei galima, tai ir 
iš Amerikos bei kitų lietuvių kolonijų. 

Su Rusijos lietuviais dėl šio dalyko susisiekia Švei- 
carijos lietuviai, o Amerikos atstovai tariasi šiuo reikalu 
pas savuosius. £ 


Politinio takto klausime Konferencija nutaria laikytis 
deklaracijos, paskelbtos tautų konferencijoje (1916 m. bir- 
želio 27—29 d. Lausannoje), būtent: siekti politinės ne- 
priklausomybės atgavimo. 

“Tačiau, statant nepriklausomybės šūkį kaip aukščiau- 
sią idealą, Konferencija mato ir kitokius politinio Lietuvos 
egzistavimo galimumus, dėl to ragina tuos galimumus 
svarstyti ir prie jų ruoštis, kad taip virtus, jog karas at- 
neštų ir negeistinas politinės buities sąlygas, Lietuva ir 
medžiagiškai ir dvasiškai būtų stipri ir pasiruošusi visada 
saugoti ir kovoti už savo individualinę tautybę ir kultūrą. 


VII. 


Konferencija, patyrusi iš Lietuvos atstovų, kad šian- 
die susitarimas su lenkuojančiu Lietuvos elementu yra vi- 
sai negalimas, patvirtina I-os Lausannos konferencijos pa- 
tarimą likviduoti įsteigtą lietuvių friburgiečių su Lietuvos 
lenkininkais Generalinį pašalpos Komitetą ir pataria įvyk- 
dyti tai kuo veikiausiai. . ' 

|| 
ITALIJA 


Į Bomą nuvykus. — Vėl su parlamentarine delegacija. — Šaltas 
Italijos priėmimas, — Brusilovas padėjo. — Pas princą re- 
genią. — Pas karalienę Eleną ir karalienę - motiną Marga- 
ritą, — Kijevas — Lietuvos sostinė. — Busų ambasadoje. 
— Plechanovas ir Amfiteatrovas. — Lietuva — federacinė vals- 
tybė Rusijoje, — Senatas ir parlamentas, — Romos ir jos 
apylinkių lankymas. — Pas kan. K. Prapuolenį. — Kas buvo 
Prapuolenis? 


Laimingai užbaigę konferenciją Lausannoj ir pa- 
darę porą ekskursijų po Šveicarijos kalnus, išsirengė- 
me į Italiją. Su manim drauge rengėsi važiuoti Ame- 
rikos Lietuvių Tautinės Sandoros pirmininkas Ro- 
manas Karuža. Bet italų valdžia jam nedavė leidi- 
mo, ir aš turėjau vykti vienas. Lausannoje, įlipęs į 
traukinį, pastebėjau du vyrus, kurie drauge su ma- 
nim įsėdo į tą patį vagoną. Aš įtariau juos esant 
seklius, todėl, pasiėmęs savo daiktus, nuėjau į kitą va- 
goną. Jie taip pat persėdo į tą patį vagoną. Tada 
man buvo aišku, kad esu sekamas net dviejų seklių, 
tik nežinojau, kurios valstybės. Jų „garbingoje“ 
kompanijoje man teko važiuoti iki Milano. Milane 
nutariau apsistoti ir, pasinaudodamas nakties tamsu- 
ma, pasprukau iš savo neprašytų globėjų. Apžiūrė- 
jęs kiek Milano miestą, išsiskubinau į Romą. Stotyje 

nusipirkau italų laikraščių, kurie buvo pilni straip- 
snių ir paveikslų, atvaizduojančių Britų laivyno mūšį 
su vokiečių laivynu ties Jutlandu. Seniai buvo lauk- 
ta šių dviejų jūrų galiūnų susitikimo, bet tiktai dve- 
jiems metams praslinkus nuo karo pradžios išdrįso 
vokiečiai išplaukti į mūšį. Iš visų tų žinių, nemokė- 
damas italų kalbos, negalėjau susigaudyti, katros pu- 
sės pergalė. Iš žuvusiųjų laivų skaičiaus atrodė, 
kad abu laivynai lygiai smarkiai nukentėję ir nė vie- 
nas mūšio nelaimėjęs. Bet kad vokiečiai buvo pri- 
versti iš mūšio lauko bėgti, tai lyg rodytų, jog jie bū- 
tų pralaimėję. Tačiau vėliau, jau Romoje, gavau 
prancūzų laikraščius: mano spėliojimas pasitvirtino 
— anglų laimėta. Važiavau lygiais Lombardijos lau- 
kais, apaugusiais alyvų medžiais ir šilkų krūmokš- 
niais. Ši derlinga Italijos dalis viliote viliojo kiekvie- 
no keleivio akį. Bet birželio mėnesio karščiai mane, 
kaip šiaurės gyventoją, kankino. 

Į Romą nukeliavau vienas ir savo delegacijos 
draugus pasivijau jau Grand Hotelyje; jie buvo vieną 
dieną anksčiau iš Genevos išvykę. Delegacija buvo 
nekaip nusiteikusi. Man pasakojo, kad italai, ypač Ge- 
nevoje, rusų delegaciją buvo šaltokai sutikę.  Mies- 
to salėje, dideliame mitinge, tyčia išleidę vieną socia- 
listą su aštria prakalba, kuris pirštu prikišamai nuro- 
dinėjo, kad rusų armija nepuolanti austrų Karpatuose 
ir dėl to italų armija turinti viena atlaikyti sukoncen- 
truotas priešų jėgas. Delegacijos spėliojimais toks 
pat priėmimas laukiąs mūsų Romoje. Rusų pasiun- 
tinybė jau buvo ant kojų pastatyta. Čia tada buvo 
senas diplomatas Girsas, kuris buvo laikomas geriau- 
siu Rusijos atstovu, išėjęs Rytuose diplomatinę kar- 
jierą ir paskutiniuoju laiku buvęs Rusijos pasiuntiniu 
Konstantinopolyje. Jo patarėju buvo Strandmann'as, 

pirmuoju sekretorium kauniškis baronas Bistramas, 
generaliniu konsulu Kauno gubernijos dvarininkas 
Zabiella ir karo atachė kunigaikštis Volkonskis. Jie 
visi labai daug dėjo pastangų, kad mus kuo puikiau- 
siai priimtų ir supažindintų su plačiais politiniais bei 
visuomeniniais Italijos sluoksniais. 

Pirmiausia mus priėmė ministeris pirmininkas 
Orlando ir užsienių reikalų ministeris baronas Soni- 
no, suruošė rautą, sukviesdamas diplomatijos korpuso 
narius bei aukštuosius vyriausybės atstovus. Paskui 
sekė priėmimas pas princą regentą, kuris pavadavo iš- 
vykusį į karo lauką vadovauti Italijos armijai karalių 
Viktorą Emmanuelį III. Vėliau ilgoje audiencijoje pri- 
ėmė mus karalienė Elena. Graži ir simpatinga juod- 
kalniečių caro Nikalojaus duktė, Petrapilio Smolno 
instituto auklėtinė. Buvo išauklėta rusų dvasioje ir 
gerai mokėjo rusiškai. Ji labai gyvai domėjosi mūsų 
misijos uždaviniais, klausinėjo apie karo mūšių eigą 
ir apie gyvenimo sąlygas Rusijoje karo metu. Čia 
pat mums teko garbė būti pristatytais karalienei mo- 
tinai Margaritai. Mane pristatė jai kaipo deputė de 
Lithuanie. Ji paklausė: ,„Votre capitale Kijev? n'est 
ce pas?“ (Jūsų sostinė Kijevas, tiesa?). Man labai 
nesmagu buvo pataisyti jos didenybės klaidą, bet at- 
sakiau, kad, tiesa, Kijevas kadaise priklausęs Lietu- 
vai, kada į Lietuvos valstybės ribas buvo įėjusi pie- 
tų Rusija su šiuo miestu, bet mūsų senoji Gedimino 
sostinė yra Vilnius. Karalienė buvo patenkinta 
šiuo mano atsakymu ir pasiskubino prisipažinti, kad 
jos geografijos ir istorijos žinios esančios labai ne- 
tikslios ir kad ji mūsų kraštų kaip reikiant nepa- 
žistanti. 

Toks šaltas mūsų delegacijos priėmimas Italijoje 
buvo suprantamas. Rusų armija, 1915 metų vasarą 

visai išstumta iš rytinės Galicijos, nebesudarė tos pa- 
ramos Italijos armijai, kurios buvo tikėtasi, todėl 
austrų-vengrų ginkluotos pajėgos buvo sutrauktos 
į vakarų frontą. Čia, Asiago rajone, gen. Conradas 
išvystė oienzivą prieš Italijos Trentino ilangą. Italai, 
nors ir puolė austro-vengrus ties Isonzo, bet be di- 
desnių pasėkų. 

Tokia, maždaug buvo karo lauke situacija mūsų 
atvykimo į Romą metu. 

Dabar Rusija vėl atėjo Santarvei į pagalbą. 
1916 metų pavasarį, po nelaimingų 1915 metų ope- 
racijų, dėl kurių rusai turėjo pasitraukti iš Lenkijos, 
Lietuvos ir didelės dalies Galicijos, dabar, atnaujinę 
ir papildę savo armiją naujais rezervais, vėl ėmė ro- 
dyti aktingumą. Taip, kovo mėnesį, kad atitrauktų 
vokiečių pajėgas nuo Verduno fronto, rusai išvystė 
smarkų puolimą ties Naročio ežeru Lietuvoje. Jie 
jau vėl įstengė pastatyti 130 divizijų prieš 46 divi- 
zijas vokiečių ir 40 divizijų austrų. 

Nors buvo laukiama sutartinos aliantų ofenzi- 
vos Somnos upe pradedant liepos mėnesio pradžioje, 
bet, italams prašant veikiau pradėti ofenzivą pietų 
vakarų fronte, kur vadovavo gen. Brusilovas, rusai 
pagreitino savo armijos ofenzivą. 

Ir štai, birželio 4 d., gen. Brusilovas, be jokio 
pranešimo aliantams, puolė visų smarkumu 4-ją au- 
strų armiją prie Lucko ir 7-ją — Bukovinoje. Per 
tris dienas austrai buvo sumušti.  Brusilovas paėmė 
apie 200.000 austrų į nelaisvę. Šis Brusilovo žygis 
turėjo didelių pasėkų. Jis sulaikė Conrado prieš 
Italiją puolimą, kuris jau buvo pradėtas. Vokietija 
taip pat turėjo atitraukti dalį savo jėgų iš vakarų 
fronto ir priversti Falkenhayną susilaikyti nuo kontr- 
puolimo prieš anglus, kuris buvo ruošiamas prie 

Somnos upės; taip pat vokiečiai nustojo vilties nuga- 
lėti Verduno frontą. Šios pasėkos tik vėliau paaiš- 
" kėjo. Conrado puolimas ties Isonzo tuoj atslūgo, ir 
italai buvo labai dėkingi rusams už jų išgelbėjimą. 
Mums pas karalienę bebūnant, telegrafas atne- 
šė žinią, kad rusų armija, gen. Brusilovo vadovauja- 
ma, sumušė Austrijos kariuomenę, paėmė keliasde- 
šimt tūkstančių belaisvių ir daug karo grobio. Italų 
ūpas tuojau pasikeitė. Dėl šio pasisekimo ėmė mus 
„nuoširdžiai sveikinti ir dėkoti jų vyriausybės vardu, 
. kaipo rusų atstovams. Išeinant iš Kvirinalo mūsų 
laukė didžiausios žmonių minios prie rūmų vartų. 
Vos tik mums pasirodžius, pasigirdo galingi šauk- 
smai: E viva Rusija! E viva Rusija! Minios džiūga- 
vo ir kėlė didžiausias ovacijas, užtvenkdamos gat- 
ves, kuriomis su dideliu vargu galėjo mūsų automo- 
biliai pravažiuoti. Mūsų delegacijos nariai džiaugė- 
si, kad generolas Brusilovas kaip tik šiuo momentu 
mums daug padėjo ir sukėlė tiek entuziazmo sąjungi- 
ninkės Italijos gyventojuose. Todėl nieko nuostabaus, 
kad taip staiga italų ūpas pasikeitė. Karšti, tempe- 
ramentingi ir ekspansyvūs italai moka pareikšti savo 
dėkingumo jausmus. 

Vakare rusų atstovybėje buvo suruoštas di- 
džiausias rautas, kur dalyvavo visa Romos diduo- 
menė su sąjungininkių valstybių atstovais pryšaky. 
Viso to rauto centru buvome mes — delegacijos na- 
riai. Ambasadorius Girsas nuoširdžioje kalboje pa- 
sveikino mus ir drauge pasidžiaugė karo rezultatais. 

Kitą dieną mes lankėme parlamentą ir senatą. 
Senato salėje, kur buvo susirinkę ir parlamento na- 
riai, visai vyriausybei dalyvaujant, Miliukovas pasa- 
kė prakalbą italų kalba, kuri sukėlė begalinių ovacijų, 
kokių tik galima buvo sutikti italų tautoje. 

Negausi rusų koloniją Romoje, kurią sudarė ru- 
sų Žurnalistų ir šiaipjau apsigyvenusių karo metu 
„emigrantų būrys su vienu iš geriausių socialdemo- 
"kratų atstovu ir partijos vadu Plechanovu. Visi jie 
buvo labai patenkinti tokiu rusų parlamento delega- 
cijos pasisekimu, džiaugėsi ir kartu reiškė vilties, kad 
greitai galėsią sugrįžti į savo tėvynę ir laisvai, nie- 
ko nesibijant, reikšti savo socialistiškas mintis ir dirbti 
savo krašto gerovei. 

Drauge su Plechanovu čia stovėjo ir garsusis 
rašytojas feljetonistas Amfiteatrovas. Jis buvo sa- 
vo laiku pagarsėjęs apysaka ,„Semja Obmanovich“ 
(Semja Romanovich), vaizduojančia caro šeimos is- 
toriją. Šiam romanui pasirodžius, jis turėjo skubiai 
emigruoti į užsienius be teisės kada nors grįžti. Par- 
lamentą belankant, mus lydėjo Plechanovas su Amfi- 
teatrovu.  Rodydamas į parlamento palubėje nu- 
pieštus paveikslus, vaizduojančius įvairias Italijos 
provincijas, Plechanovas pasakė: 

— Kaip tai būtų malonu, jei galėtume, karui 
pasibaigus, matyti rusų Valstybės Dumoje nupieštus 
Rusijos imperijos federatyvių valstybių dalis ir jų 
tarpe tamstos atstovaujamą laisvą Lietuvos vals- 
tybę! 

Taip svajojo vienas geriausių, ideališkiausių ru- 
sų socialdemokratų partijos kūrėjų ir jos vadų. Mes 
jį užtikrinome, kad, sugrįžę į Rusiją, išrūpinsime jam 
ir Amfiteatrovui leidimą, nė karo pabaigos nelau- 
kiant, grįžti į tėvynę. Savo pažadus vėliau mes iš- 
tesėjome. A. D. Protopopovas parsikvietė Amfite- 
atrovą į Petrapilį ir pastatė jį jo leidžiamojo laik- 
raščio ,„Ruskaja Molva“ vyr. redaktoriumi. Plecha- 
novas sugrįžo kiek vėliau, jau Protopopovui vidaus 
reikalų ministeriu beesant. Bet, revoliucijai kilus, Ple- 

chanovas buvo persekiojamas jau nebe rusų biuro- 
kratų ir caro valdžios agentų, bet savo pačios parti- 
jos — socialdemokratų atskilusio sparno, bolševikais 
vadinamo. Jo buvusieji draugai daug pasėkmingiau 
ir tiksliau sunaikino socialdemokratų partiją, jos Va- 
dus sukišo į kalėjimus, 0 žymesniuosius jų iššaudė. 
Plechanovui neteko ilgai pagyventi išsvajotoje lais- 
voje Rusijos valstybėje. Jis pačiame revoliucijos 
įkarštyje iš didelio nusiminimo ir širdgėlos mirė. O 
Amfiteatrovui vėl pavyko, kaip ir caro laikais, pa- 
sprukti iš bolševikų rojaus į užsienį ir vėl emigran- 
tų gyvenimu gyventi. 

Romoje mums neteko ilsėtis. Ne tam mes čia 
buvome ir atvažiavę.  Apžiūrinėjome senojo civili- 
zuoto pasaulio sostinę su jos garsenybėmis — Koli- 
ziejum, katakombomis, kur pirmieji krikščionys susi- 
rinkę slapstydamies nuo persekiojimų meldėsi ir gar- 
bino savo Viešpatį Tvėrėją ir Vienintelį Jo Sūnų kapi- 
nių tamsumoje. In hoc signo vincis! Be to, dar 
aplankėm Panteoną, uždėdami ant Garibaldi kapo 
vainiką ir pagerbdami jo asmenyje didžiausią Italijos 
patriotą ir suvienytos valstybės kūrėją. Taip pat ap- 
lankėm naujosios istorijos kūrybos šedevrą, kuris 
puošė Romą didžiausių pasaulio genijų tvariniais, Šv. 
Petro baziliką. 

— Nors kaštavo popiežiams ši bazilika beveik 
visos Vokietijos ir gerokos dalies pasaulio nuo katali- 
kų bažnyčios atsiskyrimą, bet vis dėlto verta buvo 
tokią bažnyčią statyti, — pasakė man mano palydo- 
vas kun. Prapuolenis. | 

Beviešint Romoje, mūsų vadovu, arba cicero- 
ne, buvo Italijos parlamento narys Margius de la 
Toretto. Jis šiek tiek mokėjo rusiškai ir buvo įpa- 
reigotas mus globoti ir tiekti visokiariopą pagalbą. 

Vėliau jis buvo Italijos pasiuntiniu Petrapilyje. Čia 
su juo arčiau susipažinau, ir jis, tą pažintį atminda- 
mas, taikos konferencijoje Paryžiuje, 1919 metais, 
daug mums padėjo, kaip politiniai, taip ir materia- 
liai, palaikydamas mūsų interesus. Jo galingo už- 
tarimo dėka man pavyko išrūpinti drauge su inž. Na- 
ruševičium pirmą garvežių partiją ir apskritai rieda- 
mosios medžiagos mūsų geležinkeliams. Romoje jis 
mus vaišino, vežiojo po miestą ir apylinkes, rodė vi- 
sas garsenybes, karo dirbtuves ir šiaipjau Žymesnes 
vietas. Be jo, dar mus lydėjo didelis senatorių ir 
parlamento atstovų būrys, ypač užmiestį belankant. 
Vieną dieną išvežė mus traukiniu į seną Italijos 
miestą Ternį. Tenai buvo įrengtos nepaprastai gra- 
žioje ir kalnuotoje vietoje su dideliu vandens kriokliu 
ginklų dirbtuvės. Traukinys buvo ankštai prikimš- - 
tas italų parlamento narių.  Privažiavus Ternį, buvo 
paduoti keli automobiliai rusų parlamento nariams ir 
trys elektros tramvajaus vagonai italų parlamenta- 
rams.  Bematant automobiliai buvo užimti mūsų 
vaišingųjų šeimininkų, o daliai rusų delegacijos narių 
teko važiuoti tramvajum. . . Fabrike mus pasitiko ad- 
ministracija su orkestru. Bet mes buvome nuste- 
binti, kad vietoje rusų himno pasigirdo Marseljetė. 
Italai teisinosi, kad jų orkestras dar nesuskubo rusiį 
himno išmokti.  Apžiūrėjome visus fabriko skyrius 
ir buvome nustebinti labai lėtu darbo tempu. Fabri- 
ko pajėgumas buvo išnaudotas ne daugiau kaip 5074. 
Tatai mums krito į akį ypač po to, kai mūsų buvo ap- 
lankyta Anglijos ir Prancūzijos karo reikalams pri- 
taikinta pramonė. Iš fabriko nuvykome į tą kalną, iš 
kurio veržėsi, mušdamas vandenį aukštyn, krioklys. 
Pasigėrėję gamtos gražumu, atvėsę paunksnėje nuo 
Italijos karščių, grįžome į stotį. Čia mūsų laukė pa- 

roda. Ugniagesiai ir boy skautai, išsirikiavę, pražy- 
giavo pro mus, reikšdami mums pagarbą. Kol mes 
visą parodą apėjome, mūsų šeimininkai pasiskubino 
užimti visas restorane vietas, todėl mūsų delegacijos 
daliai teko papasninkauti gerą valandą. 

Apskritai, reikia pasakyti, kad italų kompanijoje 
gana linksma ir smagu. Jie labai malonūs, atviri ir 
nuoširdūs žmonės. Jų minia gyva ir ekspansyvi. 
Reikia mažiausio įvykio, mažiausio susikimšimo gat- 
vėje, kaip išauga didžiausia žmonių minia. Visur 
šypsosi, visi juokiasi, visur aplink linksma. Rodos, 
kad tave kiekvienas sveikina, kiekvienas džiaugiasi 
tave sutikęs. 

Romoje mes išbuvome vos kelias dienas. 
Priėmimai, vaišės, pietūs, vakarienės, rautai pas 
aukštuosius asmenis, o, be to, dideli birželio mėn. 
karščiai mus gerokai išvargino. Rusų Dumos dele- 
gacija išsiskubino į austrų italų frontą. Aš dar tu- 
rėjau pasilikti kelias dienas Romoje, laukdamas po- 
piežiaus Benedikto XV audiencijos. Mes buvome 
Italijos svečiai. Naudojomės jos vaišingumu. Karo 
ministeris man visą laiką teikė galimumo naudotis 
jo automobiliu, ir aš, kanauninko K. Prapuolenio ar 
rusų dainininkės Rozovos lydimas, lankiau Romos 
miestą ir jo apylinkes. Visos tos vietos, kurios mums 
buvo žinomos iš istorijos, sudarė nepaprasto įspū- 
džio, ir teko stebėtis sena, aukštai išsivysčiusia Ro- 
mos imperijos civilizacija. Ji turėjo ir tebeturi dide- 
lės įtakos visam civilizuotam pasauliui, 

Važiuodamas į Romą, aš norėjau pasinaudoti pro- 
ga ir išgauti audienciją pas popiežių Benediktą XV, 
kad galėčiau išprašyti jį paskelbti visose pasaulio ka- 
talikų bažnyčiose lietuvių dienos rinkliavą nuken- 
tėjusiai Lietuvai. Lietuviams rūpėjo tą rinkliavą 

išgauti dėl dviejų motyvų: viena, kad mes tikėjomės 
gana žymios sumos pinigų nukentėjusiai Lietuvai, 
antra, toks paskelbimas visuose kraštuose būtų ge- 
riausiai išpropagandavęs Lietuvos vardą. Todėl aš 
pasilikau lietuvių dienos išgauti. Šitame reikale man 
daug padėjo kan. K. Prapuolenis. 


Kanauninkas K. Prapuolenis 


Tai ne parapijinis veikėjas darbuotojas, bet pa- 
saulinio masto vyras su didele išmintimi, moksline 
erudicija, gilus praeities tyrinėtojas, platus, gabus 
valstybės darbuotojas, turįs daug patyrimo admini- 
stracijos darbe, iškalbingas, sumanus oratorius, turįs 
savyje švelnaus jumoro, išauklėtas, mandagus savo 
veiksmuose ir kalboje, gabus diplomatas, kuris galė- 
jo būti pažiba bet kurios valstybės diplomatų tarpe. 
Jo švelnus būdas, jautri siela padėdavo jam greitai 
orientuotis gyvenimo sūkury, duodavo galimumo 
prieiti prie kiekvieno žmogaus, sudaryti draugiškus 
santykius ir užkariauti visų meilę ir simpatijas. Drau- 
gijoje jis buvo nepavaduojamas. Kur tik jam tekda- 
vo pasirodyti, jis savo linksmu būdu, malonia impo- 
nuojančia išvaizda, savo linksma nuotaika traukte 
visus patraukdavo, ir aplink jį sukdavosi visa draugi- 
ja. Jis visur buvo laukiamas ir pageidaujamas sve- 
čias, namų draugas, bičiulis ir malonus, mylimas 
dvasinis patarėjas. 

Šie jo būdo privalumai jam leido, mokslus išėjus, 
aukštai iškilti ir užimti atitinkamas jo gabumams vie- 
tas prie kelių arkivyskupų. 

Jis skiriamas aukščiausios katalikų vadovybės 
“ Rusijoje — metropolito sekretorium. Čia jis įsigyja 
žinių, įgauna prityrimo ir darosi nepavaduojamas 

šiai aukštai vietai. Prie keturių arkivyskupų lieka 
sekretorium. Tuo metu, reikia atminti, kokios sun- 
kios ir komplikuotos buvo pareigos. Samoderžavije, 
provoslavije i ruskaja narodnost — štai garsaus šven- 
tojo pravoslavų sinodo oberprokuroro Pobiedonos- 
cevo nustatyti principai, kuriais vadovavosi imperi- 
jos vyriausybė. Kitatikiai buvo vos vos pakenčiami. 

Jis, būdamas visų katalikų užtarėjas Rusijoje be 
tautybės skirtumo, gynė nuo pravoslavų skriaudikų 
savo vienatikius. Gynė kaipo teisybės ir doros rėmė- 
jas. Jam buvo skaudu, kad katalikai ir iš viso kita- 
tikiai rusuose persekiojami. Bet kai jis pamatė, kad 
katalikas kataliką persekioja, daro skriaudas ir nelei- 
džia lenkų įsiviešpatavusi dvasiškija lietuviams gar- 
binti Viešpatį savo kalba, kai priešinosi, kad būtų 
skaitoma evangelija lietuviškai ir sakomi pamokslai 
Petrapilio bažnyčiose, jam dar skaudžiau buvo, ir jo 
teisingumo jausmai buvo užgauti. Jis dėjo visas pa- 
stangas, kad tų skriaudų jo tautiečiai išvengtų. 

Jis savo energiją, savo sumanumą pavartoja 
tam, kad lietuvių teisingi ir teisėti reikalavimai būtų 
patenkinti. Jis įtikinėja aukščiausią bažnyčios val- 
džią duoti savo sutikimą ir, tokį sutikimą gavęs, ragi- 
na lietuvių kunigus sakyti lietuviams pamokslus ir 
pats tai vienur, tai kitur dalyvauja lietuviams laiko- 
mose pamaldose ir sako pamokslus, norėdamas savo 
autoritetu pagreitinti naujos tvarkos įgyvendinimą. 

Lenkams, kurie beveik neskyrė tuomet, ir dabar 
neskiria, katalikybės nuo lenkų tautybės, toks lietuvių 
reikalavimas pasirodė „revoliucija“, „separatizmas“, 
„senų tradicijų“ ardymas ir beveik pačios tikybos 
įžeidimas. Kilo didžiausias triukšmas, ir lenkų visuo- 
menė sujudo. Imta ieškoti kaltininkų agitatorių. Ka- 
dangi metropolito sekretorius nesislėpė su savo nuo- 

ašiai 


monėmis, visur aštriai kritikavo lenkų įsikarščiavu- 
sius agitatorius, neatsižvelgdamas į savo priešininkų. 
aukštą padėtį ir atskirus asmenis, tai jis buvo apšauk- 
tas litvomanu ir visos lenkų tautos priešu, bažnyčios. 
ardytoju.  Nesigailėta visokių insinuacijų, apkalbėji- 
mų ir šmeižtų lenkų nekenčiamojo kun. Plapuolenio 
asmeniu. Bet jo tiesioginis viršininkas, arkivysku- 
pas, gerai pažindamas savo sekretorių, nekreipdavo. 
jokio dėmesio į visus tuos šmeižtus. Bet arkivysku- 
pui Gintautui mirus ir paskyrus arkivyskupu grafą 
Šembeką, šis, būdamas silpno būdo ir lenkų partijos. 
ryškus kandidatas, paklausė lenkų, reikalavusių paša- 
linti sekretorių; dar neperėmęs savo sosto, telegrafu 
įsakė kan. K. Prapuoleniu atsistatydinti. Tokią 
skriaudą matydami, visi buvo pasipiktinę šiuo netei- 
singu poelgiu. Net rusų biurokratija ir ta negalėjo 
tokios neteisybės toleruoti. Kadangi nuo vidaus rei- 
kalų ministerio priklausė jo atleidimas ir pensijos pa-- 
skyrimas, tai Prapuoleniui buvo paskirta iki gyvos. 
galvos pensijos po 200 rublių mėnesiui ir apdova- 
notas aukštu šv. Stanislovo I rūšies ordinu. Jo prie- 
šai kaip tik šį faktą savaip išaiškino ir ėmė pravar- 
džiuoti jį mėgiamuoju lenkų epitetu — „rusų agentu“. 
Toks vardas buvo lenkų duodamas kiekvienam lietu-- 
viui patriotui, kuris gynė savo tautos reikalus nuo 
lenkintojų puolimų. Šiai dėl ko kanauninko Prapuo- 
lenio karijera pasibaigė. 

Jis iš Petrapilio važiuoja į savo gimtąjį kraštą, 
apsigyvena Seinuose ir imasi plunksnos darbo. Jo. 
plunksna, visą amžių buvusi nukreipta prieš kataliky- 
bės priešus, dabar kreipiama prieš Lietuvos, lietuvių. 
tautos priešus. Jo plunksna smaila, nors ir paauksin-. 


„ta, bet skaudžiai duria visiems, kurie stengiasi už- 


gniaužti, sulaikyti Lietuvos tautinę sąmonę. Jis gi-- 


41 


liai studijuoja mūsų praeitį, studijuoja mūsų santy- 
kius su lenkais. Kadangi lenkai nuolat prikaišioja lie- 
tuviams, esą mes jiems nedėkingi už krikščionybės 
įvedimą, tai jis paremtais istoriniais daviniais įrodo, 
kad lenkų dvasininkams nerūpėjo krikščionybės įve- 
dimas Lietuvoje, bet mūsų tautos sulenkinimas ir jos 
pavergimas. Jis nupiešia labai vaizdžiai lenkų apaš- 
"talavimą Lietuvoje, parodo visoje nuogybėje lenkų 
dvasiškių vaizdą su jų moralės nuskurimu, su jų ob- 
skuratizmu, su jų aklu tarnavimu ne Bažnyčiai, bet 
lenkinimui. Jis pirmas iš aukštų katalikų dvasiškių, 
nebijodamas būti įtartas antikatalikiškumu, reiškia 
 apgailestavimą, kad lietuvių tauta katalikais virto ir 
kad lenkai tą katalikybę pas mus įvedė; jis bevelijo 
matyti Lietuvą protestonišką, kuri, jo nuomone, būtų 
išlikusi drauge ir lietuviška. Šią nuomonę jis reiškia, 
aprašinėdamas lenkų dvasiškių kovą su protestonais 
Vilniuje. Jis rašo spaudoje, bet didžiausias jo dar- 
bas yra jo istoriniai veikalai prancūzų, lenkų ir lietu- 
vių kalbomis, išleisti lenkų bažnyčios ir jos apaštala- 
vimo Lietuvoje santykiams nušviesti. 

Šie veikalai plačiai pasklido po visą pasaulį ir 
labai daug padėjo išaiškinti lenkų-lietuvių santykius 
bei jų apaštalavimą Lietuvoje. 

Nė vienas lietuvių parašytas veikalas, kuris 
gvildena lenkų-lietuvių santykius, nebuvo sukėlęs tiek 
triukšmo lenkuose, kiek kan. Prapuolenio. Buvo da- 
ryta žygių Vatikane, kad jo knyga pakliūtų į Index'ą 
Librorum Prohibitorum ir jos autoriui būtų pritaiky- 
tos visokios administracinės bausmės. Nors buvo 
užsitraukta kai kurių šv. Sosto agentų, ypač lenkų 
suagituotų, nemalonės, bet represijų nebuvo taikyta. 

Man teko arčiau susipažinti su kan. Prapuole- 
niu jau Kaune, kai jis, atvykęs iš Seinų, apsigyveno 

Garalevičiaus namuose, Nemuno pakrantėje. Jis ra- 
šė tuomet savo ,,Polskie Apostolstwo na Litwie“. 
Susipažinęs su juo negalėjau nejusti jo prakilnios dva- 
sios ir jo asmens kitų vertingų privalumų. Pajutau 
didelį prie šio mūsų veterano prisirišimą, ir nuo to lai- 
ko mūsų draugiški santykiai nebepakitėjo. Nuolatos 
teko pas jį lankytis ir gėrėtis jo atpasakojimais apra- 
šomų jo knygoje praeities epizodų. Be to, dar man, 
jaunam advokatui, teko garbė vesti jo bylą prieš ge- 
nerolą Babianskį, jį apšmeižusį spaudoje, sąryšy su 
kunigaikščio Oginskio palikimo byla. Tie gen. Ba- 
„ bianskio nukreipti straipsniai prieš kan. Prapuolenį 
turėjo irgi tikslų nužeminti tą didelį lietuvį patriotą 
už jo antilenkišką nusistatymą. Jis kreipėsi į advoka- 
tą P. Leoną, mano tuometinį patroną. Bet kadangi 
P. Leonas buvo tos pačios partijos narys, kaip ir gen. 
Babianskis, tai jį kaltinti atsisakė ir pasiūlė mane. Be- 
gvildenant šią bylą, kaip tik teko plačiai įsikalbėti su 
kanauninku ir sužinoti daug faktų iš jo plataus veiki- 
mo Petrapily, iš kovų su lenkininkais už lietuvių tei- 
ses bažnyčioje. 

Lietuvoje, ypač Vilniuje ir Vilniaus krašte, prasi- 
dėjo smarki kova dėl lietuvių kalbos teisių bažnyčio- 
ję. Jau ir mažiau susipratęs vilnietis ėmė nebetikėti 
lenkų tvirtinimais, kad Ponas Dievas suprantąs tik 
lotyniškai ir lenkiškai, kad malda tik lenkiškai sukal- 
bėta Dievui patinkanti. Jau ir jam gana buvo išaiš- 
kinta, kad Dievas sutvėrė visus žmones ir kalbas, 
kad Jis lygiai myli lenkų, lygiai lietuvių kalbą ir kad 
jo malda neblogesnė Dievui už lenkišką. 

Kai toks teisingas lietuvių reikalavimas betgi 
nebuvo bažnyčios vyriausybės teisingai sprendžia- 
mas, pamaldos nebuvo įvedamos lietuviškiausiose 
parapijose, tai mūsų tautos vyrų buvo sugalvota ape- 

liuoti į Romą. Čia neapsieita be brangių kanaunin- 
ko patarimų ir pagalbos. Buvo pasiųstas žinomas me- 
morialas popiežiui ir laukta atsakymo. Bet kai skundai 
ir maldavimai raštu nieko nepadėjo ir kai susekta bu- 
vo, kad tie skundai ten likviduojami neoficialių lenkų 
atstovų prie Vatikano, imta galvoti, kad reikią pasių- 
sti savo žmogų, kuris, Romoje gyvendamas, įsigytų 
pažinčių ir galėtų žodžiu paaiškinti dalykų eigą ir pa- 
raližuoti lenkininkų veiksmus prie Vatikano. Ieškota 
tokio įtakingo vyro, prityrusio ir gero diplomato. 

Sustota ties kan. Prapuolenio asmeniu.  Geres- 
nio ir tinkamesnio tam reikalui kandidato nė ieškoti 
nereikėjo. Jo kvalifikacijoms lygaus Lietuvoje netu- 
rėta. Sumanyta reikalingas lėšas surinkti aukomis. 
Kan. Prapuolenis sutiko važiuoti į Romą, bet nesuti- 
ko, kad jo aprūpinimas būtų aukomis paremtas. Tas 
dalykas netikras. Reikia ieškoti kitų šaltinių. Kaip 
tik tuo metu pasiliuosuoja Romoje Šv. Stanislovo baž- 
nyčios, esančios rusų atstovybės žinioje ir jos iš da- 
lies išlaikomos, rektoriaus vieta. Kanauninkas gavo 
paskyrimą tai vietai. 1914 metų pavasarį kan. K. 
Prapuolenis važiuoja į Romą, kaipo pirmutinis ne- 
oficialus lietuvių visuomenės ir tautos atstovas. 

Romoje, atsargiai panaudodamas savo gabu- 
mus, jis atlieka didelį tautos darbą. Čia jam tenka 
grumtis si mūsų priešininkais, aiškinti Lietuvos baž- 
nyčios reikalus, ginti mūsų tautos teises, išdirbti san- 
tykius, surasti mūsų užtarėjus, įkvėpti jiems mūsų 
tautai simpatijas ir suardyti suraizgytus supintus in- 
trygų ir visokių melagysčių tinklus. 

Jis, nesigailėdamas energijos, triūso ir savo ner- 
vų, dirba sunkų ir nedėkingą darbą. Jis neleidžia 
veltui laiko: jau nebejaunas būdamas, Romoje išmok- 

sta italų kalbą, išmoksta ją taip gerai, kad savo sti- 
lium net stebina pačius italus. 

Uoliai lanko Vatikano biblioteką, rausiasi ar- 
chyvuose, rinkdamas šaltinius Lietuvos istorijai. Jis 
atliko didelį darbą.  Nukopijavo retus dokumentus, 
atpasakojo daug faktų. Jų susidarė didelė dėžė, kuri, 
deja, jam į Lietuvą grįžtant dingo. Tas turtas su jo 
paties atsiminimų užrašais niekad šviesos nebematys. 

Užeina karo audra. Iškyla mūsų politiniai rei- 
kalai. Žmonių, kurie galėtų tinkamai nušviesti mūsų 
politines aspiracijas, kurie sugebėtų nušviesti mūsų 
tautos savitumą, užsieniuose buvo labai mažai. Ir 
štai kan. K. Prapuolenis pats savaime virsta neoti- 
cialiu atstovu. Jis organizuoja propagandą, intensy- 
viai rašinėja italų laikraščiams, skiepydamas jiems 
supratimą ir užuojautą okupuotai ir nelaimingai lietu- 
vių tautai. 

Aš jį susitikau Romoje 1916 metų vasarą, lan- 
kydamas Italiją, kaipo rusų parlamento delegacijos 
narys. Sutinku jį aukštose diplomatų sferose, laiko- 
mą didelėje pagarboje ir dirbantį didelį darbą. Jis 
džiaugės ir džiaugsmo ašaros vilgė jo skruostus, kai 
mes susitikome šiame amžiname mieste ir kėlėme 
drauge Lietuvos reikalus. Jis sekė kiekvieną mano 
žygį ir gausiai rėmė savo patarimais. 

Mano kelionės draugams, V. Dumos atstovui 
F. Račkauskui ir V. Tarybos nariui grafui Vielepo!- 
skiui trukdant surasti būdų išgauti man audienciją pas 
popiežių, kan. Prapuolenis, kol audienciją išgavome, 
labai krimtosi. 

Išgavus man audienciją pas popiežių, jis mane 
lydėjo iki Vatikano vartų, teikė patarimų, kaip ir ką 
reikia popiežiui sakyti. Jis išvertė į italų kalbą mano 
memorandumą popiežiui lietuvių dienai katalikų baž- 

nyčiose išgauti. Paskui didžiai džiaugėsi, kai man 
audiencija puikiai pasisekė. 

Vėliau jis visą karą dirbo tą didelį darbą, kuris 
vedė mūsų tautą prie nepriklausomybės. Matome 
mes jį dalyvaujant politiniuose pasitarimuose ir lietu- 
vių konferencijoje Berne. 

Kai Lietuvos nepriklausomybė jau buvo iško- 
vota, kan. Prapuolenis gauna paskyrimą neoiicialiu 
atstovu. Jis man, dar Paryžiuje būnant, 1919 m. 
rašo laišką, kad aš išaiškinčiau mūsų vyriausybei, jog 
“prie Vatikano negalima skirti kunigo, nes kunigas turi 
laikytis subordinacijos, jis yra tik prastas kareivis 
kardinolo akyse. 

— Argi gali paprastas feldiebelis atstovauti kie- 
no nors interesus pas generolą? — baigia jis laišką. 

Kan. K. Prapuolenis grįžo į Lietuvą. Čia jam 
buvo pavestos sunkios ir painios pareigos vidaus rei- 
kalų ministerijoje vadovauti tikybų departamentui. 
Čia mums nuolat teko susitikti beorganizuojant evan- 
gelikų-reformatų tikybines įstaigas. 

Jis su dideliu atsidėjimu ir objektyvumu tuos 
reikalus gvildeno ir sprendė. Kaipo politikas, jis vei- 
kė nežiūrėdamas jokių partijų, nors visą amžių jo 
pažiūros sutapdavo su tautininkų nusistatymu. Jam 
rūpėjo visos tautos reikalai. Jis visuomet pabrėžda- 
vo šį savo nusistatymą ir labai apgailestaudavo, kad 
mūsų valstybės vyrai tarp savęs vaidijasi. Nusiskųs- 
davo, kad mūsų žmonės nepasiruošę lenda į pirmą- 
sias vietas, nepagerbia, neretai net atstumia nuo tau- 

tos ir valstybės darbo prityrusius vyrus. 

Jis tautos reikalus aukščiau viso ko statė, mylė- 
jo savo kraštą, mylėjo žmones ir nuoširdžiai dirbo jų 
naudai, jų kultūrai. 

AUDIENCIJA PAS POPIEŽIŲ 
BENEDIKTĄ XV 


Sunkū audienciją gauti, — Lenkų intrygos. — Vatikane. — Pas 
popiežių. — Malonus priėmimas. — Mano memorandumas, 
Lietuvių dienos pažadėjimas. — Palaiminimas. — Pas kar- 
dinolą Gasparri. — Mano vizitas karaliaus šeimai — vyriausioji 
kliūtis audiencijai gauti, — Iš ambasados sugrįžęs — vis tiek, 
kaip iš Rusijos atkeliavęs. — Pažadėta parama Lietuvai per 
bažnyčias. — Ambasadoriaus Girso patarimas, — Prof. Pr. Bučio 
misija. — Kan. K, Alšausko paskyrimas. — Per Šveicariją 
į Paryžių. — Su Amerikos katalikų atstovais susitikus 


Jau antrą kartą rusų ministerijos įgaliotinis pra- 
šė man šv. Tėvo audiencijos. Pirmą kartą buvo pa- 
sakyta, kad jau užimtas ir negalįs man audiencijos 
skirti. Labai nustebome. Aš turėjau vyskupo Kare- 
vičiaus laišką, rekomenduojantį mane kardinolui Gas- 
parri. Tame laiške buvau taip išgirtas, kaipo refor- 
matas... Buvo pasakyta, kad nors aš kalvinas, bet 
labai gerai atstovauju Dumoje lietuvių katalikų rei- 
kalus ir, Dieve duok, kad būtų daugiau tokių katalikų, 
kaip reiormatas Yčas. Labai diplomatiškai dar buvo 
nurodyta, kad Lietuva, kaip ir Lenkija, yra daug nu- 
kentėjusi nuo karo ir kad lietuviams esą EE IJES 
pašalpa. - i 

Dar iš vakaro rusų ministerijos įgaliotinis buvo 
įteikęs laišką monsignorui Tedeschini, kad šis įduo- 
tų jį kardinolui Gasparri. Atsakymas buvo gautas 
labai greitai. Man ir grafui Olsufjevui audiencija bu- 
vo pažadėta skyrium. Bilietai pažadėta atsiųsti iš 
vakaro. Tačiau, vakarui atėjus, bilieto nesulaukiau. 
Vėlai vakare iš Vatikano buvo patelefonuota įgzalio- 
tiniui, kad šv. Tėvas jau buvo savo laiką išskirstęs 
ir negalįs manęs priimti. 

— Ką gi daryti, — sakau. — Palauksiu dar 
vieną dieną, t. y. gal birželio 10 d. priims. 

Bandome dar kartą. Dabar pasiuntė laišką 
von Bokas. Apie 5 valandą gautas atsakymas, kad 
šv. Tėvas vėl užimtas ir negalįs manęs priimti. 

Susidarė labai kebli situacija. Bokas sako, kad 
čia reikią siūlo galo ieškoti lenkų intrygose. Girdi, 
lenkai taip pasukę visą dalyką, kad nei mano laiškas, 
nei Boko raštas nepriėję kur reikia. Svarstome, kas 
čia daryti. Išvažiuoti man iš Romos, negavus pas 
popiežių audiencijos, būtų labai didelis smūgis ir Lie- 
tuvai ir man, kaipo atstovui. Juoktųsi lenkai, o lie- 
tuviai manytų, kad popiežius manęs nepriėmęs dėl ti- 
kybos skirtumo. Taigi nusileisti nenorėjau. 

— Žinai ką? — sakau Bokui. — Eik tamsta 
pas kardinolą Gasparri ir pareikalauk paaiškinti, ko- 
dėl priimti lenkai, o lietuvio nenorima priimti. Pa- 
sakyk jam, kad aš pasilieku dar vieną dieną ir kad 
būtinai noriu būti priimtas. Jei negalėtų tuojau, tai 
dar kelias dienas palauksiu audiencijos. 

— Dabar tamsta pats matai, kaip lietuvių rei- 
kalai blogai stovi, — pastebėjo Bokas. — Su lenkais 
kova sunki. Jie čia šimtmečiais sėdėjo ir dirbo, o jūs 
tik dabar pradedate savo akciją. Pasirūpinsiu tams- 
tai būtinai audienciją išgauti; dabar jis negalės atsa- 

kyti. Rytoj eisiu pas kard. Gasparri ir viską jam 
išdėstysiu. 

Laukiu rytojaus. Bokas turėjo tiesiog iš Vati- 
kano pas mane į Grand Hotelį ateiti pusryčių val- 
gyti, kuriuos suruošiau rusų ambasados nariams, Bo- 
kui ir kan. K. Prapuoleniui pagerbti. Pirmas atėjo 
konsulas Zabiella, paskui ir Bokas. Iš jo veido pa- 
žinau, kad pavyko. Nušvitęs pasakė: 

— Išdėsčiau kardinolui visas smulkmenas. Jis 
labai nustebo, išgirdęs tokį pranešimą.  Patraukė pe- 
čiais ir pasakė: ,,Aš nieko nežinojau. Man nebuvo 
įteiktas nei vyskupo Karevičiaus laiškas, nei Jūsų 
prašymas. Leiskite man, aš viską padarysiu. .. Ry- 
toj atstovas Yčas šv. Tėvo bus priimtas. 

— Dėkui už pasidarbavimą. Tiek aš jums vargo 
padariau, — pasakiau Bokui. 

— Tai nieko, — atsakė jis, — juo daugiau kliū- 
čių sutinki, juo labiau norisi jas nugalėti. Dabar 
tamsta pats įsitikinai, kaip silpnai stovi jūsų klausi- 
mas Vatikane. Lenkų čia daugiau pasidarbuota. 

Paskui atėjo kan. Prapuolenis, kurį taip pat 
kviečiau pusryčiauti. Pasodinau jį pirmoje vietoje, 
kad jis visiems geriau imponuotų ir ambasada su juo 
skaitytųsi. Pusryčiai truko gana ilgai. Pabaigę 
prieš 4-tą ir su kun. Prapuoleniu pasikalbėję, iš- 
siskirstėme. 

Priėmiau žurnalistus.  Sumaniau pakviesti vie- 
ną korespondentą „Lietuvių Balse“ darbuotis, kad 
nušviestų mūsų klausimą italų spaudoje. Susitariau, 

Paskui vėl atėjo Bokas ir atnešė laišką, rašytą 
iš Vatikano. Atplėšę radome, kad audiencija paskir- 
ta man rytoj 11 val. iš ryto. Labai nudžiugome. 

Rytojaus sulaukęs ir užsivilkęs fraką, drožiau į 
Vatikaną. Pakeliui užvažiavau pas kanauninką Pra- 

puolenį pasidžiaugti, jam tą žinią pranešti. Jis labai 
interesavosi ir sirgte sirgo, kad tik lenkų intrygos ne- 
paimtų viršaus. Labai nudžiugo, mane frakuotą iš- 
vydęs. 

— Na, kaip? Ar buvai? — paklausė. 

— Dar tik važiuoju — vienuoliktą paskirta, o 
dabar dar tik pusė vienuoliktos. 

Pasikalbėjome. Paskui sėdome į automobilį ir 
nuvažiavome į Vatikaną. Privažiavus šv. Petro aik- 
štę, jis išlipo ir nutarė manęs palaukti kavinėje. Aš 
gi, apsukęs šv. Petro bažnyčią, atsidūriau Vatikano 
kieme. 

Prie pusiau atvirų vartų stovi popiežiaus gvar- 
dijos kareivis su ilga halebarda. Spalvotai išsirė- 
dęs, dailus, aukštas vaikinas. Savo halebardą aukš- 
tyn iškėlė ir man saliutavo. Vartus atidarė kitas ka- 
reivis. Skrybėlę nusiėmęs, atsakiau. Vieną kiemą 
pravažiavęs, atsidūriau kitame. Vatikano palocius 
iš oro didelio įspūdžio nedaro. Privažiavau dar 
prie vienų didelių durų. Prie jų stovi ne tai karei- 
vis, ne tai generolas. Paklausė manęs, kas aš toks. 
Parodžiau pakvietimą. Tada jis rankos mostelėjimu 
parodė į viršų. 

Ėjau plačiais, aukštais marmuriniais laiptais. 
Priėjau vieną kareivį. Paklausiau, kur toliau eiti. Pa- 
rodė tiesiog į dideles plačias duris. Įėjau. Tenai iš 
vienos ir antros pusės stovėjo keli kareiviai grupėmis. 
Kiti laisvai sau sėdėjo. Visi buvo be ginklų. Apsi- 
rėdę daugiausia raudonais mundieriais, su dideliais, 
plačiais sidabriniais antpečiais. . 

Įėjau į kambario viduri. Kambarys didelis, 
tamsiais apmušalais išmuštas ir tamsiais ąžuoliniais 
baldais apstatytas. Baldų jame buvo visai nedaug: tik 
kelios kedės prie sienų stovėjo. Ėjau viduriu kamba- 

rio, dairydamasis į visas puses, kur čia nusirėdžius ir 
viršutinius rūbus palikus. Vienas storokas juodbru- 
vis kareivis, pastebėjęs mane, straktelėjo iš savo vie- 
tos ir priėjo prie manęs; paėmė iš manęs popierių, 
pažiūrėjo ir parodė toliau.  Pasukęs į dešinę, atsi- 
dūriau vėl ruimingame kambary, panašiame į pirmąjį. 
Čia prie manęs prišoko išsyk du raudonai apsivilku- 
sieji vyrai ir padėjo man nusirengti. Paskui priėjo 
laibas, aukštas, skustas vyrukas, civiliškai apsirėdęs, 
su ilgomis kojinėmis aukščiau blauzdų. 

Padaviau jam savo „apgynėją popierių“. Per- 
skaitęs ji, iškilmingai davė man ženklą sekti paskui. 

— Oho, — pamaniau sau, — šis tai jau bus 
„iš aukštesniųjų“. Ėjome dar per vieną kambarį. 
Čia iškilmingumo pilni stovėjo Jo Šventenybės gvar- 
dijos karininkai, gražiai išsipuošę. Man pro juos pra- 
einant, galvos nulenkimu jie mane pasveikino. 

Kambariai puikūs, dailiais apmušalais išpuošti, 
grindys spalvotu marmuru išklotos. Gražu ir jauku 
aplink. 

Porą kambarių praėjus, mano palydovas mane 
sustabdė ir, parodęs į stovinčias kelias kedes, papra- 
šė sėsti. Kedės buvo tokios pat, kaip ir kituose kam- 
bariuose, medinės. Atsisėdau į pirmą prie durų. Iš 
kairės pusės stovėjo du generolai su plačiais antpe- 
čiais, skaistūs raudonikiai italai. Stypčiojo kojas kai- 
taliodami ir žvilgčiojo tai į manę, tai į tolimesnes 
duris. Pro tas duris buvo matyti būrys dvasiškių ir 
vienas aukštas frakuotas ponas. 

Pažiūrėjau į laikrodėlį. Buvo 10 val. 50 min. 
Mano eilė dar nepriėjo. Pagal kvietimą dar turėjau 
dešimtį minučių laiko. 

-Pro mane praėjo du vyskupai su tuo aukštuoju 
ponu, prancūziškai kalbėdamiesi. Maniau, kad jau 

mano eilė atėjusi. Bet, šit, perbėgo per salę tasai 
pats frakuotis ir po valandėlės sugrįžo, vedinas kaž- 
kokį žilą poną su dideliu portfeliu pažastėje. 

Laukiau toliau. Ėmiau išilgai kambarį vaikš- 
tinėti, prisižiūrėdamas paveikslams, kurie ant sienų 
kabojo. Buvo tai šilkais išsiūti paveikslai, daugiau- 
sia šventųjų gyvenimo vaizdai. 

Taip man bevaikščiojant, prisiartino prie ma- 
nęs vienas vyras ir užkalbino prancūziškai. Pasisa- 
kė esąs popiežiaus kamerheras. Labai atsiprašė, kad 
užleido eilę kitam, nes pagal jų statutą ministeriai ei- 
ną pirm kitų, o čia belgų ministerio būta. 

— Tai nieko, — sakau, — aš turiu laiko, pa- 
lauksiu. 

Išsikalbėjome apie Lietuvą, apie mūsų parla- 
mentarės delegacijos svarbumą, apie lietuvių santy- 
kius su kitomis tautomis etc... Paskui nuo manęs 
nuėjo ir, sugrįžęs, pavadino į kitą kambarį. Ten sto- 
vėjo keli žmonės ir tarp jų pasirodė vienas dvasiškis, 
fioletais apsirėdęs. Labai dailus ir malonios išvaiz- 
dos kunigėlis. 

— Tai popiežiaus kamerheras, monsignoras Te- 
deschini, — pasakė mano palydovas. 

Šis į mane kelis kartus žvilgterėjo, bet nei aš 
prie jo, nei jis prie manęs neprisiartino. Kiek laiko 
dar man pasikalbėjus su tuo svietiškiu kamerheru, 
su kuriuo iš karto kalbėjome prancūziškai, paskui 
angliškai, o vėliau net ir vokiškai. Čia prisiartino 
prie manęs tasai dailusis kunigėlis ir gryna prancūzų 
kalba paprašė eiti prie šv. Tėvo. 

Dar per vieną kambarį perėjęs, atsidūriau dide- 
lėje salėje. Paprašė manęs atsisėsti ir kiek lukterėti. 
Kelias minutes sėdėjau vienas. Iš dešinės pusės sto- 
vėjo popiežiaus sostas, apmuštas tamsiai raudonu 

aksomu, asla išklota kilimu su išaustu ant jo žodžiu 
„Smyrna“ (Brangiausi kilimai, sako, einą iš Smyrnos 
miesto). Iš kairės ėjo langai į Vatikano kiemą, o 
tiesiai buvo durys, už kurių gidrėjosi balsai. 

Numaniau, kad čia galėjo būti popiežiaus kam- 
barys privatinėms audiencijoms. Kiek laiko praėjus, 
pasigirdo žingsniai, drapanų šlamėsys, ir pasirodė ta- 
sai gražusis kunigėlis. 

Atsivėrė durys. Už jų pamačiau tą patį žilą se- 
nuką, belgų ministerį, kuris ruošėsi išeiti. Jam išėjus, 
monsignoras mostelėjo man ranka, kad įeičiau. Įėjau 
į platų, ilgą kambarį, raudonais apmušalais išmuštą. 

o ūgio, baltais rūbais apsivilkęs, su maža kepu- 
raite ant galvos pasitiko mane prie pat durų patsai 
popiežius. 

-Pasisveikinau. Paskui jis paėmė mane po ranka 

ir nusivedė į žalą stalo, kur buvo greta sustatytos 
dvi kedės. Ant vienos iš dešinės jis atsisėdo. Ėmėme 
kalbėtis. Po dviejų žodžių jau aš visai užmiršau, kad 
kalbu su popiežium, su galingiausiu pasaulyje hierar- 
chu. Man rodėsi, kad esu pas malonų, aukštai ap- 
sišvietusį žmogų, ir tiek. Nebuvo pas jį tos nenatū- 
ralės didybės, to dirbtino iškilnumo, kurio galėtum. 
pas tokį valdovą tikėtis. Žinodamas, kas esąs, nei 
vienu savo gestu, nei vienu savo kalbos žodžiu to 
neparodo. 
— Labai man miela matyti Lietuvių tautos 
atstovą, — pasakė jis, — tos tautos atstovą, kuri 
man ir Bažnyčiai ištikima. Kaip dabar jūsų tėvynė? 
Jūsų sostinė Vilnius? Ar tiesa, vokiečių užimta? 

— Taip, Jūsų Šventenybe, — atsakiau, — užim- 
tas mūsų beveik visas kraštas ir smarkiai nuo karo 
nukentėjęs. Dalys jo ėjo iš rankų į rankas po kelis 
sykius. Žmonės išbėgiojo iš savo vietų ir kai kurie 

tolimuose kraštuose, Rusijos gilumoj, gyvena ir var- 
gą kenčia. 

— Koks jūsų įspūdis iš jūsų kelionės? Juk daug 
matėte? Buvote ir fronte? — vėl užklausė. 

— Taip, buvau anglų ir belgų fronte, — atsa- 
kiau. — Aplankėme Belgų karalių Albertą. 

— Kaip, ar jis labai nusiminęs? 

— Daug kas teko, — sakau, — pas juos matyti, 
apžiūrėti. Belgai labai suvarginti, bet ūpo, mano 
supratimu, gero. Karalius Albertas man padarė įs- 
pūdį, kad pasiryžęs iki galui kovoti. Anglai, pran- 
cūzai ir rusai ruošiasi prie labai ilgo karo, ir iš visa | 
ko matyti, kad vokiečius nugalės. 

— Ką lietuviai mano? — vėl užklausė popie- 
žius. — Ar jūs norite su lenkais susidėti, ar atskirai 
nuo jų tvarkytis? 

— Lietuviai su lenkais nenori dėtis, — aš atsa- 
kiau, — nes gyvenimas parodė, jog jie nemoka su mu- 
mis draugiškai elgtis. Visur ir visame nori iš Lietu- 
vos Lenkiją padaryti. Bažnyčiose neduoda lietu- 
viams savo kalba melstis ir tai tuo laiku, kada jie 
dar savo valdžios neturi. Todėl mes jokios garanti- 
jos neturime, kad jie mūsų nenustos lenkinę, jei su 
jais drauge atsidurtume. Po karo tikimės turėti savo 
valstybę, iš Rusijos ir Prūsų Lietuvos dalių sudarytą. 

— Ar daug Prūsuose turite savo tautiečių? | 

— 200.000 su viršum. 

— Tai ne lengvas dalykas juos iš vokiečių gau- 
ti. C'est trės difficile. Vokiečiai, jei ir būtų aliantų 
nugalėti, tačiau vis dėlto pasiliks didžiulė valstybė, 
su kuria teks jums skaitytis. Bet, jei tenai jūsų tau- 
tiečiai gyvena ir jų visų toks noras būtų, tai gal vo- 
kiečiai su tuo ir susigyvens. 

— Leiskite, Jūsų Šventenybe, pareikšti prašy- 
mą, kad Šventojo Sosto atstovas taikos konierenci- 
joje palaikytų teisingus Lietuvos reikalavimus ir pa- 
remtų mūsų siekimus prie nepriklausomos valstybės 
sudarymo. 

— Sans doute (nėra abejonės), kad parems 
jūsų troškimus, jei mūsų atstovas dalyvaus joje. Mes 
visomis pajėgomis stengiamės kariaujančias galybes 
sutaikinti, bet, deja, mūsų pageidavimai pasilieka 
pia desideria ir karo galo dar vis nematyti. 

— Jūsų Šventenybe, Lietuva, virtusi tiesiogi- 
nių mūšių arena, kenčia didelį vargą nuo jos okupan- 
tų vokiečių. Jos 350.000 gyventojų išbėgo nuo ka- 
ro baisenybių iš savo krašto, pasklido po plačiąją 
Rusiją ir kenčia skurdą. Centralinis Lietuvių Drau- 
gijos Komitetas, kurio pirmininku man tenka garbė 
būti, deda visas pastangas, kad būtų galima sumažin- 
ti tų nelaimingų karo tremtinių skurdą ir vargą. Bet 
kariauti su tokia didele nelaime Komitetui yra labai 
sunku ir trūksta lėšų. Todėl mane delegavo čia pra- 
šyti Jūsų Šventenybės padėti Lietuvos žmonėms, 
kurie daugumoje yra katalikai, ir paskirti vieną die- 
mą viso pasaulio bažnyčiose, kad pasimelstų už mūsų 
sunaikintą tėvynę ir parinktų aukų nukentėjusiųjų 
lietuvių naudai, kaip kad lenkams jau buvo padaryta. 
— Užbaigęs šį prašymą, įteikiau memorandumą. Ja- 
me buvo trumpai išdėstyti mūsų vargai ir pakartotas 
jau čia žodžiu pareikštas prašymas. (Šį momerandu- 
mą į italų kalbą išvertė kan. K. Prapuolenis). 


Popiežius Benediktas XV su dideliu susidomėji- 
mu išklausė manęs ir pasakė: 

— Man labai gaila jūsų tautiečių, kurie tokį var- 
gą kenčia. Aš įsakysiu paskelbti katalikų bažnyčiose 

jums parinkti aukų. Jūs čia turite raštu išdėję savo 
prašymą? 

Nors prašymas turėjo būti įteiktas kardinolui 
Gasparri, bet jau iš prityrimo žinodamas jo kance- 
liarijos nepalankumą mūsų reikalams, išdrįsau tą raš- 
tą tiesiog pačiam popiežiui įteikti, prasižengdamas 
etiketui. 

— Taip, Jūsų Šventenybe, — sakau. 

Jis paėmė tą raštą ir garsiai čia prie manęs per- 
skaitė. 

— Gerai. Aš paskelbsiu Lietuvai vieną dieną 
ir iš savo iždo liepsiu paaukoti. Jūs, lietuviai, lygiai 
mano širdžiai esate brangūs, kaip ir lenkai. Jeigu 
mes rinkome jiems aukų, tai ir jums parinksime. Pra- 
šau palikti raštinėje adresą aukoms pasiųsti. — Tru- 
putį pagalvojęs pridėjo: — Arba prašau čia man pą- 
likti. 

Ištraukiau vizitinę korčiukę ir įteikiau, nuošir- 
džiai dėkodamas už pažadus. Čia jis pakilęs nuo 
kedės padėjo tą raštą ir korčiukę ant stalo ir, daryda- 
mas kryžių ranka, pasakė: 

— Aš laiminu jus ir per jus visą jūsų tautą. 

Atsisveikinęs, ėjau iš kambario, o Jo Šventeny- 
bė mane vėl per visą ilgą kambarį (bibliotekos kam- 
barį) išlydėjo.  Audiencija truko 21 minutę. 

Išėjus iš popiežiaus, atsidūriau vėl tarp tų pa- 
čių žmonių ir sargybos. Stovėjo kamerherai, vysku- 
pai ir civiliai žmonės, kurie laukė bendros audienci- 
jos ir palaiminimo. Pasidairius aplink, pastebėjau 
įvairių tipų žmonių, iš viso pasaulio suvažiavusių i šį 
tikybinį centrą. Be abejonės, jie visi kupini tų pačių 
kilnių jausmų, kaip ir aš kad buvau. 

Visa audiencija padarė man gilaus ir malonaus 
įspūdžio, kuris ilgai neišdils iš mano atminties. Aš 

visuomet džiaugiuos, kad man teko laimė atlankyti 
popiežių, tą galingiausiąjį hierarchą, kuriam lenkėsi 
beveik visas krikščioniškasis pasaulis. Prisiminė man 
viduramžių popiežių galybė, prieš kurią drebėjo im- 
peratoriai, karaliai ir kiti valdovai. Užtekdavo tik 
ekskomunikato, kad galingiausias valdovas išnyktų iš 
politinės scenos. Bet mano atsilankymo metu, jau 
nuo 1872 metų, popiežius buvo Italijos karalių imti- 
nys ir niekur iš Vatikano negalėjo išvažiuoti. 
Popiežius Benedictus XV buvo vienas Žymiau- 
sių diplomatų. Jis vardu buvo Giamo della Chiesa. 
Mokslus pradžioje ėjo seminarijoje ir Genujos univer- 
sitete, kurį baigė su teisių daktaro laipsniu, bet kuni- 
gų mokslo mokėsi Romoje Collegio Capranica, iš kur 
perėjo į Academia dei Nobili Ecclesiastici. Tai yra 
tokia mokykla, iš kurios išeina Vatikano diplomatai 
ir iš viso karijeros vyrai. Čia jis susidraugauja su 
kardinolu Rampolla, kuris 1885 m. siunčiamas į Ma- 
dridą nuncijumi. Jis pasiima tenai kaip sekretorių 
ir Chiesą. Vėliau Rampolla buvo paskirtas popie- 
žiaus stats sekretorium.. Po ketverių metų Chiesa 
irgi buvo paimtas į jo departamentą. 1903 m., kada 
vietoje Rampollos stats sekretorium buvo paskirtas 
kardinolas Merry del Val, Chiesa pasilieka savo vie- 
toje. 1907 m. gruodžio 16 d. popiežius Pius X ski- 
ria Chiesą Bolognos arkivyskupu, o 1914 m. gegužės 
25 d. jį pakelia į kardinolus. Didysis karas ir Pijaus 
X mirtis užtinka jį besidarbuojant savo didelėje vy- 
skupijoje. Tuo metu jis, kaipo kardinolas arkivysku- 
pas, pasakė kalbą tema: Bažnyčios rolė karo metu, ir 
nurodė reikalą Šventajam Sostui laikytis neutraliteto 
ir dėti visas pastangas grąžinti pasauliui taiką. Jo 
kalba padarė gilų įspūdį visiems, ir nėra abejonės, 
kad kardinolai, susirinkę rugpiūčio 31 d. konklavoje 

naujam popiežiui rinkti, gerai ją prisiminė. 1914 m. 


rugsėjo 3 d. po kelių balsavimų didele balsų dauguma. 


kardinolas Giamo della Chiesa buvo išrinktas ir iš 
Šv. Petro balkono apšauktas Benedictus XV. 

Karo metu jo griežto neutraliteto politika pakėlė 
popiežiaus autoritetą kariaujančių akyse. Už tai bu- 
vo atnaujinti santykiai su Prancūzija, ir Didž. Brita- 
nija pasiuntė į Vatikaną savo atstovą. Jis mirė 


1922 m. (1854—1922). Tokio griežto neutraliteto 


išlaikyti Benedictui XV padėjo jo stats sekretorius 
kardinolas Piedro Gasparri, žymiausias Vatikano ju- 
ristas, kanoniškų teisių žinovas ir kodifikatorius. Jis, 
bendradarbiaudamas su popiežiumi, nepraleido nė 
vienos progos, kad būtų galima sutaikinti kariaujan- 
čias valstybes ir grąžinti pasauliui gerus santykius. 
Ne be pamato jis buvo siūlomas kandidatu į Nobelio 
taikos premijos laureatus. 

Štai šis memorandumo tekstas, kurį esu popie- 
žiui įteikęs . lietuvių dienos reikalu: 

Santissimo Padre, 

Infelicissima ė la sorte del popolo lituano. Grazie 
alla sua geografica situazione, il territorio lituano si trovo 
tante volte tra il fuoco. 

Le russe e le tedesche armate V'occupavano vicende- 
volmente per torza. Covna, Grodna, Souvalki, Vilna ed 
altre citt2 furono i testimoni delle battaglie sanguinose. 
La gente spavenata dalla pressione tedesca fuggi in Alta 
Russia. Piū di 350 mila dei profughi lituani furono spinti 
a lasciare il loro suolo natio per soffrire la fame e la ca- 
lamita delVesilio. 

Non meno sciagurata — ė la gente rimasta in Li- 
tuania, occupata dai tedeschi. Tutto il paese ė stato un 
campo di battaglia di guesta guerra inaudita. La, dove 
furono delle campagne tiorenti e delle ricche citta, ora si 
veggono solamente dei cammini bruciati. Lituania ė ro- 
vinata. Tutto cio, che per miracolo, ė ancora salvo ė stato 

"seguestrato per le reguisizioni delle armate tedesche. Le 
cose di prima nesessit4 sono cosi rincarite, che non c'ė 
possibilit4 di comprarle per nulla. Tante cose non si tro- 


 vano assolutamente e non si potrebbero avere neppure 
"per ils massimo pagamento. In moltissimi luoghi la po- 


polazione ė affamata; e Ie persone, che sono riuscite a 
visitare gueste sciagurate con trade danno una testimo- 
nianza paurosissima. 

Ouesta mai vista sciagura tante volte s'ingrandisce 
ancora per la crudelti tedesca verso gl'indigeni, che i 
patimenti lituani non si posssono descrivere e non C'ė 
donde spettare aiuto. 

Prima dell'occupazione di Vilna, citt2 capitale di Li- 
tuania, IA ė stato organizzato „IL COMITATO CEN- 
TRALE LITUANO“ per porger aiuto agli infelici vittime 
di guerra. Ouesto Comitato era in possesso di 140 suc- 
cursali, ma dopo la invasione dei tedeschi Yazione di 
guello fu arrestata, causa la man canza di mezzi. 

Pero una parte di guel Comitato, di cui ho Vonore 
essere il Presidente, parti per Pietrogrado, dove lavora 
finora, ed ha gia organizzato per tutta la Russia i pro- 
fughi lituani, prestando loro non solo il soccorso materia- 
le, ma anche lo spirituale. 

Ora, guesto „COMITATO“ possiede nella vasta 
Russia 108 posti pel ricovero dei profughi lituani, procu- 
rando loro del vitto, delle case, per dimora e per lavoro, 


„ dei ricoveri pei bambini leddase e delle scuole. 


Lo stesso Comitato procura i soccorsi a tutti i gio- 
vani lituani, allievi delle scuole inferiori e superiori. Dal 
detto Comitata sono gia state fondate 98 scuole, 82 isti- 
tuti per Vistruzione degli operaii, 3 ginnasi, il seminario 
per i precettori ed anche alcune scuole professionali. 

Inoltre lo stesso Comitato provvide anche alla sod- 
distazione delle spirituali necessit2 dei profughi, sceglien- 
do dei Cappellani per adempiere alle funzioni sacre, 
stampando e distribuendo dei libri di preghiere e dei gior- 
nali popolari. Tutto cio si fa in parte a conto della teso- 
reria di Russia, in parte a conto delle ofierte publiche. 

1L COMITATO CENTRALE LITUANO riusci fi- 
nora a raccogliere Ia somma di 5 milioni di rubli, cioė 13 


! 59 


milioni di lire. Le offerte in ispezialiti sono raccolte dai 
lituani dell'America Settentrionale e da guelli di Russia 
prima che la loro patria fosse stata occupata dai tedeschi. 
Fatta in guesto tempo una colletta in un sol giorno nelle 
Chiese lituane, diede 30 mila rubli. 

Benchė il Comitato Centrale possa ancora fare gual- 
che cosa per i suoi profughi sparsi per la Russia, tuttavia 
riguardo ai lituani che rimangono ancora nella zona occu- 
pata dai tedeschi, lo stesso Comitato nulla puo fare, e cio 
per la mancanza dei mezzi. Se guesti pero non mancas- 
sero, Vesistente Comitato con la sua organizzazione di 
oggi potrebbe alleviare la sorte anche di guelli poveri. 

Ma ahime! I nostri mezzi sono guasi esauriti, data 
la impossibiliti di guadagnare ora gualche cosa fra i 
profughi il Comitato Centrale Lituano ha incaricato me, 
come il suo Presidente di pregare LA SANTITA! VOSTRA, 
affinchė si prenda pieti della infelicissima nazione litua- 
na, indicando un giorno per la colletta nelle chiese del 
mondo cattolico, con la preghiera che Iddio dando la pace 
desiderata si degni alleviare anche i patimenti della Na- . 
zione lituana, che sempre ed ė stata fedele alla sua Fede 
ed alla Chiesa. 

Intanto, prostrato ai Piedi Vostri, Beatissimo Padre, 
imploro da Voi, per me e per la infelice Lituania V'Apos- 
tolica Benedizione. 

Della SANTITA' VOSTRA 
U. mo Dev. mo Figlio 
(19) Martino Ycias 
Presidente del Comitato Centrale Lituano a 
Pietrogrado, Membro della Duma di Russia. 


Roma, 1'8 Giugno 1916, 


Vertimas. 
Šventasis Tėve, 2 
Didžiai nelaimingas yra lietuvių tautos likimas. Dėl 
savo geografinės padėties, Lietuvos teritorija daug kartų 
yra atsidūrusi tarp ugnies. 
Rusų ir vokiečių armijos pakaitomis užimdavo ją 
jėga. Kaunas, Gardinas, Suvalkai, Vilnius ir kiti miestai 

buvo kruvinų kovų liudininkai. Žmonės, pabūgę vokiečių 
priespaudos, pabėgo į tolimą Rusiją. Daugiau kaip 350 
tūkstančių lietuvių tremtinių buvo priversti palikti savo 
gimtąjį kraštą ir kentėti ištrėmimo vargą ir badą. 

Nemažesnė nelaimė ištiko ir tuos žmones, kurie pasi- 
liko vokiečių užimtoje Lietuvoje. Visas krašias yra virtęs 
šio negirdėto karo kautynių lauku. Ten, kur anksčiau 
klestėjo kaimai ir turtingi miestai, dabar matomi tik griu- 
vėsiai. Lietuva yra nuteriota! Visa tai, kas dar stebuklu 
išliko sveika, yra rekvizicijomis sekvestruota vokiečių ka- 
riuomenės. Pirmojo būtinumo dalykai yra taip pabrangę, 
kad negali jų įpirkti už jokį pinigą. Daugelio dalykų vi- 
siškai trūksta ir jų nebegali įsigyti, nors ir brangiausiai mo- 
kėtumei. Labai daugelyje vietų žmonės kenčia badą; as- 
mens, kuriems pavyko atlankyti tas nelaimingas apylin- 
kes, nupiešia baisų vaizdą. 

Ši nematytoji nelaimė dar daugeriopai padidėja dėl 
vokiečių žiaurumų vietos gyventojams; taip tad lietuvių 
kentėjimų nebegalima beaprašyti ir nėra iš kur laukti pa- 
galbos. 

Prieš užimant Lietuvos sostinę, Vilnių, ten buvo or- 
ganizuotas „Centralinis Lietuvių Komitetas“ teikti pagal- 
bą nelaimingoms karo aukoms. šis Komitetas turėjo 140 
skyrių, bet, įsibrovus vokiečiams, jo darbas dėl lėšų sto- 


„kos turėjo sustoti. 


Tačiau dalis to Komiteto, kurio pirmininku turiu 
gabės būti, išvyko į Petrapilį, kur ligi šiol dirba, ir 


„organizavo visoje Rusijoje lietuvius tremtinius, teikdamas 


„jiems ne tik materialinę, bet ir moralinę pagalbą. 


Dabar šis Komitetas turi plačioje Rusijoje 108 lietu- 
vių tremtinių šelpimo punktus, aprūpindamas tremtinius 
maistu, pastoge ir darbu, vaikus prieglaudomis ir mokyk- 
lomis. Tas Komitetas parūpina taip pat pašalpas lietu- 
vių jaunuoliams, žemesnių ir aukštesnių mokyklų moki- 
niams. Jis jau yra įsteigęs 98 mokyklas, 82 suaugusiųjų 
švietimo kursus, 3 gimnazijas, mokytojų seminariją ir ke- 
letą amatų mokyklų. 

Be to, šis Komitetas rūpinasi ir dvasiniais tremtinių 
reikalais, parinkdamas kunigus pamaldoms atlikti, spaus- 

dindamas ir dalydamas maldaknyges ir populiarius laik- 


raščius. Visa tai yra daroma lėšomis, iš dalies gaunamo- 


mis iš Rusijos iždo, iš dalies surinktomis iš viešųjų aukų. „. 

Centralinis Lietuvių Komitetas įstengė surinkti ligi 
šiol 5 milijonų rublių sumą, tai yra 13 mil. lyrų. Aukos 
daugiausia surinktos iš Šiaurės Amerikos lietuvių ir iš 
Rusijos lietuvių, kol šių tėvynė nebuvo vokiečių užimta. 
Padaryta tais laikais kolekta Lietuvos bažnyčiose per vie- 
ną dieną davė 30 tūkstančių rublių. 

Nors Centralinis Komitetas gali dar šį tą daryti Ru- 
sijoje išsisklaidžiusiems tremtiniams, tai vokiečių okupa- 
cijoje likusiems lietuviams šis Komitetas nieko nebegali 
padėti, daugiausia dėl lėšų stokos. Tačiau, jei lėšų ne- 
trūktų, esamasis Komitetas su savo organizacija galėtų 
palengvinti ir tų vargšų likimą. 

Bet, deja! Mūsų lėšos yra beveik išsibaigusios. Ir. 
kadangi iš tremtinių nieko nebegalima gauti, Centralinis 
Lietuvių Komitetas įgaliojo mane, kaipo to Komiteto Pir- 
mininką, melsti Jūsų Šventenybę, idant būtų parodyta pa- 
gailos nelaimingajai lietuvių tautai, paskiriant kolektos 
dieną visose katalikiškojo pasaulio bažnyčiose su malda, 
kad Dievas duotų taip trokštamąją taiką ir teiktysi pa- 
lengvinti kentėjimus ir lietuvių tautos, kuri visados buvo 
ištikima savo tikėjimui ir Bažnyčiai. 

Tuo tarpu, puldamas prie Jūsų kojų, Beatissimo 
Padre, meldžiu Jūsų Apaštališko Palaiminimo sau ir ne- 
laimingajai Lietuvai. : 

Della SANTITA' VOSTRA 
U. mo Dev. mo Figlio 
(f?) Martino Ycias 
Presidente del Comitato Centrale Lituano a 
Pietrogrado, Membro della Duma di Russia. 
Roma, 1916 m. birželio 8 d.*). 


Perėjęs visą kambarių labirintą, vėl atsidūriau 
prieškambaryje. Pagal ceremonialą turėjau dar eiti 
pas popiežiaus sekretorių kardinorą Gasparri, o ka- 


*) Šį nuorašą esu gavęs iš Vatikano mūsų atstovybės prie 
Vatikano p. Graužinio rūpesčiu, kuriam reiškiu čia peą 

dangi jis gyveno čia pat, tik pirmajame aukšte, tai, 
neužsivilkęs palto, nusileidau žemyn. Prie jo buto. 
durų paskambinau. Išėjo kažkoks skustas, vidutinio. 
amžiaus, labai elegantiškai apsirėdęs vyrukas. Už- 
klaustas prancūziškai, ar kardinolas priima, atsakė 
grynai prancūziškai, kad kardinolas priimąs tiktai 
nuo 6 valandos popiet. Aš jam ėmiau aiškinti, kad 
man labai nepatogu šeštą valandą atvykti, nes jau 
7 val. turiu išvažiuoti į Paryžių. Pridėjau visus savo 
titulus — ir V. Dumos atstovo, ir Lietuvių Centralio 
Komiteto pirmininko, bet nieko negelbėjo. Italas ga- 
na šaltai kartojo, kad kardinolas anksčiau kaip 6 val. 
negalįs priimti. Valandėlę susimąsčiau, kaip čia iš tos 
situacijos išsipainioti. Ministerijos jau buvo užsaky- 
tas kupė traukinyj, ir likti dar vienai dienai nepatogu. 

Atsiminiau kan. K. Prapuolenio patarimą: — 
Ponul, duok italui lyrą, jis viską padarys, — bet ne-- 
buvo progos duoti. 

— Ką darysi, — sakau, — nors labai nepatogu, 


"bet reikės 6 val. ateiti. — Ir ėmęs nuo rankos paltą 


"velkuos. 
Momentas, ir tas ponas man padavė paltą. 
„E, tai tu toks ponas, kuris paltus padavinėja“, ma- 
u sau, ir ištraukęs 10 lyrų įbrukau jam į delną. 
Bematant nutraukė man nuo pečių paltą ir, bloškęs. 


“čia pat jį ant kedės, pasakė: 


„— Tai aš pažiūrėsiu, gal kardinolas tamstą ir 
dabar priims. Prašau jūsų kortelę. — Paėmė kortelę 
ir tiesiog mane įvedė į kardinolo kabinetą. 

4 Kardinolas Gasparri tamsaus veido, gana pla- 
čių pečių ir stiprios išvaizdos vyras. Jau iš pirmų 
žodžių matyti, kad geras ir prityręs diplomatas. 

—- Aš labai atsiprašau už tamstos kelioms die- 
noms sutrukdymą. Išėjo nesusipratimas dėl vizitų 

karaliui ir karalienei. Pagal mūsų nusistatymą pir- 
mas vizitas turįs būti padarytas Vatikanui. Tai mano 
kanceliarija paaiškino man priežastį, dėl ko pono Bo- 
ko prašymo ir Žemaičių vyskupo laiško man nereie- 
ravo. Bet dabar kanceliarija patyrė, kad tamsta po 
savo vizito Kvirinalui jau vėl buvai buvęs rusų am- 
basadoje ir tuo būdu sugrįžai į rusų teritoriją. Tai, 
mat, kanceliarijos laimingai buvo incidentas išaiškin- 
tas, — juokdamasis jis pridėjo. 

Aš jam padėkojau už maloniai suteiktą audien- 
ciją. Toliau jis, kaip ir popiežius, klausinėjo apie 
bendrą karo padėtį Europoje, apie Rusiją, Angliją, 
Belgiją ir t. t. Aš, suradęs valandėlę, nukreipiau kal- 
bą apie Lietuvą, pasakiau savo kelionės tikslą ir pa- 
prašiau paramos. Jis pajudino tą patį lenkų lietuvių 
santykių klausimą. Man pažymėjus, kad mūsų san- 
tykiai nėra draugingi, jis susidomėjo ir paklausė dėl 
ko. Tada aš jam paaiškinau, kad mūsų santykiai yra 
analogiški kaip ir Peru, kur Jo Eminencijai teko dar 
arkivyskupu bebūnant specialioje misijoje tuos santy- 
kius reguliuoti ir tinkamai išrišti. 

Jis, matyti, labai buvo tuo pavyzdžiu patenkin- 
tas, todėl paklausė, iš kur aš taip smulkiai apie tą jo 
atliktąją misiją žinau. Jam nurodžiau, kad apie tai 
buvo rašyta mūsų laikraščiuose (Kanauninkas Pra- 
puolenis man vakar priminė, kad jis apie tai buvo 
„Viltyje“ rašęs, ir parodė laikraščio iškarpą). 


— Man labai miela girdėti, kad jūsų laikraščiai 


apie tai rašė, — pasakė jis, reikšdamas pasitenkinimą. | 


Tolimesnis mūsų pasikalbėjimas jau ėjo nuoširdžioje 
nuotaikoje. 


— Taigi, — sakau, — lygiai tokia padėtis mū- | 


sų Vilniaus vyskupijoje. Mums lenkai gina net baž- 

nyčiose lietuvių kalba melstis. Todėl nenuostabu, kad 
mes nieko bendra su jais nenorime turėti. 

— Argi jūs norite atskirą valstybę turėti? Su 
savo parlamentu Vilniuje? 

— Taip, mes norime atstatyti savo valstybę, 
kuri turi tokią garsią praeitį. Aš tikiuosi, kad Švento- 
jo Sosto atstovas taikos konferencijoje palaikys mū- 
sų pastangas. — Pakartojau jam tą patį prašymą, 
kaip esu pareiškęs popiežiui. 

— Labai abejoju, ar mes turėsime teisės da- 
lyvauti taikos konferencijoje, kaipo neutrali valsty- 
bė — atsakė jis. — Bet, jei dalyvausime, tai mūsų 
atstovas gins teisingus reikalavimus ir mažųjų tautų, 
taigi ir Lietuvos. 

Po to pasakiau, kad esu įteikęs Jo Šventenybei 
prašymą paskelbti vieną dieną visose bažnyčiose rin- 
kliavą nuo karo nukentėjusių lietuvių naudai ir pra- 
šiau šį mūsų reikalą paremti. Jis karštai pritarė ir 
pabrėžė, kad Šventajam Sostui visos tautos yra ly- 
gios, ir jei vienas narys kenčia — kenčia visa žmo- 
nija. Dar kartą pareiškęs padėką mūsų tautos vardu, 
atsisveikinau ir apleidau Vatikaną. 

| Privažiavau prie kavinės, kur buvo pasilikęs ka- 
„nauninkas K. Prapuolenis, ir: pasiėmiau jį namo. Jis 
"labai džiaugėsi, klausinėjo tos audiencijos visų smulk- 


„ menų ir didžiavosi, kad Lietuvos atstovas buvęs taip 


A maloniai priimtas ir kad Lietuvai pažadėta surinkti 


— 


. | į 


— Tiktai labai reikia daboti, kad lenkai nesu- 
suktų. Aš juos gerai pažįstu. Jų čia, Romoje, kaip 
varnų pilna: labai džiūgautų, jei tik mums sugebėtų 
pakenkti, 

Su kanauninku K. Prapuoleniu užvažiavau pas 
J. von Boką. Pranešęs jam, kad jau mums diena 


5 Atsiminimai III 65 


rinkliavai principialiai pažadėta, paprašiau jo taip pat 
padaboti, kad lenkai mus neapsuktų. Jis pažadėjo 
padaryti viską, kas tik bus galima. 

Išvažiuojant iš Romos mūsų palydėti atėjo ru- 
sų ambasados nariai, o kadangi ambasadoriaus žmo- 
na važiavo tuo pačiu traukiniu iki Milano, tai čia bu- 
vo atėjęs ir pats ambasadorius Girs. Jis mane nuo- 
širdžiai sveikino su pasisekimu. 

— Tai labai daug atsiekta. Pažadėta rinkliava 
— viso pasaulio bažnyčiose Lietuvai — didelis pasi- 
sekimas. Bet aš Jums patarčiau atsiųsti savo atsto- 
vą, kuris nuolat vaikštinėtų aplink šį reikalą. Kitaip 
Jūsų „draugai“ lenkai gali pasirūpinti, kad Tamstos 
memorandumas daugiau nebeišvystų šviesos, ir visas 
reikalas galėtų žlugti. — Nuoširdžiai man patarė šis 
geriausias tų laikų rusų diplomatas. 

Aš, jo patarimo paklausęs, išdėjau šį reikalą Cent- 
ro Komitetui. Buvo nutarta pasiųsti šiuo reikalu rū- 
pintis savo dvasiškos sekcijos vadovą kun. prof. P. 
Bučį. Jis, dėl tam tikrų aplinkybių, savo misijos neat- 
likęs išvažiavo iš Romos į Š. Ameriką. Mes gi, nesu- 
laukdami pažadėtos dienos paskyrimo, delegavome 
Centralinio Komiteto narį kan. K. Alšauską, kuris for- 
maliai išgavo visus reikalingus atsišaukimų raštus 
į vyskupus, suorganizavo vyriausią komitetą tai rink- 
liavai tvarkyti Lausannoje ir buvo to komiteto pirmi- 
ninku. Ta diena mums davė materialės pašalpos, bet 
jos moralė parama Lietuvai ir jos vardo išgarsinimas 
buvo daug svarbesnis. Lietuvių tautos vardas, kaipo 
savitos tautos, praskambėjo visose šalyse. 

- Grįždamas iš Italijos užsukau į Šveicariją dar 
kartą pasitarti su tenykščiais lietuviais apie Lietuvos 
ateitį. Čia susitikau Amerikos delegatus — kun. V. 
Bartušką ir dr. J. Bielskį, ką tik iš Lietuvos sugrįžu- 

sius. Kiekviena žinutė iš Lietuvos buvo mūsų gaudo- 
ma, o čia dar Lietuvos oru tiedu delegatai tebekve- 
pėjo. Kur čia nesidžiaugsi juos pamatęs! Jie buvo 
gyvu žinių šaltiniu mums iš tėvynės. Bet Žinių apie 
bendrą Lietuvos padėtį jiedu mums ne ką suteikė. 


“Mat, vokiečiai neleido jiems sodžių lankyti, laikyda- 


mi juos tik didesniuose centruose. Už mėginimą be 
palydovo į provinciją nuvažiuoti kun. V. Bartuška 
buvo keliais šimtais markių nubaustas. Čia turėjau 


“progos papasakoti savo draugams apie padarytus žy- 


gius pas popiežių ir užtikrinau, kad Lietuvai bus pa- 
skirta viena diena rinkliavai visose katalikų bažny- 
čiose. Visi džiaugėsi tokiu pasisekimu. Tiktai vienas 
kun. Bartuška negalėjo paslėpti savo nepasitenkini- 
mo. Jis, girdi, pats manęs važiuoti šiuo reikalu pas 
Šventąjį Tėvą; jam, kaipo katalikui, geriau būtų pri- 
tikusi tokia misija, bet kad jau sykį šis klausimas pa- 
judintas, tai jau nebėsą kas daryti. 

Kad konferencijos nutarimai įgautų daugiau pri- 
tarimo, mes dar kartą susirinkome ir, dalyvaujant 
Amerikos katalikų srovės atstovams — kun. V. Bar- 
tuškai ir dr. J. Bielskiui — tas rezoliucijas iš naujo 
pasvarstę priėmėm. | 

Negreitai juos leido į Vilnių. C. Komitetas, jų 
nesulaukdamas ir prel. A. Dambrausko patariamas, 
pavedęs savo sekretoriui kun. P. Dogeliui parašyti 
jiems laišką. Šį laišką pagavę vokiečiai. Kun. P. 
Dogelį už tai ilgai jie kvotę, įtardami jį šnipinėjimu ir 
proklamacijų leidimu. Tiktai po metų nuolatinio tam- 
pymo kun. P. Dogelis buvo paleistas ir tik pinigine 
pabauda nubaustas. 

IV 
VĖL PRANCŪZIJOJE 


Respublikos Prezidentas Raymondas Poincarė. — Jo orientacija 
Lietuvos reikaluose, — Pažadėta parama taikos kongrese. — 
Pas parlamento pirmininką Paul de Chanel. — Kapitonas Dau- 


kantas, — Verduno fronto lankymas. — Pas generolą de 
Castelneau. — Prancūzų žvalgybos metodai. — Prancūzų 
socializmas 


J. Purickio, VI. Daumanto ir J. Gabrio lydimas 
dar aplankiau Lausanną, Friburgą ir Berną. Savo 
delegaciją pasivijau Paryžiuje. Čia mus prancūzai 
vėl labai gražiai priėmė. Prezidentas Raymondas 
Poincarė, norėdamas daugiau ir intymiau su kiekvie- 
nu delegacijos nariu išsikalbėti, paskyrė mums au- 
dienciją ir skyrium kiekvieną priiminėjo. 

R. Poincarė — vienas ryškiausių tautinės Pran- 
cūzijos vyrų. Jis Žymus advokatas, publicistas, val- 
stybės vyras, į parlamentą pakliuvęs jaunas; jau 
34 metų buvo pakviestas ministeriauti ir nuolatos, su 
mažomis pertraukomis, vis dalyvauja vyriausybės 
eilėse. 52 metų amžiaus buvo išrinktas respublikos 
prezidentu. Šioje atsakingoje vietoje jį užtiko karas. 
Jam teko prezidentauti lemiančią Prancūzijai valan- 
dą, kada reikalingas buvo visos tautos pajėgų įtem- | 
pimas, kad galėtų atlaikyti besiveržiantį į jos žemes 

galingo priešo antpuolį. Net jų sostinei Paryžiui 
teko pergyventi sunkių valandų, kada per Marnos 
mūšį jos likimas ant plauko kabojo. Tik šaltas, ma- 
tematiškas R. Poincarė protas, jo stoicizmas išgelbėjo 
Prancūziją nuo didelių nelaimių. 

Jo nedidelė figūra, sausa veido išraiška, iš ku- 
rios galėjai išskaityti tvirtą būdą ir neišsemiamos va- 
lios pasiryžimą. Jis kažkodėl mokėjo patraukti kiek- 
vieno dėmesį ir pasitikėjimą. 

Man į jo kabinetą įėjus, jis ėmė klausinėti apie 
Lietuvą. Toliau manęs klausinėjo apie Amerikos lie- 
tuvius, apie mūsų kelionę tenai su daktaru J. Basana- 
vičium 1913 metais, kiek mūsų tautiečių ten esą, kuo 
jie daugiausia užsiimą, ar daug padedą nukentėjusiai 


"Lietuvai? Kaip mūsų tremtiniai aprūpinami Rusuo- 


kaip iš rankovės byrėjo. Man buvo nuostabu, iš kur 
jis taip daug apie mus žinąs ir kas jį taip gerai pa- 
informavęs. Jis su dideliu dėmesiu išklausė mano pa- 
aiškinimų. Vėliau kalba nukrypo politinių įvykių link. 
Išlaukęs patogų momentą, aš jam ėmiau dėstyti mū- 
sų politines aspiracijas. 

— Jūsų tauta skiriasi nuo rusų, kaip baskai nuo 
prancūzų. Ar tiesa? 

— Skirtumas tautiniu atžvilgiu gal ir toks, bet 
politiniu čia negalimas sulyginimas. Lietuva ilgai gy- 
vavo kaipo nepriklausoma valstybė ir Europos po- 
litikos konstiliacijoje sudarė žymiausią faktorių. Da- 
bar, karui pasibaigus, mes norime savo tautą matyti 
nuo kitų tautų vėl nepriklausomą. 

— Aš girdėjau, kad jūsų aspiracijos siekiančios 
autonomijos Rusų imperijos ribose? 

-— Ši yra tik oficiali versija. Lietuva susideda 
iš dviejų dalių: Rusijos imperijos ir Vokietijos impe- 

rijos ribose gyvenančiųjų. Dabar, nuo pernykštės 
(1915 m.) vasaros, vokiečių armija yra okupavusi 
beveik visą lietuvių tautos gyvenamą teritoriją. Po 
galutinės aliantų pergalės mes norime matyti savo 
tautą suvienytą ir norime atstatyti savo valstybę vi- 
sai nepriklausomą nei nuo Lenkijos, nei nuo Rusijos, 
juo labiau nuo Vokietijos. Aš reiškiu vilties, kad Pran- 
cūzijos atstovas taikos kongrese parems mūsų tei- 
singus reikalavimus. 

„Bien sūr, bien sūr M. le dėputė, vous pouvez 
compter sur notre asistance“. 

Pirmam iš galingųjų, popiežiui Benediktui XV, 
aš buvau jau sakęs, ko lietuvių tauta trokšta, būtent, 
kad ji būtų laiminga tiktai nepriklausoma tapus, da- 
bar pasakiau tą patį antrajam — Prancūzijos respu- 
blikos prezidentui R. Poincarė. 

Mano audiencija užtruko kiek ilgiau, negu kitų 
delegacijos narių. Man išėjus, mano draugai įkyriai 
klausinėjo, apie ką prezidentas taip ilgai su manim 
kalbėjęsis. Aš jiems atpasakojau tą pasikalbėjimo da- 
lį, kuri lietė mūsų išeivijos ir mano kelionės po Ame- 
riką reikalą, bet nutylėjau apie mūsų valstybės nepri- 
klausomybės siekimus. 

Parlamento pirmininkas Paul de Chanel mus pa- 
kvietė pietų. Be mūsų, jis dar buvo sukvietęs į par- 
lamento rūmus Palais de Bourbons kelius šimtus sve- 
čių. Man teko su šeimininku kalbėtis apie Lietuvos 
reikalus. Ši pažintis man davė galimumo 1919 m. 
įvažiuoti į Prancūziją iš Berlyno, važiuojant į taikos 
konferenciją. 

Paryžiuje karo metu lietuvių nebuvo, išskyrus 
gal Pautienių ir Jankauskus, kurie tenai buvo iš seniau 
apsigyvenę. Bet atsimenu vieną lietuvį, kuris mane 
aplankė Crillon Hotel. Užsirekomendavo save lietu- 

"viu, atvykusiu iš Daireno jūrų, karininku (kapitonu) 
“ Teodoru Daukantu. Nors jis kalbėjo rusiškai ir sakė- 
si nemokąs lietuvių kalbos, bet esąs lietuvis, ir jam 
esą malonu pasveikinti Lietuvos atstovą ir pareikšti 
džiaugsmą jį matyti čia svetimam krašte tokioje svar- 
bioje misijoje. Tai buvo mūsų buvęs krašto apsaugos 
ministeris, šaulių vadas, vyriausiojo štabo viršininkas 
ir vėliau Lietuvos atstovas Pietų Amerikoje. Jis man 
papasakojo, kad jo tėvai esą tikri žemaičiai, išvažia- 
vę į Rusiją ir ten visą laiką gyvenę. Bet jis niekad ne- 
užmirštąs savo kilmės ir labai domįsis Lietuva. Aš 
jam trumpai nušviečiau mūsų politinę padėtį, mūsų 
troškimus ir norus matyti savo tėvynę vėl iš po griu- 
vėsių atstatytą, skaisčią, nepriklausomą, geriausių sa- 
"vo sūnų vedamą laisvės ir civilizacijos keliais. 
Kaip šiandien matau jį iki ašarų susijaudinusį. 
—- Na, o tamsta ar grįši į Lietuvą mūsų laivyno 
organizuoti? 

— Žinoma, žinoma grįšiu ir gimtosios tėvų kal- 
bos pramoksiu. 

Išsiskiriame, kad po kelerių metų jau nepriklau- 
somoje Lietuvoje pasimatytume. Savo pažadus ište- 
sėjo. Kiek paklaidžiojęs po Lenkiją, jis grįžo į Lietu- 
vą, atnešė savo mokslą ir patyrimą gimtajai šaliai. 

Delegacijai sugrįžus iš Italijos, nftums buvo 
prancūzų vyriausybės suteikta proga dar kartą ap- 
lankyti frontą, ypač tuo metu pagarsėjusią savo kau- 
tynėmis Verduno tvirtovę. Kaip tik 1916 m. vasario 
21 d. vokiečiai pradėjo vystyti savo stipriausius puo- 
limus, stengdamiesi pralaužti prancūzų frontą. Šis 
puolimas buvo gen. Falkenhayn sumanytas, kad už- 
bėgtų už akių bendrai aliantų afenzyvai, kuri turėjo 
prasidėti 1916 m. birželio gale. | 

Prancūzai gan anksti numatė Verduno puolimą. 
Parlamento narys pulkininkas Driant, kuris aktingai 
dalyvavo Verduno fronte, pirmas įspėjo savo vado- 
vybę, kad galės įvykti puolimas šia kryptimi. Į tai 
parlamento ir karo ministerijos buvo atkreiptas dė- 
mesys. Karo ministeris gen. Gallieni parašė marša- 
lui Fochui laišką, nurodydamas reikalą skubiai stip- 
rinti Verduno frontą. Pradėjus vokiečiams pulti, 
prancūzai jau buvo Verdune' įsistiprinę. Gen. de 
Castelneau buvo paskirtas šio fronto vadu. 

Vokiečiai puolė tvirtovę labai didelėmis pajėgo- 
mis. Gausios artilerijos grupės apibėrė prancūzų po- 
zicijas sunkiais ir lengvais šoviniais. Patrankų bu- 
vo tiek daug, jog prancūzų lakūnai nebegalėjo atskir- 
ti vokiečių baterijų — visi miškai atrodė pilni ugnies 
ir dūmų. Per tris dienas vokiečiai paėmė pirmąsias 
prancūzų linijas. Dar po keleto dienų ir antrosios 
prancūzų pozicijos buvo paimtos. Atrodė, kad prie- 
šui pavyks pralaužti aliantų frontą. Tačiau vokie- 
čiai mūšiuose turėjo labai žymių nuostolių. Vasario 
29 d. dėl nuovargio jie turėjo nutraukti operacijas. 

Kovo 6 d. jie vėl pradėjo puolimą, tik dabar il- 
gesniu frontu. Mūšiai buvo labai aršūs. Operacijų 
metu iš vokiečių pusės dalyvavo 43, iš prancūzų 66 
divizijos. Prancūzai turėjo 1100 lengvų ir 815 sun- 
kių patrankų. Jos paleido 10.300.000 lengvų ir 
1.800.000 sunkių šovinių. Šiame mūšyje prancūzai 
beveik stebuklingai suorganizavo kariuomenės trans- 
portą, kuris visas turėjo eiti vienu siauru vieškeliu; 
juo kasdien tekdavo pergabenti virš 6000 tonų ka- 
ro reikmenų. Vykęs Verduno gynimas užšachavo 
vokiečių 1916 m. karo planus. Patys vokiečiai labai 
žymiai susilpnėjo, turėdami apie 500.000 žmonių 
nuostolių. Prancūzų nuostoliai siekė virš 300.000. 

Verduno frontą belankant, mums teko susipa-- 
žinti su gen. de Castelneau. Jis mus nuoširdžiai pri- 
ėmė, davė išsemiamų paaiškinimų apie karo operaci- 
"jų išvystymą. Tuomet jis tvirtai buvo įsitikinęs, kad 
vokiečių puolimas pasibaigsiąs tiasco. Tas jo įsitiki- 
nimas pasiteisino. Rugsėjo 3 dieną vokiečiai puoli- 
mą šią kryptimi sustabdė. 

Dėl Verduno operacijų nepasisekimo ir dėl Aust- 
ro-Vengrų armijos dezorganizacijos, o taip pat dėl 
gen. Brusilovo ties Lucku ir Bukovinoje puolimo, 
vokiečių štabo virš. gen. Falkenhayn turėjo pasi- 
traukti ir užleisti savo vietą gen. Hindenburgui ir jo 
garsiajam general - kvartiermeisteriui gen. Luden- 
doriui. 

. "Generolas de Castelneau, laimingai atlaikęs vo- 

kiečių puolimą ties Verdunu, 1916 m. pabaigoje atvy- 
ko su prancūzų delegacija į Petrapilį mūsų revizi- 
tuoti. Delegacijos pirmininku buvo Gaston Dou- 
mergue, vėliau respublikos prezidentas. 

Prancūzijos parlamentas ir jo išskirtoji komisija 
“svečiams priimti labai daug dėjo pastangų, kad mus 
galėtų geriau sutikti, palengvinti mums susipažinti su 
karo būkle ir tais metodais, kurie buvo pavartoti vo- 
kiečiams nugalėti. Jie vežiojo mus po įvairias fronto 
vietas, aiškino paskirai, aiškino grupėmis, pasikvietę 
įvairių specialistų bei karo žinovų. 

Kaip gerai buvo suorganizuota jų žvalgyba, ne- 
retai mums buvo įvairiais pavyzdžiais įrodyta. Ži- 
nios apie priešo armijos judėjimus ir šiaipjau apie vi- 
sokius įvykius jo pusėje ateidavo kuo trumpiausiu lai- 
ku su visomis smulkmenomis. Pavyzdžiui, mūsų ke- 
lionėje per Šveicariją mes buvome taip pat stropiai 
sekimi. Vienas mūsų delegacijos narys, V. Dumos 
atstovas B. A. Engelgardas, nevažiavo į Italiją, bet, 

kaipo generalinio štabo pulkininkas, pasiliko Pary- 
žiuje prie Prancūzijos vyriausiojo štabo, norėdamas 
susipažinti su kai kuriomis jo armijos šakomis. Tarp 
kitko susidomėjo žvalgybos metodais. 
| — Štai, — sako jam žvalgybos viršininkas, — 
jūsų du nariai, Miliukovas ir Yčas, yra išvykę per 
Šveicariją į Romą. Pažiūrėkite, ką apie juos mes ži- 
nome. — Ir atsivertę lapą skaito: — ,„Miliukovas su- 
“ sitiko su rusų emigrantais Lausannoje. Išvyko į Ge- 
nevą su tokiais ir tokiais emigrantais. Kalbėjo apie 
tą ir tą... M. Yčas, keliomis valandomis vėliau, nu- 
vyko i Lausanną. Pasitiko jį lietuviai: Gabrys, Pu- 
 tickis, Daumantas, Karuža. Nuėjo į viešbutį, valgė 
pusryčius, kalbėjosi bendromis temomis. M. Yčas 
deklamavo rusiškai eiles M. Velichovo ,„Jofriada“, 
kur pajuokiama prancūzų defenzyvinė taktika. Paskui 
posėdžiavo Villa Magnolia, pirmininkavo lietuvių 
konferencijai, kur buvo priimtos rezoliucijos, nukreip- 
tos prieš vokiečių politiką Lietuvoje. ..“ 
Pulkininkas Engelgardas buvo labai nustebęs 
tokiomis žiniomis apie mus, bet aš negalėjau niekaip 
suprasti, iš kur tokios smulkmenos sužinotos apie ma- 
ne. Juk nieko, rodosi, be lietuvių, nebuvo, kada aš 
pasakojau viešbučio restorane apie rusų nepasiten- 
kinimą prancūzais, niekas iš svetimų nedalyvavo mū- 
sų konierencijoje Villa Magnolia. Bet pasirodo, kad 
ir sienos girdi, kas kalbama slaptame susirinkime. . . 
Aš nesigilinau ir nemėginau sužinoti, kas prane- 
šė prancūzų žvalgybai tokias smulkias žinias. Bet 
nebuvo jau taip nė svarbu. Tiktai vėliau, dalyvau- 
damas pasitarimuose, visuomet buvau atsargesnis ir 
savo atvirumą mažiau demonstruodavau kad ir Sa- 
vųjų tarpe. 

L. Ava Andai 


i i 


Prancūzų politikai savotiški. Jie judresni už 
"anglus, daugiau parodo akcijos. Karo metu jų vei- 
kimas buvo labai vieningas. Kada grėsė pavojus vi- 
sai tautai ir valstybei, jie su dideliu pasišventimu or- 
“ ganizavo gynimosi reikalą. Mums juos lankant, jie 

demonstratyviai rodydavo solidarumą. Kur tik ei- 
davome, ar tai pas parlamento pirmininką Paul de 
Chanel ar pas respublikos prezidentą, ar kur kitur, 
visur susitikdavome su įvairių partijų bei srovių at- 
stovais, buvusiais ministeriais bei senatoriais, drauge 
beposėdžiaujant ir besisvečiuojant. Kaip dabar, taip 
ir tuomet karo metu jų parlamentas buvo susiskirs- 
tęs į grupes, partijas, kurios dažniausiai socialistinė- 


“mis vadinosi. Bet prancūzas to rimtai neima: jis so- 


- cialistas daugiau iš vardo, o ne iš esmės. 

Paskutinį vakarą mums iškėlė Crillon Hotely 
pietus komiteto pirmininkas Franclin-Bouillon. Tai 
kairysis deputatas ir veiklus socialistas. Priėjęs prie 
mūsų delegacijos grupės narių, kaip tik dešiniųjų na- 
cionalistų Oznobišino ir Radkevičiaus, ėmė kalbėtis 
su jais kažkokiais socialiais klausimais. Jis pasakė 
savo nuomonę, kuri sutapo su mūsų dešiniojo sparno 
atstovų nuomone. 

— Tamstos, pone atstove, pareikšta nuomonė 
yra mūsų nacionalistų tezė! O juk Tamsta socia- 
listas. .. 

— Mon chėre amie — atsakė Franclin-Bouil- 
lon, — aš esu toks pat socialistas, kaip Tamsta; juk 
reikia pasivadinti socialistu einant į parlamentą. Ki- 
taip tavęs niekas nerinks. 

Šis charakteringas posakis tinka ir daugeliui ki- 
tų Prancūzijos parlamento narių... 

V 
PER SKANDINAVIJĄ Į PETRAPILĮ 


Parlamento delegacijai grįžtant. — Lordo Kitchenerio žuvi- 
mas, — Mūšis ties Jutlandu. — Susitikimas su R. Dmovskiu. 
— Iš Anglijos į Skandinaviją ir Stockholmą. — Pramonininkų 
vaišės. — H. Fordo taikos komisija, — Per Haparandą ir 
Torneo. — Delegacijos svarba. — Rusų vyriausybė labai ga- 
linga, kad gali sau leisti karo metu karo ministerį teisti. 
— Petrapilin sugrįžus. — „Naujosios Lietuvos“ puolimas ir 
d-ro J. Aleknos protestas 


Kiek paviešėję Paryžiuje, mūsų vaišingų ir drau- 
gingų šeimininkų lydimi, išvažiavome per Angliją at- 
gal. Londone sustojome kelioms dienoms, bet jau kaip 
privatūs asmenys. Čia mums teko pasiinformuoti iš 
pirmųjų šaltinių apie lordo Kichenerio žuvimą, ku- 
ris, mums į Paryžių išvažiuojant, ilgai su mumis kon- 
feravo apie savo kelionę į Rusiją. Bebūnant mums 
Romoje, teko sužinoti, kad jis žuvęs nuo vokiečių mi- 
nų Orknėjaus salų zonoje. Kiek vėliau sužinota ir 
prie kokių aplinkybių jis žuvęs ant laivo ,„Hampshi- 
re“. Čia mums, Miliukovui, Šingariovui, Protopo- 
povui ir man, apie tai papasakojo rusų laivyno kapi- 
tonas Šmidtas, kuris dalyvavo mūšyje su vokiečių 
laivynu ties Jutlandu. Jam, kaip rusų įūrų akis 
teko stebėti kiekvieną laivynų judesį. 

Vienu didžiausių faktorių aliantų laimėjime bu- 
vo anglų laivynas. Kol jis egzistavo, vokiečius ne- 
gailestingai spaudė blokada. Vokiečiai tai gerai su- 
"prato, bet pradžioje jūrų situacija nelabai tesirūpino. 
Tam buvo daug priežasčių. Pirma, anglai buvo ke- 
letą kartų stipresni už vokiečius. Antra, vokiečiai 
laukė greito laimėjimo vakaruose. Be to, daug žymių 
vokiečių, tarp jų ir kaizeris, nenorėjo rizikuoti mū- 
šiu su anglais, nes, pralaimėjus, ne tik labai nukentėtų 
vokiečių prestižas, bet dar galėtų rusai pradėti iš jū- 
rų pusės grasinti rytų fronto užnugariu. O laimėti 
atviroje kovoje buvo labai maža vilties. 

Bet jau 1915 metais paaiškėjo, kad karas ga- 
lįs dar ilgai užtrukti. Vokiečių visuomenė pradėjo ne- 
rimauti, matydama, kad jų laivynas stovi be darbo. 
Todėl 1916 metų pradžioje kaizeris, kad ir nenoro- 
mis, pašalino nuo vadovavimo von Pohl ir vyriausiu 
laivyno vadu paskyrė didelį aktingesnės strategijos 
šalininką admirolą Scheer. Adm. Scheer norėjo prieš 
generalines kautynes taip nusilpninti anglus, kad jų 
jėgos ne per daug viršytų vokiečių jėgas. Bet anglų 
laivynas laikėsi vienoje kompaktinėje grupėje, ir vo- 
kiečiams maža buvo progų jį sėkmingai užpulti. Po- 
vandeniniai laivai, iš kurių vokiečiai daug tikėjosi, 
smarkiai juos apvylė. Pasirodė, kad povandeniniai 
laivai nesudaro didelio pavojaus kreiseriams: gerai 
valdomi laivai gali plaukioti kur norėdami. 

Taigi, Scheer padėtis buvo sunki. Vis dėlto pa- 
vasario gale jisai nutarė Anglijos rytinius pakraščius 
pulti. Šis pavojingas žygis vokiečiams iš dalies pa- 
vyko. 

Anglijoje kilo didžiausias pasipiktinimas „„barba- 
Triškais“ vokiečių žygiais. Anglų admiralitetas panau- 
dojo tą progą vokiečius apgauti. Jis išleido įvairius 

neaiškius pranešimus, kurie davė vokiečiams suprasti, 
kad anglų eskadros galį būti išbarstytos Anglijos pa- 
kraščiams ginti. O Scheer kaip tik karščiausiai troško 
sutikti anglų laivyną padalytą. 

Prieš gegužės 30 dieną anglų admiralitetas jau 
“žinojo, kad vokiečių laivynas rengiasi išplaukti iš uos- 

to. Gegužės 30 d. 17 v. 40 m. anglų vadas, admirolas 
Jellicoe, gavo įsakymą išplaukti iš savo bazės Sca- 
pa Flow. Anglų pajėgos buvo labai didelės. Ties 
Scapa Flow stovėjo dvi eskadros sunkiųjų laivų, viso 
15, neskaitant vėliavinio laivo „Iron Duke“. Be to, 
dar buvo viena eskadra sunkiųjų kreiserių, dvi leng- 
vųjų ir trys flotilijos torpedinių. Visom šiom pajėgom 
vadovavo pats admirolas Jellicoe. Jau išplaukus, 
greit prie jo prisijungė viena eskadra sunkiųjų laivų, 
viso 8, viena kreiserių eskadra ir viena flotilija tor- 
pedininkų iš Invergordon uosto. 

Tuo pat laiku iš Firth of Forth Rosyth uosto, 
išplaukė admirolas Beatty su savo komanda. Ji su- 
sidėjo iš 4 sunkiųjų laivų, 6 sunkiųjų kreiserių, 3 es- 
kadrų lengvųjų kreiserių, 4 flotilijų torpedininkų ir 
vieno lėktuvinio laivo ,„Engadine“. 

Vokiečių laivai buvo sukoncentruoti Jadės ba- 
seine. Jie susidėjo iš 22 sunkiųjų laivų, 5 sunkiųjų 
kreiserių, 11 kreiserių ir 63 torpedininkų. Prie lai- 
vyno dar buvo priskirta 16 povandeninių laivų ir 10 
cepelinų, kurie tačiau mūšyje nedalyvavo.  Vokie- 
čiams vadovavo admirolas Scheer; jų Iengvosioms 
dalims — admirolas Hipper. Iš viso vokiečiai turė- 
jo 27 linijinius laivus ir 244 sunkias patrankas, o ang- 
lai — 37 linijinius laivus ir 344 sunkias patrankas. 


Anglams išplaukus, juos mėgino užpulti vokie- | 


čių povandeniniai laivai, kurių 13 stovėjo ties Angli- 

jos krantais, tačiau nė vienas puolimas nepavyko. 
Anglai, pasidalinę į dvi dalis, plaukė į nustatytą susi- 
tikimo vietą, netoli Norvegijos krantų. 

Vokiečiai išplaukė gegužės 31 d. naktį. Pirmas 
išvyko admirolas Hipper su lengvomis dalimis. Už 
80 km. sekė admirolas Scheer su pagrindinėmis vo- 
kiečių pajėgomis. 

Kaip vėliau paaiškėjo, vokiečiai jau anksčiau 
buvo parengę grandiozinį planą Anglijos krantams 
bombarduoti, tačiau dėl blogo oro turėjo nuo jo at- 
sisakyti. Dabar admirolas Scheer manė savo leng- 
vais laivais išvilioti kokią mažesnę priešų dalį, o pa- 
skui ją sekdamas sunaikinti. Kai išplaukė, jis nežinojo, 
kad visos britų pajėgos jau buvo sualiarmuotos. 
Prieš išplaukdami, vokiečiai, kad suklaidintų priešą, 
sukeitė savo vėliavininio laivo radio šaukiamąsias 
raides su vieno seno laivo, stovėjusio tame pačiame 
uoste. Tuo būdu anglų admiralitetas, gaudydamas 
priešo radio signalus, priėjo išvadą, kad vokiečiai dar 
Jadės baseine. Admirolas Jellicoe, labai pasitikėda- 
mas savo slapta žvalgyba, kuri, vokiečiams kasdien 
no laivyno greitį, norėdamas taupyti savo torpedinin- 
kų kurą. Dėl to pagrindinės anglų pajėgos buvo dar 
toli šiaurėje, kai admirolų Beatty ir Hipper sunkieji 
kreiseriai susidūrė. Tai buvo gegužės 31 d. apie 
15 val. 

Kautynės prasidėjo 16.000 metrų atstume. Ang- 
lai buvo blogesnėj taktinėį padėtyj, nes saulė gerai 
apšvietė jų laivus, dėl ko jiems sunku buvo stebėti 
savo artilerijos šovinių kritimą. Penktoji sunkiųjų 
laivų eskadra, viena geriausių anglų laivyne, dėl sig- 
nalizacijos klaidų ir didesnio atstumo nuo priešo, ne 
tuoj galėjo dalyvauti kautynėse. 

Pirmas nukentėjo anglų admirolo Beatty vėliavi- 
nis laivas „Lion“. Vokiečių „Luetzow“ sunkus šovi- 
nys išnešė vieną artilerijos bokštą. Kad išvengtų 


sprogimo, anglai turėjo į amunicijos magazinus įleisti | 


vandens. Tuoj po to, „Von der Tann“ trijų šovinių 
salve sunaikino „Indefatigable“, kuris pasviro ir ėmė 
skęsti. Po keleto minučių dar viena salvė pataikė 
į laivą. Laivas apvirto ir tuoj paskendo. Su juo Žu- 
vo 57 karininkai ir 960 jūrininkų. 

Tuo tarpu keturi anglų dreadnautai iš 19.000 
metrų užpuolė admirolą Hipper. Vokiečiai tuoj pa- 
sitraukė, bet greit vėl pradėjo kautynes su anglų sun- 
kiaisiais kreiseriais. Anglų „„(Oueen Mary“ užpuolė 
„Seydlitz“ ir „Derfilinger“. Jų salvės pataikė. 


„„Oueen Mary“ momentaliai sprogo ir paskendo su 
1.266 žmonėmis. Vis dėlto vokiečių padėtis, pakliu- | 


vus jiems į anglų sunkiųjų kreiserių ir dreadnautų 
ugnį buvo kritiška. Tik pasirodžius pietuose vokiečių 
flotui, admirolas Beatty įsakė trauktis į šiaurę. Vo- 
kiečiai, manydami, kad jie turi reikalą su atskira ang- 
1ų dalimi, ir nežinodami apie anglų flotą šiaurėje, ėmė 
visomis jėgomis admirolą Beatty vytis. Kai kurie 
anglų laivai pasivėlino trauktis ir gerokai nukentėjo. 
Vokiečių sunkųjį kreiserį ,„Seydliz“ pataikė torpeda. 
Laivas, nors apgadintas, iš kautynių nepasitraukė. 
Admirolas Jellicoe tuoj sužinojo apie vokiečių 
floto šiaurėje pasirodymą. Laivų greitis buvo padi- 
dintas ir paimta kryptis į pietus. Abu laivynai arti- 
nosi 40 mazgų greitumu. Jie susitiko vėlokai, apie 
18 v. 30 m. Anglų laivynas, bemanievruodamas, pra- 
rado dar keleta laivų: lengvąjį kreiserį ,,Defence“ ir 
sunkųjį „Invincible“. Juose žuvo admirolai Arbuth- 
not ir Hood, žinomi anglų vadai. Tačiau šie nuosto- 


Jiai nesumažino anglų taktinės persvaros. Jų sunkieji 

laivai iš trijų pusių apsupo dalį vokiečių, tuo tarpu kai 
likusieji vokiečių laivai dėl atstumo negalėjo mūšyje 
dalyvauti. Padėtį išgelbėjo admirolas Scheer, liep- 
damas torpedininkams pulti iš po dūmų uždangos: 
jis pasinaudojo anglų baime torpedų ir skubiai pasi- 
traukė į vakarus. Čia vokiečiai prarado kreiserį 
„Wiesbaden“. Vokiečiams pasitraukus, admirolas 
Jellicoe užėmė poziciją tarp vokiečių ir jų bazės. 

Po valandos vokiečiai vėl pasirodė. Tačiau ir 
šį kartą jie turėjo vėl skubiai trauktis, prakišdami ke- 
letą torpedininkų. Per pasitraukimą labai pasižymė- 
jo vokiečių sunkieji kreiseriai, kurie vieni puolė anglų 
laivyną. Nuo pražūties juos išgelbėjo admirolas 
Scheer, kuris laiku jiems leido pasitraukti. Anglai 
vijosi energingai, bet užėjusi naktis neleido jiems su 
priešu susitikti. 

Nakties metu vokiečiai mėgino grįžti namo. Pa- 
sinaudodami tamsa, jie prasilaužė pro sukoncentruo- 
tas anglų torpedininkų flotilijas, kurios nuolat vokie- 
čius atakavo. Be lengvesniųjų laivų, vokiečiai pra- 
rado vieną sunkųjį kreiserį ir linijinį laivą ,,Pommern“. 
Kadangi anglų torpedininkai apie vokiečių padėtį tin- 
kamai neinformavo admirolo Jellicoe, tai vokiečiams 
beauštant laimingai pasisekė savo bazę pasiekti. 

Vokiečiai, sugrįžę į savo bazę, pranešė karo va- 
dovybei apie savo žygį, kuris buvo jų aiškinamas 
kaip pergalė. Vokiečių reichstagas iškėlė didžiau- 
sias ovacijas Scheerui bei jūrų komandai ir visoje 
Vokietijoje buvo iškabintos vėliavos. 

Visa tai atsitiko mums beesant Romoje. Mes 
labai sunkiai orientavomės, skaitydami šias viena ki- 
tai priešingas žinias. k 

Vis dėlto reikėjo pripažinti, kad vokiečių laivy- 
nas narsiai kovėsi, bet kadangi jis gavo iš mūšio pa- 

sitraukti, tai anglų laivynui tenka pripažinti šių kau- 
“ tynių laimėjimą. Vokiečių laivynas jau iki pat karo 
pabaigos nebeišdrįso susitikti su anglų laivynu atvi- 
roje kovoje, grįždamas prie povandeninių laivų ope- 
racijų. Kaip žinome, vokiečių povandeniniai laivai 
per visą karą padarė anglams didelių nuostolių. Bu- 
vo paskandinta anglų prekybos laivų apie 1.500.000 
tonų. Be to, vokiečių povandeniniai laivai daug pa- 
skandino neutralių šalių laivų, ypač Norvegijos pre- 
kybinių laivų, kurie vežiojo aliantams prekes ir tar- 
navo karo reikalams. 

Kaip jau II „Atsiminimų“ tome rašiau, buvau 
susitikęs lenkų neoficialų atstovą, buv. Valst. Dumos 
atstovą, Romaną Dmovskį, endekų vadą ir labai ak- 
tingą lenkų veikėją, ministerio Asguito suruoštuose 
pietuose Lancaster House. 

Jis nuolatos gyveno Londone ir sekė lenkų po- 
litiką. Pasinaudodamas P. N. Miliukovo pažintimi, 
kai mes į Londoną vėl pagrįžome, jis paprašė jį pa< 
tarpininkauti ir mane su juo suvesti. Susitikę neutra- 
lėje vietoje ir Miliukovui dalyvaujant, pasikalbėjome 
bendromis temomis. Vėliau jis mane pasikvietė pas 
save į jo privatų butą intymiškiau pasikalbėti, be ru- 
sų stebėtojo. 

Nuvykau pas jį. Čia be liudininkų porą valandų 
konieravome. Jis, kaipo endekas, smarkiai argumen- 
tavo už tai, kad mes, lietuviai, turėtume pakeisti savo 
politiką. Reikia esą pareikšti visam pasauliui, kad 
mes su lenkais norime atstatydinti bendrą valstybę 
tose ribose, kaip buvo prieš Lenkijos padalinimą. Ta- 
da lenkai, atsižvelgdami į lietuvių tautos savitumą, 
 duosią plačią Lietuvai autonomiją. Bet jei lietuviai 

ir toliau varysią separatišką politiką, tai jie nieko ne- 
gausią ir niekas neleisiąs Lietuvos valstybės sudaryti. 

Blogiausiu atveju Lietuva liksianti Rusijos gubernija 
ir jokios autonomijos negausianti. Jei lietuvių nu- 
sistatymas ir toliau būsiąs Lenkijai nedraugingas, tai 
to nedraugingumo pasekmės būsią labai liūdnos ir, 
Lenkija gavus Lietuvą, einant istorinės unijos dės- 
niais, už tą nedraugingumą neduosianti Lietuvai jo- 
kios autonomijos. Jis „draugiškai“ patarė man, kai- 
po itakingam lietuvių tautos atstovui, išaiškinti visą 
lietuvių vadų politikos klaidingumą ir gresiantį mums 
pavojų. Juk niekas nesutiks pripažinti „kieszenko- 
vos Litvos“, o Lenkijai nepriklausomybė jau patikrin- 
ta ententės kraštų, o taip pat ir Vokietijos. Jis grau- 
deno mane šaukdamas į pagalbą istoriją ir bendrą tų 
dviejų tautų sugyvenimą per tiek laiko nuo Jogailos 
ir Vytauto laikų iki 1795 m. Ne tik graudeno, bet ir 
mėgino gąsdinti blogiausiomis pasekmėmis. 
. — Jūsų yra tiek maža inteligentijos; jūsų tauta 
yra tik valstiečių tauta, todėl svajoti sukurti atskirą 
valstybę, nepriklausomą nuo kitų, yra nedovanotina 
klaida ir nieku neparemta. Jūsų bajorija, stipriausias 
elementas tautoje, yra sulenkinta. O be jos atstatyti 
valstybės nepajėgsite. 

— Aš labai Tamstai esu dėkingas už tokius nuo- 
širdžius patarimus, bet aš tvirtai esu įsitikinęs, kad 
mūsų tauta ras gana jėgų savo valstybei sukurti. 
Kokie bus nepriklausomos Lietuvos santykiai su Len- 
kija, aš dabar negalėčiau pranašauti, bet, jei Lenkija 
respektuos mūsų nepriklausomybę ir nekliudys jai 
laisvai apsispręsti, tai galimas daiktas, kad tie kai- 
myniški santykiai galėtų būti draugingi. Toks jau yra 
lietuvių beveik visų srovių nusistatymas siekti nepri- 
klausomybės, kad joks autoritetas šio nusistatymo 
negalėtų pakeisti. Mes eisime savo keliu, o jūs savo. 
„ Jei surastume ką bendro, niekados neatsisakysime 

nuo bendro veikimo. Bet aš prisibijau, kad čia mus 
daug kas skiria. Jūs norite mūsų, o mes nenorime 
būti jūsų. 

— Na, tai jūs turite suprasti, kad Lenkija visu 
smarkumu turės kovoti prieš jūsų tokią politiką, ir 
jūs sutiksite jūsų siekimuose nenugalimas kliūtis. Mes 
remiamės ne sentimentais, bet istorijos faktais, ir tu- 
rime teisę kovoti už Lietuvos prijungimą prie Lenki- 
jos. Mes niekados nuo to neatsisakysime, 

Jis dar ilgai kalbėjo, iliustruodamas argumen- 
tais iš bendros tų dviejų kraštų istorijos, remdamasis 
Liublino unija, bendromis kovomis prieš ordiną ir 
Maskvą, pranašavo ateityje didelius bendrus žygius 
ir ištobulintos valstybės jėgų išplėtimą bei kultūros 
klestėjimą bendros respublikos ribose. Bet nei jis 
savo argumentais manęs neįtikino, nei aš jo. Po 
dviejų valandų išsiskyrėme kas sau. 

Mūsų politika buvo nuosekliai vedama į Lietu- 
vos nepriklausomybę, o lenkų priešinga linkme — 
Lietuvos inkorporavimui. Jie pavartojo, kaip R. 
Dmovskis grasino mums Londone, visą diplomatiją 
ir varė propagandą kitose šalyse. Pirmas nedrau- 
gingas mums žygis, tai R. Dmovskio P. N. Miliuko- 
vui pareiškimas, čia pat Londone padarytas tuoj po 
mūsų pasitarimo, kad Lietuva turėtų būti prijungta 
prie Lenkijos. 

— Bet lietuviai su tuo nesutinka, — atsakė 
P. N. Miliukovas. 

— Lietuva yra ta pati Lenkija. Teks sušaudyti 
100 litvomanų užėmus Lietuvą, ir viskas tuo pasi- 
baigs. Lietuvių tautinis judėjimas nėra giliai įleidęs 
šaknų žmonėse. Tai negausios inteligentijos bei že- 
mėsniųjų kunigų prasimanymas, — užbaigė savo pa- 
reiškimą P. N. Miliukovui R. Dmovskis. 

Gyvenimas parodė, kas iš mūsų klydo: Dmovs- 
kis ar aš. Vėliau jis atstovavo Lenkijai taikos kon- 
ferencijos metu Paryžiuje, o man teko atstovauti Lie- 
tuvai. Bet, žindamas jo nusistatymą, daugiau ne- 
bemačiau reikalo su Dmovskiu tartis. | 

Iš Londono turėjome skubėti atgal į Rusiją, kad 
dar galėtume rasti V. Dumą beposėdžiaujant. Todėl, 
atsisveikinę su mūsų draugais-anglais, ėmėme ruoš- 
tis kelionėn. 

Grįždami nutarėme ne visi kartu vykti, bet po 
3—4 vyrus grupėmis, kad vokiečių povandeniniai 
laivai negalėtų mūs išsyk visų pačiupti ir nusigabenti 
į Vaterlandą. Nukeliavę į Stockholmą, nutarėme lauk- 
ti visos delegacijos narių ir drauge grįžti į Petra- 
pilį, bet ne visi suskubo atvykti. 

Stockholme radome švedų pramonininkų bei 
prekybininkų sąjungą mūsų belaukiant. Nors švedų 
daugumas karo metu simpatizavo (prijautė) vokie- 
čiams, bet jų pirkliai, laikydamiesi neutralumo, reiškė 
tuo pačiu metu nemaža palankumo taip pat ir rusams. 
Pačioje karo pradžioje jie labai nuoširdžiai pasitiko 
rusų keliauninkus, grįžtančius iš Europos kraštų, teik- 
dami jiems globos ir pagalbos. Vėliau Švedų Rau- 
donasis Kryžius, kuriam pirmininkavo karaliaus bro- 
lis Karolis, teikė pagalbą vokiečių lageriuose esan- 
tiems rusų belaisviams. Švedija virto vieninteliu 
kraštu, per kurį greičiausiai galėjo aliantai susisiekti. 
Jis taip pat virto užpirkimo centru visokių karo reik- 
menų. Todėl nenuostabu, kad švedai Rusijos parla- 
mento nariams rodė tiek palankumo. Jie iškėlė dele- 
gacijai didelius pietus su politiškomis prakalbomis, 
vežiojo mus po miestą ir jo apylinkes, sausumą ir jū- 


“" romis, rodė mums tą nuostabią Šiaurės Veneciją su 


savo kanalais ir fiordais. Nebuvo su mumis tiktai 

mūsų lyderio A. D. Protopopovo, grafo Olsuijevo ir 
Cichačiovo. Jie pasiliko Londone. Vėliau, kai mes 
jau sugrįžome į Petrapilį, jie Stockholme pasimatė 
su vokiečių finansistu d-ru Warburgu ir kalbėjosi tai- 
kos reikalais. Šis pasikalbėjimas davė progos visai 
pasaulio spaudai pagaminti straipsnių ir pagimdė 
daugybę spėliojimų. 

Be kitų, mums teko Stockholme susipažinti su 
H. Fordo taikos komisijos nariais, kurie čia darbavo- 
si, stengdamiesi surasti būdus kraujo praliejimui su- 
stabdyti. Jos pirmininkas, H. Fordo giminaitis, dr. Lo- 
ckot, surengė mums Hasselblate pietus, per kuriuos 
stengėsi mus suagituoti prie taikos. Bet viso to darbo 
rezultatai buvo tokie, kad 1917 metais, Rusijai palio- 
vus kariauti, į jos vietą stojo pati H. Fordo tėvynė. 

Čia vėl sutiko mane visas gražus lietuvių būre- 
lis: Aukštuolis, Šeinius, Savickis — mūsų atstovai 
dar nesamos valstybės — kun. J. Žilius ir P. Leonas. 
Šis pastarasis važiavo drauge su Tatjanos Komiteto 
reikalų vedėju P. R. Nikitinu, vežusiu mūsų Komitetui 
Vilniuje 100.000 rublių, norėdamas juos įduoti A. 
Smetonai, kuris turėjo atvykti į Stockholmą iš Vil- 
niaus. 

A. Smetonos nesulaukęs, Nikitinas įdavė tuos pi- 
nigus kunigaikščiu Liubomirskiui, manydamas, kad 
šis įteiks pinigus Vilniuje A. Smetonai arba Centro 
Komitetui. Bet Leonui dėl savo nerangumo pražiop- 
sojus ir šio dalyko neužprotestavus, lenkų rankosna 
pakliuvo tokia pinigų suma, kuri lietuviams nebuvo 
atiduota. Viso gauta tik 10.000 rublių. P. Leonas 
„labai buvo nusiminęs, bet jau aš nebegalėjau to da- 
! lyko atitaisyti, nes kun. Liubomirskis buvo išvykęs. 


Kun. Žilius, kaipo amerikietis, nuo pat karo pa- ' 


skelbimo dienos gyvenęs Berlyne ir porą sykių va- 

žinėjęs po Lietuvą, atvyko į Stockholmą su mumis 
pasimatyti, kad iš čia galėtų grįžti į Ameriką. Aš 
jį paskatinau pirm užsukti į Rusiją, apžiūrėti mūsų 
tremtinių ir tik tada keliauti į aną okeano pusę. Su 
Leonu pasitarę, pažadėjome kelionės išlaidas iš Cent- 
ro Komiteto sumų padengti. Jis sutiko važiuoti, tik 
netikėjo, ar jam rusų konsulas duosiąs vizą. Aš pa- 
sikalbėjau su pasiuntiniu Nekliudovu, ir jam viza bu- 
vo duota. 

Atsisveikinę su stockholmiečiais ir mūsų tautie- 
čių lydimi, išvykome per Haparandą-Torneo į Petra- 
pilį, geriausių įspūdžių kupini. 

Birželio mėnuo kaip tik buvo įdomiausias laikas 
tokiai kelionei. Pakilę kiek aukščiau į šiaurę, gėrėjo- 
mės gamtos stebuklais: privažiavome Luleją 11 va- 
landą vakare ir visą pusvalandį dar matėme saulę. 
Nusileido tiktai vienai valandai, nuo 11,30 iki 12,30. 
Nakties tuo metu nė kiek nesti. Jeigu pasilipti dar 
aukščiau nuo Haparandos miesčiuko, tai saulė visą 
naktį matyti horizonte. Persikėlę per upę Torneo ties 
Haparanda, jau atsidūrėme Rusų imperijos žemėje. 

Suomijos, tuomet autonomiškos, dabar nepri- 
klausomos, Torneo miestelis, prieš karą visų užmirš- 
tas, buvo virtęs gyvu susisiekimo punktu — tarpinin- 
ku tarp Rusijos ir Europos. Rusų muitininkai, rusų 
sargyba, rusų policija — kaip tai mažai harmoniza- 
vosi su vietos gyventojais ir tikrais to krašto šeimi- 
ninkais suomiais! 

Be jokių formalumų sieną perėję, oficialių kariš- 
kių ir civilės valdžios atstovų pasitikti, tą pačią dieną 
iškeliavome per liūdną monotonišką šiaurinę Suomi- 
ją į Petrapilį. 

Mūsų parlamentarinės delegacijos lankymasis 
pas aliantus paliko tam tikrų pėdsakų. Čia buvo gy- 

vu žodžiu sueita į kontaktą vakarų Europos parla- 
mento su rusų V. Duma, buvo pademonstruotas visų 
kariaujančiųjų valstybių solidarumas ir tvirtas pasi- 
ryžimas kariauti iki vokiečiai su jų sąjungininkais bus 
parblokšti. Delegacijos sąstatas buvo įvairus, bet da- 
lyvavimas joje opozicijos narių — kadetų — pakėlė 
jos autoritetą visų vyriausybių akyse. 

Oficialiu delegacijos vadu buvo A. D. Proto- 
popovas, kaip V. Dumos vicepirmininkas, bet tik- 
ruoju vadu, kurio nuomonės visi klausėsi, buvo ka- 
detų lyderis P. N. Miliukovas. Jis visur buvo pri- 
imtas kaip žinomas politikos vyras, kuris reiškė prog- 
resyvinės visuomenės nuomonę. Jo mokėjimas kal- 
bų — anglų, prancūzų, italų, švedų, norvegų — 
teikė jam galimumo arčiau prieiti prie tų, į kuriuos 
jis jų kalba prabildavo. Jo aukštas intelektas, gili 
moksliška erudicija, visapusis išsilavinimas, kuriam 
beveik nebuvo lygaus Europoje, teikė ir užtikrino pa- 
garbą aliantų politikų eilėse. Visi į jį žiūrėjo kaip į 
būsimąjį Rusijos užsienio politikos vadą. 

Jau tuomet nuolatinis vyriausybės kaiteliojimas, 
atskirų ministerių nesuderinami žygiai, nepopuliaru- 
mas senojo režimo armijoje — negalėjo sudaryti 
aliantuose didelio pasitikėjimo caro ministerių politi- 
ka. Bet reikia pasakyti, kad mus, delegacijos narius, 
visur priiminėjo kaip valstybės vyrus, kurie atsto- 
vauja ne tik parlamentui — V. Dumai ir V. Tarybai, 
bet visai Rusijos imperijai. Ypač tai rodydavo Didž. 
Britanijos ministeriai ir valstybės vyrai. Prisimenu 
du epizodus su Šingariovu. Buvo tai per pusryčius 
Westminsterio rūmuose. Mes sėdėjome su Šingario- 
vu ir Demčenka už vieno stalo su finansų ministeriu 
MacKenna ir užsienio reikalų ministeriu Sir Ed- 
ward Grey. Šingariovas savo papratimu, kaipo nuo- 


88 


"SM T TMP 


latinis finansų min. oponentas, ėmė kritikuoti rusų 
vyriausybės finansinę politiką. 

Ministeris MacKenna, nežiūrint to, kad mes jų 
svečiai, labai smarkiai užsipuolė Šingariovą už jo kri- 
tiką, kuri ypač dabar, karo metu, nieko gero neprisi- 
dedanti prie Rusijos atsparumo sudarymo. Atvirkš- 
čiai, jo supratimu, opozicija, bekovodama su senuoju 
režimu, dezorganizuojanti rusų tautos jėgas. Šinga- 
riovas į tai pastebėjo, kad reikia esą pripažinti opozi- 
cijai nuopelnus ginkluotų jėgų stiprinime, organiza- 
vime visuomenės, kėlime karingo ūpo ir sanavime ar- 
mijos vadovybės. 

— Ne kas kitas, kaip opozicija, yra pareikala- 
vusi teisti karo ministerį Suchomlinovą, kuris greitu 
laiku bus teisiamas, — pasididžiavo Šingariovas. 

— Tur būt Rusijos vyriausybė jaučiasi labai 
stipri, kad karo metu ji gali teisti karo ministerį! — 
gana ironiškai pastebėjo Sir Edward Grey. 

Toliau Šingariovas jau nebeaukštino opozicijos 
nuopelnų ir tylėjo, kaip vandens į burną paėmęs. 

Apskritai kelionė buvo smagi. Dabar balansavo- 
me savo įspūdžius iš tolimosios kelionės ir darėme 
planus mūsų pranešimams V. Dumai ir savo frakci- 
joms. Suomių siena su Rusija buvo Bieloostrove. Čia 
mus pasitiko kelios ponios su A. S. Miliukoviene pry- 
šakyje. Aš susisiekiau su Centro Komitetu telefonu, 
pranešdamas apie mūsų sugrįžimą. 

Sustojome Petrapilio Suomių stotyje. Čia su- 
sirinko nemažas būrys lietuvių, St. Šilingo vadovau- 
jamas. O rusų delegatus pasitiko tiktai atstovai Ro- 
dičevas, Stepanovas ir Velichovas. 

V. Dumos posėdyje mūsų sugrįžusieji lyderiai 
pranešė apie kelionę ir apibūdino šio įvykio svarbu- 
mą. Savo partijos žmonėms mes pranešėme skyrium. 

Aš, be to, dar papasakojau apie šios kelionės žy- 
gius lietuviams. Visi labai džiaugėsi, kad šioje dele- 
gacijoje teko dalyvauti lietuviui ir mūsų reikalus pa- 
saulio valdžioms iškelti. Tiktai patys kairieji su M. 
Januškevičium pryšaky per savo laikraštį ,„Naujoji 
Lietuva“ visokiais būdais stengėsi šį žygį smerkti, 
paleisdami net tokių gandų, esą reformatas M. Yčas 
popiežiui pantaplį bučiavęs. Bet toks jų atakavimas 
niekur pritarimo nerado ir net jų pačių tarpe iššaukė 
skilimą dėl jų nelemto išsišokimo. 

Štai daktaras Jurgis Alekna „Lietuvių Balso“ 
Nr. 35 1916 m. gegužės 8 d. įdėjo tokį protestą: 


Protestas prieš protestą. 


„Naujoji Lietuva“ Nr. 17 savo vedamajame 
straipsnyje „V. Dumos atstovų delegacija“ paskelbė 
protestą prieš V. Dumos atstovo Martyno Yčo at- 
stovavimą Lietuvai. Kadangi „Naujosios Lietuvos“ 
leidėju yra mūsų gerbiamasis atstovas Januškevičius 
ir K-o, tai išeina, kad vienas mūsų atstovas protestuo- 
ja prieš antrojo atstovavimą Lietuvos vardu. 


Iš to pirmučiausia dygsta klausimas, kas tai yra 
mūsų Dumos atstovas, ar tai jis yra tik kurios nors 
partijos įgaliotinis, ar įgaliotinis mūsų tautos? Tik- 
rai, renkant atstovus, buvo nemaža varžytynių tarp 
Lietuvos partijų, bet ir nebuvo abejonės, jog ar šio- 
kios, ar tokios Lietuvos partijos bus išrinktas atsto- 
vas, jis vis dėlto bus atstovas visų lietuvių, o ne vie- 
nos tik savo partijos. Taip ir buvo suprasta visų ke- 
turių Dumų atstovybė. Tai buvo tik varžytynės dėl 
principų, kas tokiu būdu tinkamiau ir tiksliau gins Lie- 
tuvos reikalus. 

Taigi, kiekvieno mūsų atstovo yra pareiga atsto- 
vauti Lietuvai ir tokiu būdu jai tarnauti, keliant jos 
vardą. Kiekvienas savo tėvynės sūnus negali nesi- 
Idžiaugti, jei Ikas nors tinkamai ir dorai kelia tėvynės 
vardą, nors jis ir nebūtų rinktasis atstovas. Vis tiek, 
kurios partijos lietuvis bebūtų, jei tiktai jisai vykusiai 
patarnautų Lietuvai, keldamas jos vardą, mano šir- 
dis visuomet tvaksėtų dėkingumu jam už tai, nežiū- 
rint jo partijos pažiūrų, nes man vis dėlto tėvynės 
meilė yra aukštesnė, nei prisirišimas prie partijos. 
Man rodos, kiekvienam mums, tautos sūnums, tik šir- 
dį sopa, kad mes neužtenkamai jos vardą keliame 
visame pasaulyje; ir atsiradus progai pasirodyti pa- 
sauliui, man širdis tvaska, kad gali ta proga mums 
nepasisekti išnaudoti. Atstovavimas kurioje nors 
Dumos komisijoje, tai yra mūsų tėvynės vardo kėli- 
mas visam pasauliui. Negali būti dviejų nuomonių, 
kad toks atstovavimas būtų mūsų tėvynei nenaudin- 
gas. Kokie bus to atstovavimo vaisiai ir kaip jis bus 
atliktas, dabar dar ne metas spręsti; dabar tik kiek- 
vieno doro piliečio pareiga patarti ir padėti mūsų at- 
stovui, kad jis tinkamiausiai atliktų savo svarbią už- 
duotį, o ne kliudyti jam. Jei pats negali arba neturi 
progos atlikti to aukšto ir svarbaus tėvynei darbo, 
tai nepavydėk garbės jį atlikti kitani, kuriam jis teko. 
„Liokajaus supratimą atstovo uždavinių“ pasiimsiu 
sau, jei tik nors tokiu būdu galėčiau patarnauti tėvy- 
nei, o netiksiu jai kenkti tokioje sunkioje jai valandoje 
ir būti jos nusidėjėlių. O Jūsų, t. y. „Naujosios Lietu- 
vos“, protestą prieš atstovavimą Lietuvos tokiu mo- 
mentu laikau kenksmingu, nepatriotišku ir prieš jį 
protestuoju, kaip pažangusis (pirmeivis) demokratas. 


D-ras J. Alekna 

VI 
TREMTINIŲ ŠELPIMO REIKALAI 


Šelpimo būklė pirmosios Stockholmo konferencijos metu. 
— Politiški siekimai, — Kaip organizuojamas šelpimo darbas. 
— Lietuvių tautos atstovavimo organizavimo reikalas, — In- 
formavimo darbas. — Bendra situacija. — Konferencijų šau- | 
kimo reikalas. — Amerikiečiams lietuviams žodis. — Orga- 
nizacijų tinklo plėtimas. — Amatų mokyklos ir dirbtuvės. 
— Pr. Penkaitis, Pr. Kuzma ir A. Vosylius. — Bendrojo lavi- 
nimo kursai. — „Žiburio“ mergaičių gimnazija Tambove. 


Sugrįžus man iš savo politinės misijos po Euro- 
pą, vėl teko pasinerti į tremtinių šelpimo reikalus. Šis 
dalykas jau tiek buvo aptvarkytas, kad jau buvo pa- 
kenčiama būklė kaip Centre, taip ir visuose mūsų 
skyriuose ir kitose šelpimo organizacijose. 1915 m. 
rudeniop jau tam darbui einant, susirinkę Stockhol- 
me paleidome Pirmosios Lietuvių Konferencijos rezo- 
liucijas į mūsų išblaškytus po visą pasaulį tautiečius. 
Ten buvo gana ryškiai apibūdinta mūsų padėtis ir 
mūsų siekimai. Apie tai tegu pačios rezoliucijos už 
save kalba. 


Konferencija Stockholme 


I. Dabartis. 


Visa Lietuva, be rytinės dalies Vilniaus gub., mažo 
sklypo Kauno gub. ir kelių lietuvių apylinkių Vitebsko 

ir Kuršo gub., vokiečių užimta. Per metus su viršum karo 
audra siautė Tėvynės laukais įsiverždama, atgriūdama ir 
grūmodama vis naujiems mūsų tėviškių plotams. Kas iš- 
likdavo pirmam jos sūkuryį, tas žūdavo antram, trečiam. 
Per metus su viršum mūsų žemėje ėjo aršiausios ristynės 
dviejų mirties žaibais šviečiančių pajėgų. Nemunas, Ne- 
ris, Šventoji, Dubisa, Šešupė, kiekvienas slėnys, kalva 
mėnesiais gėrė kraują. Lietuva švyturiavo gaisrų pašvai- 
stėmis. 

Lietuvos žmonės, nepaisydami žiauriausių apystovų, 
nepaisydami įkaitusios geležies lietaus, tvėrė savo „sody- 
bose. Slapstėsi miškuose ir duobėse, kad tik nepersisky- 
rus su protėvių šalimi. Klaidžiojo miškuose, kaip kelei- 
viai klajūnai, laukdami progos pagrįžti tėviškėn. 

Taip kentėjo Lietuvių Tauta tik už tai, kad istorija 
nulėmė jai vietą tarp Vokietijos ir Rusijos. 

Priverstinasis visų gyventojų iš gimtųjų sodybų va- 
rymas, jokiais valstybiniais tikslais nepateisinamas, pa- 
daugino lietuvių kančias. Tiesa, tasai keistas elgimosi 
būdas liko centralinės valdžios pasmerktas, bet pervėlai, 
nes tik vokiečiams prie Vilniaus prisiartinus. 

Netobula geležinkelių tvarka, grūdimas lietuvių pa- 
bėgėlių ir priverstinų tremtinių už Uralo, netinkamas su 
jais apsiėjimas dar pasunkino lietuvių padėjimą. 

Viso to rezultote — šimtai tūkstančių lietuvių nete- 
ko Tėvynės, virto bastuoklių minia ir daužosi jo Rusiją, 
ieškodami prieglaudos ir globos, o pagedusios visuo- 
menės agentai knibžda ant kryžkelių, ir moteriškė lietuvė 
pakliūna į paleistuvystės žabangas. 

Viso to rezultate — likusieji Lietuvoj milijonai ken- 
čia badą ir šaltį tarp riogsančių nedėgulių, o negalėjimas 
išplėsti savų organizacijų ginklo pajėga paimtoj šalyj 
dar šiurkščiau atsiliepia į gyvenimą. 


Mirtinas pavojus liepė visai Lietuvių Tautai susi- 
spiesti ir ieškotis atsispyrimo būdų. Lietuvių Draugija 
nukentėjusims dėl karo šelpti tą darbą pradėjo. 

Visos Lietuvių Tautos užjautimas, didelis taktas įjo- 
sios veikėjų, mokėjusių tinkamai nušviesti Lietuvos pa- 
dėjimą, nuolatinis klebenimas rusų visuomenės ir josios, 
0 ypač didžiosios kunigaikštaitės Tatjanos komiteto, 


93 


lietuvių reikalų užuojauta, gausios Didžiosios Lietuvos 
lietuvių aukos, dosnumas amerikiečių lietuvių, susibū- 
rusių aplink įvairius fondus, o lygiai atskirų Amerikos ir 
Anglijos lietuvių kuopų, nepaprasta energija ir pasišven- 
timas lietuvių inteligentų, stojusių į darbo vagą be pa- 
žiūrų skirtumo — padėjo Lietuvių Draugijai nukentėju- 
siems dėl karo šelpti išplėsti veikimą. 

Nuo 65-kių rublių pradėjusi, ji šiandien siekia biu- 
džeto daugiau ne pusės milijono rublių mėnesiui. Jos 
rūpesniu teikiama globa šimtams tūkstančių lietuvių ir 
saugojama išblaškytos lietuvių minios nuo moralinio su- 
irimo. Jos rūpesniu visa mūsų jaunuomenė gali nesiliau- 
dama varyti savo mokslą. Jos rūpesniu išaustas, visą Lie- 
tuvą apimąs, organizacijų tinklas, ruošiąs Tautą į būsi- 
muosius žygius, sudarąs tvirtą pamatą būsimajam kultū- 
riniam ir politiniam rūmui statyti. Jos rūpesniu pakelta 
lietuvių vardas pačioj Lietuvoj ir priversta nelietuviai su- 
prasti, kad lietuviai tėra šeimininkai savojo krašto. Jos 
rūpesniu pradėta nuolat ir tiksliai atstovauti Lietuvių 
Tautai, greta kitų tautų atstovų, beveik visose Rusijos 
valstybės ir visuomenės organizacijose — ir rezultate: 
oficialiniame leksikone liko išbraukta  Šiaur-Vakarinio 
Krašto sąvoka ir pakeista — Lietuvos sąvoka; Lietuvių 
Tautos atskirumas ir savitumas yra faktas rusų visuo- 
menės ir vyriausybės akyse. Jos rūpesniu ir veikimo 
taktu pasiekta žymi psichologinė atmaina lietuviuose vei- 
kėjuose — partiniai skirtumai, asmens ginčai jau nebe- 
skaldo lietuvių darbininkų bendroj šio momento vagoj, 
jau nebekenkia lietuvių veikimui tarptautinėje dirvoje. 
Jos rūpesniu sužadinti organizaciniai lietuvių gabumai ir 
rasta plati dirva jiems pasireikšti pritaikinti. O kas svar- 
biausia — bendro ūpo nuopolio metu, kada, rodos, Lie- 
tuvių Tauta sustojo ties pražūties bedugnės žiotimi, Lie- 
tuvių Draugija ne tik neleido lietuviams pesimizmo prisi- 
sunki, bet savo veikimo pavyzdžiu įkvėpė kiekvienam 
gyvam lietuviui tvirtos vilties, kad dabarties pelenuose 
sužels skaistesnės rūtos, susiūbuos derlesnių rugių vil- 
nys, pražys baltesnės lelijos, kad ant griuvėsių galima 
pastatyti nauji, tvirtesni, dailesni rūmai ir kad tai siekti- 
na, siekiama ir pasiekiama. 

Vokiečiams pradėjus artintis prie Lietuvos širdies 
— Vilniaus, Lietuvių Draugijos Komitetas buvo jau tiek 
stiprus, kad galėjo pasidalyti į dvi dalis. Viena Komiteto 
dalis pasiliko Vilniuje globoti Lietuvos, o kita dalis nukė- 
lė savo veikimą Rusijon — toliau teikti išbėgusiems iš 
Tėvynės lietuviams medžiaginei ir dvasinei pagalbai, o 
lygiai kaustyti Lietuvos ateičiai, stovint arčiau tarptau- 
tinio Europos pulso. 

Išplėtęs savo veikimą į visą Rusiją, Centralinis Lie- 
tuvių Draugijos Komitetas trumpu laiku sutvarkė visą 
darbą, ir šiandien nėra Rusijoj miesto miestelio, kur Cent- 
ralinis Komitetas savo įstaigomis, savo įgaliotiniais 
netiektų pagalbos lietuviams pabėgėliams tremtiniams; 
nėra visoj Rusijoj bendros valstybinės ir visuomeninės 
organizacijos, kurioj nebūtų Centralinio Komiteto atstovų. 
Pastaruoju laiku Centralinis Komitetas ėmėsi svarbiau- 
sio savo organizacinės misijos etapo, būtent — organi- 
zuoti užimtosios Lietuvos šelpimą, neutralinėms Europos. 
ir Amerikos tautoms padedant, o lygiai rimto Lietuvių 
Tautos reikalų atstovavimo Europoj ir Amerikoj. Šitą dar- 
bą nustačius, bus baigta pirmoji priruošiamoji stadija, 
beliks tarti savo galutinį žodį. 

O greta Centralinio Komiteto diena iš dienos giliau 
plečia savo veikimą Informacijos Biuras Paryžiuje, per- 
sikėlęs laisvesniam ir niašesniam darbui neutralinėn dir- 
von — Lausannon. Jis supažindina Europos nuomonę su 
Lietuva, užkerta kelią ienkų unijos monams, kelia nuo 
Didžiojo Vytauto paveldėtus mūsų Tėvynės reikalavimus, 
ruošia anglų, prancūzų ir kitų tautų visuomenę prie tei- 
singo Lietuvos klausimo išrišimo Tautų Taikos Kongre- 
so valandoje. 

Greta Centralinio Komiteto eina darbas — Tautos 
Tarybos Amerikoj ir kitų Amerikos bei Anglijos lietuvių 
organizacijų, kurių uždavinys — surišti vienan stiprian 
mazgan visus užsienio lietuvius ir blokšti jų kultūrinę ir 
medžiaginę pajėgą ant Lietuvos likimo lemiamųjų svar- 
styklių kritiškame momente. 

Greta Centralinio Komiteto eina darbas — Maskvos, 
Petrapilio, Odesos, Smolensko draugijų karo aukoms. 
šelpti, kurios gimė draug su karu lengvinti lietuvių vargų 

naštai; eina darbas — „Saulės“, „Lietuvių draugijos 
aukštųjų Maskvos mokyklų moksleiviams šelpti“, „Blai- 
vybės“, „Žiburėlio“ ir kitų draugijų draugijėlių, kuopų 
kuopelių, kurios seniai palengvėle, bet tiksliai dirba lie- 
tuvių kultūrinimo, jų ruošimo būsimajai tverybos valan- 
dai darbą. 


Visa tat nusimanydami, tariame: 

Per šiuos istorinius metus, žiauriausioms apysto- 
voms esant, Lietuvių Tauta parodė tiek patvarumo, tiek 
gyvos energijos, tiek atsispyrimo pajėgos, kad negali 
būti baimės dėl Lietuvos ateities. 

Šioj valandoj Lietuvio uždavinys — nuplėšti nuo 
savęs visus svetimus rūbus bei skudurus, vis viena, ar 
laisvu noru prisiimtus, ar kitų iantmeistus, pasiklausyti 
tebegyvos Lietuvos — Tėvynės Širdies, kuri plaka kiek- 
vieno tikro lietuvio krūtinėj, ir daryti tai, ką liepia Ji — 
Tėvynės Širdis. 

O ji liepia užmiršti visus ginčus ir vaidus, Ji liepia 
ne atgal žiūrėti, ne aimanavimais ir ašaromis tėviškių 
nedėgulius taisyti, bet stipriai įbesti viltingą tveriamąją 
valią, auginti savyje ateitį ir vienytis, vienytis, .. 


II. šelpimo darbas. 


Šelpimo darbas Rusijos plote plačiai ir tinkamai 
Centralinio Lietuvių Draugijos Komiteto tvarkomas, kon- 
takte su kitomis veikiančiomis draugijomis. Darbo tik- 
slas: 

1) Teikti dvasinę ir medžiaginę pagalbą visiems 
jos reikalingiems lietuviams; 

2) Palaikyti ir dargi sustiprinti lietuvių pabėgėlių 
ryšį su Lietuva ir Lietuvos kultūra; 

3) Palaikyti lietuviuose pabėgėliuose gyvą troški- 
mą grįžti tėvynėn; 

4) Ruošti kelius ir būdus būsimojo grąžinimo lie- 
tuvių pabėgėlių Lietuvon; 

5) Atgaivinti bendru darbu lietuvių kolonijas Ru- 
sijoj ir, sužadinus tautinę sąmonę, įskiepyti norą grįžti 
tėvynėn; 

6) Suvartoti karo metą tam tikslui, kad pagaminus 
tarp išsiblaškusių lietuvių pabėgėlių minių kuo daugiau- 
sia darbininkų — būsimojo kultūros darbo Lietuvoj. 

Tolimesnis veikimo krypsnis nustatomas Centralinio 
Komiteto, sekant gyvenimo pulsą. 

Platesniam užinteresavimui lietuvių padėjimu rusų 
visuomenės, bendro darbų stovio išaiškinimui ir didesnių 
lietuvių būrių prie veikimo pritraukimui šaukiamas šel- 
pimo darbo dalininkų ir draugijų atstovų suvažiavimas. 


Opiausias ir svarbiausias šiai valandai klausimas, 
tai: kokiu būdu susižinoti su užimtąja Lietuva ir kokiais 
keliais teikti jai pagalbą. Tam tikslui tariamės: 

1) Susitarti su Rusijos užsienio ministerija ir su 
rusų neutralinių šalių  pasiutiniais, kurie, tarptautinės 
teisės normomis remiantis, kitų tautų pasiuntiniams pa- 
dedant, lengvintų užimtosios Lietuvos medžiaginį ir mo- 
ralinį padėjimą; 

2) Neutralinių šalių Raudoniesiems Kryžiams pade- 
dant, siųsti Lietuvon atskirus žmones, bešališkus kita- 
taučius inteligentus, kurie tiektų žinių apie Lietuvos pa- 
dėjimą; 1 

3) Organizuoti Amerikoj lietuvių Amerikos valdinių 
tarpe medicinos — maitinimo skrajojamus būrius, kurie, 
užmezgę ryšius su Rokfelerio Fondu nukentėjusiems dėl 
karo šelpti, atvyktų užimtojon Lietuvon ir, atsigabenę 
maisto, rūbų, vaistų, pinigų ir t. t. teiktų pagalbą; 

4) Organizuoti visose neutralinėse šalyse, o lygiai 
Londone, Paryžiuje ir Romoj kitataučių komitetus Lietu- 
vai šelpti, kurie: 

a) rinktų savo šalyje aukas nukentėjusiai Lietuvai, 

b) siųstų žmones sužinoti Lietuvos padėjimo, 

c) ruoštų specialinius laivus nuo savo šalies su 
maistu, rūbais, pinigais ir t. t. ir plukdytų juos Lietuvon, 

d) padėtų Rusijos lietuviams susirašinėti su užim- 
tąja Lietuva; 

5) Laikyti neutralinių šalių sostinėse (ir kitur) savo 
nuolatinius pasiuntinius, kurie sektų pažymėtųjų organi- 

zacijų veikimą, teiktų joms Centralinio Komiteto direk- | 
tyvas ir, kiek tai bus galima, patys susižinotų su užim- | 
tąja Lietuva. 2 

III. Informavimo darbas. 


Šelpimo darbas tose plačiose ribose, kurios jam nu- 
statytos, galima tik viena sąlyga: kad Europos visuome- 
nė tikrai pažintų Lietuvą, jos praeitį, dabartį ir troškimus, 
kad Europos visuomenė suprastų, jog iki šiolei visi jos 
siunčiamieji milijonai ir moralinė pagalba aplenkdavo 
Lietuvą. Taigi geram šelpimo darbui reikia išplėsti Eu- 
ropos informavimo darbą. Tam tikslui tariamės: 

1) Visų pirmiausias kitataučių informavimas eo 
ipso vykdomas per Centralinio Komiteto įstaigas Rusi- 
joje ir užsienio komitetus Lietuvai šelpti; 

2) Šitoks informavimo būdas yra svarbiausias ir 
rimčiausias, nes nuolatinių realinių santykių sūkuryj, 
bendrą humanistišką darbą dirbant, duoda kitataučiams 
progos pamatyti gyvą Lietuvą ir įosios kultūrinio išsiplė- 
timo laipsnį, o lietuviams duoda progos įeiti į pačią sve- 
timtaučių visuomenę, į jų organizacijas ir nuolat gyvu 
žodžiu informuoti svetimtaučius apie siekiamus tikslus. 


Be to, tariamės: 
Suvartoti Lietuvos padėjimui nušviesti ir Lietuvos 
klausimui iškelti visus prieinamus ir tinkamus kelius. 


IV. Bendra situacija. 


Lygiai šiandien, kaip ir karo pradžioje, negalima 
aiškiai numatyti tų atmainų, kurios įvyks karui pasibai- 
gus. Aišku tik viena, kad tas didelis tautų judėjimas, ku- 
ris buvo pastaraisiais dešimtmečiais, dar smarkiau ap- 
sireiškė karo metu. Mes matome, kad visos tautos inten- 
syviškiausiai darbuojasi savosios kultūros pamatams su- 
stiprinti ir apreikšti savajai tautinei sąmonei: Mes mato- 
me, kad be galo komplikuoti politikos, ekonomijos ir is- 
torijos kontrastai tarp viešpataujančiųjų didžiųjų tautų- 
valstybių kelia tikrą virtinę priešingumų tarpe ir todėl 
atskirų mažųjų tautų balsas įgijo didesnį svarumą. Karas 
iškėlė aikštėn tautų klausimą, Vyriausiojo karo vado at- 

sišaukimai, vyriausybės deklaracijos dėl Lenkijos, pripa- 
žinimas Rusijos kitataučių lygiais piliečias, vyrausybės 
noras turėti jų atstovus bendrosiose valstybės įstaigose, 
širdingas Europos pritarimas kiekvienam tokiam prare- 
gėjusios Rusų vyriausybės žingsniui, užsiinteresavimasis 
Europos tautų-valstybių atskirų nevalstybinių tautų isto- 
rija, padėjimu ir ateitimi, galop, augimas žmonijoj hu- 
manistiškos ir demokratinės sąmonės siūlo daug vilties. 

Bet kad toji viltis taptų faktu, reikia išplėsti ener- 
gingas veikimas, nes laimės tik tos tautos, kurios mokės 
tinkamiausiai suvartoti karo metą ir rimtai priruošti pa- 
saulio nuomonę prie savo klausimo išrišimo. 


Lietuviai įau yra išplėtę tokį veikimą, bet apysto- 
voms nuolat besikeičiant, Lietuvos reikalams augant, 
darbui besiplečiant, reikia Tautos veikėjams dažniau 
tartis dėl dirbtinųjų darbų ir jų krypsnio. 

Tam tikslu pasižymėjome kito pasitarimo dalinin- 
kus iš Didžiosios Lietuvos, Rusijos, Amerikos ir Anglijos. 

Baigdami savo darbus ir dar kartą pasvarstę Ame- 
rikos lietuvių visuomeninį darbą, vienu balsu sakome: 
pripažindami Tautos Tarybai Amerikoj didelį svarbumą 
mūsų Tautos gyvenime, išreiškiame pageidavimą, kad 
visos kitos amerikiečių lietuvių organizacijos, dar netu- 
rinčios savo atstovų Tautos Taryboje, pasiųstų juos kuo 
veikiausiai*). 

Stockholmas, 1915 m. spalių 11 d. 


Tokia tai buvo užbrėžta mūsų darbo programa 
1915 m. spalių mėnesio pradžioje. Visas ruduo ir 
žiema praėjo skuboto organizavimo karštyje. Kiek- 
viena diena kėlė vis naujus reikalus. Aptvarkę pa- 
skubomis maisto ir butų reikalą, sukūrę visą tinklą 
skyrių, pristeigę bendrabučių, mokyklų, vaikams ir 
seneliams prieglaudų, parūpinę vietose darbo, sudarę 
tinkamas sąlygas jaunimui mokslo įsigyti, ėmėm rū- 


*) šie nutarimai buvo konferencijos sekretoriaus St. Šilin- 
go surašyti ir mūsų be jokių pakeitimų priimti, M. Y. 


99 


7* 


pintis parengimu kadro amatininkų, kurie būtų nau- 
dingi pačių Centro Komiteto įstaigų reikalams Rusi- 
joje ir tenkintų reikalus į Lietuvą sugrįžę. Šioje sri- 
tyje daugiausia pasidarbavęs yra Centro Komiteto 
įgaliotinis Pranas Penkaitis. 


Pranas Penkaitis 


Dar Vilniuje Komitetui bebūnant, Pranas Pen- 
kaitis uoliai prisidėjo prie nukentėjusių dėl karo šel- 
pimo organizavimo. Jis daugiausia domėjosi orga- 
nizavimu darbo prieglaudose. 

Kai buvo nutarta iš Vilniaus C. Komitetą kraus- 
tyti ir keliauti jo pusei sąstato drauge su tremtiniais 
į Rusiją, paliekant dalį su p. A. Smetona pryšaky Lie- 
tuvoje, kuri jau buvo vokiečių armijos baigiama oku- 
puoti, Pranas Penkaitis buvo pasiųstas į Rusiją Ko- 
mitetui vietos surasti. 

Vėliau paskiriame jį mūsų įgaliotiniu į Jero- 
slavlį. Ten organizavosi iš Marijampolės perkelta 
gimnazija. Jos kapelionu, kuris ėmėsi plačiu mastu 
organizuoti pašalpos darbą, buvo kun. Motiejus Gus- 
taitis. Prie tremtinių šelpimo organizavimo prisidė- 
jo taip pat kun. Bičkauskas. Greitu laiku kilo tarp 
Penkaičio ir šių kunigų dideli kivirčai. Skundė vie- 
ni antrus raštu ir žodžiu. C. Komitetas jokiu būdu 
negalėjo sužinoti, kas ten iš tikrųjų dedasi. Šio rei- 
kalo ištirti pasiuntėme du įgaliotinius: Joną Aukštuo- 
lį ir Jurgį Savickį. Jie rado, kad Penkaitis labai pla- 
čiai ir tiksliai suorganizavo pirmąją C. Komiteto lai- 
komą amatų mokyklą. Viso buvo 40 mokinių. Mo- 
kykla turėjo šiuos skyrius: stalių, knygrišių, siuvėjų 
vyrų ir sžuvėjų mergaičių, kurpių ir skalbėjų. Vado- 
vavo jai 8 meisteriai, dirbo 78 kurpiai, vienas aukš- 

tai kvalifikuotas siuvėjas. Mergaičių skyriuje dirbo 
12 moterų. Vyriausiu mokyklos vedėju buvo pats 
Pr. Penkaitis. Mokyklos ir dirbtuvių išlaidas padeng- 
davo iš uždarbio; C. Komitetui nieko netekdavo pri- 
dėti. 

Nežiūrint geros organizacijos, J. Savickio ir 
J. Aukštuolio daviniais einant, turėjo Centro Komi- 
tetas Penkaitį iš ten iškelti, nes jo santykiai su kun. 
M. Gustaičiu ir kun. Bičkausku buvo labai blogi, ir 
paskirti jį amatų mokyklų bei dirbtuvių instruktorium 
prie Centro Komiteto. 

Vėliau jis buvo pasiųstas į Ekaterinoslavą, ir čia 
suorganizavo II-ją amatų mokyklą su skyriais: sta- 
lių, šaltkalvių, kalvių, knygrišių, siuvėjų, kurpių ir 
mezgimo su mašinomis skyrių, kur dirbo 50 mergai- 
čių. Stalių buvo 15 ir kitų šakų arti šimto žmonių. 

1916 metų rugpiūčio mėn. suorganizavo jis su 
didele dirbtuve liejyklą, stalių, batsiuvių ir mezgimo 
skyriais III-čią amatų mokyklą. 

Bet spalių mėnesio pabaigoje, P. Leonui, kaip 
vicepirmininkui, Komitetą vedant ir neduodant jam 
daugiau lėšų, buvo priverstas likviduoti. Be to, kilus 
tarp jo ir P. Leono nesusipratimams, jis tais metais 
visai iš C. K. tarybos pasitraukė. 

1918 metais, grįžęs iš Rusijos, stojo į geležin- 
kelių valdybą. Dr. J. Šaulį paskyrus pasiuntiniu į 
Berlyną, Pr. Penkaitis buvo pakviestas atstovybės 
sekretorium. Čia jam teko Tiergartene surasti kana- 
le Rosos Luksemburg lavoną (vokiečių komunistė). 

Be Pr. Penkaičio suorganizuotų amatų mokyk- 
lų ir dirbtuvių, buvo ir kituose skyriuose veikusių 
mokyklų. Pavyzdžiui, Pranas Kuzma šioje srityje 
sėkmingai darbavosi įvairiose vietose. A. Vosylius 

Smolenske kiek plačiau organizavo pabėgėlių tarpe 
amatininkus ir kūrė, Centro Komiteto pavedamas, 
dirbtuves. Jis čia nupirko iš Kremerio mechanišką 
dirbtuvę su dviejų aukštų namais, kur mokėsi kelioli- 
ka vaikinų metalo tekintojų, šaltkalvių ir kalvių ama- 
tų; jiems čia buvo įrengtas ir bendrabutis. Tokių 
dirbtuvių buvo Petrapily, Maskvoje, Voroneže ir 
daugelyje kitų vietų. 

Be suminėtų II ,,„Atsiminimų“ tome gimnazijų, 
M. Yčo Voroneže įsteigtų, buvo jų dar ir kitose vie- 
tose. Viena svarbesnių tuometinėmis aplinkybėmis 
susikūrusių įstaigų buvo „Lietuvių Bendrojo Lavini- 
mo Kursai“. 


Lietuvių Bendrojo Lavinimo Kursai 


Lietuvių Draugijos Centro Komiteto 1915 m. ru- 
denį buvo įsteigti ir jo lėšomis išlaikomi Petrapilyje 
„Lietuvių Bendrojo Lavinimo Kursai“, kurie pradėjo 
veikti tų pačių metų spalių mėnesio pradžioje ir veikė 
iki 1917 m. rugsėjo mėnesio pradžios. Kursų tikslas 
— duoti galimumo lietuvių vaikams tęsti savo mokslą 
ištrėmime ir, apskritai imant, suteikti galimumo atsi- 
dūrusiam Petrapilyje Lietuvos jaunimui prasilavinti. 
Kursų programa buvo gimnazijos ir realinės mokyk- 
los kursas. Darbas ėjo popietinėmis valandomis (nuo 
"4iki 9—10 val. vakaro). Visi dalykai buvo dėstomi 
„ rusų kalba. Lietuvių kalba buvo dėstoma kaipo daly- 
„kas. Pačioje Kursų veikimo pradžioje lankytojai bu- 
vo įvairaus amžiaus ir išsilavinimo: buvo gimnazistų, 
realistų, miesto mokyklų ir dviklasių mokyklų moki- 
nių. Nemaža buvo tik liaudies mokyklas tebaigusių . 
arba šiaipjau kiek prasilavinusių jaunuolių, bet žymią 
klausytojų dalį sudarė vos tik skaityti ir rašyti temoką. 

Visi klausytojai buvo suskirstyti į penkis pa- 
grindinius skyrius. Pirmojo skyriaus programą apė- 
mė pirmos gimnazijos ar realinės mokyklos klasės 
kursą, antrojo — antros ir t. tt Antraisiais Kursų 


“veikimo metais buvo sudaromos specialės grupės, bū- 


tent: besiruošiančių egzaminams liaudies mokytojo 
teisėms įgyti, besiruošiančių stoti į speciales viduri- 
nes technikos mokyklas, į mokytojų seminarijas ir į ki- 


“tas mokyklas. Labai didelis Kursų lankytojų skaičius, 


vieną kitą pusmetį pasimokinę Kursuose, įstodavo į 
normalinių. mokyklų (gimnazijų, realinių) atitinkamas 
klases. Daug kam pavyko įstoti į speciales vidurines 
technikos mokyklas, į mokytojų seminarijas, į agro- 
nomijos mokyklas ir panašiai. Pirmaisiais mokslo 
metais Kursų klausytojų buvo apie tris šimtus, antrai- 
siais — apie pustrečio šimto. 1917 m. rudenį Kursų 
lankytojų skaičius sumažėjo iki 150—160. 

Nuo 1917 metų rugsėjo mėnesio Kursai buvo 
perorganizuoti į Lietuvių gimnaziją, kuri veikė iki 
1918 metų rudens pirmųjų trijų gimnazijos klasių są- 
state. Gimnazijoje visi dalykai buvo dėstomi lietuvių 
kalba, o rusų kalba buvo mokoma kaip dalykas. Tiek 
Kursuose, tiek ir gimnazijoje, berniukai ir mergaitės 
mokėsi kartu. 1918 m. rudenį, tremtiniams pradėjus 
grįžti į Lietuvą, gimnazija buvo likviduota. 

Kursų direktorium buvo Antanas Purėnas, kuris 
dėstė juose lietuvių kalbą, fiziką, gamtamokslį, kartais 
matematiką ir būsimiems mokytojams metodikos da- 
lykus. Mokytojavo Kursuose trumpesnį ar ilgesnį 
laiką šie asmenys: 

Bronislava Miekginaitė dėstė geografiją ir aritmetiką, 
Jadvyga Chadakauskaitė — istoriją (bendrąją ir Lietuvos 
istoriją), Marija Gruževskienė — prancūzų kalbą, kun. 
Povilas Jakubėnas — vokiečių ir lotynų kalbas, Kazys Pui- 

da — matematiką, kun. Juozas Tumas — tikybą, Feliksas 
Damijonaitis — lietuvių kalbą, Antanina Liutkevičiūtė — 
gamtamokslį ir geografiją, Vincas Matulaitis — matemati- 
ką, Ona Jablonskytė — lietuvių kaibą, Jonas Baronas — 
gamtamokslį, Marija Pisarevskaitė — rusų kalbą, Kajeto- 
nas Šklėrius — paišybą ir braižybą, Juozas Zikaras — pai- 
šybą ir braižybą, Juozas Lanskononskis — rusų kalbą ir 
istoriją. 

Be to, buvo lietuvių kalbos specialus kursas, no- 
rintiems giliau savo gimtojoje kalboje pasitobulinti. 
Tą kursą skaitė a. a. prof. Kazys Būga. 

Lietuvių gimnazijos direktorium taip pat buvo 
Antanas Purėnas. 


Žiburio draugijos mergaičių gimnazija Tambove 
1915 — 1918 metais 

Vokiečių kariuomenei 1915 m. besiveržiant į Lie- 
tuvos plotus, lietuvių tremtinių minios, lyg išėjusios 
iš savo krantų audringųjų jūrų bangos, užliejo pla- 
čiausias Rusijos erdves. Tų minių bangų nešama 
„Žiburio“ d-jos mergaičių 4 klasių progimnazija, iš- 
sikrausčius iš Marijampolės, pirmiausia buvo apsisto- 
jus Trakuose ir tenai trumpai veikė jau gerokai ap- 
karpyta. Netrukus ji turėjo kraustytis toliau ir su- 
stojo Mahiliavo gub. miestelyje Sienno dar labiau su- 
mažėjus, vien tik su 2 mokytojoms — Brone Miegi- 
naite ir Mag. Draugelytė. Ten progimnazija buvo 
bandžiusi pradėti rudens mokslo darbą. Tačiau ka- 
ro viesulas privertė ją vėl kraustytis toliau, į Rusi- 
jos gilumą. Nedidelis progimnazijos branduolys pa- 
galiau atsidūrė Tambove. „Progimnazija ėmė tvar- 
kytis ir plėstis. Jos vyriausiu globėju buvo „„Ži- 
burio“ draugijos pirmininkas kun. d-ras M. Gustai- 
tis. Jis, kaip Marijampolės valstybinės vyrų gimna- 
zijos kapelionas, kartu su ta gimnazija apsigyveno Ja- 

roslavlyje ir iš tenai duodavo direktyvas Tambovo 
„Žiburio“ mokslo įstaigai. Jis išsirūpino iš kunigaik- 
štytės Tatjanos komiteto betarpiškai lėšų mokslo per- 
sonalui bei mokinių bendrabučiams išlaikyti ir ga- 
vo vyriausybės leidimą atidaryti 7-nių klasių gimna- 
ziją su valstybinėmis teisėmis. Savo padėjėju Tam- 
bove visiems gimnazijos ir jos bendrabučių reikalams 
vesti pasikvietė dr. P. Bielskų. 

Tambovo gubernatoriui maloniai pritariant ir 
padedant, buvo išnuomoti miesto centre bendrabu- 
čiams ir klasėms 2 namai ir sukviestas mokytojų per- 
sonalas. 

Pasklidus žiniai apie „Žiburio“ gimnazijos įsikū- 
rimą Tambove, ėmė rinktis buvusios Marijampolės 
gimnazijos mokinės ir naujos kandidatės. Tai buvo 
daugiausia karo išblaškytos iš įvairių Lietuvos kam- 
pelių našlaitės, kurių tėvai buvo mirę arba palikę tė- 
vynėje. Prasidėjo ir trejus metus truko sunkus, bet 
vaisingas Lietuvos tremtinių mokslo, auklėjimo ir glo- 
bojimo įstaigos darbas, kuriuo pasinaudojo 219 mo- 
kinių. 

Paskutiniais 1918 metais buvo gauta iš rusų bol- 
ševistinės vyriausybės leidimas atidaryti aštuntąją 
klasę, bet juo nepasinaudota, nes tų pat metų rudenį 
gimnazija laimingai grįžo į savo tėvynę. Prieš su- 
grįžimą gimnazija išleido 12 abiturienčių su oficialiais 
gimnazijos leidimo diplomais, kuriuos pasirašė ir 
Charkovo mokslo apygardos įgaliotinis. Tie diplo- 
mai buvo nepaprasti, lietuviški: ir lietuvių kalba ra- 
šyti ir lietuviškais tautinių spalvų kaspinais papuošti. 
Jie yra svarbūs ir brangintini, kaipo istoriniai tėvynės 
atgijimo dokumentai, įsigyti karo ugnies sūkuryje, 
tos ugnies, kuri pavergtosioms tautoms ir mūsų Lie- 
tuvai praskynė ir nušvietė laisvės kelią. 

VII 
Pr 
LIETUVIŲ SUVAZIAVIMAS 
Šelpimo darbo sunkumai. — Lietuvių suvažiavimo simany- 
mas. — Suvažiavimo prezidiumas. — Pranešimai iš vietų. 
— Sekcijų sudarymas. — Karšti organizacinės sekcijos de- 
batai. — Rezoliucijų priėmimas. 


Visų gyvų lietuvių tautos inteligentų padedami, 
kurie jau iš seno buvo įvairiuose Rusijos miestuose 
apsigyvenę, ir suverbavę daug inteligentijos, drauge 
su pabėgėliais iš Lietuvos po kelių mėnesių intensy+ 
vaus darbo jau galėjome pasidžiaugti, kad mūsų or- 
ganizacija pakankamai buvo išsiplėtusi. 

Pabėgėlių šelpimo darbą, be Centro Komiteto, 
dirbo dar ir kitos ad hoc susidariusios draugijos, in- 
teligentų vietose vadovaujamos. Kad būtų galima 


išvengti netikslumų ir paralelizmo, teko tas darbas“: 


koordinuoti — derinti. Tai buvo siekiama per laik- 
raštį „Lietuvių Balsą“, per įgaliotinius ir šiaip kores- 
pondencijomis bei aplinkraščiais. 

Darbo sąlygos buvo be galo sunkios. Prityru- 
sių žmonių, technikinio personalo — buhalterių, ma- 
šinisčių — buvo nedaug. Visam Centro Komite- 
te kokį pusmetį vos viena mašinistė — p-lė Stasė 
Skiparytė — tebuvo, kol kitos šio amato prasilavino. 
J. Kubilius tvarkė atskaitomybę ir turėjo daug var- 

go, kol šiek tiek surado tinkamų tam darbui žmonių. 
O kasdien apyvarta didėjo. Kun. J. Tumas, tas ener- 
gingas mūsų reikalų vedėjas, pripratęs daug dirbti ir 
nepavargti, paskendo korespondencijose ir nebega- 
lėjo suskubti kiekvienam atsakyti, nes viską turėjo 
pats savo ranka atlikti. 

Bet vis dėlto buvo pasiekta, kad 1916 m. vasa- 
rio mėn. 23 d. įstengėme sušaukti iš visos Rusijos 
atstovus lietuvių organizacijų, kurios rūpinosi nuo 
karo nukentėjusiųjų šelpimo darbu. 

"Suvažiavime dalyvavo Lietuvių Draugijos C. 
Komiteto nariai, skyrių atstovai, Centr. Komiteto 
tam tikri įgaliotiniai, atstovai Petrapilio, Maskvos, 
Smolensko, Odesos, Rygos, lietuvių draugijų ,„Glo- 
bos“ ir kitų draugijų, kurios šiokiu ar tokiu būdu bu- 
vo prisidėjusios prie pabėgėlių šelp. darbo. Pagaliau 
dalyvavo ir tam tyčia pakviesti paskiri žmonės, Ži- 
nomi visuomenės darbuotojai, kurie jau buvo pasi- 
žymėję savo darbštumu ir iš kurių galima buvo ti- 
kėtis pagalbos ateityje. Suvažiavimas buvo didelis 
— iš viso 89 atstovai. Pirmą kartą po užėmimo Lie- 
tuvos susirinko toks gausus lietuvių inteligentų bū- 
rys, pats mūsų visuomenės žiedas, be pažiūrų ir 
krypsnių skirtumo. Suvažiavimą atidarė ir pasvei- 
kino žodžiu Cent. Komiteto pirmininkas M. Yčas, 
nurodydamas suvažiavimo tikslą ir linkėdamas jam 
vaisingai pasidarbuoti. Jam pasiūlius, suvažiavi- 
mas atsistodamas pagerbė žuvusius kare ir neseniai 
mirusius dideslius mūsų tautos vyrus — Česlovą Sas- 
nauską ir Petrą Kriaučiūną. Per posėdį buvo dar 
pagerbtas vasario 20 d. miręs Smolensko lietuvių 
dviklasės mokyklos mokytojas Aukštakalnis. Į suva- 
žiavimo prezidiumą buvo išrinkti: M. Yčas, adv. P. 
Leonas, Pr. Mašiotas, A. Purėnas, adv. A. Spurga 

ir Jur. Baltrušaitis; suvažiavimo sekretoriais — adv. 
K. Šalkauskas, adv. Petraškevičius ir R. Skipitis. 

Išrinkus prezidiumą, prasidėjo nuo karo nuken- 
tėjusių šelpti draugijų atstovų ir Centr. Komiteto 
skyrių bei įgaliotinių pranešimai apie pabėgėlių šel- 
pimo darbą ir būklę. Pranešimai truko visą pirmąjį 
posėdį. Dar prieš pranešimus buvo nustatyta suva- 
žiavimo tvarka: pirmą dieną bendri posėdžiai, antrą 
dieną — sekcijų posėdžiai ir trečią dieną — vėl ben- 
dri viso suvažiavimo posėdžiai. 

St. Šilingas, Centr. Liet. Komiteto prezidiumo 
vardu, davė trumpą Liet. Draugijos ir jos Centr. 
Komiteto darbų apžvalgą nuo pat jos įsteigimo ligi 
1916 m. vasario 1 d. Jis nurodo, kad lietuviuose 1a- 
bai žymu, kaip ir instinktas, kurs padeda laiku atspė- 
ti, kas ir kaip reikia daryti. Karui prasidėjus lietuviai 
pirmieji suprato organizacijos reikalą. Karas prasi- 
dėjo liepos 19 d., o liepos 27 d. jau užsimezgė Vil- 
niaus Komitetas. Paeiliui St. Šilingas trumpai pa- 
pasakoja, kaip Vilniaus Komitetas išaugo į visos et- 
nografinės Lietuvos — Kauno, Vilniaus ir Gardino 
gub. — Draugiją, kaip paskiau tos Draugijos ir jos 
Komiteto darbas labai greitai vis augo; kaip užėjus 
pačiai sunkiajai valandai Komitetas pasidalijo į dvi 
dalis: viena pasiliko Vilniuje rūpintis tais, kurie pasi- 
liko Lietuvoje, užėmus ją vokiečiams, o kita išsikėlė 
į Rusiją globoti tų, kurie noromis ar nenoromis bu- 
vo išmesti iš savų tėvų žemės.  Nupasakojęs tokiu 
būdu Komiteto darbų plėtojimąsi, galiausiai nurodo 
piniginį jo būvį ir tuos šaltinius, iš kurių jis semia lė- 
šas. Svarbiausieji iš jų D. K. Tatjanos Komitetas, 
iš kurio jau gauta ligi vasario 1 d. 900 tūkst. rb., ir 
tam tikroji Pabėgėlių Taryba — 1 mil. 660 tūkst. rb. 
Nemaža sudėta aukų ir pačių lietuvių, ypač ameri- 

kiečių, be to, rusų visuomenės organizacijų ir paga- 
liau paskirų žmonių. 

Maskvos Liet. Komiteto pirmininkas P. Leonas 
papasakoja apie Maskvos Lietuvių Komiteto darbus. 
Maskvoje esą apie 15 tūkst. lietuvių pabėgėlių, kurių 
dauguma reikalinga pašalpos. Jiems esą įsteigta 135 
bendrabučiai, 3 vaikų prieglaudos, 10 pradedamųjų 
mokyklų, 8 amatų dirbtuvės, sanitarų kursai suaugu- 
siems, ligoninė sužeistiems kareiviams ir t. t. Lėšų 
Maskvos Liet. Komitetas gaunąs iš privatinių ir vi- 
suomenės organizacijų — aukų, iš Maskvos miesto 
valdybos, iš Tatjanos Komiteto ir iš Centro Ko- 
miteto. 

Kun. J. Laukaitis praneša apie Petrapilio Lietu- 
vių Komitetą. Petrapilyje lietuvių pabėgėlių esą apie 
20.000; šelpiamų būsią apie 10.000. Įsteigti yra 4 
bendrabučiai, 8 vaikų prieglaudos, kuriose globoja 
940 vaikų. Yra 12 praded. mokyklų; jose mokosi 
1150 vaikų. Be to, yra 6 moksleivių prieglaudos, 4 
dirbtuvės, 2 valgyklos, ligoninė ir t. t. 

Smolensko Liet. Komiteto įgaliotinis P. Matu- 
lionis praneša, kad Smolensko mieste lietuvių pabė- 
gėlių nedaug — ligi 2500. Smolenskas tuo ypatin- 
gas, kad jis yra prie to kelio, kuriuo pabėgėliai dau- 
giausia plaukią į Rusijos gilumą. Tad, be vietoje 
sustojusiųjų, nuolat tenka padėti daugybei žmonių, 
važiuojančių tik pro šalį, duodant jiems patarimų ir 
visokių žinių apie įvairias Rusijos vietas. 

Paskiau dar kalbėjo Odesos, Rygos, Maskvos 
studentų dr-jos „Rūtos“, Maskvos mokyklų mokslei- 
viams šelpti draugijos, Petrapilio ir Dorpato Lietu- 
vių Studentų draugijų atstovai. F. Bortkevičienė pra- 
nešė apie „Globos“ darbus ir apie išvežtųjų į Rusiją 
Mažosios Lietuvos lietuvių būklę. 

Pasibaigus informacijų daliai, įvairūs kalbėjotai 
dar kalbėjo įvairiais specialiais klausimais. Kai kų- 
rie siūlinėjo tam tikrus sumanymus, kaip, sakysim, 
inž. P. Vitkauskas — nuomoti vasarą dvarus ir duoti 
juose pabėgėliams darbo ir pavyzdingo ūkio prakti- 
kos; Marma — suorganizuoti teisės patarimų biurą, 
bet kad būtų ne vien patariama, bet ir padedama, ir 
t. t. Toliau kalbėjo Maskvos mokytojų sekcijos at- 
stovas apie jos jau padarytus, daromus ir ketinamus 
daryti darbus; d-ras Mikelėnas — apie medicinos 
pagalbos sutvarkymą ir sanitarijos reikalus; kun. Vi- 
limavičius — apie kooperacijos ir kooperatyvų pri- 
taikinimą pabėgėlių gyvenimui, jų reikalams, ir kiti. 

Jau baigiantis pirmosios dienos posėdžiams, su- 
važiavimas pasidalijo į sekcijas: į organizacinę, į kul- 
tūros reikalų ir į medžiaginių pabėgėlių reikalų. Iš 
medžiaginių reikalų sekcijos išskiriama dar technikos 
ir medicinos komisija; iš technikos komisijos — agro- 
nomijos bei žemės ūkio komisija. 

Visa antroji suvažiavimo diena ir pusė trečio- 
sios praverčiama sekcijų darbams. Joms organiza- 
cinė komisija buvo nustačiusi programas, į kurias 
buvo sutraukti visi patys svarbieji klausimai. Sekci- 
jos, apsvarsčiusios programose nustatytus arba vi- 
suotiniame suvažiavimo susirinkime iškeltus klausi- 
mus, šiaip ar taip sprendė juos, priimdamos rezo- 
liucijas. Paskiau visos sekcijų sudarytos ir priimtos 
rezoliucijos ėjo į visuotinį suvažiavimo susirinkimą, 
kuris, apsvarstęs jas savo posėdžiuose, galutinai pa- 
tvirtino ir priėmė. 


Organizacinė sekcija, 
Organizacinei sekcijai buvo patiekta tokia programa: 
I. Pranešimai — bendroji organizacijos tvarka. 

II. Užimtosios Lietuvos šelpimas: panaudojimias neu- 
tralinių šalių — Švedų, Šveicarų ir Danų; Anglijos lietu- 
vių kolonijos mobilizavimas; Amerikos lietuvių kolonijos 
mobilizavimas; Rokfelerio fondas; moralinė pagalba. 

II. Lietuvių pabėgėlių grąžinimas tėvynėn: bendras 
lietuvių pabėgėlių telkimas; lietuvių pabėgėlių telkimas 
valsčiais bai parapijomis; sudarymas iš lietuvių pabėgėlių 
organizuotų būrių su savo seniūnais; įgaliotinių kadrų pa- 
ruošimas; patogių ekonominių sąlygų paruošimas pabėgė- 
liams grįžti: parūpinimas — žemės ūkiui arklių, žemės 
dirbamų įrankių, mašinų ir sėklų; „Žagrės“, „Marijampo- 
Iės Ūkininkų Draugovės“, ,Kooperatoriaus“ sunaudoji- 
mas „šiems tikslams; šios srities darbui praplėtimas dirvos, 
vyriausybės įstatų arba instrukcijų keliu. 

IV. Santykiai su kitomis tautų ir visuomenės organi- 
zacijomis: su laikinuoju Vilniaus ir Kauno Obivatelių Ko- 
mitetu; su lenkų, latvių, estų ir rusų organizacijomis. 

V. Lietuvių draugijų darbų suderinimas. 

VI. Prūsų lietuviai. 

VII. Mokslus einančios įaunuomenės vasaros atosto- 
gos. 

Vien tik pažvelgus į šią programą, matyti, kokia 
daugybė buvo svarbių reikalų ir klausimų, kuriuos 
sekcija buvo pasiėmusi rišti. Jiems kaip reikiant 
apsvarstyti ir nutarti reikalinga būtų buvę ne vienos 
dienos, ne trijų, bet trijų savaičių arba ir mėnesių. 
Tad nenuostabu, kad ir sekcija nespėjo jų visų viena 
diena aprėpti. 

Organizacinė sekcija buvo pati didžiausia. Ji 
svarstė, galimą sakyti, ir pačius svarbiausius klausi- 
mus. Dalyvavo joje 32 iš 89 suvažiavimo narių. 

Sekcijos posėdžius pradeda adv. P. Leonas, kaip 
seniausias. Jis išrenkamas ir sekcijos pirmininku. 

Pirmiausia svarstoma bendrosios organizacijos 


"tvarka. . St. Šilingas pasakoja apie Centro Komiteto 


vidaus organizaciją: — Komiteto daliai išsikėlus iš 

Vilniaus ir jo nariams apsigyvenus ne viename ku- 
riame, bet keliuose Rusijos miestuose, jau pačiame 
pirmajame Komiteto posėdyje buvo nutarta išskirti 
prezidiumą, kuriame dabar yra 4 nariai: M. Yčas, 
pirmininkas; adv. P. Leonas, vicepirmininkas; St. Ši- 
lingas, sekretorius; J. Kubilius, iždininkas. Prezidiu- 
mas veda visus Komiteto reikalus. Viso Komiteto 
posėdžiai yra šaukiami kas mėnuo arba kas pusantro 
mėnesio. Be prezidiumo ir Komiteto narių, traukiami 
į darbą atskiri lietuviai kolonijos vietose. Daromi 
yra skyriai. Trūkstant vietose inteligentų iš seniau 
ten apsigyvenusių, kviečiami pabėgėliai inteligentai. 
kurie ir tvarko visą pabėgėlių šelpimo darbą. Pernai 
lapkričio mėnesyje sudarytas ypatingųjų įgaliotinių 
institutas. Komitetas daugumą lėšų gauna iš Tatja- 
nos Komiteto arba iš tam tikros Pabėgėlių Tary- 
bos prie vidaus reikalų ministerijos. Vartant dideles 
sumas, reikalinga vesti tvarką vienodai nustatyta 
apyskaitų sistema ne tik pačiame Centre, bet ir sky- 
riuose ir įgaliotinių kanceliarijose. Ypatingieji įgalio- 
tiniai, važinėdami po jiems paskirtą rajoną, turi pa- 
tikrinti ir nustatyti vietose tvarką. Adv. M. Šleže- 
vičius važinėja po Rusijos rytus, V. Turas karo pa- 
ftrontėmis ir adv. Valiukas — Rusijos pietuose ir vi- 
duryje. Po pusantro, dviejų mėnesių, sužinojus iš 
ypatingųjų įgaliotinių visą reikalą, buvo sudarytos 
instrukcijos, kurios buvo įteiktos skyriams ir ypatin- 
giesiems įgaliotiniams. Trūkstant tikslių žinių iš vietų, 
aplinkraščiai buvo sunku sustatyti, ir jų įstengta su- 
daryti tik keli. Tas sunkumas buvo pakeistas žodžio 
būdu — per ypatinguosius įgaliotinius ir per atva- 
žiavusius skyrių įgaliotinius į Centrą. Dabar jau ga- 
lima susintetinti daugumą taip surinktų žinių ir su- 

SUVAŽIAVIMO PREZIDIUMAS 


Iš dešinės: pirmininkai — A. Purėnas, M. Yčas, Pr. Mašiotas, A. Spurga, P. Leonas; 
sekretoriai — K. Salkauskas, C. Petraškevičius, R. Skipitis. 


traukti jas į principus aplinkraščiuose. Bet tik viena 
aplinkraščių sistema naudotis visuomet buvo ir bus 
kliūčių. : 
Po Šilingo pranešimo buvo kitų savarankių lie- 
tuvių draugijų pranešimai apie jų organizacijas. 

Po visų pranešimų, inž. Naruševičiaus pasiūly- 
mu, buvo svarstoma bendro šelpimo Centro sudarymo 
reikalas, kuris būtų sudaromas iš įvairių savarankių 
organizacijų deleguojamų atstovų ir kuris koordi- 
nuotų visų draugijų darbą. Dėl šio sumanymo kilo 
daug ginčų. Kairieji, dabodami savo „čistatą“, kėlė 
klausimą, kaip ir kokiais pamatais šis „centras“, arba 
siūlomoji Suvažiavimų Taryba, bus sudarytas. 

Pirmas G. Liutkevičius (s.-d., vėliau bolševi- 
kas) siūlo, kad būtų sudaryta Taryba, kuri derintų 
ne tik šelpimo darbą, bet ir politinį lietuvių tautos 
atstovavimą. 

Kaip šie klausimai buvo toliau svarstomi, čia 
paduodame visą ginčų eigą. 

Adv. Petraškevičius protestuoja prieš suvažia- 
vimo kreipimą į politikos pusę. — Dėl to, sako jis, 
mes dabar ir galime bendrai darbuotis įvairių srovių 
ir krypsnių žmonės, kad nekliudome politikos klausi- 
mų. Krypimas į politiką būtų ir darbo ir suvažia- 
vimo ardymas. Šaukiant suvažiavimą nebuvo skir- 
stoma nei kairiųjų, nei dešiniųjų; šaukiama buvo žmo- 
nės, pasižymėję darbu ir labdariškumu, o ne kaip 
srovių atstovai. 

Marma: Suvažiavimas ne visai atstovauja mūsų 
visuomenę. Jis kalba už Centrą. Centras daugiau 
pavėluotas dalykas, nes Maskvoje apie jį kalbėta bent 
prieš 4 mėnesius. Centro uždavinių negalima su- 
varžyti, nes jam visvien teks rišti ne tik šelpimo 
klausimai. 

Inž. V. Bielskis prikiša, kad, eidamas į suvažia- 
vimą, taręsis einąs tartis tik dėl šelpimo darbo. 


M. Yčas paaiškina apie kelionę į Stockholmą. | 


Jis nurodo, kad pats šelpimo darbo platus organiza- 
vimas yra jau politika. Toliau aiškina, kokia Stock- 
holme buvus politika, kai ten buvo rūpintasi suor- 
ganizuoti vokiečių užimtosios Lietuvos šelpimą, bet 
tuo pačiu buvo iškeltas lietuvių vardas Šveduose, 
kurie, išgirdę apie lietuvius, stebėjosi ir džiaugėsi su- 
radę naują tautą. 

M. Sleževičius iškelia naują srovių klausimą. 
Jei, sako, Centrui bus pavesta išimtinai šelpimo dar- 
bas, tai tuojau galima svarstyti toliau jo sudarymo 
klausimas, o įei ne, tai pirma reikia pasitarti su sro- 
vėmis. 

G. Liutkevičius: Spręsti, kas gerai buvo pada- 
ryta ar yra daroma, mes neturime autoritetingumo. 
Šis suvažiavimas nėra bešališkai sušauktas, nes, 
kviečiant žmones jame dalyvauti, buvo košta. | 

St. Silingas: Kiekvienos tautos gali būti reikala- 
vimų minimumas ir maksimumas. Stengiantis pa- 
siekti minimumą, reikalinga, kad būtų atstovaujamos 
ir srovės. Minimumas bus tokia reikalavimų suma, 
su kuria visi sutinka ir nuo kurios jau nebegalima nė 
trupučio trauktis atgal. Dabar galimas tik šelpimo 
darbas. Centras reikalingas be ypatingų mandatų. 

A. Voldemaras: Kas reikia suprasti žodžiu po- 
litika. Pirma reikia jis aptarti, kad nebūtų progos 
ginčams. Šilingas šiek tiek paaiškino, kokia politika 
galima. Aš supratau tik tiek, kad reikia rinkti kuo 
daugiausia žinių apie mus, mūsų padėjimą ir mūsų 
reikalus. Tam darbui reikalinga turėti apmokamų 
žmonių. Bet tai ne politika. Čia gali tilpti visi be 
jokių skirtumų. Tik kaip tas darbas dirbti: ar greta 

steigiamojo Centro, ar skyrium nuo jo. Geriau greta, 
nes tada nereikės skyrium legalizuoti. 

M. Sleževičius sako, jog ir tada, jei bus tik su- 
rinktomis žiniomis informuojamos kitos tautos apie 
lietuvius, reikia pasitarti su srovėmis. 

Ta pačia tema kalbėjo dar Marma. Petraškevi- 
čius nurodė, kad steigiamosios Tarybos darbas — 
šelpimas ir platus kultūros darbas: suvažiavimas . 
tiems klausimams rišti autoritetingas. 

. Naruševičius aiškina, kad šelpimo darbą dirbs 
ir toliau atskiros šelpimo draugijos; daromosios or- 
ganizacijos tikslas bus derinti tą darbą, telkti darbi- 
ninkus ir t. t. Kaip Maskvoje buvo galvojama, į Stei- 
„giamąją Tarybą suvažiavimas nuo savęs išrinktų 
5 žm. ir, be to, 4 vietos turėtų būti paliktos V. Dū- 
mos atstovams. 

Pasibaigus kalbėtojų sąrašui, S4. Šilingas pa- 
siūlė tokią rezoliuciją: 

„Renkamas organas nukentėjusių dėl karo lie- 
tuvių šelpimo darbui suderinti, lietuvių pabėgėlių at- 
gal tėvynėn grąžinimui paruošti, užimtajai Lietuvai 
šelpti medžiaginiu ir moraliniu atžvilgiu. 

„„Organas renkamas ta prasme, kad pažymėtųjų 
trijų vyriausiųjų tikslų vykinimas yra ankštai surištas 
su plačiu visų kitų tautų informavimu apie lietuvių 
tautą ir padės teisingai išrišti lietuvių tautos klausi- 
mą karui pasibaigus“. 

Dėl rezoliucijos pirmas kalba M. Sleževičius. 
Su pirmąja jos dalimi jis visai sutinka, nes dėl jos ir 
ginčų negalį būti. Dėl antrosios rezoliucijos dalies 
kyla klausimas, kaip suprasti informavimą. Todėl jis 
vėl pakelia klausimą, kad pirma reikią susitarti su 
srovėmis. Jei to nebūsią, tai rezoliucijos formulę 

balsuojant jis siūlo suskirstyti į dvi dalis. Už pirmąją 
ir jis paduosiąs savo balsą, o už antrąją — ne. 

St. Šilingas sako, kad Taryba reikalinga esą tuo- 
jau, šiandien, o susitarti nebūsią galima nei šiandien, 
nei rytoj. Tad žadamoji rinkti Taryba reikią tik įga- 
lioti ilgainiui praplėsti savo ribas ir kooptuoti reika- 
lingus žmones, susitarus su kuo reikiant. Tam rei- 
kalingas kompromisas. 


Kan. J. Tumas siūlo tuojau susitarti, neatidėlio- | 


jant, nes susirinkime yra visokių žmonių. 

St. Silingas nuomonėms sutaiknti pasiūlo dar 
trečią rezoliucijos dalį: 

„Norint pasiekti kuo plačiausio lietuvių visuo- 
menės atstovavimo, organui, savo darbą plečiant, 
leistina kooptuoti paskiri žmonės, atskirų visuomenės 
srovių nurodomi“. 

M. Sleževičius: Priimant trečiąją dali, joje turi 


būti pasakyta: ne „leistina kooptuoti“, bet „turi būti | 


kooptuojama““. 

Pirmininkas iškelia klausimą, ar steigiamojo or- 
gano kompetencijai, be šelpimo, pavesti vien tik žinių 
rinkimą, ar ir kitų tautų informavimą apie lietuvius. 
Čia vėl iškyla ginčų, ar apskritai paskirti Centro dar- 
bui kokią sieną, ar ne. 

M. Sleževičius pataria pirma balsuoti jo pasiūly- 
tąją pataisą. Jei ji būsianti priimta, tada galima esą 
duoti Tarybai „carte blanche“. 

Pasiūlymą — nustatyti steigiamojo Centro dar- 
bams sienas — sekcija atmetė. Pagaliau priimta M. 
Šleževičiaus pataisa, tik truputį kitaip formuluota: 
ne — „turi būti kooptuojami“ paskiri žmonės, bet — 
„kviečiami“ paskiri žmonės. 

Steigiamajam Centrui sustatyti įstatus ir jo or- 
ganizacijos tvarkos projektą pavesta tam tikrai ko- 

misijai, į kurią buvo išrinkti 5 žmonės: Leonas, 
Petraškevičius, Šilingas, Naruševičius ir M. Sleževi- 
čius. 

Šis suvažiavimas turėjo didelės reikšmės. Čia 
buvo aptarti ne tik šelpimo reikalai, bet, tiek žmo- 
nių suvažiavus, buvo diskutuojami tam tikruose bū- 
reliuose ir politikos klausimai. 

Kiek buvo išsiplėtęs Centralinio Komiteto Lie- 
tuvių Draugijos dėl karo nukentėjusiems šelpti darbas 
Rusijoje, matome iš šio įgaliotinių sąrašo, patiekto 
suvažiavimo metu: 

Alšauskas Konst., kan. Įgaliotinis Voroneže 


Akastovas M. - Vakarų Sibire 
Avižonytė Elžbieta = Kreicburge 
Avižonis Juozas B Simbirske 
Aukštuolis Jonas 2 Stockholme 
Baltrušaitis Jurgis 5 Maskvoje 
Bieliūnas Ignas Įgaliot. pad.  Nižnij-Novgorod. 
Bytautas Stasys 2 Tvere 
Bytautas Jonas > Vitebske 
Bičkauskas Kazys, kun. a Kostromoje 
Braknė Ant., kun., Įgaliotinis = Tvere 
Būčys, Pr., kun. Dvasios reik. sekcijos ved. Petrapilyje 
Braždytė Ona Įgaliotinis Pskove 
Burba Juozas 5 Dvinske 
Oarneckis Ant. 25 Roslavlyje 
Čiurlionis Stasys - Kijeve 
Dalieckis Stasys, kun. 2 Siebeže 
Damijonaitis Vincas i Archangelske 
Demikis Juozas, kun. R Tomske 
Dragunevičius Vincas, kun, „Ž Mariupolske 
Draugelis Siiva Igaliot. pad.  Aleksandrovske 
Gaidamavičius si Simbirske 
Ginetas Juozas, kun. Įgaliotinis Homelyje 
Grybačiauskas: Juozas o Brianske 
Grinkevičius Silva “ Saratove 
Gustaitis Motiejus, kun, » Jaroslavlyje 
Gutaravičius Juozas, kun. ) Omske 

Ivaška Ant., kun. 
Jaroševičius Ant. 
Jasenskis Julius, kun. 
Jašinskas Petras 
Juchna Aug., kun. 
Juraitis Pijus, kun. 
Jurkūnas Ignas (Šeinius) 
Ysokas Pranas 
Kavaliauskas, kun. 
Kazakevičius Juozas 
Kentra Jonas 
Kevei+Gudža Tadas 
Kliuksinas Karolis 
Kumpikevičius 

Kubilius Petras, kun. 
Kuprevičius M. 
Kutrevičius Jonas 
Kuzma Pranas 

Lapis Justinas, kun. 
Latvis, kun. 

Leonas Petras 
Leonavičius Jonas 
Leparskis Juozas 
Lukauskas Stasys 
Macevičius Petras 
Martinkaitis 

Matulionis 'Povilas 
Naruševičius Tadas 
Palukaitis Vincas 
Penkaitis Pranas 
Pleirytė-Puidienė O. 
Polonskis Vladas, kun. 
Prapuolenis J. 
Povilanis Stasys, kun. 
Puodžiūnas Aleksandras 
Ruseckas Mykolas, kun. 
Savickis Jurgis 
Savukaitis Juozas, kun. 
Sadula Juozas 


Simonavičius Vincas, kun. 


Sideravičius Juozas 

Įgaliot. pad. 


Įgaliotinis 


„ 


Įgaliot. pad. 


Įgaliotinis 


Įgaliot. pad. 


Įgaliotinis. 


, 


Įgaliot. pad. 


Įgaliotinis 


Nižnij-Novgorod. 
Kazanėje 
Dauguvos. rajon. 
Kliučiki 
Velikije Luki 
Uia 
Stockholme 
Nižnij-Novgorod, 
Charkove 
Lipetske 
Ekaterinoslave 
Valke 

Strugi Bielaja 
Staraja Rusa 
Semipalatinske 
Liucene 
Kostromoje 
Išime; 

Lugoje 
Bobruiske 
Maskvoje 
Voronežė 
Dauguvos rajon. 
Omske 
Poltavoje 
Romnuose 
Smolenske 
Maskvoje 
Samaroje 
Ekaterinoslave 
Čeliabinske 
Taškente 
Gačinoje 
Penzoje 
Ligovo 

Tuloje 
Danijoje 
Riežicoje 
Elece 

Kozlove 
Tomske 


Skinkys Juozas, kun. 
Sieževičius Myk., 


Sabaliauskas Ad., kun. 


Subačis Kazys 
Šalkauskas Kazys 
Šalkauskas Stasys 
Šilinis Ant., kun. 
Šimkus Stasys 
Šnapštys Kazys 
Šmėka A. (?) 

Šultė šim., kun. 
Tautkevičius St., kun. 
Turas Vaclovas 
Tumėnas Antanas 
Valeika „Matas. 
Valiukas Feliksas 
Veblauskas Petras 
Vienožinskaitė Liuda 
Žakevičius, kun. 
Žitkevičius Povilas 


Įgaliotinis 
Ypatingas įgal. 
Įgaliotinis 
Įgaliot. pad. 
Įgaliotinis 


Ypatingas įgal. 
Įgaliotinis 
Įgaliot. pad. 

Ypatingas įgal. 
Įgaliot. pad. 
Įgaliotinis 
Įgaiiot. pad. 
Įgaliotinis 


Rostove na Donu 
Rytų Rusijai 
Helsingiuose 
Babinovičiuose 
Petrapilyje | 
Šveicarijoje 
Šlisselburge 
Amerikoje 
Caricine 
Permėje 
Borovičiuose 
Tambove 
Vakarų Rusijai 
Voroneže 
Kazanėje 
Vidurinei Rusijai 
Polocke 
Novgorode 
Vologdoje 
Minske 


Šis sąrašas buvo sudarytas 1916 metų sausio 
1 dienai. Vėliau įgaliotinių skaičius žymiai padaugė- 
jo. Jų žinioje buvo šelpiamųjų 114.367 žmonės. 

VIII 
DALYVAVIMAS SPAUDOJE 


Bandymai versti. — „Lietuvių Laikraščio“, „Vilniaus Žinių“, 

„Aušrinės“, „Pasiuntinio“ ir „Vilties“ bendradarbis. — Kodėl 

mes prie „Vilties“ dėjomės. — Viltininkų reformatų. būrelis. 

— „Vairo“ leidėjas. — „Lietuvių Balso“ redaktorius - lei- 

dėjas. — Kas buvo tasai laikraštis ir kas jame dirbo, — Kokia 

linkme jis ėjo. — Jo vaidmuo Lietuvos nepriklausomybės 
idėjos skiepijime, — Liudas Noreika. 


Dar prieš spaudos atgavimą buvau pradėjęs 
plunksną miklinti vertimais. Verčiau įvairius veikaliu- . 
kus iš rusų kalbos, verčiau ir ilgesnius darbus. Ypač 
man buvo patikę rusų rašytojai Turgenievas ir Go- 
golis. Jais ir buvau pradėjęs. Bet, turėdamas tokį 
gerą kritiką kaip St. Dagilis, lengvai įsitikinau, kad 
šie autoriai, ypač Gogolis, ne man versti. 

Vėliau sustojau ties Čechovu, Klemensu Junoša 

ir VI. Korolenka. Šių autorių kiek veikalėlių išver- 
tęs, juos išspausdinau įvairiuose leidiniuose. 
Spaudą atgavus, pradėjau rašinėti korespon- 
dencijas į Petrapilyje A. Smilgos leidžiamą ,,Lietu- 
vių Laikraštį“. Pasirašinėdavau daugiausia Marty- 
nu Mažiučiu, o jau vėliau, įsidrąsinęs, po ilgesniu 
straipsniu ,„Biržai“, ėjusiu per tris numerius, pasira- 
šiau savo tikruoju vardu. 

Mano pirmoji korespondencija buvo įdėta „Vil- 
niaus Žiniose“ viename pirmųjų numerių. Kiekvie- 
nas pradedąs rašyti autorius pergyvena paprastai 
vienodą džiaugsmą, išvydęs savo kūrinėlį išspausdin- 
tą. Bet kartu ir nusimena, kai beširdis redaktorius iš 
autoriaus 100—150 eilučių išspausdina tik 10 eilu- 
čių... Už tokį redaktoriaus elgesį buvau labai su- 
pykęs ir kelias savaites neberašiau. Bet vėliau neiš- 
turėjau ir vėl rašinėjau. Mažiausiai buvo braukinė- 
jama „Lietuvos Laikraščio“ skiltyse, todėl tenai 
daugiausia ir rašinėdavau. 

Vėliau atsiranda St. Šilingo suorganizuota 
„Aušrinė“, „Lietuvos Žinių“ priedas. Tenka ir tenai 
bendradarbiauti; bendradarbiavau ir reformatų kun. 
J. Šepečio redaguojamame „Pasiuntinyje“. Bet dau- 
giausia rašinėjau „Viltyje“. Redagavau ir kelerius 
metus leidau drauge su kun. P. Jakubėnu „Biržų Ka- 
lendorių“. 

Atsimenam, kiek džiaugsmo ir pasididžiavimo 
buvo mumyse sukelta, kai gavome pirmojo lietuvių 
dienraščio „Vilniaus Žinių“ numerį. Niekas nė sva- 
joti negalėjo dienraščio susilaukti. Jei ne inž. Petras. 
Vileišis, šis galingas anuo metu savo įtaka ir kapita- 
lu vyras, mes ilgai būtume savaitraščiais mitę. Jis 
savo plačiu užsimojimu, drąsiu žingsniu ir savo ener- 
gija tą dovaną Lietuvai suteikė, už ką pridera jam 
amžina garbė ir mūsų visų padėka. 

1907 metų pavasarį „Vilniaus Žinios“ sustojo 
ėjusios.  Pasilikome be laikraščio, kuris, plačią vagą 
varydamas, ne bet kurios vienos partijos reikalus 
gintų, bet dėtų savo programos pamatan visos lietu- 
vių tautos gerovę. Jau tuo metu „Vilniaus Žinios“ 
buvo suspietusios aplink save gerą būrelį bendradar- 
bių, kurie nevaikė mados, nesidėjo į partijas, bet ve- 

lijo dirbti darbą platesniu tautos mastu. Visiems 


tiems vyrams buvo aišku, kad be savo spaudos orga- 
no apsieiti jau nebegalima. Reikia tokio laikraščio, 
kuris galėtų atstoti užgesusi „Vilniaus Žinių“ dien- 
raštį. 

Ir štai, jaunas energingas kun. J. Tumas ir tei- 
sininkas A. Smetona sukuria bendrovę ir ima rinkti 
pajininkus „Vilties“ laikraščiui leisti. Mes, palaidas 
ir nepartinis jaunimas, daugiau tautiškai nusistatęs, 
nesitenkinąs vien partinėmis brošiūrėlėmis, gausiai 


pabertomis 1905 m., nei katekizmais ir visokiais iZ- 


mais, kažkokios nežinomos jėgos, gal būt instinkto, 
vedami, linkome prie šio naujo sumanymo. 1907 m. 
vasarą po L. Mokslo Draugijos suvažiavimo, grįžda- 
mi į Tomsko universitetą su prof. Jonu Yču ir tuomet 
eksternu d-ru J. Mikelėnu, Vilniuje sutikome minė- 
tus čia sumanytojus ir dalyvavome platesniame pa- 


sitarime. Iš studentų prisimenu L. Noreiką, A. Vol-- 


demarą, K. Būgą, J. Balčikonį. Dauguma užsira- 


šiusių „„pajininkų“ buvo kunigai, bet buvo ir daktarų, . 


pora advokatų, inžinierių. Mes, studentai, buvome 
kviesti ,,Viltį“ raštais paremti. Mano straipsnis ,,Ar 
evangelikai-reformatai dalyvauja tautos atgijimo dar- 
be“ jau gulėjo kun. J. Tumo portfelyje. Aš jam bu- 
vau jį pasiuntęs iš Tomsko dar kaipo „Vilniaus Žinių“ 
redaktoriui ir buvau gavęs iš jo laišką su komplimen- 
tais, kurie maloniai kuteno jauno publicisto širdį. Bet 
„V. Ž.“ netikėtai sustojus, tas straipsnis vėliau pasi- 
rodė „Viltyje“. 

„Viltis“ susilaukė daug paramos ir pritarimo. 
Bet, proporcingai jos įtakai, augo ir jos priešų skai- 
čius. Mūsų nedidelis inteligentų būrelis, kuris buvo 
tautos reikalo verčiamas laikraštį sukurti, labai buvo 
margas, kaip savo sąstatu, taip ir savo pažiūromis. 

Tie, kurie buvo prisigėrę rusų mokyklose visokiario- 
po internacionalizmo, tarnavo svetimiems dievams, 
ir jiems „Viltis“ su aiškiai tautiška programa, su ti- 
kybiniu atspalviu, buvo didžiausias baubas. Vos pa- 
sirodžiusi, ,„Viltis““ buvo apšaukta ,,šovinistiška“, 
„antidemokratiška“, „klerikališka“ ir kt. pravardžia- 
vimais. Jau pats dalyvavimas „Vilties“ leidėjų bend- 
rovėje, rašinėjimas „Vilčiai“, buvo kairiojo visuome- 
nės sparno laikomas nusikalstamu darbu prieš viso 
pasaulio demokratizmą, radikalizmą, liberalizmą, ni- 
hilizmą, pauperizmą, socializmą ir prieš tam pana- 
šius „siaurizmus“. Studentai „viltininkai“ buvo taip 
pat smarkiai puolami. Bet, nežiūrėdami to viso, mes 
prie „Vilties“ dėjomės.  Dėjomės prie „Vilties“ dėl 
to, kad mes visa siela jutome, jog dedamės prie di- 
delio, gražaus ir prakilnaus darbo, kad čia, o ne kur 
kitur, yra tikras tėvynės balsas, kad čia, o ne kitur, 
yra paimta tikra tautinė linija, kuri veda mus prie 
tautos kultūrinimo, prie jos konsolidavimo, prie jos 
visų potencijoje esamų įėgų išvystymo ir prie to, 
kas veda visą tautą į jos garbę ir jos savarankišku- 
„mą. Ir iš tikrųjų, taip manydami, mes neapsirikome. 

Antidemokratiška apšaukta ,,Viltis““ per visą 
jos gyvavimo laiką dėjo savo pamatan demokratiz- 
mą, nuoširdų, ne demagoginį, skriaudžiamųjų gyni- 
mą. Gindama savo tautos teises, ,,Viltis“ objektingai 
įvertindavo kitų tautų teisingus troškimus; ji katali- 
kiška, ji „klerikališka“, bet joje mes, protestonai, 
nenusidėdami savo tikybiniams nuostatams, gražiai 
darbuojamės, surandame bendrą kalbą bendrais tau- 
tos reikalais. Jonas Yčas, St. Dagilis, kun. P. Ja- 
kubėnas, M. Yčas, Jonas Variakojis, dr. J. Mikelėnas 
ir kiti aktingai rėmė „„Viltį“ ir sudarė protestonų vil- 
tininkų grupę. 

Dėl ko mes joje dalyvavome? O tai dėl to, kad 
čia kaip tik daugiau tikybinės tolerancijos radome. Čia 
mes laisvai gvildenome savo reikalus, čia išdirbome, 
drauge su „viltininkais“ darbuodamies, modus vi- 
vendi su katalikiškąja Lietuvos visuomene ir čia kris- 
talizavosi mūsų geri santykiai, kurie iki šiai dienai 
gali būti pavyzdžiu tikybinės tolerancijos kitoms 
šalims. 

1908 m. mes, Lietuvos reformatų synodo daly- 
viai, Vilniuje pareikalavome, kad Vilniaus bažnyčio- 
je greta lenkų būtų įvestos ir lietuvių kalba pamal- 
dos. Ginčytasi, kovota, iškovota. Pavesta lietuviui 
kunigui J. Šepečiui pamaldas laikyti. Aš apsiėmiau“ 
laikraščiuose parašyti apie šitaip svarbų mums įvykį. 
Pirmiausia einu, kun. J. Šepečio vedamas, į „Lietu- 
vos Žinias“, kur buvo skelbiamas tolerancijos ir de- 
mokratijos monopolis. Sutiko mus pati redaktorė | 
p-lė G. Petkevičaitė. Padedu aš jai suredaguotą ži- 
nutę, prašydamas įdėti į laikraštį. Ji, paskaičius, grą- 
žino man atgal, griežtai pareikšdama, nedėsianti. Aš ' 
didžiai nustebęs pažiūrėjau į ją ir į kun. Šepetį, kuris 
anais laikais buvo liaudininkų žmogus. Jis bandė pa- 
lenkti demokratizmo argumentais užsispyrusią redak- 
torę, bet ir jam nepavyko. Tada aš nuėjau į kitą 
kambarį, kreipiaus pas administratorių, apmokėjau iš 
savo studentiškų skatikų, įdaviau skelbimą pirmam 
puslapiui, kad tokią tai dieną bus pirmą kartą Vilniaus 
evangelikų reformatų bažnyčioje lietuvių kalba pa- 
maldos. Iš ten einu į „Vilties“ redakciją. Manau 
sau, jei demokratai nededa mūsų žinutės, tai katalikų 
kunigas, redaktorius, tikrai išvarys mane su ta žinu- 
te. Sutiko mane labai maloniai. Kun. J. Tumas pri- 
ėmė mano raštelį be jokio prašymo, pasisakė mielai 
įdėsiąs į „Viltį“ ir paragino mane dar jam straipsnį 

parašyti iš tų metų mūsų synodo darbų. Pats tą ži- 
nutę papildęs, įdėjo kronikoje, reikšdamas džiaugsmą 
ir sveikindamas mus, reformatus, tokį žingsnį pada- 
riusius. Be to, šventadienio sulaukęs, visas viltinin- 
kų būrys su A. Smetona pryšaky atėjo pas mus pir- 
mųjų lietuvių kalba pamaldų klausytis. Šis faktas, 
plačiai pasklidęs reformatų tarpe, sukėlė didelio pa- 
sitenkinimo, ir mums aiškiai įrodė, su kuo pakeliuje. 
Mes pajutome, kad „demokratai“ demokratizmą ir 
toleranciją tik gražiai deklamuoja, o viltininkai tole- 
rantingai elgiasi. 

Tai matydami, mes be baimės ir abejojimo ėjo- 
me su „viltininkais“ tautinio darbo dirbti, nebodami 
jokių gąsdinimų klerikalizmais. Jau vienas mūsų 
evangelikų bendradarbiavimas „Viltyje“ pats už sa- 
ve sako, kad klerikalizmo siekimas ,„Vilčiai“ nerū- 
pėjo. Tikyba ir krikščionybė jai nebuvo tuščios fra- 
zės, bet pozityvus mūsų visuomenės gyvenimo 
veiksnys. 

„Vilčiai“ iš A. Smetonos rankų išslydus, tokios 
pat pakraipos buvo suorganizuotas „Vairas“, kuris 
pradžioje ėjo pajininkų leidžiamas. Tai buvo pirmas 
dailios išvaizdos laikraštis, kokio dar ligi šiol Nepri- 
klausomoji Lietuva neišleidžia. Vėliau, kapitalui iš- 
sisėmus, teko man vienam pasiimti visa „Vairo“ fi- 
nansinė atsakomybė. Teko čia ir rašinėti įvairiomis 
temomis. 

Jau karo metu, kada teko persikelti į Petrapilį 
su Centro Komitetu, reikėjo pagalvoti apie laikraščio 
įsteigimą Rusijoje, kuris eitų „Vilties“ ir ,„Vairo“ 
pramintais takais. 

Suorganizavus Komitetą Petrapilyje, kilo gyvas 
reikalas išleisti laikraštį. Toks laikraštis jau buvo 
sumanytas leisti 1915 metų pradžioje. Buvome su- 

tarę trise tą laikraštį finansuoti. Inž. Jer. Šlioge- 
ris, dr. Jur. Alekna ir M. Yčas buvo to laikraščio su- 
manytojai ir leidėjai. Be to, M. Yčas turėjo būti at- 
sakomuoju redaktoriumi, bet dėl karo įvykių šis su- 
manymas buvo atidėtas ilgesniam laikui. Vasarą, 
kada jau buvo aišku, kad teks iš Vilniaus keltis, mano 
buvo išgautas valdžios leidimas leisti laikraštį ,„Lie- 
tuvių Balsą“. Bet inž. Šliogeris ir dr. Alekna atsi- 
sakė būti leidėjais, ir tuo būdu visa atsakomybė teko 
prisiimti man vienam. Šis laikraštis turėjo būti ne- 
tik Petrapilio lietuvių kolonijos organu, bet virto 
Centro Komiteto nukentėjusiems dėl karo šelpti fakti- 
nuoju organu. Pavartę pirmuosius numerius, mato- 
me, kad jame daugiausia buvo rašoma apię pabėgėlių 
organizavimo reikalą, buvo dedamos įvairios instruk- 
cijos skyriams ir įgaliotiniams. 

Paskubomis iš Lietuvos išgabenti mūsų žmonės, 
be jokios tvarkos ir plano, dažnai būdavo atskirti tė- 
vai nuo vaikų, giminės nuo savųjų. Laikraštis virto 
tarpininku tarp tų pakrikusių lietuvių ir padėjo vie- 
niems ir kitiems susirasti. Tokių paieškojimų skelbimų 
plačiai galima rasti šiame spaudos organe. Centralinis 
Komitetas, per savo skyrius ir įgaliotinius, šį laikraštį 
plačiai paskleidė, ir jis, kaip vienintelis laikraštis Ru- 
suose, pasiekė tiražą 17.000 egz. Atsakomuoju re- 
daktoriumi teko būti man, bet laikraščio redagavimo 
darbą pakėlė daugiausia Liudas Noreika. Laikraštis 
buvo plačiai skaitomas ne tik dėl to, kad jis buvo 
Centralinio Komiteto faktinas organas, bet kad jame 
buvo plačiai gvildenami ir nušviečiami aktualūs mūsų 
tautos reikalai. Jame sistematiškai buvo keliamas iš 
pat pradžių, beveik nuo pirmųjų numerių, savarankės 
Lietuvos reikalas. Visa Lietuva buvo užimta vokie- 
čių armijos. Rusų vyriausybė buvo užimta tiesio- 

ginio karo vedimu, nebesugebėjo, o gal ir nenorėjo, 
mūsų tautinių aspiracijų užgniaužti. Karo cenzūra 
buvo įvesta, ir mūsų laikraštis cenzūruojamas. Bet 
cenzoriai buvo paskirti atsitiktini, žinoma, lietuviai, 
kurie, simpatizuodami mūsų skleidžiamoms idėjoms, 
beveik nieko nebraukdavo, kas liesdavo Lietuvos 
ateities gvildenamus klausimus. Patys cenzoriai, no- 
rėdami pateisinti savo darbą, prašydavo redaktoriaus 
nurodymo, kas galima išbraukti ir toje vietoje palikti 
tuščią vietą. Tai buvo daroma dėl pačios cenzorių 
„načalstvos“ akių. Pirmuoju cenzorium buvo proi. 
Volteris, jį pakeitė Vytautas Gylys (vėliau buv. Klai- 
pėdos gubernatorium), adv. Nergelavičius ir kiti. 
Pirmas toks žygis nepriklausomos Lietuvos 
klausimu buvo įdėtas „Lietuvių Balse“ Pirmosios 
Lietuvių Stockholme konierencijos rezoliucijos. Jose 
jau aiškiai buvo iškeltas nepriklausomybės šūkis. Cen- 
zoriai tas rezoliucijas praleido. Vyriausybė taip pat 
neatkreipė dėmesio, ir toliau, jau įsidrąsinę, šį šūkį 
mes nuolat kartojome. Šiam laikraščiui pavyko su- 
spiesti apie save gerą lietuvių rašytojų būrį. Gausiai 
buvo dedamos korespondencijos iš įvairių Rusijos vie- 
tų, kur buvo lietuviai apsigyvenę. Jame rasdavo vie- 
tos kiekvienas sumanymas, liečiantis lietuvių reikalus, 
ir Komiteto bei jų veikėjų aprašymai.  Koresponden- 
tais daugiausia buvo tie patys Komiteto darbuotojai. 
Išsiuntus į Švediją Joną Aukštuolį ir Igną Jurkūną- 
Šeinių, į Daniją Jurgį Savickį, į Šveicariją Stasį Šal- 
 kauską-Goštautą Centralinio Komiteto atstovais, ,,Lie- 
tuvių Balsas“ pakvietė juos bendradarbiauti. Šie vy- 
rai visą laiką teikė „Lietuvių Balsui“ gausingai žinių 
iš užimtos Lietuvos. Jie, būdami neutraliose šalyse, 
sugaudydavo tas žinias svetimoje spaudoje ir skubiai 
perduodavo „Lietuvių Balso“ skaitytojams. Ypač 

daug žinių teikė šie trys vyrai: Aukštuolis, Šeinius ir 
Savickis. Tuo tarpu kai Stasys Šalkauskas, būda- 
mas Šveicarijoje, dažnai rašinėdavo straipsnius Lie- 
tuvos ekonomijos klausimais ir šiaipjau bendrais Lie- 
tuvos laisvės reikalais, pasirašinėdamas Goštautu. 
Redakcijoje, be Liudo Noreikos, dirbo Masiulis, J. Va- 
riakojis, p-lė J. Chadakauskaitė, Juodišius ir iš šalies 
teikė straipsnių kun. J. Tumas, Juozas Kubilius, Pu- 
tinas, Didžiulienė, K. Šakenis, Petras Vileišis, Petras 
Kriaučiūnas, Pranas Mašiotas, J. Jablonskis, Vili- 
mas, Br. Prapuolenis, Pr. Penkaitis, Kl. Skabeika, 
kan. B. Čėsnys, St. Šilingas, A. Prūsas, Prijalgaus- 
kas, A. Voldemaras, kun. Jakubėnas, J. Yčas, St. 
Šimkus, kun. J. Jasenskis, A. Varnas, P. Rimša, P. 
Leonavičius, Petras Variakojis ir daugelis senesnių 
ir jaunesnių vyrų. Amerikos gyvenimą plačiai aprašy- 
davo dr. Šliūpas, kun. J. Žilius, P. Karuža ir M. Šal- 
čius; iš Romos rašinėjo kan. Prapuolenis; iš Anglijos 
kun. Matulaitis. Šis laikraštis buvo vienintelis Ru- 
suose. Tik 1916 metų antroje pusėje pasirodė du | 
laikraščiai: liaudininkų ir kairiojo sparno grupės or- 
ganas, V. Dumos atstovo Januškevičiaus leidžiamas, 
„Jaunoji Lietuva“. Beveik tuo pačiu laiku pasirodė 
ir katalikiškojo sparno organas, kun. J. Vailokaičio 
leidžiamas, „Vadas“. Kiek vėliau, 1917 m. pradžio- 
je, dar pradėjo eiti ir „Santara“. „Lietuvių Balsas“ 
buvo leidžiamas nepartinėje dvasioje. Jis rūpinosi 
daugiau bendrais tautos įr politikos klausimais, tu- 
rėjo daugiau itakos ir pasisekimo. 

1917 metų rudenį, Komitetui išsikėlus į Vorone- 
žą ir perkėlus tenai lietuvių spaustuvę, drauge su 
spaustuve buvo nukeltas į Voronežą ir „Lietuvių Bal- 
sas“. Man vienam jau buvo per sunku tas laikraštis 
išlaikyti. Jam virtus tautos pažangos partijos orga- 


128 


„LIETUVIŲ BALSO“ REDAKCIJA 


Redaktorius-leidėjas M. Yčas, bendradarbė J. Chadakauskaitė, redaktorius L. Noreika, 
bendr, J. Variakojis ir red. narys B. Masiulis. 


nu, buvo toliau leidžiamas jau „Pažangos“ partijos 
lėšomis. Kadangi Liudas Noreika tapo paskirtas 
Centralinio Komiteto vyriausiuoju įgaliotiniu Petra- 
pilyje, tai Voroneže buvo sudarytas redakcijos kolek- 
tyvas iš šių žmonių: J. Vokietaičio, kun. J. Jasenskio, 
inž. K. Šakenio ir M. Yčo. Vienu laiku buvo keli nu- 


"meriai suredaguoti krikščionių demokratų lyderio kun. 


Krupavičiaus. Be to, bendradarbiavo įame dar dr. 
Bistras, dr. E. Draugelis, dr. P. Karvelis ir kiti, Tada, 
mat, dar nebuvo susikristalizavusios partijos, ir tau- 
tininkai nebuvo pravedę griežtos linijos tarp savęs ir 
katalikiškojo sparno tautininkų. 

„Lietuvių Balsas“ ėjo iki 1918 m. vasario mėn. 
pradžios. Kaip tik tuo metu, kai aš su inž. Šakeniu 
redagavau laikraščio eilinį numerį, įsibrovė į redak- 
ciją raudonarmiečiai, lietuvio gimnazisto 7 klasės Vil- 
kaviškio gimnazijos ir mūsų bendrabučio auklėtinio 
Bendoriaus vedami. Tą numerį sukoniiskavo, 0 ma- 
ne išsivedė į kalėjimą, kur išlaikė visą mėnesį. Bet 
tas numeris su areštų ir kratų pas Lietuvių Tarybos 
narius ir Joną Jablonskį aprašymais buvo Vytauto 
Jablonskio surinktas, slaptai išspausdintas ir pasiųstas 
Lietuvių Mokslo Draugijos knygynui. 

Šio laikraščio rolė dar nėra kaip reikiant įver- 
tinta ir apibūdinta. Užtenka pasakyti, kad jis yra iš- 
varęs giliausią vagą ir suvaidinęs didelę rolę Lietu- 
vos nepriklausomybės idėjos propagandai. Be jo bū- 
tų neįmanomas buvęs nei Petrapilio seimas, nei lie- 
tuvių karių seimas, nei svarstymas ir įgyvendinimas 
įvairių bendro pobūdžio sumanymų. Pats Centro 
Komiteto nukentėjusiems nuo karo šelpti darbas ne- 
būtų buvęs sėkmingas be šio, taip paplitusio, laikraš- 
čio. Kokius šis laikraštis turėjo siekius, matyti iš jo 
pirmųjų straipsnių, kuriuos čia dedame. 

Petrapilis, 1915 m. rugsėjo 2 d. 


Mūsų tėvynė liepsnoje. Ugnis ir dūmai apsiautė 
mūsų gimtąją šalį. 

Vargas ir skurdas visur. Mūsų įaunos kultūros vai- 
siai sunaikinti. Kur buvo mūsų mokyklos, mūsų gims- 
tančios pramonės įstaigos, mūsų draugijos ir kiti kultūros 
židiniai, kur mūsų broliai artojai ramiai savo tėvų žemę 
arė, kur dar neseniai mūsų sesutės savo dainas dainavo, 
ten dabar riogso vien apdegę nusvilę kaminai, granatų iš- 
raustos dirvos, 0 sesučių dainas pakeitė armotų bau- 
bimas. 

Mirties šmėkla slankioja po visą Lietuvą. 

Įbauginti žmonės pakilo iš savo vietų. Kas tėvynėje 
liko, išsisklaidė po miškus, išsislapstė nuo kulkų, lauk- 
dami audros praeinant; kiti vėl, iškelti išvaryti į Rusijos 
gilumą, išsklaidyti po visą valstybę, ieško sau pastogės ir 
duonos svetimame krašte. 

Tėvai nežino, kur jų vaikai, moters perskirtos su 
vyrais, pažįstami ir giminės nesuranda savųjų. 

Visuomenės įstaigos ir veikėjai taip pat išsiblaškę, 
ir jų suvaikyti negalima. Laikraščiai, kurie lig šiolei pa- 
laikė ryšius su įvairiais visuomenės sluoksniais, daugiau- 
sia sustojo ėję, kiti, kurie užsiliko, gali ne šiandieną rytoj 
sustoti. 

Reikia rinkti savo išblaškytos pajėgos, reikia telkti 
krūvon mūsų tautiečiai, reikia kits kitam padėti. 

Reikia sužinoti, kur kas iš mūsų audros nuneštas, 
reikia palaikyti ryšiai, kad, geresniems laikams užėjus, 
dūmams išsisklaidžius, lengviau būtų atgal tas pajėgas 
sutraukti ir, sąlygoms pakitėjus, savo kultūrą kelti, savo 
gyvenimu gyventi. 

Mes tikime, kad taip nebebus, kaip ligšiol kad buvo. 
Praeis audra, nusiblaivys dangus, sužibės ir mums skais- 
tesnė saulutė. Todėl kviečiame tautiečius nepasiduoti 
nuliūdimui, užgrūdyti savyje valią, susitvarkyti, organi- 
zuotis ir laukti geresnių laikų. 

Likti tokioje sunkioje valandoje mums visai be laik- 
raščio — negalima. Todėl leidžiame įį ir leisime, kiek 
išgalėsime. 

Mūsų laikraštis ne partijos organas ir ne vienai ku- 
riai partijai tarnaus. Dabar mumyse partijų nėra, — yra 
tiktai lietuviai su savo be galo dideliais vargais ir 
nelaimėmis. Todėl, kam brangūs yra vargšai broliai, 
kviečiame visus mūsų sunkaus darbo padėti dirbti. Kada 
gaisras namuose, kiekvienas privalo, kas ką sugriebęs, 
gesinti. Nėra čia vietos ginčams, kaip, ant kokių pamatų 
statyti naujus namus — pasiginčysime paskiau, kada lai- 
kas ateis. 

Rūpinsimės, kiek išgalėdami, mūsų šalininkų pade- 
dami, tarnauti nukentėjusių dėl karo reikalams ir pirmų 
"pirmiausia dėsime žinių ir gvildysime klausimus, su šiais 
reikalais susijusius. 

Kviečiame į darbą mūsų kolonijas ir mūsų išsimė- 
čiusius po plačiąją Rusiją inteligentus. 

Jei prieš karą mums tekdavo jiems prikaišioti, kad, 
iš tėvynės išbėgę, nepadeda mums kultūros kelti, tai da- 
bar ypač atėjo valanda, kada jų visos pajėgos reikalingos 
mūsų tautai. Nėra to miesto, kur nebūtų lietuvių pabė- 
gėlių, ir beveik kiekviename didesniame centre gyvena 
lietuvių inteligentų. 

Tegu tie inteligentai organizuoja pabėgėlius į būrius 
būrelius, tepadeda savo tautiečiams nelaimėje, tegu pa- 
deda jų dvasios reikalus rūpinti — tuo jie geriausiai at- 
silygins už tą nuoskaudą, kurią jie buvo tėvynei padarę. 

Rūpindamies pirmų pirmiausia pabėgėlių reikalais, 
kelsime klausimus apie mūsų ateitį, tačiau neužmiršima 
ir mūsų dabarties gyvenimo reikalų. 

Plačiai atidarysime savo laikraščio skiltis visiems 
tiems, kurie norės šiuos klausimus gvildyti. 

Tat į darbą! (M. Yčas.) 


Petrapilis, rugsėjo 7 d. 
Visi gerai numanom, kad dabar mums laikas ne ai- 
manuoti, bet dirbti ir dirbti išsijuosus. Tik pirma reikia 
nustatyti, kas ir kaip veikti. Mūsų darbas, kaip jau nu- 
rodėme aną kartą, turi prigulėti mūsų dabarties ir atei- 
ties reikalams. Turime todėl išsiaiškinti, ką mes galime 
nuveikti šiuo atžvilgiu. Šiuo tarpu kalbėsime apie da- 

barnykštį mūsų padėjimą. Aišku, kad dabar daugiausia 
mums turi rūpėti pabėgėlių ir likusiųjų vietose šelpimas 
bei tvarkymas. Veik visa Lietuva užimta vokiečių, taigi 
rūpintis likusiais mes galime tik šaliniais keliais. Čia 
daugiau gali padaryti iš vienos pusės Amerikos lietuviai, 
Prūsų — iš kitos. Amerikoj yra jau nemažas skaičius 
mūsiškių, tapusių Amerikos piliečiais nebe pirmoj kartoj. 
Tie jų, kurie turi pilnas piliečio teises, galėtų laisvai atsi- 
lankyti Lietuvoj, vistiek, kieno ji būtų rankose. Jiems 
nebūtų persunku gauti iš vokiečių valdžios leidimas atva- 
žiuoti į užimtuosius miestus. Tenai jie su likusiais vie- 
toje lietuviais inteligentais galėtų nužiūrėti, kas reikia ir 
galima daryti. Tik, žinoma, tuščiomis rankomis, be pi- 
nigų, daug ko nepadarysi. Čia reikalas ne vieno žmogaus, 
ne vienos kuopos, bet visos tautos. Dabar tėvynė tokiame 
varge, kokio gal niekados nebus mačiusi ir nebematys. 
Dabar ji reikalauja ne šelpimo, bet gelbėjimo. Taigi 
pagal reikalo didumą ir amerikiečiai turėtų jai padėti, 
susitarę iš vieno ir gerai apgalvoję viską. Jie gali nevar- 
žomi rinktis, drąsiai kalbėtis ir atvirai savo mintis išreikšti 
spaudoje. Tatai šaukiamės į juos tėvynei gelbėti. 


Ką gali nuveikti Prūsų lietuviai, mes negalime nieko 


tikro pasakyti. Apie jų viešąjį gyvenimą karo metu mes 
lygiai nieko nežinom. Viena kita trumpa žinelė, kurią 
užčiupome, ar anglų ar rusų laikraščiuose, leidžia manyti, 
kad jie šį tą gali daryti tėvynės naudai. Jie galėtų susi- 
žinoti su amerikiečiais ir kartu su jais veikti. Mes susi- 
žinoti su jais jokiu būdu negalime. Todėl turime viską 
palikti jų nuožiūrai, 

Ką mes patys galime ir privalome daryti pirmų pir- 
miausia — tai šelpti pabėgėlius. Čia nemaža jau pada- 
ryta, bet dar daugiau reikia atlikti, Užimant vokiečiams 
didesnį Lietuvos plotą, pabėgėlių skaičius auga, nes ne- 
maža jų turi palikti savo kraštą per prievartą, o kiti ir 
savu noru. Sušelpti jų visų savo lėšomis mes negalime. 
Duoti jiems maistą ir pastogę valstybės priedermė. Taip ir 
daroma. Ar užtektinai, mūsų pačių turi būti rūpestis sekti. 
Tam reikia gerai sužinoti, kiek yra pabėgusių, kur jie, 
koks jų likimas ir t. t. Šios žinios reikalingos ir kitam 
reikalui. 

Kol vietų gyventojai, kur karo audra pasiekdavo, 
kėlėsi į kitas Lietuvos dalis, užtekdavo aprūpinti jų ma- 
terialinį likimą. Būdami tarp savųjų jie jautėsi esą tė- 
vynėj. Jie galėjo ramiai laukti tos valandos, kada galima 
bus pargrįžti į savo tėviškę. Lietuvoje jie negalėjo pra- 
žūti, įausdami visur jos gyvenimo pulsą. Kitaip dalykai 
virto, kada prireikė kraustytis toliau, jau svetur. Nešdin- 
tis reikėjo tenai, kur galima, taigi didelių būrių vienoj 
vietoj sunku surasti. Išsimėtę po visą plačiąją Rusiją, jie 
nutraukė ryšius su tėvyne ir su kitais lietuviais, kurių 
buvo tas pats likimas. Todėl gresia pavojus, kad jie ne- 
pražūtų Lietuvai ir nenuskęstų svetimų tautų bangose. 
Kad tai neatsitiktų, priemonė tam viena: sutraukytus ry- 
šius vėl sumegzti, suvienyti moraliniai visus lietuvius, 
teikti jiems žinių apie kits kitą ir apie bendrus reikalus,“ 
žodžiu, pagaminti jiems lietuvišką dvasios maistą. Aišku, 
kad tai galima atlikti tik per laikraščius. Šį sunkų darbą 
sunkioj valandoj mes imam ant savęs. Jis vaisingas ga- 
lės būti tik tada, jei visi lietuviai, kuriuos pasieks mūsų 
balsas, padės mums. Jaučiame visą keblumą ir visas 
kliūtis, kurios yra ir bus. Betgi tuo metu, kada tautų Ii- 
kimas, ir mūsų kartu, griežtai mainosi, likti patamsėj, 
nežinoti, kas kur dedasi, savo svarbiausius ir vyriausius 
reikalus berišant, eiti apygraibomis būtų didžiausia nuo- 
dėmė tėvynės akivaizdoj. (M. Yčas.) 


Liudas Noreika 


Kas buvo Liudas Noreika? Ką jis yra nuveikęs 
per savo trumpą amželį, tik tie gali geriausiai įver- 
tinti, kam teko su juo drauge dirbti visuomenei ir 
valstybei, prieš organizuojant ją ir jau jai susikūrus. 

Pirmiausia, Liudas Noreika jau bent du dešimt- 
mečius darbavosi mūsų spaudoje. Mes jį matom be- 
sidarbuojant jau 1907 metais „Vilties“ redakcijoj, 
A. Smetonai ir kan. J. Tumui vadovaujant, matom 
jį rašinėjant įvairius straipsnius, korespondencijas, 
plačiai nušviečiant mūsų kultūrines pastangas tuome- 

tinės visuomenės. Vėliau, sumanius leisti iliustruotą 
laikraštį ,„Vairą“, pakvietėm jį redak. sekretorium. 

Karo audrai užėjus, Liudas Noreika, bestuden- 
taudamas Petrapilyje, vis dirba savo mylimą rašto 
darbą. 1915 metais, kai pabėgėlių bangos, tremtinių 
minios užplūdo visą plačiąją Rusiją, ir aš ėmiau or- 
ganizuoti laikraščio leidimą, tai redakcijos sekreto- 
rium ir faktinuoju „Lietuvių Balso“ redaktorium pa- 
sikviečiau Liudą Noreiką, kuris visas atsidavė to laik- 
raščio redagavimui iki 1917 metų pabaigos. 

Tai buvo vienas iš nedaugelio žurnalistų profe- 
sionalų, kuris plunksna tarnavo savo žmonėms. Jeigu 
mes pavartysim dabar „Lietuvių Balso“ skiltis, pa- 
skaitysim su jo parašu L. N., „Ruginis“ ir be jokių 
parašų straipsnius, tai tik tada visoj didumoj galė- 
tume atvaizduoti jo, kaipo publicisto, asmenį. Kiek 
ten buvo įdėta jo skaisčios sielos, jo jaunos energijos, 
kiek reikšta vilties naujai atbundančiai suvargintai ir 
tebevargstančiai, karo naikinamai tautai, kiek žadin- 
ta, kiek ragintą prie savarankiškumo ir iš svetimų ver- 
govės išsivadavimo. Tas didelis darbas, paruošia- 
masis darbas, nepriklausomybės idėjai supopuliarinti, 
dar mūsų visų mažai tenušviestas. Jo raštų tokia 
vedamoji mintis — šviesi, kultūringa, politiniai su- 
brendusi tauta turi užimti eilėj tautų jai tinkamą vie- 
tą ir dirbti bendrai žmonijos gerovei. Jis buvo ne 
tik publicistas, užsidaręs savo kabinete redaktorius. 
Jis veikliai dalyvauja visuomenės darbe. Beveik kiek- 
vienos draugijos, ar tai kultūros ar labdarybės, Vil- 
niuj ar Petrapilyje susirinkimuose, valdybose mes 
matom jį veikliai diskutuojant, aptariant bendrus rei- 
kalus. 

Karas ji užtiko Vilniuj „„Vairą“ redaguojant. 
Pirmas lietuvių organizacijų viešas žygis — Lietu- 

vių deklaracija Rusijos valdžiai ir karo vadovybei, 
kurioj nors nedrąsiai, bet reiškiamas tautos savitumo 
ir savarankiškumo reikalas — L. Noreika siunčiamas 
Petrapilin su plačiais įgaliojimais — tą deklaraciją 
drauge su V. Dumos atstovu M. Yču pataisius — 
įteikti kam reikia. Jis dalyvauja toliau Lietuvių 
Centre Vilniuje, kur aptariami mūsų ateities klausi- 
mai, dirba draugijoj dėl karo nukentėjusiems šelpti, 
važinėja tais reikalais pafrontėn. Lietuvių Centro 
Komitetui persikėlus Petrapilin, jis organiškai su juo 
sutampa ir padeda dirbti platų lietuvių darbą. Jis, 
kiek atspėdamas, padeda suredaguoti raštus, tiekia 
patarimų tremtiniams laiškais ir per spaudą, organi- 
zuoja studentiją, traukia -prie bendrojo tremtinių šel- 
pimo ir jų švietimo darbo, lanko bendrabučius, prie- 
glaudas, dėsto mokyklose lietuvių kalbą ir daug deda 
širdies vadovėlius ir knygas ruošdamas spaudai. 

Užėjus revoliucijai, kilus galimumui plačiau ir 
laisviau politikos darbą dirbti, Liudas Noreika metasi 
į tą darbą. Jis tada nepriklauso jokiai partijai, nepa- 
siduoda jokiems ,„izmams““, nesivaržo jokia progra- 
ma. Jam rūpi ne partijos, bet visos tautos reikalai. 
Jis brangina tautybės idėją ir jai lieka ištikimas iki 
pat gyvenimo pabaigos. 

Bet sudarant Lietuvių Tautos Tarybą Rusijoj 
partiniais pamatais — jo vienminčių steigiama tautos 
pažangos partija. Jis yra vienas jos steigėjų — jos 
šulų, generalinis sekretorius, vėliau vicepirmininkas, 
pirmininkas. Mes jį matom dalyvaujant Liet. Tary- 
bos delegacijos pryšaky, įteikiant Darbininkų ir Ka- 
reivių Tarybai lietuvių reikalavimus, matom jį daly- 
vaujant organizaciniam darbe Petrapilio seimą šau- 
kiant, pačiam seime užimant vieną iš svarbiausių vie- 
tų, ginant Lietuvos nepriklausomybės rezoliuciją. 

Matom jį atstovaujant lietuvių reikalus prie bolševikų 
valdžios, kaipo įgaliotinį Liet. Centro Komiteto Pe- 
trapilyje, mums į Voronežą išsikrausčius. 

Vyriausios Lietuvių Tarybos narius sukišus į Vo- 
ronežo kalėjimą, jis rizikuodamas savo laisve ir gal 
gyvybe drauge su advokatu Spurga, Bičiūnu ir Fe- 
terausku eina pas Mickevičių Kapsuką ir pareiškia 
jam, kad jeigu kas nors iš mūsų Voronežo kalėjime 
būtų nužudytas — Kapsukas savo galva už tai atsa- 


Vėliau bolševikams mūsų darbą suardžius, Liet. 
Vyr. Taryba deleguoja jį su kap. J. Variakoju, kap. 
Škirpa ir p. Noreikiene pirmais delegatais į Lietuvos 
Tarybą Vilniun praskinti keliui mūsų tremtiniams 
grįžti iš „namų nevalios“. 

Sugrįžęs, jis vėl imasi plunksnos darbo: — jis 
redaguoja „L. Aidą“, dalyvaudamas visuomenės bei 
politikos gyvenime, vėliau kooptuojamas į V. Tary- 
bos narius. Kai suformavom pirmąjį ministerių kabi- 
netą ir Aukštajam Valstybės Tarybos prezidiumui nu- 
tarus deleguoti mane drauge su prof. Voldemaru į 
Paryžių prie Taikos konferencijos, jis buvo pakvies- 
tas finansų viceministeriu ir mano pavaduotoju. Vė- 
liau mes jį matom užimant garbingą teisingumo mi- 
nisterio vietą trijuose kabinetuose. Visur jis pasilie- 
ka tas pats Liudas Noreika — atsidėjęs darbininkas, 
visiems malonus, lygus, prieinamas valstybės vyras. 
Pasitraukęs iš vyriausybės, advokatauja, protarpiais 
grįžtant vėl prie redaktoriavimo taut. laikraščiuose. 

Visai nesitikėtai jis 1928 m. tragiškai žūva nuo 
kap. Kazarino kulkos, eidamas 44 savo gyvenimo 
metus. 

IX 


ŽEMAIČIŲ VYSKUPAS PRANCIŠ- 
KUS KAREVIČIUS 


Jo paskyrimas. — Konsekracija. — Lietuvių kunigų paaukš- 
tinimas, — Ingresas ir vyskupo sutikimas. — Nauja era Lie- 
tuvos bažnyčiose, — Konfliktas su“ lenkais. — Vyskupo pa- 
galba į karą pašauktųjų šeimoms. — Vyskupas Rusijoje, 
— Jo rūpesčiai atgal grįžti. — Į okupuotą Lietuvą sugrįžus. 
— Kova su okupantais. — Kunigaikštis Isenburgas. — Vys- 
kupo misija pas gen. Hindenburgą ir gen. Ludendorfą Lie- 
tuvos nepriklausomybės reikalais. — Pas reichskanclerį 
grafą Hertlingą. — Vyskupo vaidmuo nepriklausomai Lietu- 
vai pamatus stiprinant, — Jo pakėlimas į Tit. Arkivyskupus. 
— Vyskupų Paltaroko ir Kuktos konsekracijos išvakarėse 


Žemaičių vyskupui (Gasparui Cirtautui mirus, 
mūsų visuomenė buvo labai susirūpinus, kad šio ga- 
nytojo sostas nebetektų lenkų kandidatui. 

Atostogų metu man viešint Vilniuje, įvyko pla- 
tesnis pasaulininkų ir dvasininkų pasitarimas, kuria- 
me buvo tai vietai nurodytos kelios remtinos kandi- 
datūros, kiek pamenu, šių kunigų: Dambrausko, Mai- 
ronio-Maculevičiaus, Kuktos, Skvirecko, Matulevi- 
čiaus ir jauno kun. Paltaroko. Tai daryta tam, kad 
aš galėčiau Petrapily ministeriui nurodyti lietuvių pa- 
geidaujamas vyskupo kandidatūras. Šiame pasitari- 
me dalyvavo ir kun. Laukaitis. Jis iškėlė kandidatūrą 
Karevičiaus, man nepažįstamo kunigo, pabrėždamas 

jo nuopelnus Petrapilio lietuvių kolonijai. Šiai kandi- 
datūrai niekas neprieštaravo, bet didelio entuziazmo 
susirinkusių tarpe jinai irgi nesukėlė: man rodos, dėl 
to, kad kun. Karevičius daugeliui susirinkusiųjų, kaip 
ir man, buvo nežinomas. 

Gavęs šiuos nurodymus, vėl išvykau į Petrapilį 
ir laukiau progos, kada, tam klausimui iškilus, galėsiu, 
kaip lietuvių atstovas, jį tinkamai paremti. 

V. Dumoje man pranešė atstovas kun. Laukaitis, 
kad jis sužinojęs tikybų departamente, jog rimtai 
svarstomos Žemaičių vyskupo kandidatūros. Daug 
šansų turinti kun. Karevičiaus kandidatūra. Jis suži- 
nojęs jau iš tikybų departamento direktoriaus Mien- 
kino, kad vidaus reikalų ministeris ketinąs pasiklausti 
mano nuomonės. Todėl prašė neatsisakyti paremti 
kun. Karevičiaus kandidatūrą, kuri esanti stipriausia. 
Aš jį paprašiau mane painformuoti daugiau apie kun. 
Karevičių ir prisipažinau jam atvirai, kad pirmą kartą 


kun. Karevičiaus vardą išgirdau iš jo paties lūpų Vil- 


niuje. Jis man smulkiai papasakojo kun. Karevičiaus 
biogratiją, nurodydamas, kiek daug jis yra prisidėjęs 
prie lietuvių atlenkinimo per pamokslus ir šiaip dirb- 
damas Petrapilio katalikų tarpe. Jis esąs tikras Lie- 
tuvos patriotas, giliai suprantąs ir įvertinąs mūsų tau- 
tinį sąjūdį. Aš pareiškiau norą matyti vyskupu vilnie- 
čių pasiūlytą kandidatą, mūsų žinomąjį poetą Mai- 
ronį. Kun. Laukaitis mane tikrino, kad ta kandida- 
tūra laikoma Vatikanui nepriimtina. Lenkai jau esą 
pasiskubinę gerokai Maironį apšmeižti. Tada aš pa- 
žadėjau kun. Karevičiaus kandidatūrą remti. 

Kelioms dienoms praslinkus, buvau direktoriaus 
Mienkino pakviestas tuo reikalu pasikalbėti. Reikia 
pasakyti, kad Mienkinas gerai orientavosi lenkų-lie- 
tuvių santykiuose ir buvo gerai painformuotas apie 

tai, kas dedasi Lietuvoje. Tie bažnyčiose skandalai 
ir peštynės per lietuviams skiriamas pamaldas, ialsi- 
fikuoti lenkų dvasininkų statistikos duomenys, jų len- 
kinimas per bažnyčias — jau buvo įgarsėjęs visur. 
Joniškio, Rodunės muštynės bažnyčiose ir dėl jų ki- 
lusios bylos teismuose ryškiai apibūdino rusų val- 
džios akyse toli nuo krikščionybės idealų lenkininkų 
politiką bažnyčiose. Labai gerai žinojo visą to len- 
kinimo politiką tikybų departamento galva. Jo po- 
litika buvo paralyžuoti kiek galint lietuvių ir gudų 
lenkinimą per bažnyčias. Jis tą man ne kartą buvo 
pabrėžęs, nusiskųysdamas pačiais lietuviais, kurie daž- 
nai patys proteguoją sau priešingus asmenis didžioms 
dvasininkų vietoms užimti. Čia jis nurodė pavyzdžiui 
Vilniaus vyskupystės valdytoją kun. Michalkevičių, 
išpasakodamas, kokie asmenys ir geri lietuviai patrio- 
tai jį piršę. Toliau jis pasakė, kad vidaus reikalų mi- 
nisteris prašęs jį mane paklausti, kokios aš esu nuo- 
monės apie kun. Karevičiaus kandidatūrą Žemaičių 
vyskupu. Ministeris sakęs, kad jam svarbi mano nuo- 
monė kaip bešališko žmogaus, kuris vadovaujasi vien 
tautiniais sumetimais. 

Jam atvirai pasakiau, kad kun. Karevičiaus pats 
nepažįstu, bet žinodamas, kad ministeris ketinąs at- 
siklausti manęs apie jį, surinkau žinių, ir, man rodosi, 
tinkamesnio kandidato nėra ko beieškoti. Jisai lietu- 
viams ne tik priimtinas, bet ir pageidaujamas. Mien- 
kinas sakėsi referuosiąs tą dalyką rytoj ministeriui ir 
manąs, kad be jokių abejojimų būsiąs caro vardu pa- 
siūlytas popiežiui pirmuoju kandidatu kun. Pr. Ka- 
revičius. 

Netrukus gauta iš Romos žinia, kad Žemaičių 
vyskupu popiežiaus paskirtas kun. Pranciškus Kare- 
vičius. 

Kun. Laukaitis pranešė man, kad vyskupas norįs 
su manim susipažinti ir prašęs sužinoti, kada galėsiąs 
man padaryti vizitą. Aš pažadėjau jį pirmas vizituoti 
ir ta proga prisistatyti. 

Taip ir padariau. Nuėjau pas jį į seminarijos 
butą Rotose. Gerą valandą išsikalbėję, pajutome 
viens antram daug palankumo, ir nuo to laiko tikro 


palankumo saitai niekad nenutrūko, bet dar vis stip- 


rėjo. 

Netrukus Šv. Kotrinos bažnyčioje įvyko vysku- 
po konsekracija. Metropolitas Kliučinskis su visa iš- 
kilme apvainikavo Žemaičių vyskupo vainiku kun. Pr. 
Karevičių. Po konsekracijos buvome pakviesti pie- 
tų. Visi laukėme iškilminių kalbų. Arkivyskupui 
Kliučinskiui lotyniškai prabilus, tuojau paprašiau leis- 
ti man kalbėti, kad užbėgčiau už akių grafo Aleksan- 


dro Tiškevičiaus lenkiškai prakalbai ir tarčiau pirmą | 


sveikinamąjį žodį lietuviškai. Tas mano žodis sukėlė 
didelį entuziazmą mūsų tautiečiuose. Paskui kalbėjo 
Kauno kapitulos delegatas, pral. Maculevičius, loty- 
niškai. Vyskupas atsakė lotyniškai ir lietuviškai ir 
tik po grafo Al. Tiškevičiaus kalbos prabilo lenkiškai. 


Lietuviai, V. Dumos atstovai, buvome tik mudu: | 


kun. Laukaitis ir aš. Januškevičius ir Keinys, nors 
buvo kviesti, bet, bijodami savo pirmeiviškos nekal- 
tybės netekti, neatėjo. 

Vysk. P. Karevičius, dar Petrapily bebūdamas, 
išsirūpino principinį vyriausybės sutikimą daryti pro- 
mociją kapituloje, o atvykęs į Kauną, nominuoja lie- 
tuvius patriotus, pasižymėjusius savo darbais, prela- 
tais ir kanauninkais — ir kaip tik tuos, kurie, lenki- 
ninkų kapitulai esant, buvo nustumti dėl lietuvybės 
į užpakalines eiles: kunigai Dambrauskas ir Skvirec- 

kas pakeliami prelatais, Januševičius ir Alšauskas — 
kanauninkais. 

Kaunas per ingresą, pajutęs tikrą lietuvį vysku- 
pą, jaunos kartos lietuvį tautininką gavęs, gausingai 
lankėsi pas vysk. Karevičių. 

Pažymėtina scena. Eina vyskupo pasveikinti 
lietuvių delegacija su P. Leonu pryšaky. Jai užkerta 
kelią lenkų lyderis Weissenhofas: ,„Pierwsze idzie 
ziemianstwo“. — „A gdzie to napisano?“ — atsi- 
kerta P. Leonas ir, prastūmęs, prabyla šiais Žo- 
džiais: 

„Įvairių luomų ir postovio Kauno lietuviai įga- 
lioja mane išreikšti Ekscelencijai jų džiaugsmą ir lai- 
mę, matydami Tamstą, laimingai atvykusį į savo 
sostapilį.  Linkėdami Ekscelencijai geriausios kloties 
darbuose, jie paveda save Ekscelencijos maldoms ir 
globai“. 

Kad Kauno lietuvių atstovo buvo pasakyta nuo- 
širdžiai ir su dideliu entuziazmu kalba, netenka abejo- 
ti. Vyskupo Pr. Karevičiaus paskyrimas, jo konsek- 
racijos atgarsiai jau suskubo sukelti didelio džiaugsmo 
ir pasitenkinimo visuose lietuvių sluoksniuose. Visa 
atbundanti Lietuva pajuto ,,Pavasario auštantį ry- 
tą“... Kodėl? Argi jo pirmtakai, vyskupai Paliu- 
lionis ir Cirtautas, nebuvo lietuviai? Taip, jie buvo 
lietuviai, bet senovinių pažiūrų. Ypač Paliulionio lai- 
kais lietuvių veikėjai dvasininkai turėjo pakelti daug 
nemalonumų ir persekiojimų. Reikia prisiminti, kad 
ir kun. Tumo blaškymą po menkutes parapijas. Jie 
nebuvo priešingi, ypač vyskupas Gasparas Cirtautas, 
naujam lietuvių sąjūdžiui, tautos iš miego kėlimui, bet 
jie vis dar gyveno praeitimi, tikėjo, kad galima dirbti 
drauge su lenkais, tikėjo, kad mūsų sulenkėję bajorai 
susilies su savo mažesniais broliais, bet saitų, siejan- 

čių su jais, nutraukti bijojo. Kitaip sakant, jie buvo 
tik neutralūs žiūrovai ir stebėtojai, bet ne aktyvūs 
dalyviai, atbundančios tautos žadintojai. Tiesa, vys- 
kupas Gasparas jau laikė palankų lietuviams neutra- 
litetą. Aš pats per rinkimus į V. Dumą patyriau iš jo 
daug palankumo ir paramos lietuvių ginčuose su len- 
kais dėl atstovų vietų. Man su kun. Dobužinskiu 
vykstant į Telšius paagituoti bajorų kurijos rinkimuo- 
se, jis su mielu noru sutiko, mūsų prašomas, duoti 
raštą kunigams telšiškiams, ragindamas įuos rinkti 
lietuvį. Kas jų buvo daroma lietuvybei remti, tai bu- 
vo daroma iš teisingumo jausmo, buvo pasiekta pro- 
tu. Jie buvo Lietuvos vyskupai. 

O kun. Pr. Karevičių vyskupu paskyrus, iš jo in- | 
greso metu pasakytų pamokslų ir kalbų kiekvienas 
susipratęs lietuvis pajuto jame lietuvį vyskupą, kuris 
ne tik yrą supratęs Lietuvos vargus ir jai daromas | 
skriaudas protu, bet visa savo širdimi, visa savo sie- 
la susijęs su tais vargais ir troškimais, ir jam rūpi vi- 
sos Lietuvos ir pirmiausia lietuvių vargus pašalinti, 
jam rūpi lietuvių tautos dorovinis ir kultūrinis kili- 
mas. Žodžiu, visi pajuto, kad vyskupas Pr. Karevi- 
čius yra mūsų žmogus. Jo pirmieji žingsniai 
per ingresą tą nuojautą patvirtino. 

Kauno katedroj, paskaičius popiežiaus bulę, ka- 
pitulos vardu prelatas Stiravičius prabilo į vyskupą 
lotyniškai; vyskupas atsakė taip pat lotyniškai. Pas- 
kui į kunigus kalbėjo tik lietuviškai. Jis pagyrė lietu- 
vius kunigus, išvardijo su pasigėrėjimu jų sukurtas 
draugijas, aukštai įvertindamas jų darbą žmonių švie- 
timo reikale. Kreipdamasis iš sakyklos į žmones, vys- 
kupas ragino juos šviestis, burtis į draugijas, nesigai- 
lėti turtų labdarybei, dorai ir blaiviai gyventi, viens 
kitą mylėti ir klausyti Bažnyčios įsakymų. 

Paskui prabilo lenkiškai į mūsų bajoriją, šaukė 
juos prisiversti prie Dievo „przez pokutę“. ,,Poku- 
"tę czyfcie“. „„Odmieūcie się duchem umyslu serdca 
waszego, przyobliczcie się w czlowieka, ktory wedle 
Boga stworzony jest, w sprawiedliwošci i swietošci 
"prawdziwej“. 

Bajorai, pagavę kalbos tono skirtingumą, savo 
žodyje nusiskundė dėl santykių tarp lenkų ir lietuvių 
pairimo, suversdami dėl vykstančių nesusipratimų 
kaltę ant lietuvių. Vyskupas energingai į tai reagavo: 

„Ir jūs, ponuliai, šiandien ateinate čionai, kaipo 
būk lietuvių nuskriaustieji, tarsi tam kalti vieni tik lie- 
tuviai. O argi iš lenkų šalies nėra kaltės? Argi neži- 
noma lenkų narodoweį demokracji programa, aiškiai 
pažyminti neprielankius lietuviams ir Bažnyčiai tiks- 
lus? O štai ir Vilniuje, kada lietuviai jų kunigaikščių 
statytoj bažnyčioj panorėjo turėti gegužines pamaldas, 
ir tai 6 val. ryto, žinote tamstos patys, kas pasidarė. 
. Tačiau nė vienas Vilniaus bei Varšuvos laikraštis ne- 

papeikė lenkų riaušininkų, bet kaltę numetė ant lietu- 
vių, kam jie į tą bažnyčią veržiąsi. Tamstos sakotės 
lietuviams padėję jų tautiškame veikime. Aš gi kol 
kas mažai tepažįstu vietinius santykius, bet esu per- 
skaitęs A. Herbačiausko veikalą „(Glos bėlu“. Jis 
yra lenkų kultūros lietuvis ir daug ko prikiša lietuvių 
veikėjams, bet ir jis pažymi, kad Lietuvos bajorija sa- 

| vo neprielankumu lietuvių atgijimui sukiršijo įuos 
Ę prieš save ir todėl privalanti tai atitaisyti. Taigi, ir 
mano supratimu, jei tamstos būtumėt drauge su lie- 
tuviais darbavęsi, būtumėt turėję jiems įtakos ir būtu- 

mėt išvengę kai kurių negeistinų tamstoms apsireiš- 
kimų.  Santykiuose lietuvių su lenkais bene bus tik 

taip, kaip atsitinka tarp vaikų našlaičių ir jų globėjų. 

Kol vaikai maži ir visame kame klauso savo globėjų, 

tol viskas gerai. Bet, kada paaugę panori tėviškę val- | 
dyti patys ir reikalauja iš globėjų apyskaitos, tai glo- | 
bėjai pradeda rūgoti, kad tie vaikai nedėkingi, ardo | 
vienybę. Geri gi globėjai, vaikams suaugus, patys 
atiduoda, kas jiems pridera, ir tada esti santaika. 
Man rodos, kad ir lietuviuose, kol nesiveržė iš po 
lenkų kultūros įtakos, tamstų išmanymu, buvo san- 
taika, vienybė. Bet kaip tik ėmė kurti savo kalba Ii- 
teratūrą, tuoj tamstoms ėmė rodytis, kad ardo vieny- 
bę, virsta separatistais. Žinoma, kaip yra iš lenkų 
pusės kraštutinių nacionalistų, taip ir iš lietuvių pu- 
sės jų nestinga. Bet yra iš abiejų pusių geros va- 
lios žmonių, kurie savo reikalavimuose neper- 
deda. Taigi su jais bendrai darbuo- 
damies, tik ir padarysim reikalingą 
santaiką. Aš noriu prie to eiti, pra- 
šyčiau tamstas tame padėti O tuo 
tarpu kviečiu tamstas pietų“. iš 

Dvarininkai įtužę iškeliavo į Kuršėnus pas savo 1 
patriarchą, senąjį Gruževskį. Tenai skundėsi jam: į 
„Skusilo nas licho įechač na ingres tego litwomana“. 4 
Gruževskis, ,„w stylu biblijnym“, atsakęs: „A ja j 
wam, panowie, powiadam: albo pogodzič się Z bis- - | 
kupem, albo pozostaje wam przeįšė na kalwinizm“. , 
Ponas Komaras iš Baisogalos atsiliepęs: ,„A jednak ) 
my, panowie, popelnilišmy bląd, wyježdžając tak 
nagle z Kowna. Trzeba bylo nam tam pozostač i 
tę czarę wychylič do dna, a teraz my dališmy bisku- 
powi w ręce atutę przeciwko sobie, že nie on nas, 
lecz my go apušcili“.  Pasakojo vyskupui dalyvavęs 
tame pasikalbėjime pas Gruževskį buvęs tada Kuršė- 
nuose klebonu kun. kan. Novickas. 

Tuo būdu pasikarščiavę lenkai sudegino iš kar- 
to visus tiltus, palikdami vyskupą vieniems lietu- 

viams, tikėdamies dėl savo gerų santykių su Vatika- 
nu vyskupui kuria nors proga atkeršysią. 

Endekų spauda nepalankiai sutiko vyskupą „„lit- 
vomaną“. Lietuvių visuomenė dar labiau ir glau- 
džiau susispietė į vieną būrį aplink savo ganytoją. 
Tiktai baikštesni dvasininkai, senosios „ramybės“ ša- 
lininkai, pašnabždomis reiškė baimės dėl būsimųjų 
komplikacijų dėl lenkų ir sulenkėjusių elementų. Pats 
vyskupas nedarė casus belli dėl dvasininkų netakto, 
stengėsi būti visiems lygus, teisingas, bet aiškiai ma- 
tė, kas čia buvo skriaudėjai ir kas skriaudžiamieji. 
Vyskupas ramiai stojo į darbą, rūpindamasis sueiti į 
kontaktą su visais Lietuvos gyventojų sluoksniais, 
dalyvaudamas lietuvių švietimo darbe, giliai dėdama- 
sis į širdį visus tikinčiųjų rūpesčius ir vargus. 

Taip besidarbuojant, kilo didysis karas. Lietu- 
va atsidūrė pirmųjų mūšių sūkury. Atsirado daug 
darbo, reikėjo šelpti nukentėjusius nuo karo Žmones. 
Vyskupas vienas pirmųjų teikė pagalbą, per bažny- 
čias darydamas rinkliavas, ragindamas dvasininkus 
ir pasaulininkus būti dosniais savo broliams, atsidūru- 
siems tokiame dideliame varge. 

1915 metų vasarą važiuoja gydytis į Kaukazą. 
Čia jį pasiekia žinia, kad visa Lietuvos teritorija vo- 
kiečių kariuomenės užimta. Su didele širdgėla pri- 
verstas pasilikti toli nuo savųjų ir laukti progos vei- 
kiau grįžti į Lietuvą. Bet Rusiją užplūdo mūsų trem- 
tiniai, iš savo vietų išvaryti besitraukiančios nuo vo- 
kiečių rusų kariuomenės. Čia lietuvių organizacijos 
energingai darbuojasi, renka krūvon išblaškytus po 
visus imperijos kampus savo tautiečius. Vyskupas 
Karevičius, kur tik galėdamas, padeda kovoti su tuo 
skurdu ir vargu. Bet mes gerai žinojome ir numa- 
nėme, kad jo širdis traukia prie savo pasilikusių be 

vyriausio ganytojo Lietuvos bažnyčių, kur jis taip 
buvo reikalingas, ypač okupacijos metu. 

Mes, Lietuvių Centralinis Komitetas, tą vysku- 
po norą žinodami, ėmėm ieškoti kelių, kad jam būtų 
galima grįžti į Lietuvą. Mūsų sumanymą dar pa- 
greitino žinia, kad vokiečių vyriausybė sutinkanti Vil- 
niaus vyskupystės pryšaky pasodinti rusų atstatytą 
vyskupą baroną von der Roppą. 

Pirmiausia tuo reikalu aš kreipiaus į vidaus rei- 
kalų viceministerį kunigaikštį B. M. Volkonskį, buv. 
V. Dumos atstovą. Jis tam mūsų sumanymui karš- 
tai pritarė ir patarė kalbėtis su viceministeriu von 
Pleve. ; 

Šis pastarasis buvo specialios tremtinių tarybos 
pirmininkas ir jau ne kartą buvo rodęs mums simpa- 
tijas. Vieną sykį, posėdžiui pasibaigus, mes su St. Ši- 
lingu kreipėmės į ji tuo reikalu. Motyvavome visai 
atvirai, nurodydami pavojų iš lenkų. Nei mūsų, nei 
rusų interesai nebuvo lenkinti mūsų žmones, vokiečių 
okupacijoje pasilikusius. Todėl, suprantamas daly- 
kas, kaip svarbu mūsų tautinei idėjai stiprinti ten bu- 
vimas vyskupo Karevičiaus, kuris yra išmėgintas ko- 
votojas už lietuvybę. Nurodėme, kad būtų geriausiai 
praleisti jį per frontą. Tam planui von Pleve pritarė, 
„ tik paabejojo, ar galima būsią be pavojaus pačiam 
vyskupui ir jo palydovams per frontą keliauti. Grei- 
čiau sutiksianti rusų valdžia leisti per Švediją. Jis 
. pasižadėjo imtis išgauti caro leidimą vyskupui. 

Ir iš tikrųjų, po kiek laiko atsiuntė man ministe- 
rio sutikimą. Mūsų Komitete ši žinia sukėlė didžiau- 
sio džiaugsmo. Ypač džiaugėsi St. Šilingas, kuris 
taip pat laikė labai svarbiu dalyku vyskupo grįžimą 
į Lietuvą. 

Mūsų buvo sutarta siųsti specialią delegaciją pas 
vyskupą Karevičių. Jis gyveno Smolenske, pas kun. 
kleboną. Delegaciją sudarė J. Kubilius ir aš. Mud- 


„viem nuvykus pas vyskupą ir pranešus jam, kad mi- 


nisterio leidimas gautas, Ekscelencija labai nudžiugo 
ir mums karštai dėkojo. Visos jo kalbos sukosi tik 
apie kelionę ir apie tai, kas su ja susiję. 

Buvo sutarta, kad vyskupas važiuosiąs į Petra- 
pilį ir lauksiąs ten leidimo iš vokiečių. Leidimą turė- 
jo parūpinti kardinolas Gasparri, popiežius statssek- 
retorius. Kol tas leidimas buvo gautas, vyskupas, 
gyvendamas arčiau mūsų, nuolat lankėsi pas mus 
C. Komitete, ir turėjome progos smulkiai apsvarstyti 
bendrus politinius reikalus. Kiekvienas mūsų svar- 
besnis sumanymas susilaukdavo iš jo karščiausio pri- 
tarimo ir paramos. Mes norėjome rasti pilniausią 
kontaktą su okupuotos Lietuvos vyrais ir nustatyti 
bendras veiklos gaires, siekiant Lietuvos nepriklau- 


; somybės. 


Kai aš buvau parlamentinės Rusijos delegacijos 
nariu, vyskupas, prieš išvažiuojant man į Europą, 
įteikė man rekomendacinį laišką Vatikano statssekre- 
toriui kardinolui Gasparri, prašydamas leisti man pas 
popiežių audiencijos ir visokeriopai paremti mano 
misiją prie Šv. Sosto. Pavažinėjęs po Europą, bu- 
vau dar daugiau prisigėręs to ūpo, kuris viešpatavo 
ten kariaujančių valstybių sostinėse. Tie paskelbtieji 
principai, dėl kurių, esą, kariavo aliantai, negalėjo 
nepadrąsinti ir mūsų visų aspiracijose. Tą savo ūpą 
stengiaus perduoti grįžtančiam į Lietuvą vyskupui. 

Ką gi vyskupas važiuodamas turi parvežti į 
Lietuvą? Pirmiausia jis turi perduoti mūsų veikė- 
jams Vilniuje tą bendrą mūsų ūpą ir mūsų įsitikinimą 
laimėti po karo nepriklausomybę Lietuvai, sustiprinti 


103 147 


moraliai ir padrąsinti juos, jei galima, ir užsistoti prieš 
okupacijos valdžią, pavartojant vyskupo autoritetą, 
Lietuvos teises ginant. 

Bet Lietuva yra apiplėšta, nutrypta kariuomenės 
pulkų, o žmonės suvargę ir badą kenčia. Ką gi da- 
rys vyskupas tuščiomis nuvažiavęs? Sutariame duo- 
ti jam nuvežti Komitetui Vilniuje pinigų ir duoti gerą 
sumą paties vyskupo nuožiūra padalyti labiau reika- 
lingiems pašalpos. Išrūpinome iš finansų ministerio 
leidimą vyskupui išsivežti iš Rusijos 60.000 rublių. 
Įdavėme vyskupui 25.000 rub., iš kurių 15.000 įteik- 
ti C. Komitetui Vilniuje ir 10.000 r. paties vyskupo 
nuožiūra. Darėme tai su žinia ir pritarimu Tatjanos 
komiteto pirmininko A. B. Neidgardo. 

Grįžęs iš Europos ir besirengdamas su kun. Ži- 
lium į Ameriką keliauti, nuvykau su juo pas vyskupą. 
Vyskupas gyveno prieglaudos vasarnamy ant Ne- 
vos upės kranto. Su mumis drauge buvo ir kun. Tu- 
mas. Čia vyskupas davė mums raštą kun. Žiliaus 
vardu Amerikos kardin. Gibbons ir vyskupams, kad 
mūsų misijai padėtų. Tą raštą, mūsų prašomas, dar 
pasirašė vyskupas Karosas, kuris tuo metu irgi gy- 
veno Petrapily. Mums bevaikščiojant po žaliuojan- 
čius laukus ir besitariant apie tremtinių šelpimo rei- 
kalus, aš kreipiaus į vyskupą, prašydamas: ,„Mes la- 
bai norėtume pažymėti kun. J. Tumo nuopelnus už 
pasidarbavimą tremtiniams, bet kitaip negalima, kaip 
tik prašyti Ekscelenciją pakelti kun. Tumą į kanau- 
ninkus“. Jis mūsų prašymą įvykdė grįžęs į Lietu- 
vą — šį garbės titulą kunigui J. Tumui suteikė. 

Reikia iš viso pasakyti, kad vyskupo nuvykimas 
į Lietuvą, kaip mūsų buvo laukta, turėjo didelės reikš- 
mės. Jis, iš mažens mokėdamas vokiškai, galėjo lais- 
vai vokiečių kalba dėstyti savo mintis. Jam atvykus 

į Lietuvą, tuoj vokiečių valdžios atstovas, princas 
Isenburgas von Biebersteinas, labai iškilmingai jį pri- 
ėmė ir bandė vokiečiams ištikimą padaryti. Bet 
vyskupas gerai orientavosi visuose politikos reika- 
luose ir parodė daug atsparumo. 

Vokiečių okupacinę valdžią paskatino leisti vys- 
kupui grįžti tai, kad popiežius per Varšuvos arkivys- 
kupą jau buvo pasiuntęs kan. Pacevičiui, smar- 
kiam lenkui, įgaliojimą Žemaičių vyskupystę valdyti. 
Vokiečių valdžia šitą dokumentą sulaikė, Pacevičiui 
jo neįteikė, o pranešė Vatikanui savo nusistatymą, 
kad grįžtų į Kauną Žemaičių vyskupas. Vyskupui 
su kan. Šiauliu ir kan. Paltaroku grįžtant, vokiečių 
valdžia pakvietė iš Panevėžio vyskupo paliktąji ge- 
neralvikarą kun. Stakauską ir kitus kunigus vyskupo 
Kauno stoty pasitikti. Kunigų ir žmonių minios lydi- 
mas, vyskupas nuvyko į katedrą, Lyg naujo ingreso 
daryti. Tenai jau laukė būrys lietuvių, susispietusiųjų 
į vokiečių vedamus mokytojų kursus, su dr. Stepu- 
tatu ir kitais vokiečių karininkais pryšaky.  Vysku- 
pas prabilo į žmones šiaip: ,„Gal esate susirūpinę li- 
kimu mūsų žmonių tremtinių-pabėgėlių Rusijoj? Ga- 
liu parekišti, kad jie yra Lietuvių Centr. Komiteto 
gausiai aprūpinami. Tasai Komitetas 195 vietose 
Rusijoj įkūrė savo skyrius; apie 7000 vaikų yra susi- 
spietę lietuvių prieglaudose ir mokyklose, kurių įsteig- 
ta apie 100. Voroneže veikia ne tik kun. Alšausko 
vedamoji „Saulės“ mokytojų seminarija, bet ir Mar- 
tyno Yčo vyrų ir atskirai mergaičių gimnazijos, Vo- 
roneže apie 1700 lietuvių moksleivių. Be to, buvu- 
sios „Žiburio“ ir kun. Gustaičio gimnazijos veikia ki- 
tuose miestuose. Petrapily prie Komiteto įkurti lie- 
tuvių mokslo kursai, kuriuose lietuvių kalbą dėsto 
universiteto docentas K. Būga. Lietuvių Centr. Ko- 

mitetas leidžia du laikraščius, išspausdino 10 tūkstan- 


čių egz. poterių, platesnįjį kun. Paltaroko katekizmą 
su šv. Istorija, 7000 katalikų maldaknygių, ruošiama 
spaudai didžioji maldaknygė. Iki liepos mėn. lietuvių 
pabėgėlių reikalams rusų valdžia yra suteikusi pašal- 
pos iš viso 5 milijonus rublių. Voronežo M. Yčo lie- 
tuvių gimnazijoms kitiems mokslo metams guli rezer- 
ve 100.000 rublių, ir t. t“. Taip pat lenkų kalba pa- 
pasakojo, kaip yra šelpiami suorganizuotų lenkų ko- 
"mitetų pabėgėliai lenkai, kad Petrapilio ir Maskvos 
priemiesčiai yra pilni lenkų mokyklų ir prieglaudų, 
kaip rusų valdžią leidžia katalikams kurti koplyčias, 
užmoka kunigams už dvasinius patarnavimus. 
Tasai vyskupo pasakojimas kiek patiko lietu- 


viams, tiek pat įpykdė vokiečius. Dr. Steputatas, ku- 


ris leidžiamame Kaune laikrašty „Dabartyje“ nuolat 
skelbė, kad Rusijoj badas, Rusijai „kaput“, kad lietu- 


viams vienintelė išeitis — glaustis prie Prūsijos, iš- - 


girdęs vyskupo kalbą, sirgo porą dienų. Per porą 
metų vyskupui vokiečių aukšti valdininkai prikaišio- 
jo, kam jis taip rusų valdžią savo prakalboje išgyręs. 
Vyskupas teisinosi norėjęs tik žmones nuraminti, kad 
didžiai nesirūpintų pabėgėlių likimu. Pasirodo, kaip 
sakė Zagloba, midų gerdamas: „„Wiedzia! P. Bėg po 
co pszczoly stworzyč“. 

„Jeigu nebūčiau 1916 m. patekęs į Petrapilį“, 
rašė man vyskupas Karevičius, „nebūčiau žinojęs apie 
C. Komiteto veikimą ir nebūčiau Lietuvoje galėjęs 
patiekti apie jį žinių, o tos žinios buvo didi mūsų liku- 
siems Žmonėms, ypač veikėjams, paguoda, parama, 
o okupacinei valdžiai didis smūgis, nes, kaip vėliau 
sužinojome „an die Kaiserliche Regierung“ Ver- 
waltungs šefo, kunigaikščio Franz Josef First von 
Isenburg Biebersteino, iš Tilžės pateiktojo referato, 


150 


rr T. AI 


| 


0 vokiečiai manė lietuvius neturint jokios inteligenti- 


jos, juos esant tik „ein Bauernvolk“, kuriam „impo- 
niert nur die Macht“ ir jie būsią „ein leicht lenkbarer 
Staatserhalter, der Volksteil des neuen grosseren 
Deutschlands““. 

„Tą pačią dieną, kurią grįžau į Kauną, teko pa- 
daryti vizitą vokiečių štabo viršininkui, dem Ober- 
guartiermeister des Oberbefehlshabers, dem Major 


'und General Intendant; dem General Eisenhort Rathe. 


Priėmė mane asistencijoje savo pulkininkų ir prabilo: 

„Lietuva vokiečių užkariauta ir amžinai su Vo- 
kietija sujungta. Iš Jūsų Ekscelencijos ir Jums pri- 
klausomos dvasiškijos reikalauju aš visiško paklusnu- 
mo visiems vokiečių įsakymams“. Aš jam į tai atsa- 
kiau: Jūsų Ekscelencija, Lietuva vokiečių yra oku- 
puota, bet ji nėra prie Vokietijos prijungta. Mes ir 
toliau pasiliekame rusų piliečiai. Savaime supranta- 
ma, šis kraštas, lygiai kaip visas pasaulis, be tvarkos 
negali apsieiti. Kiek reikalinga tvarkai palaikyti, 
mes Jūsų įsakymų klausysime, bet Jūsų Ekscelencija 
ir Jums priklausomos kariuomenės dalys nereikalaus 
iš mūsų to, kas būtų nesuderinama su mūsų, kaipo ru- 
sų piliečių, padėtimi“. (Generolas su asistentais pik- 
tokai pažiūrėjo man į akis, aš jų žvilgsnį stengiaus 
stipriai išlaikyti, — po keliolikos sekundų generolas 
padavė man tyliai ranką ir atsisveikinome tylėdami. 
Vakarop atsiuntė automobilį ir pakvietė jie mane į 
karininkų Kasino pietų. Ir pasidarė su juo net geri 
santykiai“. 

Kunigaikštis Isenburgas po poros dienų atsiuntė 
vyskupui raštą pasirašyti: „Allen deutschen Forde- 
rungen absolute Unterwūrfigkeit“, ypač visus vokie- 
čių reikalavimus skelbti žmonėms iš sakyklos. Ra- 

ginti žmones siųsti vaikus į vokiečių kuriamas mo- 
kyklas. Vyskupas nepasirašė. Tada pasikvietęs smar- 
kiai ir piktai vyskupui pareiškė, kad jie galėsią ,,„zwin- 
gen“ (prievarta) tai padaryti. Vyskupas pajutęs sa- 
vyje narsą irgi smarkiai ajm atsakęs: „Jūs galite mane 
į kalėjimą įmesti, Jūs galite mane sušaudyti, bet ma- 
no sąžinės priversti aš tikiu Jums nepavyks. Pra- 
šau leisti Tamstos ,Forderungen“ pasiųsti į Romą 
Apaštališkojo Sosto nuožiūrai, ir aš pasielgsiu taip, 
kaip Šv. Tėvas išspręs“. 

Po tokio atsakymo jis nusileido ir pradėjo šne- 
kėtis žmoniškiau: pasisakė, kad jo motina esanti gi- 
minė Bavarijos nuncijui, arkiv. Pacelli, „Ich bin 
auch Katholik, aber ich bin Soldat“. Vyskupas pasa- 
kęs, kad jau seniai Jėzus nurodė atiduoti ciesoriui 
tai, kas ciesoriaus, bet ir Dievui tai, kas Dievo. Vė- 
liau stengėsi vyskupui rodyti daug palankumo, net 
kvietė pas save vakarieniauti, bet vyskupas Karevi- 
čius nesutiko eiti. Iškilus Reichstage klausimui apie 
Isenburgo nesumanumą valdyti Lietuvą, užeina pas 
vyskupą, atvykęs iš Berlyno, Maximilian Graf von 
Būdingen - Mainz im Kriegsministerium ir ,,offen 
deutsch“, prašydamas pareikšti nuomonę apie Isen- 
burgo sugebėjimą Lietuvą valdyti. Vyskupas „kuk- 
liai“ atsiprašo nėsąs „„kompetent“ apie tai spręsti, tik 
papasakojo apie pirmąjį kunigaikščio Isenburgo vizitą 
Šiauliuose. Einančiam tenai klebono pareigas kun. 
Galdikui Isenburgas nesurado nieko geresnio pasa- 
kyti, kaip štai: „Na, lietuviai mums, vokiečiams, turi 
būti dėkingi, kad mes pavelijame jums šnapsą gerti“. 
Grafas Biidingen griebėsi už galvos ir tarė: „Ach, wie 
dumm“. Toliau vyskupas aiškinęs, kad rusų valdžia 
karo pradžioje buvo šnapsą ir monopolį panaikinusi: 
ir reikėjo, kad Isenburgas savo posakiu pataikė į kun. 

Galdiką, Blaivybės draugijos pirmininką, kuris bent 
150 su viršum skyrių turi. Be to, vyskupas papasa- 
kojo kaip žadinamas žmonėse ,„Dankbarkeit“, kad 
užėmė krašto turtą, dabar nori dar žmonių dvasią al- 
koholiu užnuodyti ir kad kunigaikštis laiko lietuvius to- 
kiais gyvuliais, kuriems užteks tik leisti ,,šnapso“ ger- 
ti, ir jie jau bus „den Deutschen dankbar“. Grafas, 
griebdamasis vėl už galvos, šaukė: „Ach Gott, wie 
furchtbar dumm“ ir, nelaukęs vyskupo kitokio įrody- 
mo apie Isenburgo sugebėjimą valdyti Lietuvą, išėjo. 
Pagarsinus popiežiaus Benedikto leistąją Lietu- 
vai šelpti rinkliavą bažnyčiose, vokiečių valdžia nu- 
sistatė aukas dalyti pavesti „Stadt u. Kreishauptman- 
nams“, pasirinkus jiems po porą lietuvių su pata- 
riamu balsu. Vyskupas su šiuo nesutiko. Kauno 
Stadthauptmannas Morenhotfen pranešė, kad tokią 
dieną ir valandą atvyksią pas vyskupą jie su savo pa- 
lydovu, o, be to, būsiąs iš Vilniaus A. Smetona ir iš 
Šveicarijos atvykęs dr. kun. Steponaitis galutinai nu- 
statyti tvarką aukoms dalyti. Paskirtąją dieną susi- 
renka keli vokiečiai, be to, dr. Steputatas, kun. Ste- 
ponaitis. Privažiuoja automobilis ir iš jo išeina 
A. Smetona, asistuojamas dviejų aukštų karininkų. 
Prasideda derybos. Vyskupo kancleris kun. Šau- 
lys pareiškia, kad „skaudu bus lietuviams, jeigu /bažny- 
čiose pasaulio surinktas aukas negalės patys per savo 
komitetus dalyti, o jas dalys okupacinė valdžia“. 
Kreishauptmannas atsako, kad vokiečių valdžios esąs 
toks nusistatymas, nuo kurio jie neatsisakysią. Tada 
A. Smetona pakeltu, bet suvaldytu, ūpu ištiesė vysku- 
pui ranką ir pareiškė: ,,Kadangi vokiečių valdžia ne- 
leidžia mums dalyti aukų, nori jas patys dalyti, prašau 
parašyti Kardinolui apie tai ir paprašyti, kad tuo tar- 
pu į Lietuvą jokių aukų nesiųstų“. — Vokiečiai, kaip 

į galvą trenkti, nuleido toną, o Stadthauptmannas pa- 
sisakė turįs apie šitokį lietuvių nusistatymą generolui 
Oberguartiermeisteriui von Eisenhort Rathe pranešti. 
P. Smetona atsakė: „Gerai, vyksime ir mes drauge 
pas p. generolą“. Ir, susėdę į automobilį, nubildėjo 
į vok. gen. štabą. Tenai bent pusvalandį su generolu 
tarėsi Stadthauptmannas su savo palydovais, paskui 
generolas priėmė A. Smetoną. Generolas pareiškė su- 
tinkąs, kad aukos būtų pačių lietuvių komitetų dalija- 
mos, nesikišant į tai vokiečių valdžiai. 

Netrukus grafas von Gallen atnešė vyskupui Ka- 


revičiui iš Kolno kardinolo Hartmano Vokietijos baž- 


nyčiose surinktų aukų 100.000 markių, paskui vokie- 
čių valdžios atstovas iš Vokietijos atnešė dar 500.000 


m., o Miincheno nuncijaus auka pranešė visą milijoną. - 


Sudarytoje Vilniuje Lietuvių Taryboje paruošė 
platų memorialą apie okupacinės valdžios daromas 
lietuviams skriaudas ir jį d-ras Šaulys per Malceną 
pasiuntė į Berlyną reichskanzleriui grafui Hertlingui. 
Paskui tik įteikė to skundo egzempliorių ir kunigaikš- 
čiui Isenburgui.  Šisai užpykęs palaikė tai ,„unver- 
schžmte Freichheit“ iš Tarybos pusės ir pradėjo ją 
maltretuoti. Iš Erzbergerio ir barono Friedricho von 
der Roppo Berlyne sudarytos ,„Deutsch-Litauische 
Gesellschaft“ vyskupas gavo pakvietimą „dėl svar- 
baus Lietuvos reikalo atvykti į Berlyną“. Tą pakvie- 
timą per kun. Šaulį pasiuntė į Vilnių L. Tarybai. At- 
vyko pora Tarybos narių, A. Smetona ir J. Smilge- 
vičius, ir Tarybos vardu prašė vyskupą, kad vyktų 
į Berlyną Erzbergeriui ir reichskanzleriui Hertlingui 
išdėstyti Lietuvos reikalą ir prašyt juos užtarimo. 

Kaip tik tuomet ruošėsi važiuoti į Berlyną ir kun. 
Alšauskas. Taigi, išvyko abu drauge. Berlyne Erzber- 
geris nurodė, kad reichskanzleris savo veikloje yra 

varžomas generolo Ludendorfo ir kad būtų naudinga 
su šiuo pirma pasikalbėti. Kokiu būdu galima pas gen. 
Ludendorią patekti, nenurodė. Vyskupas, atsiminęs 
turįs Berlyne pažįstamą, Kaune jį aplankiusį graią 
Robertą Kaiserlingą, ,„Deutsch - Litauische Gesell- 
schafts“ narį, nuvyko pas jį ir papasakojo jam savo 
norą pasimatyti su reichskanzleriu, 0 pirmiau su gen. 
Ludendortu, bet drauge prisipažino, kad nežinąs, kaip 
prie tų ponų, ypač prie generolo Ludendorto, prieiti. 
Grafas Kaiserlingas pritarė, kad reikią pirmą nuvykti 
pas Ludendorią: „Na ja, er ist heute unserer Diktator“, 
ir priėjęs prie telefono paskambino į Hauptguartier 
ponui Ludendoriui ir pareiškė jam, kad atvykęs iš 
Kauno vyskupas norįs atvykti pas jį. O Ludendorias 
atsakė, kad rytoj pusę dvyliktos priimsiąs. Tuojau 
pat grafas Kaiserlingas paskambino ir reichskanzleriui 
grafui Hertlingui ir pasakė, kad atvykęs iš Kauno 
vyskupas šiandie važiuojąs į Hauptguartier ir, iš ten 
grįžęs, norįs gauti pas jį audienciją. Hertlingas atsa- 
kė: „Ist gut, Montag um halb sechs warte ich auf 
Herrn Bischof“. Taip, „kurz deutsch“, audiencijos 
buvo parūpintos. 

Grįžus vyskupui į hotelį, atvyko karininkas Re- 
gierungsassessor leitenantas grafas Matuška ir „„Re- 
gierung“ vardu pareiškė, kad su savo palydovu, kun. 
Alšausku, vakare būtų vyskupas pasiruošęs važiuoti 
į Hauptguartier, kad jis paskirtą valandą atvyksiąs 
nuvežti į stotį ir kad kelionei bilietų pirkti nereikėsią, 
nes jiedu keliausią kaipo ,(Gžste Deutschlands“. Taigi, 
vakare Matuška nuvežė jį su kun. Alšausku į stotį ir 
tenai pavedė juodu globai švelnaus prūsų baroniuko, 
kurs nurodė atskirame miegamajame vagone I kl. ku- 
pe. Rytojaus dieną sustojo Kreuznache. Iš čia karin. 
automobiliu visus tris nuvežė į rekvizuotą karo reika- 

lams hotelį, iš kur, sutvarkę tualetą ir papusryčiavę, 
prieš 1172 išvyko į Hauptguartier. Pasirodė, kad 
pirma norįs matyti feldmaršalas Hindenburgas. Pas 
jį įėjus, seniukas „„wirde mit Gilte gepaart“, ištiesda- 
mas vyskupui ranką, prabilo: ,„Willkommen, willkom- 
men, Herr Bischot“. O jis, spausdamas jo ranką, tarė: 
„Excellenz, erstatte Dank fir die Befreiung Litauens“, 
į ką šis šypsodamasis atsakė: ,,Ja, das haben wir 
reich gerne getan“. Ta proga vyskupas padėkojo, 
kad leido jam iš Rusijos 1916 metais grįžti į vysku- 
pystę, o jisai paklausęs, ar keliaudamas iš Rusijos ne- 
turėjęs kokių nemalonumų, pareiškė: „,„Nun gehen Sie 
zum General, um ein Uhr bitte zu mir als Gast zum 
Mittagsessen““. 

Nuėjo pas gen. Ludendorią. „Priėmė mus“, 
rašo man vyskupas, „stramm““ išsitiesęs, Žžvilgterėjo 
į mane, lyg kad akyse turėčiau elektros lemputes ir pa- 
sodinęs pradėjo pakeltu balsu leisti kanonadą į Liet. 
Tarybą, kam ji verčiantis skundų rinkimu, užuot dir- 
bus pozityvų darbą. ,„Geriau būtų Taryba užsiėmusi 
savivaldybių įstatymų apdirbimu“ ir t. t. Vėliau kibo 
į lietuvių tautą, kad ji skundžiasi dėl imamų iš jos rek- 
vizicijų: „Karas vis dėlto karas“, ir be rekvizicijų ne- 
galįs apsieiti. Aš tyliai išklausiau visą jo kalbą, o po“ 
to taip pat energingu tonu, bet ir linksma nuotaika, 
prabilau: „„Excellenz, ich bin vollstūndig mit Ihnen 
einverstanden, kad Taryba bent jau galėjusi ką nors 
pozityvaus nuveikti, bet kad Verwaltungsschef neda- 
vė Tarybai iki šiol nė vieno dalyko apsvarstyti“. „Na, 
ar tai gali būti?““, nustebęs paklausė gen. Ludendorias. 
Aš atsakiau, kad, grįžęs iš Bresto, generolas Hoffman- 
nas nustebo, kad okupacinė valdžia Tarybai iki šio! 
neužleido net jokios patalpos, kur galėtų posėdžiauti. 
Mat, Verwaltungsschef yra ant Tarybos piktas dėl pa- 

siųstojo reichskanzleriui memorialo ir nebenori nieko 
bendro su Taryba turėti. O dėl rekvizicijų pasakiau, 
kad Lietuvos žmonės turi savo sūnus rusų kariuome- 
nėje ir žino, kad „Soldaten sind Martyrer ihres Be- 
rufes“, ir už tai jie turi teisę gauti, ko jiems reikia, bet 
mūsų yra žinomas ir Haagos Friedenskonferenz nuta- 
rimas, pagal kurį rekvizuojami dalykai turi būti ar 
„baar bezahlt“, ar bent jiems kvitas išduotas, o Lietu- 
voje ne tik žmonėms už rekvizicijas nemoka, bet ir 
kvitus išduoda dažniausiai be vertės, Trugscheine, pa- 
vyzdžiui, už rekvizuotą veršį leitenantas išdavė kvitą 
šitokio turinio: ,„Halte Maul, altes Weib, sonst be- 
kommst du 50 Hiebe“, užuot gavus 50 rublių. O-ki- 
toje vietoje įrašyti ,„Deutschland mir ūber Alles, dein 
dummer Nikolaus bezahle dir Alles“. Ludendortas 
nusišypsojo, tokio patriotizmo apsireiškimą išgirdęs, 
o man tarė: „Kodėl žmonės nepasiskundė aukštesnei 
valdžiai?“ Aš aiškinau, kad žmonės sudemoralizuoti, 
bijo, kad pasiskundus bus jiems dar blogiau. Štai ne- 
seniai žandaras privertė žmogų parduoti jautį, vertą 
bent 600 markių už 200, kad tai bent būtų kareivių 
reikalams, o dabar paprastam miestelio žydui! Žmo- 
gus prašė savo kleboną užtarti, be to, ir dekaną ir dar 
Tarybos narį, kun. Mironą, kuriam žandaras interpe- 
liuojant, mosuodamas spitcrute, grasino suarėštuo- 
siąs, kam jis kišasi ne į savo dalyką. „Ekscelencija, 
kalbėjau toliau, aš ir senesnieji Lietuvos kunigai ėjome 
vokiečių mokyklas Liepojoje, Mintautoje ir turėjome 
labai garbingus pedagogus, jog susidarė munyse nuo- 
monė, kad „was deutsch, das ist ehrlich und gut“, ir 
mes žmones raminome, kad vokiečiai, kaipo aukštos 
kultūros žmonės, lietuvius ne skriaus, bet, priešingai. 
išmokys juos kultūringai darbuotis, bet grįžę per miš- 
kus iš Rusijos bolševizmu užsikrėtę lietuviai, pamatę 

žmones susierzinusius dėl patirtųjų iš okupacinės vo-“ 


kiečių valdžios skriaudų, gali įkalbinėti žmonėms ker- 
šyti mums, dvasininkams, ir vokiečiams. Tamstos, 
žinoma, ginklu žmones numalšinsite, bet širdyse ne- 
apykantos žaizda pasiliks. O kokia kam iš to nauda? 
Ekscelencija pripažinote Lenkiją savaiminga valstybe, 
argi negalėtute šitokio pripažinimo ir Lietuvai suteikti. 
Aš buvau ir esu įsitikinęs, kad jūs, vokiečiai, be kala- 
vijo ir šovinių lengviau pasaulį nukariautute, silpnes- 
nioms tautoms draugiškai padėdami kultūrėti, būtute 
kaipo ,„Vėlkerinstruktoren“ visur ,„willkommen, gut 
bezahlt“ ir liktute su visais „gute Freunde“. Juk nuo- 
stabiai didžios įtakos jūs, vokiečiai, turėjote, kiek man 
žinoma, ir Kinuose ir Japonijoje, o ir Rusijoje, net ir 
pačiam carui“. Generolas Ludendorias, ramiai pasi- 
klausęs mano išvedžiojimų, rimtai atsakė: „Das ist 
Recht, kad tai, ką gavo iš mūsų lenkai, galėtute gauti 
iš Kaiserlichen Regierung ir jūs, lietuviai. Aš šitą 
savo nuomonę reichskanzleriui pareikšiu“. Aš tada 
įteikiau jam memorialą, kuriame, barono Friedricho 
Roppo padedamas, Berlyne buvau surašęs privačius, 
savus, Lietuvai pageidavimus, būtent, kad leistų Lie- 
tuvoje sudaryti bent keletą ministerijų, kurios pradėtų 
kraštą tvarkyti, žinoma, pridūriau, kad, kaip Varšu- 
voje aukščiau regencijos stovi generolas Besseleris, 
taip pat iki Friedenskonierenz Kaiserl. Regierung ga- 
lėtų paskirti Lietuvai savo „hoch edlen Deutschen 
Herrn als Kommissar“. Vėliau pasakojau, kokias sun- 
kybes lietuviai jaučia, kad negali nei savo mokytojų 
seminarijų, nei gimnazijų, nei ką kita sava kurti ir kad 
Liepojos bei Mintaujos mokyklose mokiniai katalikai 
lietuviai, lenkai, latviai yra priversti religijos mokytis 
ne tėvų, bet vokiečių kalba, tuo tarpu net rusai prieš 
karą buvo leidę religiją dėstyti gimtąja vaikų kalba. 

Taip mudviem besišnekant, artinosi pirma valan- 
da, ir drauge ėjome į valgyklą pietų. Čia feldmaršalas 
Hindenburgas jau belaukiąs drauge su savo štabo ka- 
rininkais, vaišino gardžiai, bet kukliai, kaip pritinka in 
Kriegszeit. Fiir Wohl Litauens pakėlęs net taurę 
„Schaurmrweino“, Hindenburgas šnekučiavo linksmai, 
meiliai. Aš sėdėjau šalia Hindenburgo iš dešinės, o 
kun. Alšauskas priešais mane, generolo Ludendorto 
dešinėje. Šis laikėsi susitelkęs, susimąstęs, paga- 
liau prabilo į kun. Alšauską: „Taip, aš nerandu prie- 

"žasčių, dėl kurių Kaiserl. Regierung negalėtų pripa- 
žinti Lietuvą savaranke valstybe, ypačiai, kad ji keti- 
na sudaryti su Vokietija konvencijas“. 

Po pietų, atsisveikinę, iš Hauptguartier iškeliavom 
į Kėlną padėkoti kard. Hartmanui už sudarytą Lietu- 
vai kolektą (600.000 markių). Pirmas kardinolo žo- 
dis buvo: „Sakyk, kas per žmogus yra prelatas Mi- 
chalkevičius? Reichskanzleris kreipėsi į kard. Gasparri, 
prašydamas, kad Apašt. Sostas atleistų Michalkevičių 
nuo Vilniaus vyskupystės valdytojo pareigų, be to, 
čia atsiuntė man pulkininką su prašymu, kad aš nuo 
savęs kard. Gasparri paprašyčiau patenkinti reichs- 
kanzlerio prašymą, nes kitaip vokiečių valdžia jausis 
priversta par force prelatą Michalkevičių iš Vilniaus 
pašalinti“. Grįžęs į Berlyną, pas Maltzeną užsienių 
reik. ministerijoį mačiau nuorašus dviejų telegramų, 
kard. Gasparriui siųstų: viena, kad dėl susidariusių 
svarbių priežasčių Michalkevičių rezignuotų nuo val- 
dymo Vilniaus vyskupystės, antra, kad dr. Basanavi- 
čiui ir visai Lietuvos Tarybai pareikštų popiežiaus pa- 
laiminimą. 

Būdamas Berlyne dar nuvykau pas reichskanzlerį 
grafą Hertlingą, kuris pareiškė, jog generolas Luden- 
dortas jam jau pranešęs, kad iš jo pusės nesą kliūčių 

suteikti Lietuvai nepriklausomos valstybės pripažini- 
mo ir kad reichskanzleris vykstąs tą pat vakarą pas 
kaizerį ir turįs vilties parvežti iš jo Lietuvai nepriklau- 
somybės ,„Urkunde“. Aš įteikiau reichskanzleriui 
tokį pat, kaip ir gen. Ludendoriui, nuo savęs memo- 
rialą apie Lietuvos sutvarkymą, be to, išdėsčiau, kad 
kuršių mokyklose neleidžia mokiniams dėstyti religi- 
jos gimtąja kalba, o tik vokiečių, aiškindamas, kad 
mokiniai jau gerai suprantą ir vokiečių kalbą, pridū- 
riau, kad ne tas dalykas, bet šiuo atveju handelt es 
sich ums Prinzip. ,„Nu ja, ums Prinzip, ums Prinzip“, 
tvirtu balsu kartojo Hertlingas. 

Dar vieną žygį vyskupas padarė Berlyne, bū- 
tent, įpiršo grafą Robertą Kaiserlingą komisaru Lie- 
tuvai. Buvo jisai paskirtas toms pareigoms eiti, pa- 
davė valdžiai palankų Lietuvai projektą, bet, nesulau- 
kęs tam projektui pritarimo, atsisakė eiti tas ,„Kaiserl. 
Kommissar fūr Litauen“ pareigas. 

Kaip matome, Žemaičių vyskupo Karevičiaus pa- 
rama mūsų politikos reikaluose buvo nemaža. Jis sa- 
vo autoritetu padėjo Lietuvos Tarybai ginti mūsų 
žmones nuo okupacijos agentų daromųjų skriaudų, 
vaizdžiai išdėstydamas faktus gen. Ludendorfui ir 
grafui Hertlingui. Pagaliau, dėl jo intervencijos buvo 
pagreitintas pripažinimo akto išgavimas iš kaizerinės 
valdžios Lietuvos nepriklausomybei. 

Netrukus po vyskupo Karevičiaus pas generolą 
Ludendorią ir reichskanzlerį padarytų žygių, 1918 m. 
kovo 23 d., matome Lietuvos Tarybos įgaliotinius — 
A. Smetoną, dr. J. Šaulį ir kun. J. Staugaitįį — pas 
tą patį reichskanzlerį grafą Hertlingą, pašauktus jau 
galutinai susitarti dėl Lietuvos nepriklausomybės klau- 
simo išsprendimo. O kovo 24 d. jau buvo kaizerio 
pasirašytas formalus pripažinimo aktas — „„Urkun- 

de“. Ta pati Tarybos delegacija kovo 24 d. pasiuntė 
popiežiaus nuncijui Paceliui į Miūncheną raštą, prašy- 
dama Šventąjį Sostą irgi pripažinti Lietuvą nepri- 
klausoma valstybe. š 

Vyskupas Karevičius Nepriklausomos Lietuvos 
pirmuose žygiuose yra nemaža padėjęs savo parama 
sustiprinti mūsų valstybės pamatus. Jam tenka pa- 
šventinti pirma Lietuvos kariuomenės vėliava, kuri 
garbingai išvalė Lietuvą nuo visokių priešų. Jam pir- 
majam iš laikinės mūsų sostinės teko nustatyti santy- 
kius su Šv. Sostu per dabartinį popiežių Pijų XI, kuris 
lankėsi pas Žemaičių vyskupą kaipo apaštališkasis 
vizitatorius arkivyskupas Ratti. 

Vėliau, kai Lietuva buvo sumanyta paskirstyti 
į kelias vyskupystes, sudaryti atskira bažnytinė pro- 
vincija, Žemaičių vyskupystė buvo panaikinta. Že- 
maičių vyskupas Pr. Karevičius buvo pakeltas titulia- 
riniu arkivyskupu, ir jis pasitraukė iš tokio naudingo 
Lietuvai darbo. Jis, būdamas tvirtos sveikatos, ga- 
lėjo dar daug padaryti, bet vyriausioji Bažnyčios val- 
džia kitaip pasielgė. Jai, matyti, vyskupas Pr. Kare- 
vičius perdaug tautinis veikėjas buvo pasirodęs. .. 

Paminėtinas dar vienas epizodas. Vyskupo Pal- 
taroko ir vyskupo Kuktos konsekracijos metu buvau 
ir aš pakviestas pietų, kurie buvo Kauno seminarijos 
būstinėj. Arkivyskupai a. a. Matulevičius, Skvireckas, 
Pr. Karevičius, vyskupai Paltarokas, Kukta, Staugai- 
tis, Karosas, Reinys, O'Rourk puošė iškilmingą puotą. 
Aš, netoli sėdėdamas, sekiau savo akimis arkivysku- 
pą Pr. Karevičių. Man rodėsi, kad jis išgyveno per tą 
keletą valandų daug širdies skausmo, palikdamas sa- 
vo pamėgtąjį darbą. Jį sutinkant anuomet Petrapily 
konsekracijos metu ir čia atsisveikinant su Žemaičių 

vyskupyste, man teko progos prabilti. Keli paminėti 


iš anų laikų veiklos bruožai giliai sujaudino naujai no- 


. minuotą arkivyskupą Pr. Karevičių. Nesidžiaugė nei 
jis, nei mes, lietuviai, jo naujuoju titulu, kuris nieko 
širdžiai nesakė: Skytopolio arkivyskupas. Kaip tai 
toli nuo mūsų krašto, nuo mylimųjų Žemaičių! Argi 
jis ten vyksta? Na, dėkui Dievui, ne. Jis pasirenka 
Lietuvos miestą Marijampolę. „Tegu jaunesni, ener- 
gingesni dirba, aš užleidžiu jiems vietą“, pratarė, 
spausdamas man ranką, susijaudinęs iki savo sielos 
gelmių. .. 

Paskum prabyla pražilęs kun. patriotas Stakelė: 
„Mes džiaugiamės gavę vyskupą lietuvį. Mes pažį- 
stame gerai Ekscel. Kuktą. Jis mums padės atgauti 
vėl savo sulenkintus brolius ir padarys savo tautai 
naudingus ir vertus lietuvio vardo. Jis atgaivins Tra- 
kus ir visą sulenkintą kraštą. Bet vyskupas Kukta ras 
sunkų darbą. Jis turės kovoti sodžiuje su antikristu. 
Mūsų sodžius demoralizuotas, religija silpnėja, bedie- 
vybė viršų ima. Todėl aš nepagiriu tų Lietuvos kle- 
bonų, kurie šiuo metu meta savo klebonijas ir stu- 
miasi prie valdžios, eina į Kauną ministeriauti, politi- 
kuoti. ..“. 

Šis posakis sukėlė didelį nerimą vienų ir pritari- 
mą kitų. Ark. Karevičius karštai jam plojo. . .*). 


*) Plačiau žiūr. mano straipsnį „Vaire“ 1932 m. 
M. Y. 

ŽEMAIČIŲ VYSKUPAS PR. KAREVIČIUS 


X 
PETRAPILIO LIETUVIŲ KOLONIJA 


Lietuvių ir Žemaičių Labdariškoji draugija. — Lietuvių Savi- 

tarpio Pašalpos draugija. — Petrapilio Lietuvių Mažturčių 

Susišelpimo draugija. — Petrapilio Lietuvių Studentų draugija. 

— „Fraternitas Lithuanica“. — Petrapilio lietuvių pagalba nu- 
kentėjusiems dėl karo 


Daug mūsų inteligentų buvo jau nuo seniau ap- 
sigyvenusių Rusuose. Neretai jau ir tokių galėjai su- 
tikti, kurie savo kalbos nebevartojo ir savo šeimas 
svetimas savo tautai augino. Tačiau, kaip jau teko 
minėti, mūsų pabėgėliams užplūdus, ėmė vėl tvaksėti 
jų širdys savo vargstantiems broliams, iš tėvynės 
išguitiems. Jie sukruto dirbti, komitetus kurti ir už- 
tarinėti lietuvius prieš vietos administraciją bei vi- 
suomenės organizacijas. Galima sakyti, mūsų trem- 
tiniai juos vėl savo tautai atgavo. 

Bet Petrapilio lietuvių kolonija nebuvo reikalin- 
ga tokio tautinio sustiprinimo. Čia buvo iš seno jau 
nemažas lietuvių veikėjų būrys, aktingai varęs tauti- 
nio susipratimo darbą tarp gausios lietuvių koloni- 
jos. Petrapilis traukė lietuvius studentus, kurie sė- 
mėsi mokslo įvairiose aukštose mokyklose. Išėję 
mokslus, dalis mūsų lietuvių dažnai rasdavo čia sau 
tinkamo darbo ir nuolatos apsigyvendavo imperijos 

sostinėje. Besivysčiusi pramonė sutraukdavo čionai 
daug darbininkų, o visokios įstaigos žemesnių tar- 
nautojų. Lietuvių kolonija čia buvo gana išaugusi 
dar toli prieš karą. 

Be studentų, reikia pažymėti tris lietuvių drau- 
gijas, kurios plačia vaga varė tautinimo darbą. Se- 
niausia jų buvo, dar 1892 metais įsikūrusi, Lietuvių 
ir Žemaičių Labdariškoji Draugija. Tai buvo pir- 
mutinioji visoje imperijoje legalizuota lietuvių drau- 
gija. Jos steigėjais buvo mūsų seniausiosios kartos 
vyrai, kaip Vincas Matulaitis (kontr. valdininkas), 
Brazdžionis (matemat.), St. Baltromaitis, Pavalkis 
(kontr. vald.), A. Spurga (adv.), Urbas, prof. Mairo- 
nis-Maculevičius, prof. A. Dambrauskas, kan. K. Pra- 
puolenis, Antanavičius (matemat.), Kulvietis ir kiti. 
Ši draugija buvo suspietusi aplink save beveik visus 
tautiškai susipratusius lietuvius inteligentus. Jos na- 
riais mes matome prof. Jaunių, inž. P. Vileišį, kuni- 
gaikštį Gediminą-Beržanskį-Klausutį, d-rą Mažonį, 
dantų gydytojus brolius Paškevičius, Povilą Matu- 
lionį, G. Feterauską, kuris 17 metų buvo nuolatinis 
jos iždininkas, Zubricką, Dubinską (nuolatiniai sek- 
retoriai), V. Čepanį, Jok. Jodinską, Orentą, Strazdą, 
prof. Pr. Būčį, Brucką, Maironį-Maculevičių (vice- 
pirmininkas), prof. B. Čėsnį, inž. Jer. Šliogerį, kun. 
Senkų, vysk. Karevičių, A. Smilgą, kun. Matulionį ir 
daugelį kitų, po visą Rusiją išbarstytų, narių. Vincas 
Matulaitis nuo pat draugijos įsteigimo iki 1917 m. 
revoliucijos buvo jos pirmininku; tiktai po revoliuci- 
jos pirmininku buvo išrinktas adv. A. Spurga, o sek- 
retorium — A. Purėnas. 

Dar prieš spaudos atgavimą Labdarių Draugija 
buvo plačiai pagarsėjusi lietuviškų vakarų su vaidini- 
mais, dainomis ir šokiais rengimu. Iš tų vakarų pa- 

jamų, narių įnašų ir aukų susidarydavo apie 9.000 — 
10.000 rublių metinės apyvartos. Pirmoje eilėje su- 
“ šelpdavo studentus, duodant jiems stipendijas. Tarp 
Draugijos stipendininkų matome plačiai pagarsėjusius 
mūsų menininkus: Miką ir Kiprą Petrauskus, St. Šim- 
kų, J. Tallat-Kelpšą. Šelpdavo Draugija ir kitų mok- 
slo šakų moksleivius. Be stipendijų, Draugija duoda- 
vo dar vienkartines pašalpas prieš šventes ir bied- 
nuomenei, 

Spaudą atgavus, Draugija ėmė rūpintis savo lei- 
diniais. 1904 m. išleido kun. Pr. Būčio suredaguotą 
Labdarių Draugijos kalendorių, kuris pasižymėjo sa- 
vo filologija. 1905 m. faktinai savo lėšomis ėmė 
leisti A. Smilgos įsteigtą „Lietuvių Laikraštį“. Prie 
šios Draugijos vakarams rengti buvo suorganizuotas 
nemažas Zaukos choras, kuris savo gerai harmoni- 
zuotomis dainomis žadino lietuvių tautinį susiprati- 
mą. Prisimenu, kiek džiaugsmo man pačiam buvo 
išgirsti šias dainas ir pirmą kartą savo gyvenime pa- 
matyti Labdarių vakare 1900 m. lietuvišką spektaklį. 
Artistai Adomas Varnas, Januškevičius, Vinkleris, 
' Vinklerienė mano, jauno mokinio, vaizduotėje ištisam 
) dešimtmečiui paliko didelį įspūdį. Tų spektaklių ren- 
gėju daugiausia buvo gabus organizatorius G. Fete- 
rauskas, režisierium Zauka, o vėliau A. Žilinskas. 

1905 metais, pirmosios revoliucijos metu, Lab- 
darių Draugija buvo virtusi lyg ir politiniu centru. 
Dr. Basanavičius, atvykęs iš Bulgarijos į Petrapilį, 
kreipėsi į Labdarių Draugiją, prašydamas sukviesti 
platesnį lietuvių inteligentų pasitarimą Lietuvos au- 
tonomijos klausimu. Tame susirinkime buvo kilę 
karštų ginčų. Buvo reikšta minčių, kad, neturėdami 
nei vadovėlių, nei pakankamai paruoštų mokytojų, 
nei ekonominių įstaigų, gavę autonomiją, negalėtu- 


165 


me jos išlaikyti. Tada dr. Basanavičius subarė abe- 
jojančius vyrus: „Kol neturėsime savų vadovėlių, iš 
rusiškų mokysimės. Bet už tai visą gyvenimą pa- 
tys tvarkysimės. Prisiminkime Bulgariją: pradžioje 
„ji nieko neturėjo — nei įstaigų, nei valdininkų, nei 
mokyklų, nei mokytojų. O dabar išsivystė į moder- 
nišką valstybę“. Visa valdyba — V. Matulaitis, Mai- 
ronis, kun. Būčys, kun. Karevičius, kun. Čėsnys, Fe- 
terauskas, Dubinskas, Čepanis ir kiti dr. Basana- 
vičiaus žodžiams karštai pritarė, priėmė rezoliuciją 
reikalauti plačios politinės autonomijos ir nutarė pa- 
siųsti delegaciją pas grafą Vitte. 

Ir švietimo sritis Labdarių Draugijai nebuvo 
svetima: jos lėšomis buvo išlaikomos Petrapilyje ke- 
lios pradžios mokyklos. Reikia pažymėti, kad Drau- 
giją remdavo savo lėšomis ir Lietuvos dvarininkai-di- 
dikai, kaip kunigaikštis Bagdonas Oginskis, grafas 
Aleks. Tiškevičius, inž. Jalovieckis, gen. Aleks. Ba- 
bianskis ir kiti. Jie, būdami nuolatiniais Draugijos 
nariais, vakarų rengėjams aukodavo didesnes sumas 
už garbės bilietus ir dažnai tuose vakaruose atsilan- 
kydavo. 

Draugijos gyvenime reikia įrašyti įdomų faktą, 
būtent, kad ji pakvietė debiutuoti tuomet dar konser- 
vatorijos mokinį, dabar garsiausią pasaulyje daini- 
ninką, Šaliapiną. Pakviesti jį buvo pavesta Draugi- 
jos nariui Čepaniui, kuris nuėjęs pas dainininką dar 
rado jį lovoje, tuo tarpu kai jo draugas jam bifšteką 
ant primuso kepė.  Susitarta honoraro 15 rub. už 
koncertą. Debiutantas išėjo nedrąsiai į sceną, apsi- 
vilkęs ilgu surdotu, bet jam sudainavus salė sukėlė 
didžiausias ovacijas. 

Bet ne tik šis garsusis rusų dainininkas pradėjo 
savo karijerą Lietuvių ir Žemaičių Labdariškosios 

Draugijos vakaruose, bet ir mūsų dabartiniai meni- 
ninkai, kaip Mikas ir Kipras Petrauskai, Stasys Šim- 
kus, J. Tallat-Kelpša ir k. 

Labdarių Draugijos tikslas — šelpti mokslus ei- 
nančią jaunuomenę ir pavargėlius — negalėjo visų 
patraukti. Todėl imta rūpintis jau 1899 metais steigti 
naują draugiją, ir 1900 metais matome įsisteigusią 
jau kitą draugiją, kurios tikslas nebe filantropija 
plačioje to žodžio prasmėje, bet pagalba, šelpimas 
ligoje, nelaimėje ir mirus, o prireikus — ir nedidelis 
kreditas savo nariams. Šios — Savitarpiečių — 
Draugijos sumanytojais, steigėjais ir vadovais buvo 
daugiausia Labdarių Draugijos nariai, pasiturį lietu- 
viai, kaip stambus pirklys Kulvietis, dantų gyd. Ma- 
žonis, ilgus metus buvęs pirmininku kun. Senkus, 
bagetų dirbtuvės savininkas Bruckus, Musteikis, 
Strazdas ir kiti. Bet ši Draugija buvo prieinama tik 
daugiau pasiturintiems, nes jos įstatai reikalavo, kad 
kiekvienas, stodamas į ją, įneštų 50 rublių, neskaitant 
6 rub. nario metinio mokesčio. 

Bet buvo likę daug ir tokių, kurie dėl neturto 
negalėjo šia Draugija pasinaudoti. Tuomet susisie- 
kimo ministerijos valdininkas Kazimieras Šeškevi- 
čius, išstudijavęs latvių draugijos įstatus ir išvertęs 
juos į lietuvių kalbą, ėmė raginti lietuvius steigti dar 
trečią draugiją. Jam visai pritarė tos pačios ministe- 
rijos valdininkai, jauni, energingi vyrai, kaip Juozas 
Strimaitis ir Jonas Petraitis. Šie, surinkę parašų, 
įteikė 1903 metų lapkričio mėnesį ministerijai įsta- 
tus, kurie ir buvo patvirtinti kaipo Petrapilio Lietu- 
vių Mažturčių Susišelpimo Draugijos, o 1904 m. va- 
sario 1 d. buvo sušauktas pirmas Draugijos visuo- 
tinis susirinkimas; jos pirmininku buvo išrinktas 
K. Šeškevičius. Ši jauniausia Petrapilio draugija pa- 

sirodė veikliausia: nors ji buvo įsteigta pirmiausia 
tiekti pašalpą savo nariams, tačiau pirmą vietą už- 
ėmė narių kultūros reikalai. Jai parūpo mokyklų 
reikalas, kuris jau buvo visų jaučiamas, tačiau niekas 
nesiėmė jo rimčiau pajudinti, nes bijojo negalėsią jų 
išlaikyti. Mažturčių Draugijos valdybos posėdžiuo- 
se ir visuotiniuose susirinkimuose šis klausimas nuo- 
latos buvo keliamas. 1912 m. buvo atidaryta pir- 
moji Petrapilio lietuvių pradžios mokykla Vosyliaus 
saloje. Metams praėjus, kitame, darbininkų rajone, 
už Narvos vartų, įsteigė kun. Teofiliaus Matulionio 
(dabar vyskupo) rūpesčiu antrą pradžios mokyklą. 
Įsižiūrėjusios į Mažturčių Draugijos veikimą, ir kitos 
Petrapilio lietuvių draugijos, Labdarių ir Savitarpie- 
čių, ėmė taip pat steigti mokyklas. Tuo būdu prieš pa- 
bėgėlių Petrapilio užplūdimą iš Lietuvos, Petrapilio 
lietuviai jau turėjo penkias pradžios mokyklas. Aps- 
kritai, Mažturčių Draugija labai daug yra pasidarba- 
vusi lietuvių darbininkų kultūros kėlime. Be mokyk- 
lų, ji miesto pakraščiuose rengdavo vakarus, per 
Kalėdas vaikams eglutes, laikė prie abiejų mokyklų 
suaugusiems vakarinius kursus. Mūsų laikraščiams 
pasirodžius, antrasis Mažturčių Draugijos pirminin- 
kas, A. Prūsas, dabar Lietuvos Banko direktorius 
Marijampolėje, energingai skleidė tarp narių laikraš- 
čius, pravedęs visuotiniame susirinkime nutarimą, 
kad reikią kiekvienam nariui išrašyti laikraštį per 
Draugiją su 50* nuolaid. Vienas energingiausių na- 
rių, išbuvęs ilgus metus Draugijos nariu ir sekreto- 
rium, Jonas Petraitis, ypač daug pasidarbavo vaka- 
rėlių su vaidinimais ruošime. Jiedu su Prūsu pra- 
džioje draugijų veikimo buvo ta varpstė, apie kurią 
sukosi visas Draugijos organizacinis darbas. Ypač 
daug nuopelnų turi Draugijos pirmininkas Juozapai- 

tis, prie kurio įsikūrė mokyklos ir išsiplėtė Draugijos 
veikla. Savo darbštumu dar pasižymėjo Strazdas, 
Zauka, Jasūdis, Ona Skiparytė-Rakštienė (dabar Kai- 
riūkštienė), Strimaitis, Petraškevičius, G. Liutkevičius. 
ir daug kitų. Spektaklių rengimas buvo pavestas ga- 
biam ir energingami režisieriui Kastantui Glinskiui. 
Didžiausias jų nuopelnas — kad jie sugebėjo įtraukti 
plačias Petrapilio lietuvių darbininkų minias į tautiš- 
kąjį darbą. 

Lietuvių studentų jau iš seno buvo Petrapilyje. 
Be R.-K. akademijos, kur mokėsi mūsų žymi kunigi- 
jos dalis, jau matome antroje XIX amž. pusėje belan- 
kant įvairias aukštąsias mokyklas nors nedidelį lietu-- 
vių studentų skaičių, bet kuris nuolatos augo ir XX 
amž. pradžioje pasiekęs buvo arti 200. 

Iš pirmesniųjų studentų mums žinomi šie: St. 
Dagilis — istorijos filologijos instituto, J. Plepys — 
matematikos, P. Vileišis — inžinierijos, J. Plepys ir 
J. Bulota — karo medicinos akademijos, J. Šliūpas — 
gamtos fakulteto. Tačiau tai buvo dar nepakanka- 
mas skaičius, kad galėtų draugiją įkurti. Bet apie 1893 
metus jau susiranda didesnis studentų būrelis, kuris 
ėmėsi draugijos organizavimo darbo. Prisimintini 
yra šie iš jų: K. Samajauskas, A. Bulota, Gavėnas, 
A. Spurga, Karuža, J. Zubrickas, Jok. Jodinskas, 
kurie buvo Studentų Draugijos steigėjai. Vėliau į 
Draugiją įstojo: D. Bukontas, Čepanis, J. Vileišis, 
Silv. Šliupavičius, G. Feterauskas, A. Smetona, S. 
Kairys, Sirutavičius, S. ir A. Grinkevičiai, Pr. Mor- 
kūnas, A. Maciejauskas, Dubinskas, J. Šliogeris, La- 
pinskas, Gaidelionis, Žalys, Pauliukonis, K. Šakenis, 
J. Yčas, J. Čiurlys, Vaičaitis, A. Daniliauskas, J. Sa- 
baliauskas, Žalys, St. Lukauskas, Bytautas, Kelpša, 

Tallat-Kelpša, Brazaitis, Gaigalis, Nagevičius, Šulcas, 
A. Purėnas, Jankevičius, Mickeliūnas, Galinis, K. Bū- 
ga, A. Voldemaras, L. Noreika, J. Balčikonis, Josiū- 
nas, Ig. Končius, St. Totorius, F. Treigys, J. Kriščiū- 
nas, Vaitkevičius, Vaitiekūnas, J. Aukštuolis, Petro- 
naitis, L. Vienožinskaitė, Kutkauskas, Pranaitis, Gai- 
galytės, Liutkevičiūtė, J. Chadakauskaitė, Pečiulio- 
nis, Marma, Sondeckis, Glodenis, Norkaitis, J. Gri- 
„cius, Mickevičius, J. Vaičiūnas, Vabalas, Kazlauskas, 
"Janulaitytė, Graurokas, Adamkavičius, Čerkeliūnas, 
Prapuolenis, S. Prapuolenytė, Žadeikis, Žadeika, M. | 
Krikščiūnas, J. Krikščiūnas, St. Šimkus, M. ir K. Pet- 
rauskai, A. Sruoga, V. Čarneckis, Kepalas, Geiga ir 
daugelis kitų sudarė aktingą Studentų Draugijos na- 
rių būrį. Draugija rūpinosi savo narių šelpimu ir 
kultūros darbu. Turėjo savo biblioteką ir nuolatos 
rengdavo pirmiau Labdariškosios Draugijos, paskum 
savo pačių vardu lietuviškus vakarus, kuriuose išei- 
davo su dainomis solistai: Mikas Petrauskas, Kipras 
Petrauskas (dažnai jis atsivesdavo artistų ir artisčių ir 
iš Marijos operos). Chorus vesdavo M. Petrauskas, 
St. Šimkus, Tallat-Kelpša. Režisuodavo A. Žilins- 
kas, K. Glinskis ir J. Vaičkus. Ši Draugija irgi tei- 
giamai veikė savo narius, palaikydama juose lietu- 
vybės dvasią, nors pradžioje veikimo kai kurių narių 
būdavo ir keliamas kalbos klausimas. Pav., P. Dob- 
kevičius reikalaudavo oficialės rusų kalbos viešuose 
posėdžiuose, bet pritarimo nerasdavo. Nerado pri- 
tarimo ir kiti, kuriems lengviau buvo kalbėti ru- 
siškai, kaip lietuviškai.  Studentija, žinoma, tuo me- 
tu buvo radikali ir nusistačiusi prieš rusų vyriausybę, 
bekovodama dėl lietuvių tautos teisių. Iš jos išėję ir 
baigę mokslus, stodavo į kitas draugijas, kur tęsdavo 
savo pradėtą studentavimo metu kovą. 

Reikia išskirti studentų medikų grupę, kuri 1904 
metais, VI. Nagevičiaus iniciatyva, sukūrė draugiją 
korporacijos pamatais „Fraternitas Lithuanica“. Ka- 
ro medicinos akademijos keli studentai — VI. Nage- 
vičius, Oželis, Matulionis, Plepys, Galvela, Stančius, 
Sližys ir k. — nepasitenkinę anos didžiulės Studen- 
tų Draugijos veikla, įsteigė savo specialę, tiktai stu- 
dentų medikų, draugiją. Bet tai nebuvo draugija 
specialiai medicinos reikalams. Ši Draugija dėjo pa- 
matan savitarpį susiartinimą, sustiprinimą lietuvių 
dvasios, apsišvietimą ir išauklėjimą. Ji visuomet išsi- 
skirdavo iš kitų draugijų savo nepartyviškumu ir to- 
lerancija politiniais klausimais. Ji auklėjo pirmiausia 
žmogų, gerą ir dorą lietuvį, džentelmeną apsiėjime 
ir pasiryžusį darbuotis, šiems dėsniams įgyvendinti 
lietuviuose. „Fraternitas Lithuanica“ dažnai kviesda- 
vo mūsų politikos vyrus daryti jiems pranešimų įvai- 
riais aktualiais klausimais. Čia galėjai sutikti prof. 
kun. Pr. Būčį, A. Bulotą, M. Yčą, N. Januškevičių ir k. 

Ši Draugija, persikėlusi nepriklausomon Lietu- 
von, suskilo į dvi korporacijas — į gydytojų ir V. D. 
U. studentų medikus. Dabar jos nariai palaiko glau- 
džius ryšius, kaip tarp savęs, taip ir su visa mūsų 
visuomene*). 

Ir štai, kai iškilo karas, Petrapilio lietuvių kolo- 
nija jau turėjo gana jėgų, kad galėtų stoti į pagalbą 
nukentėjusiems nuo karo savo tautiečiams. Pirmo- 
sios bangos užplūdo lietuvių darbininkų, kurie buvo 
karo užtikti Prūsuose bedirbant pas Vokietijos ūki- 
ninkus. Nutrūkus susisiekimui, iš Rytprūsių jie bu- 
vo priversti aplinkui, per Švediją ir Suomiją, grįžti 

*) žiūr. plačiau gen. Vi. Nagevičiaus „Fraternitas Lithuani- 
ca“ Karo Archyve, VI t., 1985 m. Kaunas. 


171 


į savo tėvynę. Išvaryti be jokių lėšų, jie grįždavo 
švedų labdaringųjų organizacijų teikiama pagalba. 
Atsidūrę Petrapilyje, jie buvo reikalingi tolimesnio 
globojimo. 

Tam reikalui 1914-VIII-7 d. buvo sudarytas ko- 
mitetas, į kurį įėjo po du narius nuo kiekvienos drau- 
gijos. Nuo Mažturčių draugijos Juozapaitis ir Straz- 
das, nuo Savitarpiečių Musteikis ir Bruckus, nuo Lab- 
darių V. Matulaitis ir kun. Senkus. Ad hoc buvo ma- 
no išrūpintas iš vyriausybės leidimas, ir komitetas 
ėmė gana aktingai darbuotis. Ir čia daugiausia pa- 
sidarbuota to nenuilstamo veikėjo Juozapaičio. Jis, 
pritraukęs daugiau veiklių asmenų ir suorganizavęs 
Suomių geležinkelio stotyje nuolatinį komiteto sky- 
Tių, pasitikdavo begrįžtančius mūsų žmones, nuro- 
dydavo jiems, kur sustoti, aprūpindavo valgiu bei 
drabužiais ir sušelpdavo pinigais kelionei į Lietuvą, 
o tiems, kurie norėdavo pasilikti, padėdavo surasti 
darbo. 

Kiek vėliau komitetui teko jau praplėsti savo vei- 
kimą ir padėti tiems nukentėjusiems, kurie ėmė va- 
"Žiuoti į Petrapilį iš Lietuvos, bėgdami nuo vokiečių 
armijos užgriuvimo. Čia jau buvo reikalinga daugiau 
lėšų ir didesnės organizacijos. Tada mūsų buvo su- 
kurtą Petrapilio Draugija dėl karo nukentėjusiems 
šelpti. Šios draugijos pirmininku buvo išrinktas Vals- 
stybės Dumos narys kun. J. Laukaitis, vicepirminin- 
kais adv. A. Spurga ir M. Yčas, sekretorium energin- 
gas, darbštus ir šiam darbui pasišventęs P. Končius, 
nariais adv. G. Liutkevičius, A. Purėnas, Č. Petraš- 
kevičius, G. Feterauskas, O. Rakštienė (Kairiūkštie- 
nė), kun. Senkus, prof. B. Čėsnys, Juozapaitis, Straz- 
das, Musteikis, Bručkus ir kiti. Reikalų vedėju buvo 
Kentra. 

Pradžioje, iki 1915 metų rudenio, kol pabėgėliai 
gausesnėmis masėmis neplūdo, šis komitetas darba- 
vosi be didesnių jėgų įtempimo. Bet vėliau ši orga- 
nizacija savo veikimą išplėtė, nes jos statute veikimo 
plotas buvo pažymėtas — visa Rusija, tai įkūrė savo 
skyrių dar ir Mohileve. 

Vienu metu buvo bemanyta, šios organizacijos 
statutu pasinaudojus, ją paversti lietuvių centrine šel- 
pimo reikalams įstaiga. Bet šis sumanymas nebuvo 
įgyvendintas, nes joje buvo giliai įleidusios šaknis 
partinės rietenos, nuo kurių negreitai pavyko atsipa- 
laiduoti. Bet vis dėlto šiai draugijai teko nuveikti 
didelį darbą, šelpiant pabėgėlius ir leidžiant į mokslus 
jaunuomenę. 

Vėliau, jos valdybai besikeičiant, pirmininku bu- 
vo prof. B. Čėsnys, vicepirmininku A. Spurga ir G. 
Liutkevičius. Lėšas gaudavo iš Tatjanos komiteto ir 
vyriausybės betarpiškai. 

XI 
KITŲ ORGANIZACIJŲ ŠELPIMO 


DARBAS 
Rygos lietuvių komitetas. — Kijevo lietuvių veikla. — Smo- 
lensko komitetas. — Obivatelių komitetas ir jo vaidmyo, 


— Lietuvių šelpimo organizacijos ir gubernatorius P. V. Ve- 
riovkinas. — Agronomas Aleksandras Stulginskis 


Nuo pat karo pradžios Rygos lietuviai labai su- 
judo rūpintis karo aukomis, visų pirma į karą pašauk- 
tųjų šeimynomis. 

Dviem mėnesiams praslinkus nuo karo pradžios, 
Rygos lietuvių draugijos, vyresnybei leidus, 1914 m. 
rugsėjo 17 d. sušaukė steigiamąjį susirinkimą — Ry- 
gos Lietuvių Komiteto karan pašauktųjų šeimynoms 
šelpti. Tas pats komitetas vėliau, būtent 1915 m. 
balandžio 19 d., gavo vyresnybės leidimą apskritai 
karo aukas šelpti — ne vien karan pašauktųjų šeimy- 
nas, bet ir pabėgėlius. 

Rygos Lietuvių Komitetas pradėjo savo darbą 
pinigų ir drabužių rinkliava. Netrukus paskyrė per 
mėnesį 2 dienas išdavinėti pašalpas jų reikalingoms 
karan pašauktųjų šeimynoms, nuo 1 iki 3 rub. mė- 
nesiui. Komiteto nariai, o ypač įgaliotiniai lietuviai 
studentai, lankėsi pas reikalaujančius pašalpos. Ko- 

mitetas taip pat lankė ir rūpinosi sužeistaisiais lietu- 
viais kareiviais, gulinčiais vietos ligoninėse. 

Rygos Lietuvių Komitetas dalyvavo tam kartui 
susidariusiame jungtiniame komitete, kuriame buvo 
visų Rygos šelpimo komitetų atstovų. Šis jungtinis 
komitetas, vardu „Ryga — Kareiviams ir Lenkijai“, 
buvo sudarytas rinkti aukas pinigais ir drabužiais 
1914 m. lapkričio 14, 15 ir 16 d. Per visas tas tris 
"dienas nuo Lietuvių Komiteto rinkliavoje dalyvavo 
kelios mūsų inteligentės ponios rajonų priveizdėtojo- 
mis ir apie 100 abiejų lyčių lietuvių rinkėjų. 

Ligi 1914 m. pabaigos Lietuvių Komiteto jau 
buvo surinkta savo kason 1.239 rub. Pašalpos buvo 
išduota 430 šeimynų arti 900 rub. Po Naujųjų Metų 
pašalpos reikalingų skaičius vis didėjo, ir Komiteto 
nariai rūpinosi kokiuo nors būdu gauti daugiau lėšų. 
1915 m. sausio mėn. 29 d., dalyvaujant 7 vietos lietu- 
vių draugijoms, buvo sutaisytas Latvių teatre mūsų 
Komiteto naudai didelis lietuvių patriotinis vakaras. 


“| Vaidino 4 veiksmų tragediją „Kęstutis“ ir dainavo 


„Kanklių“ draugijos choras bei solistai. 

Komitetas savo siaurokose ribose darbavosi ge- 
rai, kol vėlesni karo įvykiai tas ribas daugiau iš- 
plėtė, būtent, kol atsirado nauja šelpiamųjų kategori- 
ja — pabėgėliai. Tada ir aukos ėmė žymiai daugiau 
plaukti. Pirmoji didelė karo pabėgėlių partija iš Lie- 
tuvos atvyko į Rygą traukiniais balandžio 17 d. At- 
rodė jie neapsakomai nelaimingi.  Bėgo, kol galėjo, 
nežinodami, kur atsidurs ir kur prisiglaus. 

Ilgai gal būtų laukę stotyje, nežinodami nė kur 
galvų priglausti, kad ne Rygos Lietuvių Komitetas ir 
vietos lietuviai, kurie ūmai šoko pabėgėlių šelpti ir 
globoti. Balandžio 18 d. atvyko dar daugiau pabė- 
gėlių, šį kartą jau ir važiuotų. Kai kuriose Rygos vie- 

tose, o ypač aplink „Rygos Garso“ salę, pasidarė 
tikra mugė. Atsirado didis reikalas — paimti globon 
labai daug pabėgėlių iš tolimiausio Žemaičių pasienio: 
nuo Naumiesčio, Švėkšnos, Tauragės ir kitų vietų ir 
taip pat nuo Šiaulių, Joniškio, Pašvitinio ir k. Kiek 
vėliau atvyko dar iš Liepojos, Mintaujos ir kitų Lat- 
vijos vietų. 

Gavus pakvietimą dalyvauti visų Rygos Šelpi- 
mo Komitetų posėdyje pas Vidžemio gubernatorių 
balandžio 23 d., lietuviai padarė savo darbų apyskai- 
tą, suskaitė pabėgėlius ir nusiuntė įgaliotiniu kun. 
J. Tumą. Paaiškėjo, kad Lietuvių Komiteto jau glo- 
bojama 1.140 žmonių ir 300 turima dar apgyvendinti. 
Iš viso tat — 1.440. Jiems buvo paskirta 18 vietų 
gyventi ir valgyti: Liet. švietimo dr. „Žvaigždės“ 
6 mokyklų butai, „Pašalpos“ mokyklos butas, ,„Ry- 
gos Garso“ salė, Zitininkių butas, A. Šimoliūno na- 
mai, Kat. Labdarių prieglaudos butas, keli miesto tro- 
besiai ir kiti. Arklių buvo priimta į tvartus 200. 
Tokių jungtinių posėdžių pas gubernatorių buvo labai 
daug, ir ten visuomet dalyvavo ir Lietuvių Komiteto 
atstovas. „Rygos Garso“ redakcijoje buvo centras, 
iš kur buvo skirstomi pabėgėliai į vietas. Be to, ne- 
maža pabėgėlių — mokinių, mokytojų ir kitokių — 
laikė pas save kai kurie vietos liet. inteligentai, labda- 
riai ir kiti. 

Rygos Liet. Komitetas davė pabėgėliams valgyti 
po 2 sykius per dieną, skiriant žmogui po 15 kap. die- 
nai, padėjo surasti darbo, vietų, išrūpinti pasus, pa- 
liudijimus, norintiems išvažiuoti — nemokamą kelią, 
davinėjo pinigų kelionei, dalijo drabužius, avalinę, 
baltinius, teikė gydytojo pagalbą ir t. t. 

Gegužės 30 d. Lietuvių Komitetas dalyvavo tri- 
jų dienų rinkliavoje didž. kunigaikštytės Tatjanos 


176 


komiteto naudai, pristatęs tai dienai virš 150 rinkėjų 
miesto gatvėse, kelius rajonų prievaizdas ir vakare 
Vermano sode parūpinęs lietuvių „Kanklių“ draugijos 
chorą, kompoz. Kačanausko vedamą. 


Per visą laiką Rygos Lietuvių Komitetas sušel- 
pė nemaža karan pašauktųjų šeimynų, išleidęs tam 
reikalui arti 3.000 rublių bei priglaudęs virš 4.000 pa- 
bėgėlių, ir išdavė tam tikslui ne mažiau kaip 10.000 
iš šviesiosios lietuvių jaunuomenės su skardinėlėmis 
rub. Pabėgėliai, galį dirbti darbą, ilgai nepabūdavo: 
jie gaudavo toliau važiuoti arba gaudavo čia pat vie- 
tas; paskutiniu laiku paimta nemaža net karo ka- 
syklosna. Komiteto globoje beliko veik vienos silp- 
nasveikatės bei sergančios moterys su mažais kūdi- 
kiais, kiek daugiau kaip 100 žmonių. 


Kiti vietos komitetai per savo prieglaudas pralei- 
do apie 6.000 liet. pabėgėlių. Tat manoma, jog per 
Rygą perėjo apie 10.000 lietuvių pabėgėlių, o dar ne- 
žinia, kiek pravažiavo pro šalį, kuriems nebuvo leista 
apsistoti Rygoje. Prie to skaičiaus dar reiktų pridėti 
iš Latvijos pabėgėliai, kurių vėlesniais laikais begalės 
plaukė pro Rygą į Rusijos gilumą ir kuriems nebuvo 
leidžiama apsigyventi bei apsistoti Rygoje. 

„Lietuvių Komiteto lėšos susidarė visų pirma iš 
smulkių aukų, suneštų daugiausia geros širdies tau- 
tiečių, iš vakaro, iš atiduoto Komitetui gryno dienos 
pelno iš liet. Stukio kinematografo, 1.000 rub. iš Sla- 
vų komiteto, iš jo surinktųjų per padarytą miesto 
gatvėse rinkliavą, 1.000 rub. pašalpos iš Rygos mie- 
sto valdybos, 1.000 rub., gautų iš Pabaltijo gu- 
bernijų įgaliotinio Kibarto, 500 rub. iš Rygos Lietu- 
vių Pašalpos Draugijos, 500 rub. iš Latvių Ūkininkų 
Ekonominės Draugijos, 500 rub. Ekonom. Namų Sta- 

tytojų draugijos, 300 rub. Vilniaus Centr. Komiteto 
ir kitų aukų, skaitant nuo 5 kap. iki 100 rub. Buvo 
aukota 25-50 rublinėmis ir šimtarublinėmis, kaip 
antai: kun. kleb. Pr. Strakšas, grovas V. Zubovas 
davė po 200 rub., A. Biliūnas — 50 rub. ir t. t. Visų 
aukotojų ir nesuskaitysi. Visos aukos buvo skelbtos 
savo laiku „Rygos Garse“. Birželio mėn. Rygos 
Lietuvių Komitetas kreipėsi į D. K. Tatjanos komi- 
tetą, prašydamas pašalpos 5.000 rublių. Prašymas 
buvo ištesėtas ir pinigai atsiųsti gubernatoriaus 
vardu. Lietuvių Komitetui teko iš jų 3.100 rub. Vi- 
so labo Rygos Lietuvių Komitetas su vargu suėmė 
apie 13.000 rublių. Gauta buvo kiek aukų ir dra- 
bužiais. 

Rygos Lietuvių Komitetas vilko milžinišką dar- 
bą. Nesvyruojant galima sakyti, kad daugiausia pa- 
sidarbavo Komiteto pirmininkas, lietuvių atstovas 
miesto dumoje K. Vizbaras (jis ir vyriausias Komi- 
teto įsteigėjas), Komiteto sekretorius S. Virkutis, 
kasininkas T. Žilevičius ir kiti valdybos nariai, bet 
patį didijį ir sunkųjį darbą vilko L. Komiteto pabėgė- 
lių skyriaus prievaizdas, „Rygos Garso“ redaktorius, 
kun. J. Tumas. Jis dirbo tikrai pabėgėlių reikalams 
atsidavęs. Jam teko vaikščioti pas gubernatorių ir 
landžioti po visas akis spirginamąsias vietas, visur 
prašant Komitetui aukų, o kiek dar vargo ir rūpesčio 
su pačiais pabėgėliais. Apie liepos 20 d. karo ap- 
linkybės iškėlė iš Rygos beveik visus kitus visuome- 
nės darbininkus, tada kun. Tumas dirbo vienas už 
visus. Daug pasidarbavo J. Linartienė, Virkutienė, 
„Žvaigždės“ 6 mokyklų lietuvės mokytojos, lietuviai 
studentai, taip pat J. Linartas, Pr. Gedvila, J. Motie- 
jūnas-Valevičius, V. Skardinskas, Mackevičius ir 
daug kitų. 

Be minėtojo Komiteto, darbavosi ir kitos Ry- 
gos lietuvių draugijos ir organizacijos. Lietuvių Pa- 
šalpos Draugija, kuri turėjo apie 1.000 narių, šelpė 
karan pašauktųjų savo narių šeimynas. Apie pava- 
sarį „Žvaigždės“ mokyklų ir „Pašalpos“ mokyklos 
mokiniai, mokytojai ir mokinių tėvai, sudėję dovanų, 
pasiuntė Velykų šventėms kareiviams į veikiančiąją 
armiją, nuo kurių buvo gauta daug padėkos laiškų. 
1915 m. kovo 7 d. muzikos-dainų draugija „Kanklės“ 
kėlė vakarą-koncertą Vilniaus Centr. Lietuvių Komi- | 
teto naudai. 

* 

Iki didžiojo karo didesnį vaidmenį vaidino Kijevo 
lietuvių tarpe universiteto ir politechnikos instituto 
lietuviai studentai. 

1915 metų rudenį, atsiradus Kijeve pabėgėlių iš 
Lietuvos, jais ėmė rūpintis Centr. Komiteto įgaliotinis 
stud. S. Čiurlionis. 1916 m. įsikūrė čia Liet. Centr. 
Komiteto nukent. dėl karo šelpti Kijevo skyrius. Jo 


. pirmąją valdybą sudarė: inž. J. Jankevičius (pirm.), 
„ Kalvelis, J. Dailidė, Petravičius, karin. Baltrėnas, inž. 
„ Kosarskis ir k. Skyriuje uoliai darbavosi studentija. 
„ Skyrius globojo kelis šimtus tremtinių Kijevo mieste 


ir keliose vietose provincijoje. Buvo išlaikoma prie- 


. glauda ir mokykla. Labiau nuvargusieji buvo šelpia- 


mi pinigais ir drabužiais; sveikiems parūpinta darbo. 


„ Lėšos buvo gaunamos iš Centr. K-to ir Kijevo Tatja- 


nos komiteto skyriaus. 
Po 1917 m. rusų revoliucijos Kijevo lietuvių ne- 


gausi kolonija dar susiskaldė. Dauguma lietuvių įkū- 
. Tė „Kijevo Lietuvių Tautos Tarybą“, dalis gi, proviz. 


Jonuškio vadovaujama, bolševikų pavyzdžiu—,,Vals- 


„ tiečių ir darbininkų tarybą“. Lietuvių Tautos Tary- 


bos valdybą sudarė: J. Jankevičius, Kalvelis, J. Sruo- 

ga, J. Dailidė ir k. Ji ir toliau tęsė C. K. skyriaus 
darbą, reprezentavo lietuvių reikalus prie Ukrainos 
valdžios, kuri dažnai kaiteliojosi, ir ieškojo kontakto 
su kit. lietuvių organizacijomis Ukrainoje. 

1917 m. rugsėjo mėn. Kijeve įvyko Rusijos tautų 
suvažiavimas. Lietuvių tautai atvyko atstovauti kun. 
J. Tumas, prof. Voldemaras, A. Tumėnas, inž. Biels- 
kis ir k. Kijevo Lietuvių Tautos Tarybai atstovavo 
inž. J. Jankevičius. 

1918 m. apie gegužės mėn. Kijevo L. Tautos 
Tarybos iniciatyva, kitų miestų taryboms pritariant, 
buvo sušauktas Ukrainos lietuvių organizacijų atsto- 
vų suvažiavimas. Dalyvavo atstovai iš Odesos, Char- 
kovo, Poltavos, Rostovo ant Dono, Rovno lietuvių 
batalijono ir kt. vietų. Suvažiavimas, be kitų savo nu- 
tarimų, išrinko „Ukrainos Lietuvių Tautos Tarybą“, 
kuriai pavedė atstovauti Lietuvos reikalus Ukrainoje. 

Iš „Ukrainos Lietuvių Tautos Tarybos“ darbų 
tektų gal paminėti šie: Rovno batalijono vadu, vietoje 
atsisakiusio Čarneckio, paskyrė kar. Adamkavičių. 
Tam pačiam Rovno batalijonui savo lėšomis ir rūpes- 
čiu paruošė ir įteikė trispalvę vėliavą su išsiūta Vy- 
timi (dabar ji yra Karo Muziejuje Kaune). Išgavo iš 
tuo laiku buvusios Skoropadskio vyriausybės pripa- 
žinimą lietuviams Lietuvos piletybės ir išdavinėjo lie- 
tuviams specialius asmens liudijimus, kurie atstojo 
jiems pasus. Dėl to lietuviai nebuvo ukrainiečių mo- 
bilizuojami ir imami į kariuomenę. Taryba įėjo į kon- 
taktą su Valstybės Taryba Vilniuje. 1918 m. rugpiū- 
čio m. J. Jankevičius važinėjo į Vilnių ir informavo ją 
apie lietuvių dalykų stovį Ukrainoje. M. Yčui į Kije- 
vą atsilankius birželio mėnesį 1918 m., Valstybės Ta- 
ryba paskyrė savo įgaliotiniu Kijeve J. Jankevičių. 

Vokiečiams 1918 m. okupavus Ukrainą, Taryba 

ėmė rūpintis lietuvių grąžinimu į Lietuvą. Šis darbas 
ėjo gana sunkiai, nes valdžioms Ukrainoje nuolat kei- 
čiantis, sunku buvo turėti reikalingos pastovios para- 
mos iš vietos valdžios organų, nes vokiečių įstaigos 
nepalankiai respektavo tautinius komitetus ir organi- 
zacijas, be to, dar trūko ir lėšų. Tačiau, nežiūrint visų 
sunkumų, iš Kijevo ir iš kitų vietų tremtiniai 1918 m. 
vasarą ir rudenį buvo keliais ešelonais, organizuotai, 
išsiųsti į Lietuvą. Tarp kitko generolas Žukauskas, 
Merkys ir kiti karininkai lietuviai, Tarybai padedant, 
buvo aprūpinti reikalingomis Ukrainos valdžios orga- 
nų vizomis ir išleisti į Lietuvą. 

1919 m. sausio mėn. po trijų savaičių sunkio- 
sios artilerijos apšaudymo, Kijevą paėmė bolševikai. 
tos Taryba priversta buvo savo veikimą sustabdyti. 
Jos vietą užėmė anksčiau buvusi embrionaliniame 
stovyje „Darbininkų ir valstiečių taryba“, vadovau- 
jama ekscentriškai nusiteikusio prov. Jonuškio ir ki- 
tų bolševikuojančių asmenų. 

Po taikos sutarties su Sovietų Rusija Lietuvos 
valdžios įgaliotiniu Kijevo rajonui tremtiniams ir op- 
tantams grąžinti buvo paskirtas rusų kariuomenės 
karin. Baltrėnas ir Kalvelis. Jie organizavo pasku- 
tinį tremtinių ešeloną ir su juo 1921 m. taip pat sugrį- 
žo į Lietuvą. ' 

+ 

Tarp kitų lietuvių šelpimo organizacijų, išsklai- 
dytų po visą Rusiją, verta dar paminėti ir Smolensko 
lietuvių komitetą nuo karo nukentėjusiems šelpti. 
Smolensko miestas buvo toks punktas, pro kurį dau- 
giausia lietuvių tremtinių pravažiuodavo. Dalis jų čia 
ir pasilikdavo, tikėdamiesi, karui pasibaigus, iš čio- 
nai greičiau į tėvynę sugrįžti. Smolenske buvo ir lie- 

tuvių dirbtuvių, kuriose mūs žmonės greičiau galėda- 
vo gauti darbo. Čionai buvo atgabentas iš Vilniaus 
lietuvių „Vilijos“ fabrikas, kuriam' vadovavo J. Je- 
saitis (dabar Kauno notaras); fabriko visa administra- 
cija buvo lietuviai. Todėl čia ir buvo nemažas lietu- 
vių pabėgėlių būrys susitelkęs. Smolensko lietuvių 
komiteto žinioje jų buvo apie 1500 žmonių. Komite- 
to valdybą sudarė: įgaliotinis P. Matulionis, d-ras 
Radzvickas, I. Moigis, El. Baronienė, K. Baronas ir 
kun. B. Baronas. Šių inteligentų lietuvių daugumas 
jau nuo seniau buvo Smolenske apsigyvenę“). 


Obivatelių komitetas 


Lenkuose karo pradžioje ėmė visur kurtis vadi- 
namieji Obivatelių komitetai (Piliečių komitetai). Jų 
tikslas buvo tiekti pašalpas nuo karo nukentėjusiems, 
atbėgusiems iš karo zonos į tolimesnes nuo kovų vie- 
tas. Be to, rusų valdžiai išsikrausčius, o vokiečiams 
dar neužėjus, jie turėjo tose vietose palaikyti tvarką 
ir atstovauti vietos gyventojus priešo armijai tą kraš- 
tą okupavus. 

Panašūs Obivatelių komitetai susikūrė ir Suval- 
kų gubernijoje. Kadangi „„obywatel“ reiškė šiame 
krašte dvarininką, o dvarininkai buvo sulenkėję, tai 
ir komitetai įgavo specifinį kaipo lenkiškos organiza- 
cijos pobūdį. 

Lenkai į Lietuvių Komitetą šnairavo ir vadino 
jį „separatka“, aukų jam nedavė ir nepalaikė jo nau- 
dingo kraštui darbo. Vilniaus miestas, kada jame jau 
buvo keli tūkstančiai pabėgėlių ir trūko lėšų jiems 
šelpti, tuo pačiu metu paaukojo Varšuvai nukentėju- 

*) Viena didžiausių lietuvių pabėgėlių koncentravimosi vie- 
ta buvo Maskva. Apie jų šelpimą ir naudingą veiklą parašysime 
IV „Atsiminimų“ tome. M. Y. 

siems šelpti 10.000 rublių. Vilnių pasekė Šiaulių 
miesto valdyba, irgi aukodama kelis tūkstančius rub- 
lių Varšuvai, lyg ir demonstruodama, kad jai esą arti- 
mesni lenkai, negu nukentėję nuo karo lietuviai. 

Nežiūrint Obivatelių komitetų specitinio lenkų 
pobūdžio ir jų vadų antagonistinių į lietuvius pažiū- 
rų, tūla mūsų visuomenės dalis ėmė prie jų šlietis. 
1915 m. vasaros gale, kada buvo laukta vokiečių Vil- 
niuje, lenkų tautybės dvarininkai, tiksli pademon- 
struoti Lietuvos solidarumą Lenkijai, suorganizavo 
tokius pat komitetus Kauno ir Vilniaus gubernijose. 

Kaip Lietuvos visuomenė buvo nustebusi, kada 
išvydo savo kairiąją spaudą, liaudininkus, kurie skelbė 
savo Komitetui baikotą tik dėl to, kad šio sąstatas 
nesąs pakankamai demokratiškas, tame (bivatelių 
komitete dalyvaujant. Gana paminėjus, kad šioje gar- 
bingoje ,,„demokratiškoje“ kompanijoje šalia Meišta- 
vičiaus, Kognovickio, Krasovskio ir kitų endekų sėdė- 
jo adv. J. Vileišis, dr. J. Šaulys, kuris net važinėjo į 
Stockholmą Obivatelių komiteto deleguojamas, M. 
Sleževičius, atst. Pr. Keinys ir kiti „,čysto“ demokra- 
tiško kraujo Žmonės. 

Šis komitetas, persikėlęs į Rusiją, stengėsi nu- 
duoti visų tautų organizaciją ir prašė kunigaikštytės 
Tatjanos komitetą skirti jam lėšų. Čia aš iškėliau 
klausimą dėl dalyvavimo jame lietuvių ir pasiūliau 
Obivatelių komiteto prašymo nesvarstyti, kol šis rei- 
kalas nebus sutvarkytas. Tatjanos komitetas nuo lė- 
šų skyrimo Obivatelių komitetui susilaikė. Tuo tarpu, 
kunigaikščiui J. S. Vasilčikovui tarpininkaujant, ėjo 
lenkų derybos su mumis, bet kai paaiškėjo, kad lenkai 
norį jame dominuoti, pasiremdami ne gyventojų skai- 
čiumi, bet pagal jų elemento svarbą Lietuvoje (po 
kulturnomu etavo elementa značeniju v kraje), tai lie- 

tuviai, o taip pat žydų ir rusų atstovai, atsisakė į jį 
įeiti. Tada ir M. Sleževičius su Pr. Keiniu iš jo išstojo. 

Apie šias lenkų su mumis tarybas plačiau buvo 
mano nušviesta „Lietuvos Balse“ 1916 m. vasario 
18 d. 


Petrapilis, vasario18 d. 

Šiuo sunkiu metu, kada liejasi mūsų brolių kraujas, 
kada mūsų tėvynę ištiko didžiausia nelaimė, rodos, nebūtų 
vietos gvildyti mūsų vidujiniams santykiams su lenkais. 
Bet, deja, aplinkybių spiriami, negalime palikti nepažy- 
mėję kai kurių apsireiškimų. 'Lenkhi, mūsų krašte savo 
pozicijas tvirtindami, dar prieš karą galando dantį, norė- 
dami mumyse matyti tiktai žalią medžiagą savo lyg kul- 
tūros tikslams. Vyriausiam karo vadui paskelbus į len- 
kus atsišaukimą, jie pasijuto dar didesniais mūsų krašto 
šeimininkais, tikėdamies sudarysią iš Lenkijos ir Lietuvos 
vienetą. Pasinaudodami gera proga sudarė Suvalkų gu- 
bernijoje Obivatelių komitetą, į kurį nerado reikalo pa- 
kviesti prideramą skaičių lietuvių, nors šioje gubernijoje 
žymi dauguma — lietuviai. 

Pernai vasarą, keliantis iš Vilniaus, vėl sudarė taip 
vadinamą „obivatelių“ Kauno ir Vilniaus komitetą. Dumos 
narys G. Svencickis išgavo rugsėjo 2 d. iš vyriausybės 
leidimą sudaryti tą komitetą su labai plačiomis teisėmis. 


Jo įstatais įsteigėjas, būtent Svencickis, kviečia į steigia-- 


mąjį susirinkimą žmones, kuriais pasitiki visuomenė, ir 
tas susirinkimas renkasi du trečdaliu komiteto narių. Pa- 
galiau taip sudarytas komitetas pasikviečia dar likusįjį 
vieną trečdalį savo nuožiūra. 

Gruodžio mėnesį buvo sušauktas steigiamasis susi- 
rinkimas beveik iš vienų lenkų ir keleto rusų komitetui iš- 
rinkti. Nuostabu, kad lenkai, steigdami Lietuvos „,obi- 
vatelių“ komitetą, nesurado lietuvių, kuriais pasitikėtų 
visuomenė, ir nė vieno nepasikvietė, tarydamies patys 
vieni šeimininkausią mūsų krašte, prisitraukę tik matoma- 
jam patogumui keletą rusų. Taip pat nerado kviestinais 
nei žydų, nei gudų. 

Dar sausio mėnesio pradžioje šis komitetas kreipėsi 
į Tatjanos komitetą, prašydamas 20.000 rub. kas mėnuo 

pašalpos. Tada Tatjanos komiteto narys M. Yčas pa- 
klausė, kas tą komitetą sudaro, kiek jame yra lietuvių, 
žydų ir kitų tautų. Komiteto įsteigėjas Svencickis nuro- 
dė, kad esą du lietuviai: Keinys ir Cijūnėlis. 

Kiek jame yra lenkų ir kiek kitų atstovų, įis nutylėjo. 
Todėl M. Yčas pasiūlė pašalpos paskyrimo klausimo ne- 
svarstyti, kol nebus užtenkamai žinių ir kol nebus garan- 
tuota, kad komitetas, kuris sudaro teritorijalę organiza- 
ciją, bus sudarytas iš visų tautų atstovų. | 

Taip dalykams virtus, lenkai ėmė vesti su lietuviais 
derybas, gaudydami ir kviesdami pas save tai vieną, tai 
kitą visuomenės darbuotoją, norėdami pridengti tą viena- 
šališką komiteto sąstatą. 2 

Tuo tarpu atsisako komitete dalyvauti atstovas 
P. Keinys ir savo laiške nurodo atsisakymo priežastis. Jis 
reikalavo, kad komitetas būtų sudarytas remiantis teisin- 
gumo principo ir dedant į pamatą kaip tautinius, taip ir 
luominius krašto reikalus. 

Paskiau, po Keinio, gauna pakvietimą ir adv. Petraš- 
kevičius, kuris šiam klausimui apsvarstyti pasišaukia lie- 
tuvių visuomenės darbininkų būrį. Tuose pasitarimuose 
pripažinta, kad atstovas Keinys pasielgė teisingai, ir 
susirinkimas išdirba atsakymą-rezoliuciją, kurioje nurodo 
„Obivatelių“ komitetui, kad lietuviai, laikydami labai 
svarbiu dalyku sudarymą komiteto panašiomis plačiomis 
teisėmis, galėsią į įį įeiti nariais tik tada, kada bus duota 
mums tinkama atstovybė ir kada visas komitetas bus re- 
organizuotas taip, kad būtų patenkinti teisingi gyventojų 
daugumos reikalai — visoms krašto tautoms turėti komi- 
tete tinkamą atstovybę. 

Šis ilgoklas, puikiai visą dalyką nušviečiąs, raštas 
vasario 12 d. buvo ištisai išspausdintas rusų dienraštyje 
„RIC“, 

Užuot atsakius raštu, „obivatelių“ komitetas dele- 
gavo Dumos narį Račkauskį (Ienką-endeką) ir Krasovskį 
(rusą) vesti derybų su Lietuvių Centralinio Komiteto pir- 
mininkų M. Yču. Tos derybos įvyko vasario mėn. 15 d. 
V. Dumoje. Čia delegatai padarė lietuviams aiškių pa- 
siūlymų. Girdi, mes pripažįstame, kad komitetas negerai 

esąs sudarytas ir kad lietuvių, žydų ir gudų reikią išrinkti, 
bet nesutinkame, kad lietuvių būtų dauguma. 

Prie skaitmenų priėjus, delegatai pasiūlė tokią tvar- 
ką: dabar komitete esą 17 žmonių: 4 rusai, 12 lenkų, 1 
lietuvis (M. Sleževičius), taigi sutinką jie duoti lietuviams 
dar 7, žydams 2, gudams 1 ir rusams 1. Yčas nurodė, 
kad ir tokiu pasiūlymu vargu ar lietuviai panorės toliau 
tartis. Tada delegatai pasakė, kad vargais negalais Obi- 
vatelių komitetas duosiąs lietuviams dar dvi vietas, bet 
savo narių, jau esamųjų komitete, nesutikšiąs paleisti. 
Tuo būdu komitete lenkų būtų 12, o lietuvių tik 10. 
M. Yčo buvo pastebėta, jog komiteto pamate jau kaip ir 
būtų dedamas daugumos atstovybės mastas, tad, pasiū- 
lymą priėmus, tuo pačiu lietuviai kaip ir pripažintų lenkų 
daugumą Lietuvoje, ko jokiu būdu negalima būtų ilgainiui 
pateisinti: lietuviai niekuomet nesutiksią, kad Lietuvoje 
šeimininkautų maža sulenkėjusių dvarininkų saujelė; to- 
dėl abejotina, ar lietuviai sutiksią darbuotis tokiame ko- 
mitete, kuriame lenkų dauguma. . 

Tarybos tuo pasibaigė, kad M. Yčas pasižadėjo pra- 
nešti lietuvių visuomenės veikėjų būreliui apie Obivatelių 
komiteto pasiūlymus ir duoti jiems atsakymą. 

Tas konkuravimas šelpimo srityje mūsų su Obi- 
vatelių komitetais Suvalkijoje buvo jau pat pradžioje 
karo. Kaip jau anksčiau buvau rašęs, Suvalkų gu- 
bernatorius Kiprijanovas simpatizavo lenkams ir vi- 
suomet jų reikalus palaikydavo. 

* 

Kas kita Vilniaus gubernatorius P. VI. Veriovki- 
nas. Išbuvęs aštuonerius metus Kauno gubernato- 
rium, jis buvo jau susigyvenęs su lietuviais, ir karo 
metu jis nedvejojamai mūsų organizacijas parem- 
davo. 

Būdamas Vilniuje, jis lietuviams buvo irgi labai 
palankus, nuolatos palaikydavo glaudžius santykius 
su d-ru Basanavičium, Vileišiais, D. Malinauskiu, 
Žmuidzinavičium ir kitais. Lietuvių prašymai būdavo 

visuomet išklausomi su didžiausia užuojauta. Lenkų 
lietuvių ginčuose jis nedvejodamas visuomet stodavo 
mūsų pusėje. 

Man, kaip V. Dumos atstovui, teko turėti daug 
reikalų su Vilniaus gubernatorium. Ypač karo metu 
teko daug darbuotis nukentėjusiems dėl karo šelpti. 
Jis niekad nesidangstydavo biurokratinėmis priemo- 
nėmis, bet žiūrėdavo paties reikalo ir tenkindavo, kur 
tik galėdamas. Vieną kartą Lietuvių C. Komitetui 
reikėjo skubiai gauti gubernatoriaus leidimas. Nuėjo- 
me mudu su A. Smetona. Gubernatoriaus neradome 
namie. Išėjome ir pro katedrą einant sutinkame Ve- 
riovkiną važiuojantį vežime. Čia jį sustabdėme, ir jis 
uždėjo ant mūsų prašymo rezoliuciją, ir visas reikalas 
buvo atliktas vienu momentu. Kai atvyko A. B. 
Neidgartas, did. kun. Tatjanos komiteto pirmininkas, 
steigti Vilniuje skyriaus — Veriovkinas pirmiausiai 
pakvietė lietuvių atstovus pasitarti ir vėliau, jo prita- 
rimu, iš asignuotų pirmųjų Vilniui 15.000 rublių buvo 
suteikta Lietuvių Komitetui 10.000 rublių mėnesinės 
pašalpos. 1915 metų per Velykas Liet. C. Komite- 
tas, norėdamas suteikti progos pabėgėliams Vilniuje 
atlikti rekolekcijas savo gimta kalba, kreipėsi i vy- 
skupijos valdytoją kan. Michalkevičių, prašydamas 
leisti bažnyčiose lietuvių kalba pamaldas. Bet leidimo 
negavo ir kai kuriuos Komiteto narius kunigus su- 
spendavo. Į tai įsikišo tikybų departamentas, kuris 
gubernatoriaus padedamas privertė teisingus lietuvių 
reikalavimus patenkinti. 

Metinėse apyskaitose carui jis išdėstydavo rei- 
kalingumą palaikyti Lietuvoje teisingus ir teisėtus lie- 
tuvių reikalavimus, duoti vietos lietuviams admini- 
stracijoje, leisti pirkti žemės ir t. t. Kadangi jis buvo 
įtakingas pas carą, tai jam pasisekdavo šia kryptimi 

surasti daugiau priemonių, negu kitam jo vietoje 
esant. Be kitų, jis yra davęs vietas dabartiniam mūsų 
premjerui J. Tūbeliui ir buv. prezidentui A. Stulgin- 
skiui. 

1915 m. pas mane į V. Dumą buvo atėjęs vyras, 
kurio aš niekad prieš tai nebuvau matęs. Padavė 
kortelę, kur buvo užrašyta: ,„Agronomas Aleksandras 
Stulginskis“. Jis sakėsi baigęs užsieny agronomijos 
mokslus, norėjęs gauti vietą Lietuvoje, bet jam buvę 

„atsakyta. 

— Ar tamsta buvai pas Vilniaus gubernatorių 
užėjęs? 

— Taip. Bet jis man vietos nedavė. Aš dabar 
turėsiu į Volyniaus kraštą važiuoti, gal ten rasiu sau 
darbo. Užėjau pas tamstą pasisakyti, kad aš viską 
išbandžiau, ir dabar esu priverstas, negavęs vietos, 
svetur keliauti, 

— Nesiskubink tamsta išvažiuoti. Aš dar pamė- 
ginsiu už tamstą paprašyti gubernatorių Veriovkiną, 
jis kaip tik yra atvykęs, ir aš jį mačiau iš ryto. 

Nueinu pas Veriovkiną. 

— Piotr Vladimirovič, — čia yra toks vyras, 
agronomas, kuris pas tamstą esąs buvęs ir negavęs 
vietos. 

— Kas toks? 

— Ponas Stulginskis. 

— Da, on u menia byl. -No razve on ne poliak? 

— Aš jo nepažįstu, mačiau tik vieną kartą, bet 
kadangi jis kreipėsi į mane — lietuvių atstovą, o ne 
į lenką, tai manyčiau, kad jis lietuvis. 

— Gerai. Paprašyk, kad jis pas mane užeitų 
su tamstos rekomendacija, ir aš jį paskirsiu Trakų 
apskrities agronomu. — Ir savo žodį ištesėjo. 

Šis vyras vėliau išėjo į Lietuvos prezidentus. 

Vilnių vokiečiams užėmus, P. VI. Veriovkinas 
buvo paskirtas gubernatorium Estijoje. Čia jis irgi 
gerai sugyveno su Estų tauta ir paliko geriausią at- 
minimą. 

Paskui sekė revoliucija, „uglublenie revoliuciji““, 
komunistų režimas, prie kurio Veriovkinas pakliuvo 
į kalėjimą. Jam grėsė mirties pavojus. Bet lietuvių 
atstovai, ypač advokatas Bytautas, visas pajėgas SU- 
koncentravęs, Veriovkiną iš mirties gerklės ištraukė. 
Jis buvo išleistas ir grąžintas į Lietuvą. 

Mūsų vyriausybei susidarius, jis buvo P. Leono 
pakviestas vidaus reikalų ministerio patarėju. Vėliau, 
tą vietą panaikinus, jis apsigyveno Utenos apskrity, 
kur ir dabar tebeūkininkauja, dalyvaudamas ekono- 
minėse ūkininkų draugijose. 

XII 
KELIONĖ Į AMERIKĄ PER SIBIRĄ 


Su kun, J. Žilium Stockholme susitikus. — Sumanymas ke- 
liauti į Ameriką. — Iš Berlyno į Petrapilį. — Kun. J. Žilius 
lanko pabėgėlių šelpimo įstaigas, — Vysk. Pr. Karevičiaus 
pasirengimas kelionėn. — Sibiro ekspresu su atstovu Anto- 
novu, — Lietuvos autonomija Rusijos ribose. — Joną Yčą 
susitikus. — Čitos lietuvių pasitikimas, — Lietuvių dainos 
buretų žemėje. — Biržėnas Mandžūrijos lygumose 


Vienas didžiausių mūsų rūpesčių buvo užimto- 
sios Lietuvos šelpimas. Daug pastangų reikėjo, kol 
radome šiokį tokį tam reikalui kelią. Čia daug mums 
padėjo ir materialiai ir moraliai švedai. Susidaręs 
švedų-lietuvių komitetas ir mūsų įgaliotinis prie jo, 
Jonas Aukštuolis, buvo lyg gyvu tiltu, kuris jungė 
mus su mūsų tėvyne. Rizikuodami užsitraukti rūs- 
tybę rusų vyriausybės, mes vis dėlto siuntinėjome 
pinigus C. Komitetui Vilniuje, nors švedų visuomenė 
nešykštėjo aukų, bet, suprantams dalykas, tokios pla- 
čiai skleidžiamos pagalbos Lietuvai; kokios ji buvo | 
reikalinga, suteikti nepajėgėme. Taigi, mūsų visų akys 
buvo nukreiptos į Amerikos lietuvius. Jau 1915 m. 
rudenį aš paleidau į juos atsišaukimą: „Amerikiečiai, 
dabar jūsų eilė atėjo!“. Jame nurodžiau didelį Lietu- 
vos vargą, ir kad tik jie vieni tegali, būdami neutra- 
lioje šalyje, padėti savo broliams. Raginau juos or- 

ganizuoti medicinos būrius, sudarytus iš daktarų, gai- 
lestingųjų seselių, ir siųsti į Lietuvą kovai su ligomis. 
“ Tokių raginimų ne iš manęs vieno amerikiečiai yra 
gavę. Centralinio Komiteto nuolatinis įgaliotinis Sta- 
sys Šimkus važinėjo po Ameriką kviesdamas dėti au- 
kas ir siųsti į Lietuvą. Ragino ir kiti, kaip A. Janu- 
laitis, St. Kairys, A. Smetona, d-ras J. Basanavičius. 
"įrk. Aukos įvairių srovių fondų imta rinkti, bet kilo 
daug ginčų, kam tuos surinktus pinigus siųsti. Visa 
“ kairioji visuomenės dalis stojo piestu prieš aukų siun- 
timą Centro Komiteto draugijai nuo karo nukentėju- 
siems šelpti, kurios pryšaky. stovėjo A. Smetona. Šį 
kairiųjų nusistatymą dar paaštrino A. Bulota su Že- 
maite, kurie nuvykę amerikiečiams išpasakojo, „kokie 
baisūs tie žmonės, kurie Komitete darbuojasi“. Iš to, 
ką iš laikraščių atsitiktinai tekdavo sužinoti ir ką Ame- 
rikos lietuvių delegatai, R. Karuža ir kun. V. Bartuška 
su d-ru J. Bielskiu, mums pranešė Lausannos konie- 
rencijoje, Lietuvos šelpimo reikalas, tų rietenų dėka, 
buvo Amerikoje dezorganizuojamas. 

Mūsų politikos klausimai, Lietuvos ateities reika- 
las ėjo irgi netikromis vėžėmis. Amerikoje vyravo 
didelė anglų įtaka. Jų spauda daugumoje tarnavo 
. anglų propagandos reikalui. Amerika stojo už anglus, 
taigi ir už jos sąjungininkus, taigi ir už rusus. Lietu- 
vių laikraštija kėlė tik autonomijos reikalavimą, sek- 
dama Rusijos lietuvių pavyzdžiu, lyg ir užmiršdama, 
kad mes Rusuose būdami tik minimumo tegalėjome 
karo metu reikalauti. Todėl, mano nusimanymu, rei- 
kėjo Amerikoje didesnės akcijos, kad pakreipus mūsų 
išeivijos politinę mintį ir įskiepijus jai reikalą Lietuvai 
nepriklausomybės. Imta žmonių dairytis. 

Todėl, grįždamas iš vakarų Europos atgal per 
Stockholmą, džiaugiaus sutikęs kun. Joną Žilių. Jis 

nuo pat karo pradžios gyveno Berlyne, turėjo progos 
susisiekti su Lietuva ir ištirti jos padėtį. Jis, kaip 
amerikietis, populiarus visuomenės darbuotojas, vie- 
nas geriausių oratorių, puikiai pažįstąs Amerikos lie- 
tuvius ir jų psichologiją, žinąs gerai, kaip į juos veikti, 
ir toli numatąs politikas. Toks žmogus, kaip kun. Jo- 
nas Žilius, geriausiai tiko mūsų misijai pas Amerikos 
lietuvius. Tiktai liko jį dar prikalbėti pavažinėti po 
Rusiją, susipažinti su mūsų organizacijomis, įgauti 
tikrą vaizdą apie mūsų tremtinių būklę. Jis, kaip ir 
daugelis mūsų emigrantų, pabėgiusių į Ameriką nuo 
rusų žandarų persekiojimų, rusų nemėgo ir nieko jiems 
gero nelinkėjo. Todėl jis bijojo, kad rusų valdžia jam 
nemalonumų nepridarytų. Ypač, kad jis važiavo tie- 
siai iš Berlyno. O tokius asmenis galėjo lengvai įtar- 
ti esant šnipus. 

Į Ameriką važiuoti jis sutiko, tačiau pastatė są- 
lygą, kad ir aš drauge su juo keliaučiau, bet ilgai 
kratėsi nuo mano pasiūlymo važiuoti į Rusiją. Ka- 
dangi jis buvo smarkiai spiriamas, tai galop ir su tuo 
sutiko, tik pareikalavo, kad mes garantuotume jam 
neliečiamybę Rusuose. Būdamas artimuose santy- 
kiuose su rusų pasiuntiniu A. V. Nekliudovu, jam iš- 
gavau leidimą keliauti į Rusiją su lydimu raštu, kad 
rusų vyriausybės organai teiktų jam globą ir pagalbą. 
Be to, su P. Leonu pasitarę, pažadėjome visas kelio- 
nės išlaidas Rusijoje padengti iš Centro Komiteto Iė- 
šų, o taip pat apmokėti kelionę per Sibirą į Ameriką. 
Po šių visų žygių jis sutiko su mumis drauge keliauti 
tuo pačiu traukiniu, kuriuo vyko rusų parlamentarinė 
delegacija, gerai numanydamas, kad geresnės apsau- 
gos nėra ko laukti. 

Taip laimingai kun. J. Žilius atsidūręs Rusijos 
lietuvių tarpe ir matydamas, kad administracijos or- 

ganai juo nesiįdomauja, ėmė smarkiai darbuotis mūsų 
tarpe. Jis darė pranešimus mūsų komitetuose, raši- 
nėjo į laikraščius ir privačiai per įtakingus mūsų vi- 
suomenės veikėjus nušvietė tikrą okupuotos Lietuvos 
vaizdą. Tik iš jo mes sužinojome, kaip veikia ir dar- 
buojasi tenai saujelė mūsų draugų, susispietusių ap- 
link negausias tautines organizacijas. Iš laikraščių 
šykščių žinių mes vaizdavomės, kad iš vokiečių oku- 
pantų galima laukti mūsų tautai politinių permainų 
pagerėjimo, tačiau, kun. J. Žiliaus painformuoti, turė- 
jome savo nusistatymą pakeisti. Jis, nors buvo -vo- 
kiečių orientacijos, bet, kaipo geras mūsų patriotas, 
nupiešė mums pesimistišką vaizdą. Jis mums nuro- 
dinėjo, kad vokiečiai norį prijungti Lietuvą prie Prū- 
sijos ir ją suvokietinti, išdalyti dvarus savo karinin- 
kams ir kolonizuoti mūsų žemę savo kareiviais. Apie 
jokią nepriklausomybę esą negalima nė svajoti, jei 
vokiečiai nugalėsią. 

Kaip ir buvo manyta, kun. J. Žiliaus nuvykimas 
į Rusiją jam daug davė medžiagos politiškai orientaci- 
jai susidaryti. Mes jam davėme progos ištisas savai- 
tes pavažinėti, aplankyti mūsų skyrius, įstaigas, ap- 
žiūrėti mokyklas, bendrabučius, amatų dirbtuves ir 
t. t. Jis pamatė, kiek gerai suorganizuotas šelpimo ir 
kultūros darbas, dar pamatė, kad rusų vyriausybė, 
šelpdama mūsų pabėgėlius, nors iš dalies nori atsily- 
ginti mūsų tautai už tas skriaudas, kurių tiek daug 
praeityje yra mums padariusi. Susipažinęs su pabėgė- 
lių vargais Rusijoje ir palyginęs juos su Lietuvoje pa- 
silikusių žmonių, jis galėjo konstatuoti, kad visa ame- 
rikiečių pašalpa turi būti nukreipta tik į Lietuvą. 

Kai kun. J. Žilius iš tų klajonių po plačiąją Ru- 
siją sugrįžo į Petrapilį, ėmėm ruoštis į kelionę. Jis 
jau daug metų nebuvo buvęs Amerikoje. Bet jis 

vis dar buvo laikomas Bostono lietuvių parapijos kle- 
bonu. Mat, vietinio vyskupo sutikimu, išvažiuodamas 
į Europą, jis paliko savo pusbrolį Tomą Žilinską S. 
Bostono lietuvių parapijos administratorium. Pagal 
sutartį su juo, parapiją turėjo kun. Jonui Žiliui užleisti 
kiekvienu momentu, jam į Ameriką sugrįžus. 

Kun. J. Žilius dabar buvo labai susirūpinęs dėl 
savo pozicijos kaipo kunigo. Tiek metų jis nebekuni- 
gavęs ir praktiškai pareigų nėjęs, jis prisibaimino, kad 
vietos dvasiškija galinti jo nebepriimti atgal į savo 
tarpą. Taigi jis sumanė išgauti iš vyskupų laišką prie 
kardinolo Gibbonso. Kadangi mūsų santykiai su Že- 
maičių vyskupu Pr. Karevičium buvo visuomet nuo- 
širdūs, ir vyskupas niekad neatsisakydavo Lietuvai 
naudingų darbų paremti, tai nesunku buvo gauti tokį 
laišką. Tame laiške buvo prašoma paremti kun. 
J. Žiliaus misiją ir sušelpti per jį nukentėjusią Lietuvą. 
Išgavę laišką iš vyskupo Pr. Karevičiaus, nuvykome 
pas Seinų vyskupą Karosą, tuo metu gyvenusį irgi 
Petrapily, kuris taip pat malonėjo savo parašą po tuo 
laišku padėti. Šis laiškas, kaip matysime, vėliau su- 
vaidino didelį vaidmenį kun. J. Žiliui į Ameriką nuke- 
liavus. 
| Kai jau viskas buvo paruošta kelionei, susirinko- 

me Centro Komitete su vyskupu Karevičium aptarti 
bendros politinės linijos, kokios turėtų laikytis atgal 
į Lietuvą sugrįžęs. Mums buvo svarbu, kad būtų lai- 
kytasi neprigulmingai nuo okupantų. Išsiaiškinome, 
kad vokiečiai yra tiktai karo įėga, laikinai užėmusi 
mūsų kraštą, kad jie, kaip okupantai, jokių kitų teisių 
į Lietuvą neturi, ir todėl vyskupas, kaip Bažnyčios 
galva Lietuvoje, neprivalo vokiečių įsakymų klausyti, 
kurie nebūtų suderinti su jo padėtimi. 

Vyskupas Pr. Karevičus, kuris 1915 m. buvo iš- 

važiavęs pasigydyti į Kislovodską, vokiečių kariuo- 
menei Lietuvą užėmus, negalėjo sugrįžti. Jau nuo 
Kalėdų šiuo reikalu buvo rūpintasi. Mes, Centro Ko- 
mitetas, padėjome išgauti per vidaus reikalų ministerį 
caro leidimą išvažiuoti į savo vyskupiją, o pats vy- 
skupas rūpinosi per kardinolą Gasparri išgauti vokie- 
čių vyriausybės leidimą atgal įvažiuoti į Lietuvą. 

Kai jau galutinai paaiškėjo, kad vyskupo sugrį- 
žimui į Lietuvą per Švediją visos kliūtys nugalėtos ir 
buvo fiksuota jo išvažiavimo iš Petrapilio data liepos 
27 d., mes nebeatidėliodami išsiskubinome į Ameriką. 
Bet kad vokiečių povandeninės valtys nuolatos skan- 
dino tuo metu Atlanto okeane ir Šiaurės jūroje laivus, 
tai mes dėl saugumo nutarėme su J. Žilium leistis į 
Ameriką kitais kraštais: per Sibirą, Kinus, Japoniją 
Ramiuoju vandenynu. Ši kelionė mus viliojo ne tik 
savo saugumu, bet ir savo nepaprastumu bei įdomu- 
mu. Ir štai vyskupo Pr. Karevičiaus, kan. K. Šaulio, 
kan. Paltaroko ir didelio lietuvių būrio lydimi, sėdo- 
me Nikalojaus stotyje į Sibiro ekspresą. 

Ilga kelionė! Vien tik geležinkeliu, neišlipus iš va- 
gono, 10 dienų važiuoti, kol Vladivostoką pasieksim. 
O ten vėl 19 dienų Ramiuoju vandenynu iki San Fran- 
cisco. Kaip bebūtum važinėti pripratęs, vis tik neži- 
. nomas jausmas, jausmas nerimo ir abejonių sukyla 
krūtinėje. Kažin, ar beteks sugrįžti, vėl pasimatyti su 
šiuo būriu gerų Žmonių, gerai linkinčių ir trokštančių, 
kad mūsų kelionė pasisektų. Lenda neramios mintys 
į galvą. Stengies jomis nusikratyti, bet vis kažkoks 
kirminas graužia. .. 

Ir taip — mes jau savo vagone. Paskutinis 
. skepetaitės mostas, ir mes greitai pranykstame iš pa- 
„ lydovų akių. 

Kam yra tekę važinėti greitaisiais Sibiro trau- 
kiniais, tas be abejonės su manim sutiks, kad jie vieni 
geriausių traukinių pasauly. Vagonai aukšti, daug 
erdvės, daug oro. Drauge važiuoja vagono restora- 
nas, kuriame koncentruojasi visas keliautojų gyveni- 
mas. Čia prie jo vagonas salionas, kur yra skaitykla, 
kortų staliukai, fortepijonas. Kortų mėgėjai čia sėdi 
ištisas dienas. Čia susitinka, susipažįsta keleiviai tarp 
savęs, čia parodo savo talentus ir gerą širdį daini- 
ninkai bei dainininkės ir šiaipjau artistai, kurie visuo- 
met randa atdarą fortepijoną ir atviras kelionės drau- 
gų širdis. Kiekvieną su dideliu entuziazmu pasitinka 
ir su dėkingumu išlydi. 
| Pirmas vakaras dar praeina oficialioje nuotaiko- 
je. Keleiviai dar nesusipažinę, bet toliau, stotyse, trau- 
kiniui sustojus, kuopelės jau didesnės vaikščioja, mai- 
šosi, pinasi tarp savęs, klausinėja kits kitą, kur kas 
važiuoja ir greitai pažintis plinta. Jaučia kiekvienas, 
kad likimo verčiami turės drauge keliauti ištisas 
10 dienų. Traukinys pilnas. Važiuoja daugiausia sve- 
timšaliai. Štai amerikiečių būrys grįžta atgal; skustas 
vienas kitas anglas, pypkę rūkydamas, ramiai žval- 
gosi aplink ir keliauja pro Japoniją į Australiją, pasi- 
rinkęs šį dabar trumpiausią kelią; keli japonai, visuo- 
met mistingi, gudriai ir klastingai observuoja europie- 
čius savo žvairomis akimis; keli Korėjos pirkliai grįžta 
iš Anglijos. Bet dauguma rusų, važiuojančių į Sibirą 
visokių užpirkimų daryti. Karininkai grįžta iš fronto 
savo šeimų aplankyti, pasilsėti; pora turistų keliauja 
įvairių nuotykių ieškodami; geležinkelio inžinieriai 
grįžta iš sostinės savus reikalus sutvarkę; viena dai- 
nininkė-čigonė važiuoja pas savo vyrą į Charbiną, ku- 
ri mums nuolatos koncertuoja; keli jūrininkai keliauja 
iš Baltijos jūrų laivyno paskirti į Vladivostoką ir dar 

keliasdešimt nežinomų luomų bei kilmės asmenybių. 
Tarp tos visos marguliuotos minios sutinku savo ko- 
legą, V. Dumos narį, vieną oktiabristų lyderį, N. V. 
Antonovą, Permės atstovą, gana triukšmingą ir įky- 
rų oratorių. 

Traukias pelkės, miškingos ir nelinksmos vietos 
Viatkos ir Vologdos gubernijų.  Begaliniai miškai. 
Retai kur sutinki pievas, jose besiganančius gyvulius, 
o dar rėčiau — dirvas. Kai kur horizonte pasi- 
rodys sodžius — selo, blykšters cerkvės bokštai, ir 
vėl begaliniai miškai ir neišbrendami pelkynai. Taip 
eina iki pat Uralo kalnų. 

Užeinu pas savo kolegą, V. Dumos narį ir jos 
sekretorių Antonovą. 

— Pavydžiu aš tamstai tokios įdomios kelio- 
nės, — pasakė jis man. 

— Tiesa, nors ir nelengva, bet labai įdomi. 

— Tamsta pirmą kartą keliauji į Ameriką? — 
klausia jis. 

— Ne, jau esu buvęs 1913 metais, kur savo 
tautiečius lankiau. 

— Ar daug tenai lietuvių gyvena? 

— Apie 700.000 žmonių, ir vis daugiausia iš 
Rusijos. Tik mažytė dalelė yra iš Prūsų Lietuvos. 

— Kaip tamsta aiškini jų iškeliavimo priežastis? 

“ — Matai, tamsta — sakau jam, — emigracijos 
priežastys yra įvairios. Visų pirma ekonominės, o 
paskui ir politinės sąlygos verčia emigruoti. Kaip 
tamsta žinai iš mano prakalbų ir kitų lietuvių atstovų 
pareiškimų iš V. Dumos tribūnos, lietuviai buvo labai 
vyriausybės spaudžiami. Nei rašto, nei mokyklų, nei 
draugijų, nei susirinkimų lietuviams nebuvo leidžia- 
ma. Per 40 metų mus persekiota. Už menkiausią 
brošiūrėlę, už nekalčiausio turinio kalendorių, dargi 

už maldaknygę, lotynų raidėmis išspausdintą, ištrem- 
davo žmogų į Sibirą arba į Šiaurę Vologdos, Viatkos, 
Archangelsko arba Permės guberniją. Žiūrėk čia, 
kur mes važiuojame, šitose vietose, jei pasiklausytum 
gyventojų, kiek jie galėtų mums nurodyti palaidotų 
lietuvių šiaurės šaltoje žemelėje už knygų skaitymą. 
O kiek jų, taip po keleris metus ištremtyje pagyvenus, 
atgal sugrįžo palaužti, įtužę ant rusų valdžios ir, poli- 
cijos persekiojami, drožia sau į Ameriką, kur galėtų 
laisviau pakvėpuoti, žmoniškiau pagyventi. Pačioje 
Lietuvoje gyvenimo sąlygos buvo labai sunkios. Lie- 
tuvis negalėjo žemės pirktis, ji buvo dalinama atėjū- 
nams rusams iš tolimų gubernijų. Priaugo šeimos, 
reikia plėstis, o nėra kur. Industrijos krašte nebuvo, 
į fabriką nenueisi dirbti. Tai traukdavo į kitus kraš- 
tus. Ryga, Odesa, Petrapilis pilni lietuvių darbinin- 
kų, o daugiausia ėjo į Ameriką. Ten uždarbiai visuo- 
met buvo didesni. Vienas nukeliavęs, siunčia savo 
šeimai pinigų ir gabenasi visą savo gūžtą. Tos eko- 
nominės sąlygos visai pablogėjo, kai buvo sudaryta 
su Vokietija prekybos sutartis. Viso krašto prekyba 
per Nemuną jų kontroliuojama. Buvome priversti 
mes, ypač pasienio gyventojai, mokėti vokiečiams sui 
generis kontribuciją. Tai vis nelemtoji rusų valdžios 
kvaila, trumparegė politika, spaudusi lietuvius, ne- 
leidusi laisvai vystytis mūsų kultūrai, sudarė tokias 
sąlygas, kad tiek daug mūsų žmonių iškeliavo į kitus 
kraštus. 
— Kaip tamsta manai, ar jūsų tautiečiai po ka- 
ro sugrįš? Juk jie daug galėtų padėti savo kraštui pa- 
kelti, jį atstatydinti. 
— Žinoma, daug pareis nuo bendro politiško ir 
ekonominio šalies sutvarkymo. Jei rusų valdžia su- 
grįš Lietuvon ir sugrįžus laikysis tos pačios politikos: 

| spausk ir neleisk, — jei atsigabens vėl visus savo ne- 


tikusius agentus, jei neduos kraštui pačiam valdytis ir 
organizuotis, tai sunku būtų laukti didesnės emigran- 
tų dalies sugrįžimo. Bet, jei bus nuo senosios politi- 
kos atsisakyta ir bus duota Lietuvai autonomija, tai 
be abejonės daugelis grįš ir padės ne tik atsistatyti, 
bet ir, pagrižę ir susiorganizavę, sukurtų savo pra- 
"monę, prekybą, sudarytų savo kultūrines įstaigas ir 
viso krašto gerovę pakeltų. Tiktai prie tokių sąlygų 
galima laukti šio to geresnio ir išsilaisvinti iš vokie- 
čių ekonominės vergijos. Be autonomijos Lietuva ne- 
galės veikiai atsigauti. L 
— Aš manau, kad Rusija po karo stos visai ant 
kitų pamatų. Rusija tokia plati, kad centralizuota vy- 
riausybė nepajėgs valdyti. Gyvenimas vystosi, kom- 
plikuojasi. Kaip gali žmogus, sėdėdamas Petrapilyje, 
leisti gerus ir gyvenimui pritaikintus įstatymus, leisti 
įsakymus Sibirui, Kaukazui, Lietuvai ir t. t., kur žmo- 
nių papročiai, žmonių kultūra visai skirtinga, kur 
žmonės nė rusų kalbos dorai negali išmokti. Aišku, 
kad Rusija turi decentralizuotis, suteikdama kai ku- 
riems kraštams savivaldybę. Jūs tai vadinate auto- 
nomija su seimu, o mes gal pavadintume srities že- 
mietija (oblastnoje ziemstvo), bet iš esmės bus tas 
pats. Svarbu, kad būtų duotos tinkamos sąlygos, ku- 
rių dėka lietuvių tauta galėtų išvystyti savo kultū- 
ros nacionalinio gyvenimo teises. Prie tokių sąly- 
gų Lietuva bus bendrai valstybei naudinga. O kad 
savivaldybę Lietuvai reikės duoti, abejoti netenka, 
savaime aišku.  Davę Lenkijai plačią autonomiją, jau 
stojame visai į kitą kelią. Taigi, tuo keliu reikės ir to- 
liau eiti, — pabrėžė atstovas Antonovas. 
— Labai man malonu konstatuoti tokią gražią 
politikos kryptį, ypač jūsų, oktiabristų partijos, žmo- 

nėse. Iki šiol tekdavo girdėti tiktai paskirus žmones 
panašiai kalbant. Štai pernai pavasarį V. D. pirmin. 
Radzianko, keliaudamas su manim Karpatų kalnais, 
sakėsi, kad jo supratimu reikią Lietuvai duoti autono- 
miją. A. D. Protopopovas — parlamentarinės rusų 
delegacijos narys ir Valst. Dumos vicepirmininkas, 
pareiškė lietuvių kolonijai Londone, kad jis stovi už 
laisvą savarankią Lietuvą. O jie visi jūsų partijos 
žmonės. Reikia tikėtis, kad po karo nebevaldys da- 
bartiniai biurokratai Chvostovai, Štiurmeriai ar kiti 
jiems lygūs. Naujoji vyriausybė turi pirmiausia būti 
sudaryta V. Dumos ir tik tokia vyriausybė gali pa- 
keisti imperijos politiką. Rodos, kad dabar vedamas 
karas turėjo daug ko išmokyti, bet, deja tas mokslas 
pro šalį praeina. Daug reikės dirbti ir jėgų dėti, kol 
Rusijos politikai supras, kad Lietuvai reikalinga auto- 
nomija. 

Netoli Permės išsiskiriame su Antonovu. Už 
Permės prasideda kalnuotesnės vietos, kurios vis ky- 
la iki Ekaterinburgo.  Ekaterinburgo miesto nema- 
tyti per kalnus. Tai daugiausia kalnų mineralų per- 
dirbimo fabrikai, aplink kuriuos išaugo didžiulis mie- 
stas*). Čia stotyje eina gyva tų įvairaus pavidalo 
iškasenų prekyba. Karoliai įvairių kristalų, topazų 
ir kitokių akmenų, visokių pagražinimų, plunksnako- 
čių, sigaretėms dėžučių, braslietinių žiedų ir visokių 
niekniekių keleiviams prisivilioti. Kiekvienas stengia- 
si šį tą atminimui parsivežti iš Uralų kalnų. Ir mes su 
kun. J. Žilium perkamės Amerikos lietuvaitėms dova- 
nėlių. Ilgai netenka rinktis. Važiuojame toliau. 


*) Niekas negalėjo numanyti, kad šis miestas pasiliks rusų 
monarchizro istorijai amžių-amžiams, Čia tovarišč Bieloborodov 
sušaudė carą Nikalojų II ir išnaikino visą jo šeimą. M. Y. 

Iš čia kiek pavažiavus, jau vėl įvažiuojame į !- 
gumas ir atsiduriame Sibiro platybėse. 

Štai Omske pasitinka mane mano brolis Jonas 
Yčas. Jis, baigęs mokslus Petrapilio Istorijos-Filo- 
logijos Institute 1903 m., buvo paskirtas Tomsko val- 
diškos gimnazijos mokytoju už stipendiją atitarnauti. 
Sibire gyvenimo sąlygos tuo metų buvo kiek geres- 
nės negu pačioje Rusijoje. Čia nebuvo žiūrima nei 
į tautybę, nei į luomą — visuomenėje visi buvo ly- 
gūs. Administracija irgi buvo liberališkesnė. Todėl, 
nors jaunam, bet energingam pedagogui lietuviui, 
mokyklų trūkstant, buvo pavestas atsakingas darbas. 
Jis organizuoja pedagogus, profesorius ir steigia pri- 
vatinę gimnaziją. Jo kolegos renka jį direktorium, 
ir ta mokykla, jo vadovaujama, įgyja gražų vardą, 
sutraukdama geresnių tėvų vaikus: į Jono Yčo gim- 
naziją atiduoda savo sūnų, iš valstybinės atsiėmęs, 
universiteto rektorius Bazanovas; jį paseka ir pats 
mokslo apygardos globėjas Lavrentjevas, atiduoda- 
mas į ją savo brolio sūnų. Jonas Yčas savo darbš- 
tumu, sumanumu, mokėjimu sugyventi su savo ben- 
dradarbiais, savo pedagoginiais ir administratyvi- 
niais gabumais greitai išeina Tomsko visuomenės vie- 
šame gyvenime į pirmąsias eiles. Jis dalyvauja įvai- 
riose draugijose, mokslo korporacijose, laiko viešas 
paskaitas, dėsto istoriją aukštuose moterų kursuose, 
laiko paskaitas mokytojų institute ir kitur. 

1908 m. jam buvo pasiūlyta apygardos globėjo 
laikinai išvažiuoti į Semipalatinską gimnazijos inspek- 
toriaus vietą užimti. Žadėta jam po metų duoti val- 
diškosios gimnazijos direktoriaus vietą Tomske. Bet, 
kaip vėliau pasirodė, buvo tai tiktai jo mandagus iš 
Tomsko išsiuntimas, gudrių biurokratų sugalvotas. 
Nuo 1908 m. jis dar tebebuvo Semipalatinske ir at- 


201 


vyko manęs pasitikti, norėdamas svarbiais reikalais 

pasitarti. Jis kas metai važiuodavo į savo tėviškę 

atostogauti, bet 1915 m., vokiečių armijai užėmus 

Lietuvą, priverstas buvo tenai pasilikti. Taigi dabar, 

pasinaudojęs mūsų per Sibirą pravažiavimo proga, 

pasitiko mus Omske ir lydėjo tuo pačiu traukiniu iki 
„ Novonikolajevsko. 

O pasikalbėti buvo apie ką. Turėjau nemaža 
laiko praleisti atpasakodamas savo kelionę su V. Du- 
mos delegacija po vakarų Europą, iš kurios dar ne- 
seniai buvau grįžęs, papasakoti visas sostinės nau- 
jienas ir užkulisinį gyvenimą, karo mūšių eigą ir bū- 
simos taikos perspektyvas, apie ką jau tuo metu imta 
smarkiai kalbėti. Toli nuo centro gyvendamas, kur 
"vos tik per 12 dienų ateidavo iš Petrapilio dienraš- 
čiai, jis gaudė kiekvieną Žinutę, dėjosi širdin kiekvie- 
ną pasakytą žodį, prašydamas vis naujų paaiškinimų. 
Be to, mes turėjome dar vieną svarbų reikalą aptarti. 
Mat, prieš vienerius metus, gavęs iš grafo Ignatjevo, 
švietimo ministerio, leidimą įkurti berniukų ir mergai- 
čių gimnazijas Voroneže, buvau pakvietęs Joną užim- 
ti tos gimnazijos direktoriaus vietą. Bet jis tuomet 
atsisakė, motyvuodamas tuo, kad daug laiko sugaiš, 
kol pasiliuosuosiąs ir iš taip toli atvyksiąs į Vorone- 
žą, o čia reikalinga neatidėliojant gimnaziją organi- 
zuoti. Bet jis pareiškė noro būti arčiau mano gim- 
nazijų ir padėti man jas prižiūrėti Todėl graias 
Ignatjevas, apie tai painformuotas, pasiūlė jam pasi- 
rinkti vieną iš dviejų vietų: kadangi Voronežas buvo 
„Charkovo mokslo apygardoje, tai jam pasiūlė: 1) tos 
apygardos globėjo padėjėjo, arba 2) 2-sios Voronežo 
gimnazijos direktoriaus vietą. Šio reikalo ilgai ne- 
teko svarstyti. Jonas Yčas, būdamas kuklus iš pri- 
gimties, nesutiko priimti Charkovo mokslo apygardos 

globėjo padėjėjo vietos, bet pasirinko 2-sios Vorone- 
žo gimnazijos direktoriaus vietą. Mat, toje gimnazi- 
joje buvo prisiglaudusi Martyno Yčo gimnaziją su 
mokiniais ir geru lietuvių mokytojų būriu. 

Vėliau, sugrįžęs iš Amerikos, jau radau Joną Vo- 
roneže bedirektoriaujant. Jis buvo visas pasinėręs 
lietuvių organizacijų darbe. Visur jis dirba: daly- 
vauja mokinių globos komitete, vadovauja Centrali- 
nio Komiteto švietimo sekcijai, pirmininkauja Meno 
Fondui, vėliau organizuoja lietuvių mokytojų institu- 
tą, direktoriauja jame, dėsto istoriją liaudies mo- 
kytojų surengtuose. C. K. kursuose ir visur užstoja, 
kur gali, mūsų lietuvius mokinius, gelbėdamas įuos 
nuo demoralizacijos ir iškrikimo. 

Jautėsi jis lietuvių tarpe, kaip žuvis į vandenį 
įmesta. Nekartą jis man sakydavo, kad džiaugėsi nu- 
taręs Sibiro eksprese keliaudamas atsisakyti nuo 
aukštos mokslo apygardos globėjo padėjėjo vietos, 
kuria galėjo kiekvienas susigundyti, o nė vienas lietu- 
vis negalėjo ir svajoti tokios gauti; džiaugėsi paėmęs 
kuklią gimnazijos direktoriaus vietą Voroneže, kur 
tiek lietuvių moksleivijos buvo. . . 

Važiuodami plačiais Sibiro kraštais prisiminėme 
savo netolimą praeitį, savo mokslo dienas, kur jo glo- 
bojamas ir padedamas, studijavau Tomske. Minė- 
jome mūsų draugus lietuvius, kun. J. Demikį ir kun. 
Kaziūną, ir daugelį kitų, su kuriais drauge toli nuo 
Lietuvos, šalto Sibiro krašte, teko lietuvišką darbą 
dirbti. Besikalbant greitai prabėgo mūsų visos die- 
nos laikas ir bematant teko nenoromis skirtis Novo- 
nikolajevską privažiavus. Jonas pasuko per Barnau- 
lą ir Biiską Semipalatinsko kryptimi, o mes tęsėme 
per Sibirą toliau savo kelionę, kurios vos mažą da- 
lelę tebuvome atlikę. 

Krasnojarskas, Irkutskas, kadaise vadinamas 
Sibiro sostine, pro kuriuos tenka geležinkeliu prava- 
žiuoti, nemaži Sibiro miestai. 

Irkutske nakties vidury prižadino mus lietuvių 
Centro Komiteto skyriaus delegatai, būtinai norėda- 
mi mums prisistatyti, mus pamatyti ir pasitarti. 

Iš čionai važiavome Baikalo ežero pakrantėmis. 
Kalnuotomis vietomis vingiuoja mūsų kelias, tai ap- 
supdamas kalnus, tai vėl išsitiesdamas ežero pakran- 
te. Gražios, bet pavojingos vietos. Reginiai dažnai 
keitėsi, siūbavo putodamos Baikalo vilnys, kaskart 
lyg grūmodamos mūsų traukinį užlieti, bet vis kažkaip 
mums pavykdavo iš jų išsisukti ir toliau pabėgti. 

Nebepamenu kiek važiavome, kol atsidūrėme to- 
li už Baikalo ir prisiartinome prie Čitos stoties. Šia- 
me mieste gyveno jau iš seniau mūsų žinomas patrio- 
tas lietuvis teisėjas, Jono Jablonskio švogeris, juristas 
M. Čepas. Man nebuvo tekę su juo susitikti, bet tik 
daug apie jį girdėti. Čia buvo mūsų Komiteto sky- 
rius, kuris savo aukomis buvo mums žinomas nuo 
pat karo pradžios, kaip savarankiškai įsikūręs var- 
du: Užbaikalio Lietuvių Labdarybės Draugija trem- 
tiniams šelpti. Čepui buvo telegrafiu Centro Komiteto 
pranešta apie mūsų pro juos pravažiavimą. Trauki- 
niui sustojus, buvom maloniai nustebinti, pamatę di- 
doką būrelį žmonių, vyrų ir jaunų panelių, kurios lai- 
kė savo rankose gėlių bukietus ir buvo lietuviškais rū- 
bais pasirėdžiusios. Vos mums prisiartinus, pasigir- 
do gerai išlavinto choro Lietuvos himnas. Su dideliu 
susijaudinimu išklausėme himno garsų ir iki ašarų su- 
sigraudinome, tokį didelį būrį lietuvių sutikę Toli- 
muose Rytuose, laukinių buretų žemėje. Mums ir 
sapne nesisapnavo šioje vietoje išgirsti lietuvišką 
dainą. 

Himnui pasibaigus, skubiai prisiartino prie ma- 
nęs daili, baltaplaukė, geltonkasė mergaitė su dideliu 
raudonų rožių bukietu. ; 

— Žymiausiam šių laikų lietuviui, Martynui 
Yčui, šį bukietą gėlių, išaugintų tolimam nuo Lietu- 
vos krašte, jo netikėto atsilankymo proga Čitos lietu- 
vaitės atnešė, prašydamos pasiimti jas atsiminti nors 
tol, kol šios gėlės suvys. 

Antrą bukietą įteikė kita mergaitė kun. Žiliui. Po 
mergaičių kalbų prabilo į mus, tardamas pasveikinimo 
žodį, pats Čepas. Paskui supažindino mus su visa 
Čitos lietuvių kolonija, kuri kaip ir in corpore buvo 
atėjusi mūsų pasitikti. Čia buvo ir mano pažįstamas 
iš Tomsko gelež. Šimkevičius, inž. V. Račkauskas, 
Čepų šeima, J. Margevičius, gimnazijos mokytojas, 
padainavusio mums choro vedėjas, vaistininkas J. 
Marcinkevičius ir keliolika kitų, kurių vardų neprisi- 
menu. Tos dailiosios, taip simpatingai į mus prabilu- 
sios, tautiškais rūbais apsitaisiusios mergaitės buvo 
Čepų dukrytės — Birutė ir Danutė. Aš jų prašymą 
išpildžiau. Jų gėles vežiausi taip ilgai, kaip galėjau, 
o sudžiovintą rožę vežiojausi aplink visą pasaulį. Bet 
dar daugiau. Jau dvidešimt metų suėjo nuo tos die- 
nos, tos rožės suvyto ir sudžiūvusios subyrėjo, o aš 
jas taip gerai atsimenu, lyg kad vakar būtų jos man 
įteiktos. 2 

Visas mūsų traukinys stebėjo tą mūsų iškilmingą 
sutikimą, ir mūsų dainos bei mergaičių parėdai iššau- 
kė didžiausią sensaciją tarp keliautojų, kurie šį įvykį 
ilgą laiką komentavo. 

Kur mūsų lietuvių nesama! Čita mus nustebino 
lietuvių skaičium.  Manėme, kad, iš Sibiro išvažiavę, 
jau būsime su jais atsisveikinę, daugiau nebeteks 


“mums savųjų sutikti. Bet kur tau! Pervažiavus Ki- 


205 


nijos sieną į Mandžūriją, matau stambiomis raidėmis 
prieš pat stotį didelę iškabą: ,„Aptiekarskii magazin 
provizorą A. Marcinkeviča“. Argi tai gali būti lietu- 
vis Mandžūrijoje ir dar biržėnas! Tikrai, priėjęs ar- 
čiau, pamačiau savo seną bičiulį Biržų  Marcinkevi- 
čių. Koks buvo džiaugsmas, sunku išpasakoti! Ketu- 
rias valandas išlaikė mūsų traukinį, kol muitininkai 
kratė, o mes biržėno vaišingoje draugijoje nė kiek ne- 
nuobodžiavome. 

Mūsų bilietai buvo išpirkti per Vladivostoką 
į Teurugą. Bet Charbiną privažiavę, sutariame su 
kun. Žilium pasinaudoti proga ir apžiūrėti Kinijos 
sostinę. 

— Negi kitą kartą teks atvykti čionai! Taigi, 
verta pasinaudoti. 

Kadangi iki mūsų laivui išplaukiant laiko buvo 
gana daug, tai mes pasukome Pekino link. 


XIII 
PO KINUS PASIDAIRIUS — 


Į JAPONIJĄ 
Per Charbiną, Mukdeną, Pekiną. — Pirmieji įspūdžiai. — Šven- 
tovių lankymas. — Auka nežinomiems dievams už Lie- 


tuvos nepriklausomybę. — Malda išklausytą. — Mongolijos 

kunigaikščio pamaldose. — Rusų ambasadoriaus kunigaikščio 

Kudaševo parama, — Japoniją pasiekus, — Užtekančios 

saulės krašte. — Japonijos tikybos kultas. — Niko šven- 
tyklos aplankymas 


Charbinas — rusų galybės ženklas, Tolimųjų 
Rytų forpostas... Mukdenas — Mandžūrijos sosti- 
nė su japonų įsivyravusiu elementu, jų statytais pui- 
kiais viešbučiais, stotim ir daugybe pristatytų japonų 
stiliaus namų. Nė ženklo rusų viešpatavimo, nė pėd- 
sako garsios generolo Kuropatkino armijos bėgi- 
mo... Japonas tvirtai čia sėdi, ir niekas jo iš čionai 
nebeišvarys. 

Štai garsioji Kinų siena, kuri ne tiek faktiškai, 
kiek simboliškai skyrė juos nuo viso pasaulio ir su- 
laikė visą tautą nuo bendravimosi su kitomis tautomis 
per tūkstančius metų. 

Šit jau mes ir Pekine, šiame seniausiame, pasa- 
kiškame mieste. Jis jau buvo tada, kai egiptiečiai pi- 
ramides statėsi, dar toli anksčiau prieš mūsų krikščio- 
niškąją erą. Visas miestas išraižytas kanalais, aukš- 

tomis sienomis apsuptos pilys, kur jų valdovai nuo 
užpuolikų slėpdavosi. Čia vienas greta antro stovi 
dviejų civilizacijų, dviejų kultūrų miestai, — Azi- 
jos ir Europos. Europos miestas moderniškai įtai- 
sytas, puikių namų pristatyta, volais nuo kitos dalies 
apsuptas, kad apsisaugotų svetimų kraštų ambasados 
ir pasiuntinybės nuo užpuolimų. O čia vėl kinie- 
čių miestas su savotiška architektūra, savo pilimis, 
šventyklomis, vienuolynais... Vaikštinėjame, važi- 
nėjamės rikšomis, apžiūrinėjame tą amžiną miestą, 
lankome jo įžymiausias šventyklas, prisižiūrime jų 
dievų statuloms, klausomės ir stebimės jų pamaldo - 
mis. Daugiausia teko lankyti Buddhos šventovių. 

Viską suėmus, tenka pastebėti visų tikybų pa- 
našumą. Taip pat ir altoriai: tie patys smilkymai, 
žvakutės prieš altorius, beveik panašūs kunigų gestai, 
klūpčiojimai... Ir panašūs jų drabužiai — tiktai 
balti, šilkiniai. .. Panašiai užperkamos pamaldos už 
gyvuosius ir mirusius. Tiktai kiti dievai, kiti šven- 
tieji. Stovi milžiniškos statulos per kelis aukštus, ku- 
rios vaizduoja Buddhą. Žiūri žmogus — ir stebiesi, 
kaip religinės idėjos apėmė visą žmoniją. Tiktai for- 
mos kitokios, bet ir tos daug savyje panašumo turi, 
nors sąlygos, kuriose žmonės gyvena, visai nepana- 
šios. Rytai mūsų vaizduotėje užburti. Jų dievai 
mums visai nežinomi, jų drakonai, slibinai, kuriuos 
jie garbina, nesuprantami. Jų idėjos mums svetimnos. 
Bet arčiau prisižiūrėjus, jos ima aiškėti. . 

— Argi mūsų senovės tikyboje ne tas pats bu- 
vo? — klausia kun. Žilius, kuris mūsų mitologiją ir 
mūsų tėvų tikybą buvo išstudijavęs. — Štai Eglė, žal- 
čių karalienė, žalčių karalius su didele karūna ant 
galvos, kurios žmogus siekia ir nuimti negali ir kuri, 
„patekusi žmogui, padėtų jam visą pasaulį suprasti, 

KUN. J. ŽILIUS IR M. YČAS 
PRIE BUDDOS ŠVENTYKLOS NIKKO MIESTE JAPONIJOJE 


visas paslaptis sužinoti, taptų už pati žalčių karalių 
išmintingesniu. Argi tai nepanašu į mūsų senovės ti- 
kybos turinį? — aiškina mano kelionės draugas kun. 
Jonas Žilius. 

Lankome vienuolyną. Pasitinka mus vienuoliai, 
ilgomis sutanomis apsivilkę. Vedžioja, rodo, gestais 
aiškina, kažką kalba mums nesuprantama kalba. Mū- 
sų vertėjas irgi menkai verčia į anglų kalbą, daugiau 
aiškina mosikuodamas rankomis. Bet mes ir be ver- 
tėjo jaučiam tų vietų nepaprastumą ir jų šventumą. 
Kiek čia per amžių amžius žmonių lankytasi! O kiek- 
vienas lankytojas čia palieka savo sielos dalelę. Ir 
pačios sienos, akmenys po kojomis, šventųjų statulė- 
lės virsta gyvomis, iš kurių žėri nepaprasta jėga. 
Mistiška, stebuklinga jėga... Žmogus, ilgėliau pa- 
vaikščiojęs, užsikreti bendra nuotaika, įgauni kažko- 
kio keisto, nepaprasto ūpo. .. 

Šit stovi prie didelio apskrito metalinio indo ku- 
nigas ir pardavinėja žvakutes. Geltonos, vaškinės, 
ilgos, kaip vidutinio ilgumo botkotis, mažojo rankos 
piršto storumo. Perka jas žmonės apstoję, dėdami į 
kunigo delną varinį pinigą. 

— Žinai ką, prieteliau? — sakau kunigui Jonui. 
— Pirkim ir mes po žvakutę ir užžiebkim nežino- 
miems mums dievams. Tegul ir jie padeda mums iš- 
kovoti Lietuvai nepriklausomybę. Gerai turėti drau- 
gingų dievų ir svetimųjų tarpe. O gal pamačys? 

Kun. Žilius papurtė neigiamai galvą. 

— Ne, — sako jis. — Aš, katalikų kunigas, tu- 
rėdamas dviejų vyskupų rekomendacinius laiškus kar- 
dinolui, to daryti negaliu. 

— O kur jūsų principas, nuolatos kartojamas: 
„Vyrai, dirbkim, kas kuo gali, kad tik tėvynei nauda 

būtų!“ Kas tai blogo gali būti katalikybei, jei mes ieš- 
kosim Lietuvos rėmėjų? 

— Nuvažiavęs į Ameriką papasakosi kuni- 
gams, o tie iš manęs juoksis. .. 

— Nepasakosiu niekam. Prižadu. 

— Na, tai jau gerai: nusileidžiu dėl Lietuvos 
labo... 

Išsitraukę iš piniginės po vieną sidabrinį pinigą, 
įspraudėme tam vienuoliui į delną, o jis mums padavė 
į rankas po uždegtą žvakę. Privedė prie to metalinio 
“indo ir davė ženklą sustoti. Kun. Žilius, palaikęs kiek 
rankoje žvakę, užpūtė. Tada dievų tarnas vienuolis 
papurtė galvą ir kažką stengėsi mums ženklais pasa- 
kyti. Paėmęs iš Žiliaus žvakę, vėl uždegė ją, įsprau- 
dė jam į dešinę ranką ir savo dešine apėmė kun. Zi 
liaus riešą. Taip laikydamas jo ranką su uždegta 
žvake tris kartus apsuko aplink tą indą, paskui pristū- 
mė jam ją prie lūpų ir davė ženklą užpūsti. Aš, pri- 
 sižiūrėjęs, kaip reikia daryti, jau pats be vienuolio 

pagalbos apsukau tris kartus žvakę aplink tą indą ir, 
užpūtęs ją, grąžinau vienuoliu. Jis, sudėjęs rankas 
ant krūtinės, pakėlė akis aukštyn į dangų, sukalbėjo 
maldą ir, giliai įtraukęs kvapą, padėjo savo ranką man 
ant dešiniojo peties, o J. Žiliui kitą ant kairiojo ir, il- 
gai pažiūrėjęs vienam ir kitam į akis, pranešė mums 
per vertėją, kad mūsų norai dievų bus išklausyti. . . 

Vėliau, apvažiavę aplink pasaulį ir vėl susitikę 
Paryžiuje taikos derybų metu, su kun. Žilium ne 
kartą minėjome Pekino šventyklą, kur palenkėme ki- 
niečių dievus savo pusėn, kurie padėjo mums nepri- 
klausomybę Lietuvai atgauti. .. 

Lankome kitą vienuolyną — lamajitų. Senas me- 
dinis namas su aukštu prieangiu, kokių pas mūsų ūki- 
ninkus prieš klėtis randame, tokių prieklėčiu, tik daug 

aukštesniu. Užlipome ant jo. Palypėję kokius 8—9 
laiptelius, atsidūrėme prie bažnyčios atvirų, labai pla- 


“ čių durų, į dvi puses atvertų, pro kurias galima būtų 


su trejeta arklių lengvai pravažiuoti. Viduje pama- 
tėme kokias 3—4 eiles vienoje pusėje ir tiek pat ant- 
roje besėdinčių, kojas po savim pasibrukusių, jaunų 
vyrų, kiekvienoje eilėje po kokius 30. Juos skyrė pla- 
tus takas per vidurį, kuris vedė prie altoriaus. Alto- 
rius buvo pakeltas, prie jo vedė 5 laiptai. Altorių su- 
darė didelis stalas, už kurio ant sienos buvo visoki 
dievų ir šventųjų atvaizdai, daugiausia iš medžio 
išdrožti, įvairiausiomis spalvomis nudažyti. Auksinė 
spalva vyravo tarp visų kitų spalvų. Iš viršaus, ties 
stalo viduriu, kabojo gana žemai nuleistas indas su 
degančiu aliejum, kuris smilko menkute liepsnele. Visa 
bažnyčia buvo tamsi, be jokių langų. Šviesos tik pro 
duris kiek įsiskverbdavo. Tie jaunieji kunigai, atkišę 


savo rieškučias, šaukė-klykė visokiais balsais. Matyti 


savo riksmu stengėsi atkreipti dievų dėmesį ir pri- 
versti išklausyti jų maldų. Viena puse ėjo kažkoks 
aukštas, aukštas vyras, apskritaus veido, su retais 
ūsais ir dar retesne barzda, tarp kurių kyšojo trys- 
keturi reti dantys. Paskui jį du vyrai nešė didelį 
krepšį kažkokių surutuliuotų popierinių daiktų, didu- 
mo kaip žąsies kiaušiniai. Jis rieškučiomis ėmė iš 
krepšio tuos ritulius ir dėliojo iš eilės kiekvienam ku- 
nigui. Iš kitos pusės buvo toks pat vaizdas, tiktai ten 
dalino rieškučiomis tuos ritulius kažkokia aukšta, ne- 
natūralaus storumo ponia. Paskui ją sekiojo jauna 
14— 16 metų mergytė, irgi nepaprastai stora su lai- 


“ bomis rankutėmis. Gavę dovanų, kunigai dar smar- 
 kiau šaukė. Ir, išvynioję iš popieriaus, bėrė sau į ki- 


šenius varinius pinigus, kurie buvo tuose rituliuose. 
Du vyresnieji kunigai stovėje prie altoriaus; vienas 

aukščiau, kitas žemiau ant laiptų. Jie kažką gestiku- 
liavo ir savo panosėje burbuliavo. Matyti skaitė mal- 
"das. Apdalinę visus kunigus, likusias krepšiuose do- 
vanas tarnai nunešė prie autoriaus ir sudėjo prie vy- 
resniųjų kunigų kojų. Storoji ponia su savo mergaite 
paskui priėjo prie altoriaus ir ėmė iš po savo kimono 
traukti plonas šilkines juostas ir skaras. Išvyniojus 
vis dėliojo ant ištiestų kunigo rankų. Šis dovanas dė- 
liojo ant altoriaus. Ta ponia vis plonėjo, kol visai 
supliuško ir liko normalia moteriške. Paskui ji ėmė 
nuvynioti tokias pat šilkines medžiagas nuo mergai- 
tės kūno ir taip pat metodiškai dėlioti antram kunigui 
ant ištiestų rankų. Po kiek laiko mergytė irgi su- 
pliuško. 

Mes stovėjome prie pat durų, bet kadangi nebu- 
vome nusiavę savo batų, tai peržengti slenksčio ne- 
turėjome teisės. Per visas pamaldas mes stovėjome 
ir atidžiai sekėme kiekvieną kunigų judesį. Mums 

„palydovas pranešė, kad čia esąs labai žymios šeimos 
kunigaikštis iš Mongolijos ir užperkąs pamaldas už 
savo mirusius gimines, o ši moteriškė esanti jo žmo- 
na su dukryte. 

Kai pamaldos pasibaigė ir vyriausias kunigas 

"pakėlęs abi rankas palaimino kunigaikščio šeimą ir 
mus visus, kunigaikštis, skubiai prisiartinęs prie mūsų, 
paspaudė mums rankas ir, atkišęs savo retus dantis, 
traukė į save orą, tuo pareikšdamas mums savo pa- 
dėką už suteiktą jam garbę mūsų dalyvavimu iškil- 
mingose pamaldose. 

Jis išėjo su šeima ir savo palydovais iš šventyk- 
los, o mes toliau lankėme vienuolyno kitus pastatus, 
apžiūrinėdami ant sienų nepaprastas Kinų meno iš- 
kasenas. Palydovo teigimu, kai kurios jų siekusios 

virš 6000 metų. Tai buvo lyg senienų muziejus, o ne 
vien šventykla. 

Apžiūrėję visą vienuolyną, grįždami pro tą šven- 
tyklą, kur pirmiau buvo pamaldos laikomos, išgir- 
dome tenai dar didesnį riksmą. Pažvelgę pro duris, 
pamatėme visą kunigų būrį tąsant tuos šilkinius daik- 
tus, kurie buvo kunigaikštienės ir jos dukters paaukoti. 
Rodėsi, kad tuojau prasidės muštynės. . . 

* 


Belankant Kinų miestus, apžiūrinėjant jų šven- 
tyklas, jų kultūros įstaigas, jų imperatorių rūmus, 
įgauni įspūdžio, kad visa tauta tebemiega letargišku 
snauduliu. Bet jau pradeda reikštis ir gyvybės žen- 
klų. Didžiausias faktorius kinų tautos atbudime, tai 
modernizėjanti japonų tauta.  Užsikrėtę Europos ci- 
vilizacija ir pasisavinę technikines priemones, japonai 
jau griebia ir šį savo kaimyną, ypatingos kultūros su- 
stingusį milžiną, apsikasusį giliais perkasais ir apsi- 
tvėrusį aukštomis sienomis nuo kitų tautų įtakos. Bet 
jau dabar ta siena perlipta ir įnešta daug europietiško 
raugo: nauja dvasia skverbiasi į kiniečių gyvenimą. 
Pradedama nuo paviršiaus. Jau daug kiniečių sutin- 
ki kirptais plaukais, skustais ūsais, kaip amerikiečiai, 
dažniau sutinki trumpais europietiškais drabužiais dė- 
vint. Jau ir moteriškės emancipuojasi, ir jos jau išlei- 
džiamos iš savo ląstos, jau nebesukiojama (žinoma tik 
iš dalies) joms kojų, ir „sveikos kojos“ sąjungos įtaka 
labai plinta kiniečių tarpe. Jau ir mandarinai nebe- 
nešiojami, ir ima vis daugiau automobiliais važinėti. 
Gyvenimas modernizėja. Jau turima restoranų, pa- 
našių į mūsiškius, gražių krautuvių pristatyta, bet 
greta plačių, aukštų langų dar stovi mažos nuskuru- 
sios krautuvėlės, o languose prikabinta už ilgų uodegų 
žiurkių, kurios čia gana plačiai maistui vartojamos. 

Jie turi ir savų gana moderniškai įrengtų teatrų, 
gražios europietiškos architektūros su visais technikos 
reikalavimais. Bet pati scena, vaidinimas netoli nu- 
ėjęs nuo primityvaus žmogaus reikalavimų. Jų mie- 
stai, jų namų įrengimai vis dar labai primityvūs, anti- 
sanitariški. Jokios kanalizacijos, jokio vandentiekio 
dviejų milijonų žmonių mieste. . 

Reikia pasakyti, kad Kinuose šventyklos aplei- 
stos, tikybos kultas, matyti, negerbiamas, dievų sta- 
tulos apdulkėjusios, karvelių ir kitokių paukščių nutu- 
pėtos, paauksuoti pagražinimai nusilupę, viskas apše- 
pę, apskurę... Tokia šventykla, kaip Dangaus Tem- 
pelis, kur bogdychano laikais suvažiuodavo didžiau- 
sios maldininkų minios, kur būdavo tūkstančiai galvi- 
jų dievams aukojama, dabar ir ten tik turistai tesilan- 
ko ir stebisi, kaip visi takai į šventovę žole apaugę, 
o pačių šventovių stogai nuplyšę, nušiurę. .. Šven- 
tieji upeliai ir kanalai žole apaugę, pelėsiais padengti. 
Vaizdas gana liūdnas. .. Iš tikybos kulto nusmukimo 
galima pastebėti iš viso tautos kultūros susmukimą. 

Mūsų lankymo metu Pekine buvo neseniai pa-- 
skirtas rusų ambasadorium kunigaikštis Kudaševas. 
Su juo man teko dar anksčiau susitikti fronte, kaipo 
su užsienio reikalų ministerijos atstovu prie vyriausio 
kariuomenės štabo. Taigi čia jį man aplankius, jis 
teikė mums globą ir pagalbą. Vežiojo savo automo- 
biliu po įžymesnes vietas, parūpino bilietus į kinie- 
čių teatrą, kuris buvo gana savotiškai įdomus, išrū- 
pino leidimą į Dangaus Šventyklą, jo sekretorius pa- 
vedžiojo po muziejus, bogdichano (imperatoriaus) pi- 
lis. Jis mums dar suteikė progos susipažinti su savo 
kolegomis — prancūzų, italų, anglų ir amerikiečių at- 
stovais, suruošdamas tuo tikslu pas save pusryčius. 
Apskritai, jo pagalba buvo mums labai naudinga. 

Amerikiečiai, savo keliu, Žilių ir mane pasikvietė 
apžiūrėti, kaip gyvena Amerikos J. V. garnizonas, ku- 
ris su kitų didžiųjų valstybių garnizonais saugo euro- 
piečių tą Pekino dalį, kur susitelkę gyvena visos at- 
stovybės (ir Japonų). Ši apsauga reikalinga tam, 
kad apsaugotų europiečių atstovybes nuo netikėtų 
bokserių užpuolimų, kuris buvo 1900 metais suruoš- 
tas prieš europiečius. Ši miesto dalis yra apsupta 
aukšta siena. 

Kiek pasidairę po Pekiną, išvykome per Tiendzi- 
no iš Taugu uosto, kuris stovi Geltonosios upės žioty 
se, nedideliu Japonų prekių laivu „Jakeshima Maru“. 
Keleivių pirmoje klasėje buvo nedaug: mudu su kun. 
J. Žilium ir viena amerikiečių šeima su krūva vaikų. 
Antroje klasėje buvo matyti gerokas japonų ir kinie- 
čių būrys, tačiau jie vėliau kažkur dingo ir visą ke- 
lią daugiau nebesirodė. Laivą vistik gerokai supo, 
nors didelių bangų nebuvo. Japonai, nors seni pi- 
ratų ainiai, supimo neišlaiko. Mes jūrų liga nesir- 
gome, bet labai karščiai kankino. Ir šaltos maudynės 
nieko negelbėjo. Juk buvome toje pačioje plotmėje, 
kaip Sicilijos sala ir Madridas. Tuo metu (rugpiūčio 
mėnesį) Kinuose ir Japonijoje didžiausi karščiai. 

Japonai, kurių rankose be abejonės atsidurs vi- 
sas rytų pasaulis, buvo su mumis labai mandagūs. 
Prie pietų laivo karininkai su mumis labai nuoširdžiai 
kalbėjosi. Kalbėjome apie viską, bet daugiausia kal- 
bos sukosi apie politiką. 

Jie didžiavosi, kad esą sąjungininkai ir geri ru- 
sų draugai, kalbėjo laisvai rusiškai. Pro Cusimą pra- 
plaukiant, paklausiau jų, ar dalyvavo mūšyje, kur žu- 
vo visas rusų laivynas admirolui Roždestvenskiui va- 
dovaujant. Jie griežtai paneigė. Girdi, dar per jauni 
buvę ir tada tik mokyklas lankę. Karo visai čia jokio 


215 


nematyti. Japonai paėmė vokiečių užimtas vietas, 
“bombardavo Tcindau miestą, pagrobė jį, ir dabar tik 
stengiasi visų rytų prekybą užgrobti. Kur seniau vo- 
kiečiai savo prekes pardavinėdavo, dabar japonai ap- 
tarnauja. Ir karui pasibaigus visa rytų prekyba bus 
jų rankose; europiečiams bus sunku juos iš čia iš- 
stumti. 

Po trijų dienų kelionės laivu mes jau pasiekiame 
Užtekančiosios Saulės kraštą, Japonija vadinamą. 
Priplaukiame Modži uostą, ir čia, persėdę į mažesnį 
laivą, persikeliame į Šimonoseki. Atlikę visus forma- 
lumus su savo pasais, sėdome į japonų ekspresą, kuris 
mus kitą dieną nuvežė į Kijoto miestą. Tai senoji ja- 
ponų sostinė, kaip rusų Maskva. Viskas čia vaizduo- 
ja senesnius laikus. Daugybė senų vienuolynų, ka- 
rališkų rūmų ir, kaip Maskvoje, daugybė senų šven- 
tyklų. Keletą jų aplankėme, buvome ir per pamal- 
das. Japonai daugumoje Buddhos pasekėjai, bet taip 
pat yra ir lamajitų. Taigi jų tikyba ta pati, kaip Ki- 
nuose. Bet jau tik iš paviršiaus pažiūrėjus ir aplan- 
kius kelias šventyklas, pastebi didelį skirtumą tarp ki- 
nų ir japonų. Visur matyti tikybos kulto palaiky+ 
mas. Visur puošnumas, visur traukia akį šventyklų 
menas, viskas palaikoma geriausioje tvarkoje. Kinų 
šventyklos davė mums mirštančios- religijos vaizdą, 
o japonų — gyvos religijos. Visur puošnių paveik- 
slų, skulptūrų, drožinių iš medžio. Jų drakonų 1r vi- | 
sokių baidyklių atvaizdai, figūros stebina savo didu- 
mu. Čia mums viskas rodosi svetima, šalta, nejauku 
nuo tų jų šventenybių. Mes tik paviršutiniškai tega- 
lime apžiūrėti. Nėra mums nė laiko čia ilgiau sustoti. 

Nuostabus apsireiškimas kultūros istorijoje tie 
japonai. Jų tėvai niekuo nesiskyrė nuo kitų Azijos 
gyventojų. Jie buvo pagarsėję tuo, kad užpuldinėda- 

vo kinus ir kitas kaimynines tautas. Jie suvaidino tą 
pačią rolę Rytuose, kaip normanai Vakaruose. Jokios 
kultūros ir Europos civilizacijos iki devynioliktojo 
šimtmečio pusės pas juos nė ženklo nebuvo. Tik 1876 
metais pas save panaikino baudžiavą. Bet reikia 
į juos pažiūrėti dabar, — rodos, kad jie amžiais nau- 
dojosi Europos civilizacijos vaisiais. 

Jie labai geri imitatoriai, europiečių pamėgdžio- 
tojai. Savo jaunuomenę jie siuntinėja į įvairius Eu- 
ropos kraštus, į Š. Ameriką studijuoti mokslo ir gyve- 
nimo. Grįždami parsiveža naujų idėjų, naujų meto- 
dų, kaip reikia tvarkyti valstybę, kaip plėtoti techni- 
ką, vystyti pramonę, kaip organizuoti prekybą, o 
ypač, kaip tvarkyti armiją. Taip iš visų dalykų jie 
paima sau kas geriausia ir tobuliausia. Jie stengiasi 
prilygti europiečiams, ypač vejasi anglus. Visur tą 
žymę pastebėsi. Važiuoji laivu, ar išlipi į krantą — 
anglų kalba iškabų parašai greta japoniškų, visur su- 
sikalbi angliškai: biržose, didesnėse krautuvėse, vieš- 
bučiuose, su vežėjais, policmonais, geležinkelio tar- 
nautojais, laivų komanda. Rodosi, kad jų antroji po 
gimtosios kalbos yra angliška. Tik retkarčiais, kur- 
ne-kur, susikalbėsi vokiškai ar prancūziškai. 

Japonija — Užtekančios Saulės šalis, bet ji yra 
ir geišų, ir madame Buterily tėvynė, gražių gėlių ir 
žydinčių vyšnių kraštas. Nuostabus savo skirtingu- 
mu, savo gyvenimu, savo išorine išvaizda, architek- 
tūra, menu, skoniu visai skirtingas kraštas, nežiūrint į 
japonų stengimąsi sueuropinti savo valstybę. Japo- 
nas dėvi europiečių drabužius, bet japonės tebevaikš- 
jų gamta linksma, kaip jų klimatas švelnus ir malonus, 
taip ir jų Žmonės atrodo visuomet linksmi, pasitinka 
tave džiaugsmingai. (Gatvėse, sode, teatre, stotyse 

visur tave sutinka ir lydi maloni, linksma japonių šyp- 
sena. Jos mažo ūgio, laibos, grakščios, rodosi kaip 
nesuaugusios mergytės, kaip lėlės su savo lengvutė- 
mis medinėmis klumpaitėmis barškina šaligatviais, 
užsidengusios lengvučiais skėčiais nuo saulės spindu- 
lių.  Užeini į jų arbatines, į viešbučius, tokia pat ma- 
 lonia šypsena jus pasitinka, jums patarnauja tokiu rū- 
pestingumu, kad jautiesi savųjų gerų draugų tarpe. Jų 
muzika, jų dainos ir tautiški šokiai visai nepanašūs į 
. mūsų europiečių. Muzika sudaroma iš disonansų, 
. dainavimas tik tada pripažįstamas geru, įei daininin- 
kė pagadina savo balsą, užkimdo jį prie atviro lango, 
dainuodama šaltame ore. Bet jų šokiams niekas ne- 
gali prilygti: kiek čia plastikos, kiek parodoma graci- 
jos! Niekur kitur, kaip čia, to nepamatysi. 
. Miestai jų aptvarkyti, namuose nepaprastas šva- 
“ rumas, kuris stropiai palaikomas. Užeini į teatrą, 
“ savo apavus palieki už durų, žengi į šventyklą — tas 
pats; net į arbatinę užeidamas turi savo batus nu- 
siauti. 
Tokijo visai moderniškas miestas. Pilna gražių 
namų, teatrų, muziejų, gatvės asfaltuotos, kuriomis 
važinėja elektros tramvajai, gražūs autobusai ir tūks- 
tančiai moderniškų automobilių. Gatvės plačios, ne- 
retai medžiais apsodintos, puikūs sodai ir parkai su- 
teikia žmonėms pavėsį. Bet dienos metu juose mažai 
tematai vyrų: tik moterys su vaikais. Niekur tiek 
daug neteko matyti vaikų, kiek Japonijoje. Rodosi, 
kad jie kaip triušiai veisiasi. .. Didieji viešbučiai eu- 
ropietiškai įrengti, aptarnaujami japonų, kurie gerai 
moka visokias kalbas. 

Ką labai retai sutinki Japonijoje, tai arklį. Ke- 
 leivius japonai patys vežioja su mažiukais račiukais, 
taip pat ir prekes, o sunkesnius daiktus tempia jaučiais: 

Buvome Japonijoje iš viso apie dvi savaites, lankėme 
keletą miestų: Modži, Šimonoseki, Kijoto, Tokijo, 
Yokohamą. Daug juose teko matyti gražių, savotiš- 
kos architektūros namų, karališkų rūmų ir šiaipjau pi- 
liečių namukų. Tie namukai atrodo kaip lėlių — ma- 
žyčiai, iš lentų, sustumiamomis sienomis. Gražią die- 
ną jie sėdi juose kaip kokioje verandoje, geria arba- 
tą, priiminėja svečius, ar savo šeimynoje pralei- 
džia laiką. Su didžiausia ceremonija japonai geria ar- 
bata. Čia susidaręs lyg ir koks specialus kultas, tra- 
dicijomis pašvęstas iš senesnių laikų. Kaip Kinuose, 
“taip ir čia, arbata paduodama mažuose, dažnai moli- 
niuose, puodukuose, be cukraus ir labai stipri, kaip 
mūsų esencija. Jie ją geria dažnai ir labai daug, ypač 
karštomis dienomis. Įeini į krautuvę ko nors pažiū- 
rėti ar nusipirkti, japonas tave pavaišins arbata, pa- 
sikalbės bendromis temomis ir tik paskui pasiūlys pre- 
"kių. Visur nepaprastas mandagumas. Kiekvienas 
tau lenkiasi žemiau kelių. 

Buvome išvažiavę iš Tokijo į Japonijos tikybos 
centrą Niko miestą. Ten yra dailiausia šventykla, tur- 
tingiausia savo papuošalais. Tai nedidelis miestas, 
labai gražioje kalnuotoje vietoje pastatytas, prie di- 
delės, srauniai nuo kalnų tekančios upės. Šventyklos | 
apsuptos senų medžių dailiausiais šventais gojais 
(miškeliais). Mes niekur tokių nesame matę. Be- 
vaikščiodami juose gėrėjomės ir pavydėjome japo- 
nams, kad jie užlaikė tas šventas vietas, ir gailėjomės 
mūsų senovės šventųjų giraičių ir tokių pat aukštų 
milžinų ąžuolų, kaip čia kiparisai. 

— Kodėl jie krikščionybės iškirsti? Kodėl ne- 
galėjo šalia Vilniaus ar Kauno išlikti kaip mūsų istori- 
jos paminklai! Didžiuotumėmės patys jais ir kitiems 
rodytume. 

Taip apgailestavome mes mūsų neseną praeitį. 
Lietuviai ilgiausiai už visas Europos tautos stab- 
meldžiais užsiliko, vos tik XIV šimtmečio pabaigoje 
oficialiai priėmė krikščionybę, bet kaip greitai išnai- 
kintas buvo mūsų senosios tikybos kultas. Mažai be- 
liko kas duotų mokslininkams galimumo nors apytikrį 
vaizdą nupiešti. .. i 

Ne daug tegalėjome po kraštą važinėti, arčiau, 
nuodugniau jų gyvenimui prisižiūrėt. Mūsų laivas 
jau Yokohamos uoste visą savaitę stovėjo ir laukė, 
ko! karantiną atliks, nes tuo metu buvo choleros epi- 
demija paplitus. Galop ir mes turėjome apleisti tą 
kraštą, kuris mums teikė per dvi savaites savotiško 
malonumo. V 

XIV 
RAMIUOJU VANDENYNU 


Japoniją apleidus. — Laivas „Shinio Maru“, — Keliauninkų 

tarpe. — Gaisras laive. — Hawajų salas priplaukus. — Ho- 

nolulu miestas. — Sala Oahu, — Lietuvių šeimoje, — Vo- 
kiečių karo laivas. — San Francisco 


Japonų kompanijos Toyon Kisen Kaisha laivas 
„Shinio Maru“, plaukdamas iš Šanchajaus į San 
Francisco, paėmė mus Yokohamoje. 

Šis laivas savo didumu, įrengimu ir greitumu 
stebino visos Azijos keleivius, kaip ir Atlanto lai- 
vai „Imperator“, ,„Vaterland“, „Olympic“ ir kiti 
jiems lygūs milžinai džiugino keliaujančius jais per 
Atlanto vandenyną europiečius bei amerikiečius. 

„Shinio Maru“ tonažas — 46000 tonų. Kelei- 
vių šis didžiausias ir geriausiai įrengtas laivas buvo 
sausai prikimštas. Be prekių, jis vežė dar apie 4000 
žmonių. 

Nors mūsų laivakortės jau iš anksto buvo nu- 
pirktos Petrapilyje, tačiau laive laisvų vietų nebesu- 
sirado. Laivo administracija priversta buvo -<mums 
užleisti mechaniko kajutę. Mes buvome tuo paten- 
kinti, nes teko būti laivo viršuje, greta kapitono kaju- 
tės, todėl teko mažiau karščio kentėti. 

Mūsų laivas buvo įrengtas ne tik patogiai, bet 
ir su didele prabanga. Gražiausios salės, rašomieji, 

valgomioii kambariai, skaityklos, palmių sodeliai, ka- 
vinės, g 'nastikos salės, sporto įrengimai, plaukioji- 
mo base kino teatrai ir p. Visa tai teikiama ke- 
leiviams naudotis. Juk kelionė ilga. Iš Šanchajaus 
iki Yokohamos jis plaukia 14 dienų, o iš čia iki San 
Francisco dar 17 dienų. Taigi reikia pasirūpinti, kad 
tie 4000 keleivių nenuobodžiautų. Pasilinksminimų 
programų paruošimas sudaro laivo administracijai 
nemaža rūpesčio: ji turi tam tikslui net visai atskirą 
komitetą. 

Keliaujame pirma klase, kuri ypatingai laivo 
kompanijos globojama, nes jos keleiviai paprastai 
esti tokie, nuo kurių patenkinimo pareina laivo ge- 
ras vardas. | 

Dieną naktį traukėsi okeano platybės. Nė ma- 
žiausios salos nesutikome. 

Mūsų laivo keleivių būryje galima buvo rasti 
visų rasių žmonių. Čia kreivaakis, apskrito veido ja- 
ponas, mažas, bet judrus; čia aptingęs, augalotas ki- 
nietis su ilgomis kasomis, vos-vos krutėdamas beei- 
na; čia vėl matyti įvairaus tipo europiečių, aziatus 
dominuojančių; čia apsisukęs turbanu (marga šilko 
skara) milžinas arabas; čia vėl matyti europietiškos 
išvaizdos, bet juodai saulės nudegę, iš įvairių Indijos 
dalių indusai, kurie savo tautiniais drabužiais margu- 
liuoja tarp kitų keleivių. Sakoma, kad indusai kalbą 
sanskrito kalba, kuri esanti labai panaši į lietuvių kal- 
vieną kitą žodį mūsiškai tariant, bet kai sužinai jų 
prasmę, tai pasirodo, kad jie visai ką kita reiškia, 
negu lietuvių kalboje. 

Pasitaikė jų tarpe vienas lingvistas profesorius, 
kuris labai susidomėjo mumis ir ėmė moksliškai aiš- 
kinti, kiek dabar esančios nutolusios visos gyvosios In- 


222 


S 


dijos tautos-tautelės ir jų dialektai nuo senovinės Več- 
dos kalbos. Dabar neimanoma esą surasti sanskrito 
kalba kalbančių tautų, taigi nesą ko laukti, kad galima 
būtų susikalbėti kur nors Indijoje lietuvių kalba arba 
nors daug panašių žodžių surasti. 

— Žinoma, Indija plati, tautų ir kalbų daug, gal 
kur kalba dar senąja, į jūsų panašia, kalba. Reikia 
studijuoti, tirti. Bet mums šis reikalas neprieinamas. 
Patiems lietuviams reiktų juo susirūpinti, — pridėjo 
susimąstęs profesorius indusas. 

Mes turėjome gražios progos visą kelionę su juo 
kalbos klausimais padiskutuoti. Per jį susipažinome 
su didesniu indusų būreliu. Pastebėjome, kad jie tarp 
savęs ne visi galėjo savo kalba susikalbėti. Daugiau- 
sia kalbėjosi angliškai, nes jų daugumas buvo mokyti 
žmonės, kultūringų šeimų nariai, angliškas mokyklas 
išėjęs Indijoje, ar net pačioje Anglijoje studijavę. 

Tas pat teko pastebėti ir tarp kiniečių: įvairių 
Kinijos provincijų žmonės žodžiu tarp savęs ne vi- 
suomet galėdavo susikalbėti, tik raštu jiems tai pa- 
vykdavo. 

Šioje kelionėje įdomu buvo ne tik tai, kad galė- 
jome įvairių tautų keliauninkus sutikti, bet ir turėjo- 
me progos kiek arčiau susipažinti su jų būdu bei mąs- 
tymo procesu. Rytai vis pasilieka Rytais, skirda- 
miesi nuo Vakarų savotišku gyvenimu, savotiška 
dvasine bei materialine kultūra. Mes jų nesupranta- 
me, mes jų nepažįstame ir jų niekad nepažįsime. Jie 
savo gamtos, savo kultūros produktai, o mes savo. 
Mes išdidžiai į juos žiūrime, kartais ir pučiamės prieš 
- juos. Mums rodosi, kad jie esą už mus žemesni tva- 
riniai, kad jie negalį Europos kultūrai bei civilizaci- 
jai prilygti. Bet jie mums gali prikišti, kad Azijos 
kultūra daug senesnė už Europos. Ir jos civilizacija, 


223 


1r jos materialinė kultūra daug senesnė už mūsų. Kai 
kiniečiai jau mokėjo popierių dirbti, mokėjo stiklą, pa- 
raką gaminti, kai jų filosofai ir žmonijos mokytojai- 
vadai jau seniai buvo bemankštiną savo protą, kai jų 
didžiosios imperijos jau buvo iškilusios pačioje civili- 
zacijos aukštumoje — Europa dar vos buvo bepra- 
dedanti savo kojomis vaikščioti. Jau Rytuose keli 
ciklai valstybių, didžiulių imperijų suskubo iškilti ir 
vėl susmukti, kol Vakaruose atsirado graikų, vėliau 
romėnų sukurta kultūra, kuri šiaip ar taip iš Azijos 
savo pradžią buvo gavusi. 

Mūsų laivas panašus į didelį viešbutį, kur sutinki 
daug žmonių ir imi jų gyvenimu domėtis. Niekas ta- 
vęs čia neklausia, iš kur esi kilęs ir kokiais reikalais 
keliauji. Bet kai pamažu kiek išsipasakoji apie save 
savo bendrakeleiviams — ir jau visi žino, kas tu toks. 

Prie pusryčių, pietų, vakarienės vis tie patys 
veidai, tos pačios kalbos. Ir vis bus tie patys jie — 
šiandien, ryt, poryt, už savaitės, dviejų. Bet kad 
nusibostų — to negalima pasakyti. Laivo gyvenimas 
visokiais būdais paįvairinamas. Muzika du sykius 
per dieną groja: pietums ir vakarienei. Kas vakaras - 
esti šokiai, vaidinimai, koncertai, dažnai pačių kelei- 
vių suruošiami. Rodomos ir įvairios filmos. Bet ge- 
riausiai pavyksta maskaradai. Keleiviai, pravažiuo- 
dami pro Šanchajų, Pekiną, Yokohamą, Tokijo, prisi- 
perka visokių papuošalų, aprėdalų, kuriuos apsivelka, 
kad nustebintų savo bendrakeleivius šiomis įvaireny- 
bėmis ir prašmatnybėmis. 

Šiame laive didelių asmenybių neteko sutikti. 
Matėm Indijos maharadžą su savo svita. Jie, puoš- 
niais rūbais apsivilkę, vaikštinėjo po denį. Suėjome į 
pažintį su vienu prancūzu markizu, kuris mums papa- 
sakojo, kad jis esąs žurnalistas ir „Le Temps“ New 

Yorko skyriaus šefas. Sutikome keletą žymesnių vo- 
kiečių kilmės, bet Amerikos pilietybės, pramonininkų, 
inžinierių, kurie buvo Britų vyriausybės išsiunčiami 
iš Indijos, vieną anglą gubernatorių iš Bombėjaus, ke- 
liaujantį aplinkiniais keliais į Londoną. Bet visus la- 
biausiai stebino savo jauna išvaizda visiškai pražilęs 
vyras. Sužinojome, kad tai jaunas advokatas iš Texas, 
U. S. A. Pasirodo, jis esąs vienas iš nedaugelio išsi- 
gelbėjusiųjų iš transatlantinio laivo „Luisitania“, kurį 
paskandino vokiečiai. „Ant vandens plaukiodamas 
išsilaikiau 6 valandas*“, pasakojo advokatas savo per- 
gyvenimus. „Prieš tai nė vieno žilo plauko neturė- 
jau, o dabar. .. esu žilas, kaip senelis“. 

Bet ir mums teko pažiūrėti mirčiai į akis. Vie- 
ną šventadienį, kada valgomajam kambary laikė pa- 
maldas anglikonų kunigas ir pradėjo sakyti pamokslą, 
pasigirdo didelis aliarmas: suskambėjo varpas, su- 
gaudė garsus trimitas ir liūdnai sukaukė sirenos. Be- 
matant pamaldos nutrūko. Keleiviai subėgo ant de- 
nio iš savo kajučių. Juodi dūmai veržėsi iš laivo pre- 
kių skyriaus. Dar po valandėlės prasimušė liepsna ir 
ėmė aukštai leisti savo raudonus liežuvius. Žmonių 
išgąstis begalinė: bėgioja, stumdosi, grūdasi viens ant 
kito ir klykia visokiais balsais. Triukšmas didžiau- 
sias. Kilo panika, keleiviai griebė leisti pagalbinius 
laivelius į jūrą; kamšatis prie jų kuo didžiausia. Tik 
komandos taktas, šaltas jūrininkų kraujas sugebėjo ' 
nuraminti keleivius. Visa komanda buvo įkinkyta į 
darbą ir, geram keliauninkų būriui padedant, po dvie- 
ių valandų sunkaus darbo ugnis buvo nugalėta. Tai 
atsitiko vandenyno platybėse šeštą kelionės dieną 
tarp Yokohamos ir Honolulu. Kokia tai keistenybė: 
okeano viduryje ir nuo gaisro galėjome žūti! Juk pa- 
galbos nėra iš kur laukti: žemė toli, o laivai čia retai 

tepasitaiko.  Keliavome Ramiuoju vandenynu, kad 
apsisaugotume nuo vokiečių minų, o čia ir be jų mums 
didelio pavojaus būta. 

Ugnį užgesinus, vėl susirinkome, tik daug gau- 
siau, negu pirma; laivo salėse, įvairių tikybų dvasi- 
ninkams vadovaujant, siuntėme padėkos maldas Vieš- 
pačiui už stebuklingą išsigelbėjimą. Taip, moka žmo- 
gus melstis nelaimės ištiktas. . . 

Jau tos pačios dienos vakare laivas užmiršo 
buvusį gaisrą. Ėjo koncertas, kuriame dalyvavo ja- 
ponų dainininkė, keliavusi į New Yorko Metropolitain 

operą gastroliuoti Madame Buterily rolėje, mažytė, 
“ švelnutė mergytė su stipriu, maloniu balsu. Ją sekė 
aukštas indusas, galingas, bet taip pat švelnus, bosas. 
(Toliau įvairių instrumentų improvizuoti orkestrai ir 
labai keistai kostiumuotas kiniečių choras. Muzikali- 
nei daliai pasibaigus, pasipylė, kaip iš rankovės, vi- 
sokie žaidimai ir tautiniai šokiai, kuriuose pasižymė- 
jo japonų geišų baletas; jis gavo vienbalsiu žiuri 
sprendimu aukščiausią dovaną. Pasilinksminimai bai- 
 gėsi po pusiaunakčio bendrais šokiais prie mėnulio 


šviesos.  Šokiuose dalyvavo jaunimas, laivo koman- * 


da ir net seniai, kurie neatsiliko nuo kitų ir šoko įsi- 
smaginę visą naktį. 

Taip truko dar kelios dienos, kol mes prisiarti- 
name prie Hawai salų. Štai jau mes Honolulu uos- 
tą matome. Jau horizonte mėlynuoja salų konturai, 
iškyla kalnų viršūnės; dar arčiau priplaukus, atsidei:- 
gia prieš akis žaliumynuose paskendusio dailaus mies- 
to panorama su aukštai iškilusiais bažnyčių bokš- 
tais, kurie rungiasi su palmių viršūnėmis. Dar kelių 
kilometrų atstume mūsų laivą apspinta keli šimtai 
raudonodžių plaukėjų - jaunuolių, havajiečių, kurie, 
kaip narai, nardė vandenyje, šaukdami ir duoda- 

mi visokius ženklus.  Sužinome, kad jie prašo mesti 
sidabrinių pinigų. Nuo laivo pasipila sidabriniai. Jie 
pasineria kaip žuvys ir beveik kiekvieną pinigą pa- 
gauna, o iškilę parodo mums ir vėl prašo daugiau. 
(Taip jie mus lydėjo iki pat uosto krantų. 


Šniokšdamas ir puškėdamas laivas sustojo prie 
kranto. Permesti tiltai. Mes skubinamės į krantą. 
Dvylika dienų išbuvus laive, dvylika dienų išplaukio- 
jus okeano platumose, malonų vėl po savo kojomis 
pajusti žemę! Jau pilnas uostas žmonių laukia mū- 
sų, mosikuoja mums skepetaitėmis. Moteriškės, pa- 
sidabinusios kaklus margų gėlių vainikais, dailios 
mergaitės, raudonodės ir kreivaakės, tiesia mums, 
kabina ant kaklo gėlių vainikus, sega puikias gėles 
prie krūtinių. Na, žinoma, ir prašo užmokėti už tą 
malonų pasveikinimą. 


Uostas nepaprastai gyvas. Žmonių skruzdėly- 
nas dirba prie iškrovimo ir pakrovimo laivų, kurie 
čionai nuolatos atplaukia ir vėl išplaukia. Juk šis gy- 
vas Amerikos uostas yra virtęs sustojimo centru lai- 
vų, kurie plaukioja Ramiuoju vandenynu iš Amer. J. 
Valstybių, Kanados, Panamos ir Pietų Amerikos 
kraštų į Australiją, Filipinų salas, Naująją Zelandiją 
arba Japoniją, Kinus, Indiją ir Afrikos pakraščius. 
Čia imasi kuro, maisto, prekių ir keleivių, kurie at- 
plaukia vienais laivais ir išplaukia kitais. 

Šit japonų laivas, ant kurio plevėsuoja tekančios 
saulės vėliava. Jis atplaukęs prieš mus iš Yokoha- 
mos su porceleno, kilimų bei ryžių transportu ir plau- 

kia į San Francisco. Čia matyti laivų iš Hong-Kon- 
“go, Šanchajaus, Port-Saido, kurie plaukia į Ameriką: 
čia yra laivų iš Panamos ir kitų pasaulio kraštų, ku- 
rie plaukia į Australiją ir kitur. 

Čia yra ir Amerikos karo uostas, kuriame nuo- 
latos stovi šarvuotų laivų eskadra. Iš čia palaiko- 
mas nuolatinis ryšys su Filipinų salomis, kurios per 
karą su Ispanija buvo amerikiečių užimtos. 

Hawai grupė, kurią sudaro aštuonios Žmonių 
apgyventos salos, buvo Amerikos Jungtinių Valsty- 
bių iš Anglijos pirktos 1898 m. Sala Oahu su miestu 
Honolulu yra tinkamiausia laivams sustoti vieta ir 
tirščiausiai apgyventa. Visos šios salos yra vulka- 
ninio pobūdžio: jos sudarytos iš aukštų kalnų, tarpu- 
kalnių ir gilių slėnių. Tarp tų kalnų žaliuoja pievos 
ir marguliuoja apdirbti laukai. Patys kalnai dažnai 
visiškai pliki, jokiais žaliumynais nepadengti. Vieni jų 
teberūkstą ugnikalniai, kiti jau seniai užgesę. 

Sala Oahu yra nedidelio ploto; pasilipęs ant kal- 
no gali matyti visą salą aplinkui. Jos ugnikalniai 
yra užgesę; tik kaimyninėse salose matyti rūkstantie- 
ji ir ugnimi spiaudantieji kalnai. Šių salų istorija ne- 
paprasta ir labai įdomi. Jos apgyventos raudonosios 
rasės žmonių havajiečių, tos pačios kilmės, kaip 
Naujosios Zelandijos, Gvinėjos ir kitų salų raudon- 
odės tautelės. Hawai salas atrado 1542 metais ispa- 
nų jūrininkas Gaetano. Bet apie jas pasaulis suži- 
nojo tik tada, kai anglų kapitonas Cook čionai 1778 m. 
atvyko. Iš pradžių havajiečiai, pamatę baltuosius 
žmones, labai nuoširdžiai ir su didele pagarba juos 
priėmė, manydami juos esant dievus. Taip juos die- 
vino, kol vienas Cook'o jūrininkų pasimirė. Tada 
havajiečiai pamatė, kad jie paprasti mirtingieji, už- 
mušė Cook'ą bei jo draugus ir išsivirę jų kūnus suval- 
gė. XVIII šimtmety havajiečiai bendros valdžios ne- 
turėjo: jų kiekviena giminė gyveno paskirai. Pav., 
salą Oahu valdė keturi karaliai. Jų armijos nuolatos 
tarp savęs kariaudavo. 1800 metais vienas Hawai 

salos giminės valdovas, nusviedęs nuo uolos į bc... 
nę kitus tris karaliukus, tapo visų salų viešpačiu, + 
kurdamas havajiečių karališkąją dinastiją, karaliavu 
sią iki 1898 metų, ko! Hawai salų grupė atiteko ame“ 
rikiečiams. Havajiečiai iš kanibalų virto dabar civi- 
lizuota tautele: priėmė krikščionių tikybą ir ramiai 
darbuojasi cukraus, ryžių, bananų ir ananasų plan- 
tacijose. Jų skaičius kasmet mažėja, ir salose dabar 
yra bent 5 kartus daugiau svetimšalių — europiečių, 


“amerikiečių, kinų ir japonų. Visa tai mes sužinojome 


dar laivu beplaukdami. 

Išlipę iš laivo, atsiduriame Honolulu mieste. Tai 
iš tikrųjų yra labai gražus miestas, pilnas kvepiančių 
sodų ir gražiausių, visad žydinčių, gėlių. Netrūksta 
jam ir puikių pastatų. Kai kurie dabar valdiški na- 
mai yra buvę Hawajaus valdovų patalpos. Iš visų jų 
išsiskiria paskiausiosios karalienės rūmai. (Gatvės 
apsodintos žaliomis palmėmis, kurios savo šešėliais 
sudaro puikų praeiviams pavėsį. Jomis švaistosi 
puikūs automobiliai, elektriški tramvajai. Miestas 
turi savo elektrą, gerai išvystytą mokyklų tinklą ir 
„savo universitetą. Didžiausia garsenybė — tai tur- 
"tingiausias pasaulyje žuvynas-akvariumas, kuriame 
yra labai retų eksponatų. Miestą puošia puikios krau- 
tuvės. 

Shinio Maru laivo keliauninkai bematant išsi- 
skirsto po miestą ir jo apylinkes. Mūsų laivas čia 
stovi 24 val., todėl yra laiko visa ką apžiūrėti. 

Honolulu miestas stovi visai arti prie jūros įlan- 
kos, netoli mažiuko, seniai jau užgesusio, ugnikalnio. 
Ant jo palypėjęs matai puikų vaizdą: toli toli matyti 
Ramiojo vandenyno baltosios vilnys, kyšo balti Ho- 
nolulu miesto namai iš žaliuojančių kiparisų palmių 
ir kitų tropiškų augalų; netoliese matyti priemiestis 

al, su to paties vardo gražiausiu pasaulyje plia- 

Daug čia privažiuoja žmonių iš Amerikos ir iš 
kitų kraštų pasidžiaugti stebuklinga gamtos dovana. 
Laimingos Hawajų salos: čia švelnus oras ir amžina 
"vasara. Amžinai žydi gėlės: vos tik vienos peržydi, 
kaip tuojau kitos pražysta. Nuo kalno pažvelgus į sa- 
“dos gilumą, matome čia tamsesnio, čia šviesesnio 
atspalvio žaliuojančius laukus — tai auga bananai, 
ananasai, ryžiai ir cukrinės nendrės. Toli tęsiasi 
gelsvai ružavi ananasų laukai. 

Paėmę auto, ir mes su kun. Žilium vykome salos 
apžiūrėti, į tas plantacijas ir palmių miškus. Mūsų 
vadovas aiškina kiekvieną vietelę, jos istoriją, jų vadų 
kovas. Rodo garsiąją bedugnę, į kurią karaliai vieni 
. kitus sugavę nustumdavo. Pasivaišinome retais vai- 
. siais, guavais vadinamais, kurie savo skanumu nieko 
. sau lygaus neturi pasaulyje. Grįžtame į miestą, ap- 
lankome buv. karalienės rūmus, universitetą ir kitas 
. garsenybes. Einame prie laivo. Tik štai vienas vy- 
ras, prisiklausęs mūsų kalbos, prisiartina: 

— Tegul bus pagarbintas Jėzus Kristus! 

— Per amžių amžius! — atsakome mes. 

— Iškur? Kaip čia atvykai? 

— Aš čia gyvenu jau 7 metai. Turiu žmoną, 
. vaikus ir švogerį. Esu iš Amerikos iš Philadelphijos. 
Tarnavau laivyne ir pasilikau čia. Dirbau prie ana- 
nasų laukuose. Dabar, švogerį parsikvietęs ir pinigų 
kiek susidėjęs, nusipirkau fabrikėlį. (Gyvename visai 
gerai. O jūs, iš kur važiuojate? — paklausė mus 
mūsų tautietis. 

Pasisakome, kas esą ir kur keliaujame. 

— Kaipgi, girdėjau apie kun. Joną Žilinskį ir 
apie atstovą Yčą, esu skaitęs. Susitikti neteko, bet 
laikraščiuose nuolat skaitau įūsų vardus. Man siunti- 

nėja „Tėvynę“. Esu Susivienijimo Liet. A-, 

Būtų mums malonu, kad pas mus užeitumėte no 44- 
 landėlei. Kaip džiaugsis žmona, švogeris. .. Ma: 44 
“pat gyvename. Labai prašau. Tokie brangūs sve- 
čiai. .. — jis kalbėjo ir iš susijaudinimo negalėjo aša- 
rų sulaikyti. — Philadelphijoje tiek lietuvių, draugų, 
o čia mes tik vieni. Labai pasiilgome savųjų. .. 

Vakare atėjo mūsų tautietis ir mus nusivedė pas 
save. Pasipuošusi jo žmona su dviem gražiais vai- 
kučiais mus pasitiko ir pasodino prie apkrauto vai- 
siais stalo. Pavaišino mus tikrai lietiiviškai ir priėmė 
kaip savo artimiausius gimines. 

Gerą valandą jų draugijoje praleidę, nuėjome 
pažiūrėti vokiečių garlaivio „„Geier“, kuris buvo inter- 
nuotas šiame neutraliame Amerikos uostė. Kun. Ži- 
lius susiėjo su vokiečių karininkais, kaip su savo se- 
nais pažįstamais, kadangi jis pasisakė, kad grįžtąs tie- 
siai iš Berlyno. Jie ir mane kvietė užeiti ant laivo ir 
drauge su jais pavakarieniauti, bet aš atsisakiau. 

Po trumpos pertraukos: praleistos šioje saloje, 
mūsų laivas išplaukė iš Honolulu, kad po 5 dienų ke- 
lionės pasiektų San Francisco. 

Oahu sukėlė mumyse didelio pasigėrėjimo. Vis- 
kas čia buvo įdomu, malonu ir gražu. Žmonės ir 
gamta mums šypsojosi. 

Laivo keliauninkai vėl savotišku gyvenimu gy- 
veno. Puošnios ponios vėl užėmė savas pozicijas 
šokiuose ir koncertų salėse, frakuoti vyrai joms asi- 
stavo ir vėl viskas užvirė, kaip avily spiečius. 

Rugsėjo 12 dieną, anksti rytą, priplaukėme San 
Francisco. Miestas ir uostas buvo miglų apklo- 
tas, ir mūsų laivui teko prie ,„Aukso Vartų“ sustoti; 
tik popiet ,„Shinio Maru“ įplaukė į San Francisco 
įlanką. Bet čia vėl nuotykis: dėl vandens atoslūgio 

lėjome be vakaro prie kranto priplaukti. Taip 
matydami miestą, laive jau neberimome. Per- 
"ię į mažą laivelį, priplaukėme prie kranto. 

Iš Honolulu buvau pasiuntęs B. K. Balučiui te- 
Jegramą, kad jis galėtų savo laiku pranešti San Fran- 
cisco lietuviams apie mūsų atvykimą. Bet krantą 
pasiekę jokių lietuvių nematėme. 

Kiek apžiūrėję miestą, pavakary sugrįžome į 
uostą ir laukėme laivo priplaukiant. 

Mums bevaikščiojant ir besikalbant, greitai prie 
mūsų prisiartina du vyrai ir klausia: 

— Tai gal ponas Yčas? 

— Tas pats, — atsakau. — O čia mano kelio- 
nės draugas kun. Jonas Žilius. 

— Mes atėjome jūsų pasitikti. Brrkgės iš ryto 
ir daugiau susirinkę, bet laivas vis nesiartino, ir nie- 
kas negalėjo pasakyti, kada priplauks. Labai lau- 
kėme. 

— Mums labai malonu, kad mus pasitikote. Na, 
iš kur tamstos paeinate? 

— Aš esu panevėžietis, iš Pakruojaus miestelio. 

— Na, tai mano kaimynas! Kaip tamstos pa- 
vardė, aš gerai nenugirdau? 

— Adams. .. Adomaitis, — pasitaisė. — Ameri- 
kietiškus popierius imdamas, taip dėl patogumo pasi- 
vadinau. Esu elektrotechnikas studentas. O mano 
draugas, šit, irgi kaunietis, iš Akmenės. 

— Kiek čia lietuvių yra? Ar turite draugijų? 

— Labai nedaug. Žemės drebėjimo nugasdinti 
nebevažiuoja čionai. Mat, šis miestas 1905 metais 
pergyveno didelį sukrėtimą. Toks buvo smarkus 
žemės drebėjimas, kad nė vieno sveiko namo nebeli- 
ko. Tūkstančiai žmonių žuvo. Bet dabar nė ženklo 

nebeliko, dar puikesnis miestas atsistatė. Gal“. 
lietuvių priskaitytum apie 100. Pirmoji draugija tik S 
prieš 7 mėnesius susikūrė — tai Susivienijimo Lietu- 
vių Amerikoje kuopa. 

— Kaip ilgai ketinate būti mūsų mieste? 

— Tik tris dienas. 

— Tai sunku bus ką nors surengti per taip 
trumpą laiką. Žmonės užimti, dirba. 

—- Nieko ir nedarykite. Susirinkite, kiek gali- 
te; rytoj popiet mes ir pasišnekučiuosime. 

Mums besikalbant, prisiartino prie mūsų dar bū- 
relis lietuvių. Nagi žiūriu — tarp jų ir Kostas Norkus. 
(Tas pats K. Norkus, kuris Vilniuje, Komitetui susida- 
rius, buvo mūsų pirmutinis reikalų vedėjas, turėjęs 
Komitete nemalonių incidentų, dėl kurių teko skubiai 
išvažiuoti iš Vilniaus. .. 

Ir čia, žiūrėk, pasaulį apvažiavus, susitinki žmo- 
gų, kuris nuo mūsų slėpėsi. Vis dėlto žemė maža... 

Jis labai nerimastavo. Nutaikęs valandėlę ir nu- 
sivedęs mane į šalį, maldaute maldavo, kad aš jo ne- 
skandinčiau ir niekam nepasakočiau apie jo elgesį 
Vilniuje. .. 

— Aš dabar pasitaisiau, esu vėl tvarkoje, dirbu 
lietuvių tarpe ir noriu būti naudingas Lietuvai. 

Pažadėjau niekam nepasakoti. 

Šit ir mūsų laivas priplaukė prie kranto. Nor- 
kus su palydais nuėjo savo pažįstamosios pasitikti, o 
mes turėjome atlikti nemalonią muitinės procedūrą. 

Atsisveikinę su savo maloniais tautiečiais, susi- 
tariame susitikti iš ryto.  Adams-Adomaitis pasišovė 
mūsų vadu būti ir aprodyti šį puikų Kalifornijos mies- 
tą. Pirmiausia užprašė mus apžiūrėti Politechnikos 
Instituto. Aš jam pasakiau, kad man ypatingo malo- 

„„Jarys tos mokyklos lankymas. Man baigus 
Umnazjs, mano tėvas, kuris gyveno Lead City S. 
Dakota ir dirbo aukso kasyklose, būtinai norėjo ma- 
ne prikalbėti įstoti į šios mokyklos kalnakasių skyrių 
ir čia mokslus baigti. 

Iš pat ryto ėmė telefonai tarškėti ir mus judrūs 
amerikiečiai atakuoti iš visų pusių. Mat, mums į 
San Francisco vos koją įkėlus, laikraščių korespon- 
dentai, mus iškvotę, plačiai aprašė apie mus ir mūsų 
kelionės tikslus. Ir nenuostabu, kad atsirado daug 
žmonių, kurie panorėjo su V. Dumos atstovu pasi- 
matyti, juo labiau, kad aš buvau lankęs prieš pora 
mėnesių Europos valstybes ir alijantų frontus. 

Viens pirmųjų atsilankė kunigaikščio Lobanov- 
-Rostovskio švogeris, stambus pramonininkas Land- 
field'as. Jis tai ir paėmė mus globoti drauge su mū- 
sų cičerone Adomaičiu. Savo puikiame automobiliu- 
je įsisodinęs aprodė iš tiesų puikų San Francisco mies- 
tą su jo begaliniais palmių sodais, dailiomis gatvėmis, 
puošniais namais ir gausiomis įstaigomis. Jis ir jo 
simpatinga, maloni žmoną nuoširdžiai mus vaišino, 
kaip savo tikrus gimines. Vėliau jis daug prisidėjo 
prie aukų rinkimo organizavimo nukentėjusiai Lietu- . 
vai ir buvo lietuvių komiteto pirmininku. 

Kitos dienos vakare laikėme prakalbas lietuvių 
susirinkime. Tai nebuvo labai gausus susirinkimas, 
bet pasikalbėjimas buvo su jais nuoširdus ir savotiš- 
kai įdomus. Kiekvieną mūsų žodį gaudė ir dėjosi į 
širdį. Visiems buvo malonu išgirsti gyvą žodį iš Lie- 
tuvos ir lietuvių tremtinių gyvenimo Rusijoje. 

JIHTOBCKAA JĮEKNIAPALIIA 


Benukaa Poccia nepexuBaeT TOXHHY TAXKEJbIX HCNbI- 
TaHii H HBT Hapoja, Hacengioujaro erO, B TBJIO KOTO- 
paro He BIHTaJlHCb Obi UIMNbi TepHia. Bea Poccia cTa- 
HOBHTCA a/JiTApPeM BeNIMKHX XepTB. Baro T5M HapojaM, 
HCKyNuTeJIbHbIM JXePTBAM KOTOparo BHeMJIHOT HeOeca. 

HacTran 4ac npocBBTABKiA, ųac BCe06Ljaro cABHra. 
Ceronua Poccih cygb60K0 npeznoxeHO npecbyb pax 
OLIHGOK, O6'eMAIOLMX /BAbBIe BžKa BMJOTb JO HallHX 
xHeū. JaBbTHbIA CTpeMIeHiA HapojxOB NpeTBOparOoTCA 
B AkūcTBuTenbHOCTb.  BAKH3KWTCA MMT OcyLecTBJNeHiA 
CBXbIX MevTaHiKH JIMTOBCKaro Hapoja; BOHCTHHY CBAbIX 
— HayaJlOo -OHH' OepyT OT BellKKaro KHA34 JIHTOBCKAro 
MuHnxosra. 

Ilenb Gopbobi cokpyLuMT TeBTOHCKiA Mew.  [leHb 
MHpa CO3JaCTb >KHBYIO MNIOTHHY HapONOB, Yepe3 KOTO- 
pyro He MpOpBaTbCA BOJIHaM TepMaH/3MA. 

Hcropia JluTBbi — 3TO KpOBaBbiH KOLIMap OOpbObi 
C TeBTOHH3MOM. JluTOoBckiū Hapox ObU1 MepBbIM, KOTO- 
poMy NMpHuJNOCb BCTPBTHTCA C repMaHCKHM yparaHOM B 
ero HaTHCKB Ha cnaBaHcTBO.  H B 3T0H GOpb65 Mb 
KpbikuMų HHTAMH CBA3aJIHCb CO C1aBAHCTBOM. He Gy- 
nyww CnaBaHaMH, Mbi CBBTJIBIM, yYNpyrUuM AHTApeM BKa- 
THJIHCb B MOpe CJiaBaHcTBa.  CBBTJIbIM — HOO Halle CO- 
JLDY)KeCTBO C pycCKMM HapojLOM HHWybM He OMpaueHO 34 
BCrO 3MOxy caMOcTOATeNbHOK JIHTBbI, KOrda JKTOBCKiK 
Hapoj, Ob BepiliuTeNeM CBOHX CyXeO H HanpaBKuTeleM 
cBoefi BonW. Yrnpyr4M — H6O HcTeKiMiH KPOBbIO JIMTOB- 
ckid Hapox, npiaj HHO3eMHbIA BAiaKia, BCe Xe CyMBJI 
MpHHeCTH CBOIO KyNIbTYpY BO BceH e4 WwwcTOTB uepe3 
cTOnBTIa paGcTBa, ųepe3 MaccOoByrOo H3M'BHy CBOHX JK€ 
GpaTbeB pOJHbIM HayajiaM. 

Mox, yxapaMu repMaHHBMa pa3CbiNMaJIOCb Halle AHTAP- 
HOe Oxxepenbe. IMpycckiž OTNpbICK AMTOBCKaro Hapoja 
norHo NMepBbiM, MOruOo 6e3 ocTaTKa. HcTpe6HTeNlb BOC- 
npian HMA OT HM Ke HCTpe0/N1eHHaro nAeMeHH, HO TOpe 
TOMy, KTO, OJIOJTBB MpoTHBHKHKAa, JĮEP3HYJ OCKBeEPHHTb 
ocTaHkH ero. JlnToBckaa JKmyxb HeoxHOKpaTHO HCūbI- 
TbIBAJia JKeCTOKYHO OJO TepMaHCKaro pačcTBa H B KOH- 
15 KOHILOB packpoeHHai Ha JIBOe, B OJ)HOH CBOeH 4acTHM 
OKOHyaTeNIbHO 3a4KpBnoUeHOo 32 TepMaHIaMŲ NOJ HME- 
Hem BocroynoH Mpycciu. 

'2 COMKHYJIaCb JIMTOBCKA4 paTb CO CAaBAHCKOH 
11 1061 C Hacn'bnieM TeBTOHOB — BCENOFNomaIO UM 
FepmamisnON. 

Mbi BbpHM, WTO 3TO nocnbjnee 3BeHO nOoGBAHOH 
ubun, HauaTOH nox UpioHBanbxoM. Mbi BBpHM, uTO 
Halli4 3apyGexXHbie OpaTbA MO KPOBH GyJYT HWCTOPFHYTbI 
H3 TepMaHCKaro Hra H BO3CO€JIHHeHbi C HaMH, HGO HCTO- 
puueckaa Muccia Poccih — ObITb OCBOGOJUTENbHHLeB 
HapOoNOB. 

B nacToAueKH GOopbOb Bcakaa MaNOCTb NOJJIEKHT 
yuery. B enuneniu — cHna. Cambia He3HauKHTeJbHbIA 
BTHOrpaduyeckia eHHHUbI XOJKHbI GbITb BOBJIEYeHbI B 
ABaTenbHbiH kpyr. Poccia Hx O6'egWuHT He pan nO- 
raolieKia, HO JIS MHpHarOo KyJIbTYpHaro COTPYJHKHYUE- 
cTBa, AA CcoueTaHia B MOLHbIH COr03 HaponoB. Becb 
JAnTOBCkiH HapOoA OKpbiJieH Hanex OH 3TOrO 06'exHuHenia. 

YnonuoMoueKHbie UIS  Mepejauw  H3JIOXEHHaTO! 
II-p H. FO. BaccauosBuy, ĮlonaTr MannnosBckiū. | 


Vertimas 
LIETUVIŲ DEKLARACIJA *) 


Didžioji Rusija pergyvena sunkių patyrimų gadynę ir. 
nėra joje gyvenančios tautos, į kurios kūną nebūtų įsi 
smeigę erškėčių dygliai. Visa Rusija tampa didžiųjų aukų 
aukuras. Palaimintos tautos, kurių išganomąsias aukas 
priima dangus. o 

Atėjo  išsiaiškinimo, visuotinio sąjūdžio valanda. 
šiandie Rusijai lemta užkirsti eile klaidų, apimančių išti- 
sus amžius iki mūsų dienų. Amžini tautos siekiai tampa 


*) ši deklaracija buvo Vilniaus lietuvių visuomenės priim- 
ta ir pasiųsta man į Petrapilį įteikti Rusijos vyriausybei, vyr. 
karo vadovybei ir atstovybių pirmininkams. čia yra pirmykštis 
tekstas, kuris Donato Malinausko buvo įduotas „„Novoje Vremia“ 
redakcijai. Jis buvo išspausdintas tą pačią čieną, kaip mes su 

L. Noreika, ištaisę kai kurias vietas, įteikėme kam reikia. Šį 
tekstą pavyko surasti P. Klimui, kuris malonėjo man prisiųsti 
(žiūr. „Novoje Mrosyi 1914-VIII-22 (4/IX). Oficialio, t. y. 
tužiaų S e ir įduoto vyriausybei, deja, mebepasiliko. 
D ini samas St. šilingo ir D. Mai 
Tai yra as lietuvių karo pradžioje visuomenės surašytas do-. 
kumentas, kuris atvaizdavotų dienų ūpą. Kokios buvo šios dekla- 
zacijos pasekmės, žiūr. mano ,„„Atsiminimų“ I-jo arai 229 psl. 

tikrove. Artėja įvykdymo valanda tikrai senų lv 

tos svajonių, kurių pradžia siekia Didž. Kuniga':4: 

daugo. Kovos diena sutriuškino teutonų kardu aikos 
diena sukurs gyvą tautų tvenkinį, pro kurį vvyratruks 
germanizmo bangos. 

Lietuvos istorija — tai kruvinas slogutis (košmaras) 
kovų su teutonizmu. Lietuvių tauta buvo pirmutinė, ku- 
riai teko susidurti su prieš slavizmą įtūžusia germanų 
audra. Ir šioje kovoje mes tvirtais siūlais susirišom su 
slavizmu. Patys nebūdami slavais, mes lyg ir šviesus, 
tamprus gintaras įsiliejom į slavizmo jūrą. Šviesus — 
nes mūsų draugavimas (bendradarbiavimas) su rusų tauta 
niekuo nebuvo aptemdytas per visą savarankios Lietuvos 
epochą, kada lietuvių tauta pati sprendė savo likimą ir 
vykdė savo valią. Tamprus — nes kraujais paplūdusi 
lietuvių tauta, pasiduodama kitataučių įtakai, vis dėlto 
sugebėjo išnešti savo kultūrą visame jos grynume per ver- 
gijos šimtmečius ir per masinį savo brolių išdavikiškumą. 

Nuo germanizmo smūgio subyrėjo mūsų gintariniai 
karoliai. Pirma žuvo lietuvių tautos atžala — prūsai. Ir. 
žuvo visiškai. Naikintojas pasisavino jo paties išnaikintos 
genties vardą, bet vargas tūm, kas nugalėjęs priešą drįstų 
išniekinti jo palaikus. Žemaitija ne vieną kartą patyrė 
sunkią germanų vergijos dalią ir galop padalyta į dvi da- 
lis, kurių viena galutinai prijungta prie germanų Rytų 
Prūsijos vardu. 

Vėl lietuvių karija susijungė su slaviškąja bendrai 
kovai su teutonų įpėdiniu — visa ryjančiu germanizmu. 
Mes tikime, kad tai paskutinė grandis ties Žalgiriu pradė- 
toje pergalių grandinėje. Mes tikime, kad mūsų užrubežio 
broliai bus išlaisvinti iš po germanų jungo ir sugrąžinti 
mums, nes istorinė Rusijos misija — būti tautų išlais- 
vintoja. 

Šioje kovoje kiekvienas menkniekis vertas dėmesio. 
Vienybė — galybė. Net ir nereikšmingiausi etnografiniai 
vienetai turi būti įtraukti į veikimo ratą. Rusija juos su 
vienys ne kad pavergtų, bet kad gyventų taikiame kultū- 
riniame bendradarbiavime, kad suderytų juos į galingą 
tautų susivienijimą. Visa lietuvių tauta gyvena to susivie- 

I aliotiniai šiai deklaracijai: Dr. Į. Basanavičius ir, 
Donatas Malinauskas. . 

